
Сенима мојих славних предака који су 
у деценијама о којима 1овори ова књига 
обновили српску државну независносиа, 


на Конгресу у Берлину, 1878. 


УВОД 


Два последња владара Руске империје, Александар ПІ 
и Александар ПІ, у другој половини ХІХ века утрли су пут њеној 
пропасти својом политиком удаљавања од Немачке и приближа- 
вања Француској. Цар Александар 11, укидањем крепосног права 
1861. и потоњим реформама, настојао је да учврсти унутрашњопо- 
литички положај земље, али је спољна политика наговестила нес- 
табилност у избору савезника. Империја се нашла у једном зача- 
раном кругу између Немачке и Аустроугарске сједне стране, те 
Француске, с друте стране. Погибија у атентату 1881. није дозво- 
лила Александру П да се до краја определи, мада је цар пред смрт 
био решен да се веже за конзервативне државе, Немачку и Ау- 
строугарску. 

Дилему је, неколико месеци по ступању на престо, разрешио 
његов син, Александар Ш, када је дао сагласност за обнову Савеза 
три цара. Али, међународне прилике у којима се нашла Русија нису 
му дозволиле да се то опредељење учврсти. Крајем осамдесетих 
година земља се поново, овога пута коначно, определила за Фран- 
цуску, што је наговестило крај Руске империје. 

Ова књига настала је током истраживачких боравака у Мос- 
кви, те рада, првенствено, у Архиву внешней политики Российской 
империи. Аутор је, дакле, користио материјал који је употребљен 
за писање докторске дисертације, „Србија и Русија 1878-1889. Од 
Берлинског конгреса до абдикације краља Милана“. Уз то, током 
мојих боравака у Русији, појавила се и вишетомна История внеш- 
ней политики России. Нова истраживања, стога, нису била преду- 
зета. Аутор се, ипак, нада да ће његови досадашњи истраживачки 
резултати, омогућити читаоцима боље познавање ове сложене теме. 


У Новом Саду, о Светом Илији, 2010. 


Русија у међународним одмосима 1856-1894. 


ПРЕДГОВОР 


Друга половина ХІХ века представља посебан период у исто- 
рији Русије. Током „двадесет година (1860-1880) земља је прежи- 
вела две политичке кризе“, прву од 1859. до 1861. из које су произ- 
ашле реформе и другу, од 1878. до 1882, која се завршава наступом 
реакције и контрареформи цара Александра Ш. Обе кризе биле су 
узроковане ратом који је Русија водила, „што јасно указује на пове- 
заност унутрашње и спољне политике". Пораз у Кримском рату 
натерао је Русију да прихвати „тежак мир“ , влада је морала у спољ- 
ној политици да буде опрезна јер је за успех унутрашњих реформи 
било неопходно спокојство на границама земље. Русија је управо 
стога настојала, да „своје спољнополитичке задатке решава углав- 
ном мирним путем". Такав приступ у спољној политици подизао 
је значај руске дипломатије, која је, између осталих, имала и једну 
важну улогу, да у очима европских влада створи слику о Русији као 
„просвећеној и цивилизованој држави“! 

Еволуција спољне политике Русије после Кримског рата била 
је условљена како неопходношћу реформи у самој земљи, тако и 
измењеним околностима у међународним односима. Русија је 
морала да „обезбеди предах после изгубљеног рата за спровођење 
унутрашњих реформи“, али истовремено, морала је да тражи и 
начин да изађе из „опасног и понижавајућег положаја“ у који ју је 
довео Париски мировни уговор. Било је потребно да земља изађе 
из међународне изолације у којој се нашла антируском „кримском 
коалицијом европских држава. 

Руска дипломатија је остварење својих задатака у Европи 
постигла прво зближавањем Француској, а када се то показало неус- 
пешним, Пруској. Први корак у зближавању са Пруском, учињен је 


1 История внешней политики России. Вторая половина ХІХ века, Москва 1997, 13. 

у време устанка у Пољској, 1863, да би 1871, после пораза Фран- 
цуске, Русија искористила погодан тренутак и дипломатским сред- 
ствима, уз подршку Пруске, добила измену чланова Париског уго- 
вора који су ограничавали њена права на Црном мору. 

Тај успех био је такође „купљен великом ценом, пристанком 
на уједињење Немачке под вођством Пруске, што је суштински 
изменило прилике у Европи, а самим тим и положај Русије. Поста- 
вило се после тога питање осигурања западних граница земље, 
настала је потреба за тражењем нових савезника ради обезбеђења 
позиције земље у међународним односима. Прво је нађен излаз у 
зближавању са Немачком и Аустроугарском, у форми Савеза три 
цара. Али, тај „консултативни пакт конзервативних држава пока- 
зао се недовољно постојаним, због противречности интереса њего- 
вих чланица у Европи и на Балкану. 

Кримски рат показао је уједно и осељивост централноазијских 
и далекоисточних поседа Русије. Тако су нови значај у спољној 
политици добиле Централна Азија и Далеки исток, где је Русија 


могла да постигне успехе са малим снагама, а да притом избегне 


сукоб са европским државама. Истовремено, царска влада је због 
немогућности да учврсти позиције у Северној Америци, одлу- 
чила да своје тамошње колоније прода Сједињеним Америчким 
Државама. 

Успеси Русије у Централној Азији узнемирили су Велику Бри- 
танију, која је и „сама у том региону спроводила експанзионистичку 
политику“. Резултат преговора две државе током 1872. и 1873, био 
је споразум о успостављању неутралне зоне која би онемогућила 
непосредне сукобе. Објекат сталне пажње руске дипломатије, био 
је и Балкан. Устанак у Босни и Херцеговини, 1875, и заоштравање 
противречности између великих држава, довели су до рата с Тур- 
ском, 1877–1878 године. У марту 1878. руска дипломатија је успела 
да закључи мировни уговор са Турском, али он је имао само пре- 
лиминарни карактер. Убрзо је под притиском Велике Британије и 
Аустроугарске, на Берлинском конгресу, Русија била принуђена 
на његову ревизију. 

Русија је на Берлинском конгресу фактички била изолована. 
Та опасност се ускоро појачала стварањем Тројног савеза, а потом 
и поновним заоштравањем односа са Великом Британијом у Цен- 
тралној Азији у време кризе око Авганистана. Требало је, стога, 
наћи ослонац у супротности Велике Британије са државама Тројног 


Душео М Ковачевић 


савеза. То је довело до тога, да је 1881. Савез три цара био успоста- 
вљен у новој форми. Савез, међутим, није „издржао пробу времена“. 
Бугарска криза средином осамдесетих година, изазвала је заоштра- 
вање руско-аустријских односа и 1887. довела до краја Савеза три 
цара. Упоредо са тим текло је и кварење односа између Русије и 
Немачке. Потреба да се супротставе хегемонији Немачке у Европи 
и колонијалној експанзији Велике Британије, довела је до зближа- 
вања Русије и Француске што је за резултат имало стварање војног 
савеза. Тако је савез са Француском сврстао Русију у табор држава 
супротстављених Тројном савезу, који ће, како је тачно „прорицао“ 
Николај Карлович Гирс, значити пропаст Руске империје. 

Први део 
Европски проблеми 


(Од КРИМСКОГ РАТА 
до САВЕЗА ТРИ ЦАРА 


ПРИБЛИЖАВАЊЕ ФРАНЦУСКОЈ 


Император Русије, Николај І, „који никада није боловао“, умро 
је почетком марта 1855. од грипа. Код савременика је преовлча- 
дало уверење, „да је узрок смрти Николаја 1 био у непосредној вези 
са неуспехом у Кримском рату“. Умирући, Николај І се кајао пред 
својим наследником: „Предајем теби моје заповедништво, нажа- 
лост, не у оном поретку како сам желео, остављам много тешкоћа 
и брига“! Поразом у Кримском рату Русија није „изгубила статус 
велике државе“, али је њен међународни положај ослабио. Париски 
мировни уговор закључен 30. марта 1856, био је понижавајући за 
Русију. Уговор је потврдио пораз Русије и тиме, између осталог, 
нанео удар и њеном утицају на Балкану. За Русију су посебно тешки 
били чланови уговора, који су се тицали Црног мора. Одредба о 
неутрализацији Црног мора, забрањивала је Русији да у његовим 
водама држи флоту, гради утврђења и инфраструктуру. Конве- 
нција о режиму пловидбе мореузима потврђивала је „древно право“ 
Турске (Османског царства), да у време мира онемогући војним 
бродовима страних држава пролазак кроз Босфор и Дарданеле. Али 
у време рата у којем би учествовала Турска, султан је могао да „про- 
пусти флоте држава својих савезника“, што је представљало опа- 
сност за безбедност југа Русије. Протекторат Русије над Влашком и 
Молдавијом и њено право да штити хришћане у Турској, замењени 
су колективном гаранцијом шест европских држава, учесница 
Париског конгреса. Русија је тиме изгубила право на легалну 
подршку националним покретима балканских народа. Губитком 
Јужне Бесарабије, Русија је „лишена контроле ушћа Дунава“. 


1 М. Гелер, История Российской империи, Т. 1, Москва 1997, 75. 

У корист Турске на Кавказу морала је да се одрекне Карса, који је у 
рату освојила, мада јој је заузврат, враћен Севастопољ. Погоршан 
је и положај Русије на Балтику, због демилитаризације Аландских 
острва. Поред тога, уговором између Велике Британије, Француске 
и Аустрије, Турској је гарантована независност и територијални 
интегритет, чиме је створена „кримска коалиција“. Русија је тиме 
била принуђена да се одрекне своје раније улоге у Европи. Проме- 
нио се и однос снага на континенту, па је водеће место уз Велику 
Британију, чији је утицај знатно ојачао, заузела Француска. Савез- 
нички односи Петрограда и Беча раскинути су у рату, јер је Аус- 
трија била на страни руских противника. Уз то, Русија није могла да 
се поузда ни у Пруску, која је у сукобу Русије са европским држа- 
вама била уздржана, чиме се земља нашла у пуној дипломатској 
изолацији. Цар Александар П, који је 1855. наследио Николаја І, 
„делио је умногоме погледе свога оца“, али је за разлику од њега 
био свестан да се спољна политика мора мењати. Нови цар је схва- 
тао да се са Кримским ратом „завршила цела једна епоха у историји 
Русије“, те да је потребно „потражити своје место у координатама 
нових међународних односа“. 

Радост после смрти Николаја І била је општа. Професор Пет- 
роградског универзитета, историчар Константин Кавелин, писао 
је 4. марта 1855. свом колеги из Москве, професору Тимофеју Гра- 
новском: „Калмицки полубог, прошао је ураганом, бичем и раш- 
пом руском државом у протеклих 30 година, ... уништио је хиљаде 
карактера и умова... Ако време које долази не би било тако страшно 
и тмурно, будућност тако тајанствена и загонетна, можда би с ума 
сишли од радости и опили се од среће“. Будућност је за Русију 
била „тајанствена и загонетна“, страх је изазивао и иови цар. Била 
је позната његова приврженост крепосном праву, као и његова 
„наслеђена страст према војним парадама“. Алексеј Хомјаков убеђи- 
вао је своје пријатеље славенофиле да ће нови цар бити реформа- 
тор. Свој оптимизам он је црпео у историјском искуству Русије. 
У концепцији Хомјакова био је присутан и рационални моменат, 
који је произилазио из чињенице да је „нови цар отпочињао своју 
владавину са обавезом да поправи очајно стање земље, које је добио 


1 Сёорник договоров России с другими государствами 1856-1917, Москва 1956, 
23—41; Н.С. Кинямина, Внешняя политика России второй половины ХІХ в., Москва 
1974, 12-14; История внешней политики ..., 49-50; М. Гелер, нав. дело, 76-77; 

у наследство“. У писму цару Александру 1, Константин Аксаков 
настојао је да окарактерише стање духа у Русији: „Сви лажу један 
друтога, увиђају то и продужавају да лажу, неизвесно је до чега 
ће то довести“ . То очајно стање земље које је у наслеђе оставио 
Николај 1, поставило је пред руску владу и Министарство спољ- 
них послова неопходност промена, „што је захтевало нове методе 
деловања и нове људе“. Цар је знао да су земљи неопходне унутра- 
шње реформе, које су се могле остварити само ако на границама 
завлада мир. То је захтевало да се у спољној политици предузимају 
„опрезна и одмерена решења“, а спољнополитички спорови реша- 
вају једино дипломатским средствима. Већина државних делатника 
Русије била је са тим сагласна. Министар спољних послова и кан- 
целар, К. В. Неселроде, који је „служио царевима а не држави“, на 
крају дипломатске каријере истицао је, да је неопходно да се земља 
окрене „својим унутрашњим пословима и моралном и материјал- 
ном развитку“. Указивао је на то да је дотадашња спољна политика 
готово занемарила властите националне интересе због опште- 
европских, а „искуство указује да би убудуће спољна политика 
морала да произилази из националних интереса". 

За новог министра спољних послова и наследника канцелара 
Неселродеа, цар је именовао кнеза Александра Горчакова, „човека... 
који је, за разлику од свог претходника, имао властите погледе на 
задатке спољне политике Русије“. Горчаков је представљао „нови 
тип дипломате“, који је тежио да односе међу државама не гради 
„превасходно на династичким, већ на политичким и економским 
везама“. Нови министар отпочео је рад у крајње сложеним околно- 
стима, у међународној изолацији и економској заосталости, када 
је Русији било важно да, како је говорио Горчаков, „залечи ране“. 
„У садашњем положају наше државе у Европи, ... главна пажња 
Русије мора да буде усмерена на наш унутрашњи развитак и сва 
спољна политика треба да је подређена том задатку“. Пензиони- 
сање Неселродеа и постављање Горчакова за министра, „означило је 
одлучан заокрет“ у спољној политици Русије. Општи правац руске 
спољне политике формулисан је у Горчаковљевој циркуларној 
депеши од 2. септембра 1856, упућеној руским дипломатским пре- 
дставницима у европским престоницама. Белешку о полишичким 


1 С.С. Татищев, Император Александар 11. Его жизнь и царствование, Москва 
2006, 111–112. и 115. 

односима Русије, саставио је у фебруару 1856. барон Неселроде. 
Било је то завештање дипломате, који се тридесет година налазио 
на челу Министарства спољиих послова Руске империје. Пораз 
у Кримском рату убедио је једног од архитеката Свете алијансе, 
у неодложност окретања „унутрашњим пословима“ и одрицање 
од сваке „спољне делатности“, која би то могла да угрози. „Мир, 
закључен у Паризу најављује почетак нове политичке ере. Узне- 
миреност услед жестоких борби, замењују односи, пуни узајамних 
добрих намера". Управо тај правац у спољној политици одобрио 
је Александар П, пошто му је Горчаков, после преузимања минис- 
тарске дужности, изложио њен концепт. Политика Русије, наглаша- 
вао је Горчаков, мора се водити у сопственом иитересу, али „не на 
штету других . „Кажем, Русија се љути. Не, Русија се не љути, она 
се усредсређује“. Русија је, дакле, требало да „сабира своје снаге и 
концентрише своје напоре на унутрашњи опоравак“, а да се исто- 


времено уздржава од „активног уплитања у европске послове". Гор- _ 


чаков је желео да истакне мирољубиве намере своје земље, али је 
упозоравао да то не искључује њено активно учешће у међунаро- 
дним односима. Основнн спољнополитички задатак Русије после 
Кримског рата, тицао се измене одредаба Париског уговора о неу- 
трализацији Црног мора и успостављања изгубљених позиција на 
Балкану. Губљењем утицаја на Балкану, Русија је активирала своју 
политику у Централној Азији и на Далеком истоку Тако је пораз 
у Кримском рату показао не само слабост земље, већ је одредио 
још „уже“ поље деловања Русије у Европи, то јест Балкан, где је 
она могла рачунати на савезништво православног становништва..! 

„Усредсређивање" које је Горчаков поставио у средиште руске 
спољне политике, подразумевало је „неопходан предах за успоста- 
вљање пређашње снаге“, али то није потрајао. Задатак „повратка 
моћи и престижа империје“, могао се остварити само уз помоћ 
савезника, међутим, „тражење савезника увлачило је Русију у 
сложен систем међународних односа“. О избору будућег саве- 
зника није било јединственог мишљења, цар је тежио споразуму 
са Пруском, а Горчаков са Француском, којој је нагињало и јавно 
мњење. Према Аустрији, Горчаков се односио непријатељски, 


1 С.С. Татищев, нав. дело, 182-183; Н.С. Киняпина, Внешнчя политика, 13-15; 
К. В. Нарочницкая, Россия и отмена нсйтрализации Чсного моря 1856-1871, Мо- 
сква 1989, 8-9; История внешней политики..., 52-54; М. Гелер, нав. дело, 114. 

а савез са Пруском сматрао је недовољним за обнову ути- 
цаја Русије у Европи. Цар Александар П је, у тренутку „када су 
државни интереси превагнули над осећањима династичке соли- 
дарности“, коначно подржао Горчакова, који је после тога изјавио 
да „међу правим савезницима ми видимо само Француску“. Гор- 
чаков је схватио да би савез са Француском, која је била „главни 
арбитар у Европи“ после 1856. означио рушење „кримске коали- 
ције .Тако се у потрази за савезником Русија окренула Францус- 
кој, која је била „иницијатор и главни њен противник на Криму“. 
Жељу за приближавањем показао је и Париз, за обе земље заје- 
днички интереси били су очигледни. Приближавање Русије и Фран- 
цуске имало је основа у супарништву са Великом Британијом, као 
и заједничким интересима на Балкану. Прихватање Горчаковљевог 
плана представљало је остварење његове замисли исказане 1856, 
да ће се Русија зближити са Француском. „У Источном питању ми 
ћемо се приближити Француској, рачунамо на њу као на против- 
тежу нашим противницима“. Руска влада се надала да ће прибли- 
жавањем Француској ослабити свог највећег супарника, Велику 
Британију, уз то, савез је отварао за Русију и перспективу сла- 
бљења „кримске коалиције“, те поништавања одредбе Париског 
уговора о Црном мору. Оправданост Горчаковљевог плана, као да 
је потврђивао и програм француског цара Наполеона 11, који је 
намеравао да прошири границе своје државе и учврсти њену хеге- 
монију у Европи. Наполеон 11 је планирао да Француској припоји 
Савоју, Ницу и леву обалу Рајне. Да би тај план остварила, Фран- 
цуска је морала да се суочи са Аустријом и да неутралише ути- 
цај Велике Британије, а за то јој је био потребан савез са Русијом. 
У исто време, политичка подршка принципу народности коју је 
прокламовао Наполеон Ш, те жеља да се ослабе вишенационална 
царства, аустријско и турско, одговарали су и интересима Русије. 
Први корак у зближавању две државе начинио је Наполеон Ш, 
који је на крунисање Александра 11 послао свог поверљивог савет- 
ника Морнија, присталицу савеза са Русијом. Морни је у Петрог- 
рад стигао августа 1856, као нови француски посланик. На „дос- 
тојанственом и ласкавом“ пријему у Петерхофу, цар се Морнију 


1 Архиввнешней политики Российской империи (даље АВПРИ), ф. Канцелярия, 
Отчет министра иностранных дел за 1856, лл 26; М/. Е. Моѕѕе, Тһе Ејзе апа Еаі! 
ој Сптеап ѕуѕяіет 1855-1871, 1 опдоп 1963, 50-105; М. Гелер, нив. дело, 122-123. 

обратио речима: „Вас радо видим овде... Ја сам веома захвалан цару 
Наполеону и никада нећу заборавити његову благонаклоност према 
нама током преговора [у Паризу)“. Истовремено је у Париз на 
место посланика упућен гроф Кисељев са намером да успостави 
„срдачне и поштене“ односе између две земље, а који је уз то под- 
ржавао замисао Горчакова о савезу Русије и Француске. Морни и 
Кисељев почели су одмах са припремама плана о зближавању две 
државе, што је омогућило да у зиму 1856-1857. и у Петрограду 
и у Паризу отпочну тајни преговори о будућем савезу. Упоредо 
са дипломатском делатношћу, текло је обнављање економских и 
трговинских веза. Било је сасвим извесно да је преостао још само 
корак до заједничког циља, стварања савезничких односа две земље. 
Као први виднији корак у остварењу плана о савезу, требало је да 
послужи посета царевог брата, великог кнеза, Константина Нико- 
лајевича, Паризу у пролеће 1857. Уочи рата с Аустријом, Напо- 
леон Ш је настојао да разјасни став руске владе, према францус- 
ком плану о анексији Савоје и Нице. Наполеон Ш се надао да ће 
добити подршку Русије за присаједињење италијанске територије 
Француској, па је као знак добре воље понудио Русији компенза- 

цију у Галицији. План је изложен великом кнезу Константину, али 

он није пристао да разматра то питање, сматрао је да је опасно под- 

ржавати намере Наполеона Ш, јер би то могло да увуче Русију у 
нови војни сукоб. Посета великог кнеза Константина Паризу била 

је први корак у зближавању два двора, други је требало да предста- 

вља сусрет двојице царева. 

Ипак, „коначна реч у преговорима припадала је владарима“, 
стога је било договорено да се они сретну у Штутгарту. Наполеон 
Ш није скривао забринутост за судбину француско-енглеског савеза, 
плашио се да би приближавање Русији могло да доведе до кварења 
односа са Великом Британијом уз чију подршку је Француска вра- 
тила своје место у Европи. У разговору са Кисељевим, Наполеон то 
није скривао, када је рекао: „Ја мислим, да је за очување поретка, за 
безбедност Француске, за ѕѓаѓиѕ дио,..., савез са Енглеском нужан. 
Друго је питање, када је неопходно одлучно деловање, када мислимо 
да мењамо карту Европе, тада и само тада нужан је савез са Русијом. 
До тог тренутка ми треба да останемо само добри другови и да не 
идемо даље. Од свега је најважније да живимо у споразуму са свима, 


1 С.С. Татищев, нав. дело, 184 и 188; История внешней политики..., 54—55. 

а посебно са Енглеском“. Горчаков је знао за ту дилему францус- 
ког цара, када је рекао да „са једне стране Француска тежи ... пуном 
споразуму са нама, а са друге жели да избегне раскид са Енглеском“. 
енглеска влада је, у намери да осујети руско-француско зближавање, 
упозорила Париз да би Русија тиме желела да обезбеди подршку за 
заузимање Цариграда. Наполеон Ш није делио то мишљење, пошто 
је његово приближавање Петрограду имало за циљ да спречи ства- 
рање савеза Русије, Пруске и Аустрије, који би превасходно био упе- 
рен против Француске. Наполеон Ш је пред пут у Штутгарт поста- 
вио пред француску дипломатију један далекосежан задатак, који 
се тицао промене уговора из 1815. и стварања нове карте Европе. 
Руска дипломатија није имала јасан и конкретан план деловања, већ 
је на сусрет царева гледала као на могућност да проникне у намере 
друге стране. Додуше, Горчаков је са својим плановима упознао 
амбасадора у Паризу, Павла Кисељева, када му је саопштио да „... 
тражи човека који би му помогао да поништи чланове Париског уго- 
вора, који се тичу црноморске флоте и границе Бесарабије“. Такав 
човек, по мишљењу Горчакова, могао је да буде Наполеон Ш, који је 
тежио учвршћивању француске хегемоније у Европи. Иако је Гор- 
чаков сусрету у Штутгарту придавао значај „историјског догађаја“, 
његове намере нису ишле даље од захтева за измену Париског уго- 
вора о неутрализацији Црног мора. 

Сусрет Александра П и Наполеона Ш у Штутгарту, од 25. до 
27. септембра 1857, показао је целој Европи срдачне односе двојице 
дојучерашњих противника. Наполеон Ш је током тих разговора 
изнео план о преуређењу Европе који се првенствено тицао ита- 
лијанског питања. Намеравао је да сазна шта Русија мисли о његовој 
помоћи Италији у борби против Аустрије. Русија је била спремна 
да подржи Француску, али је захтевала промену члана Париског 
уговора о неутралности Црног мора. Учесници састанка су се сагла- 
сили о неопходности међусобне координације у питањима спољне 
политике, уједно су се обавезали да „неће учествовати ни у једном 
од крупних европских питања, а да се претходно међусобно не 
посаветују“. Али, разговори о Пољској, изазвали су прве међусобне 
несугласице. На изјаву Наполеона да између Француске и Русије 
стоји „једно питање око кога се не могу сагласити , цар Александар 


1 АВПРИ, ф. Канцелярия, Отчет министра иностранных дел за 1857, лл. 8, 18; 
Н. С. Киняпина, Внешняя политика... 17-18. 

је после разговора љутито рекао, „са мном се усудио да говори о 
Пољској . Због тога или због узрока који су се тицали поништења 
Париског уговора, споразум није био потписан, усаглашена су 
само акта која су се тицала „другостепених питања“, о пловидби 
мореузима и државном уређењу Дунавских кнежевина. Мада 
није донео никакве конкретне резултате, сусрет у Шутгарту пре- 
дстављао је ипак корак ка поновном учвршћивању утицаја Русије 
у Европи. Наполеон Ш је, наиме, пристао, да две државе на 
Балкану делују заједнички. После Кримског рата Источно питање 
је и даље играло значајну улогу у спољној политици Русије, мада 
је сада она морала да делује много опрезније. Оцењујући при- 
станак Наполеона Ш на заједничко деловање на Балкану, Горча- 
ков је писао: „Француска је проценила значај подршке Русије ..., 
али је схватила да на њу може да рачуна под условом да помогне 
руску владу на Истоку . Међутим, Александар П био је знатно 
мањи франкофил од свог министра спољних послова. Цара је оне- 
спокојавала италијанска политика Наполеона Ш, у Петрограду су 
на Италију гледали као на жариште револуције. Син цара Нико- 
лаја І давао је предност Пруској и Аустрији, без обзира на њену 
непостојаност. Међутим, било је, ипак, очигледно да би савез са 
Француском помогао Русији, да поврати део изгубљеног престижа 
на Балкану.! 

Како би показала да је променила спољну политику, Фран- 
цуска је одлучила да подржи Русију као заштитника балканских 
народа, пре свега Срба и Румуна. Руско-француска сарадња оне- 
могућила је 1858. Турску да силом успостави суверенитет над 
Црном Гором. Интервенција Русије и Француске присилила је 
Турску да прекине војне операције и пристане на разграничење 
са Црном Гором. Заједничко деловање двеју држава предупре- 
дило је и аустријско мешање у унутрашње ствари Србије 1858, у 
време преврата и повратка династије Обреновић. Највећи успех 
постигнут је у Румунији 1857, када је Аустрија морала да повуче 
трупе из Влашке и Молдавије. Потом су на Париској конференцији 
1858. проширена аутономна права румунских кнежевина, а у јану- 
ару 1859. Русија и Француска подржале су избор Александра Кузе 
за владара Влашке и Молдавије. Султан је 1861. био принуђен да 
да сагласност за стварање јединствене владе Дунавских кнежевина 


1 С.С. Татищев, кав. дело, 190 и 194—195; 


Душко М. Ковачевић 


чиме је, захваљујући сарадњи Русије и Француске, отпочео процес 
стварања независне румунске државе. 

Развој догађаја на Балкану, уверио је Петроград у испра- 
вност политике савеза са Француском. За Наполеона Ш, који се 
у то време припремао за рат против Аустрије у Италији, била је 
изнад свега важна подршка Русије. „Одсуство формалног спора- 
зума“ са Русијом спутавало је Наполеона Ш да отпочне рат про- 
тив Аустрије. Наполеон Ш је иступајући заједно са Русијом на Бал- 
кану, рачунао да ће задобити њену подршку у рату са Аустријом. 
ОД великих европских држава, једино је Русија била вољна, у тре- 
нутку када је Наполеон објавио циљ рата „Италија, слободна од 
Алпа до Јадрана!", да подржи Француску у решењу италијанског 
питања. Наполеон Ш је стога предузео мере, у циљу постизања 
споразума са Петроградом. Русија је с друге стране желела да се 
ослободи одредаба Париског уговора, због чега је била спремна да 
„жртвује оно што је раније бранила“. Посредством руског дипло- 
мате Кисељева, Наполеон Ш је покушао да сазна какву ће пози- 
цију заузети Русија у случају рата. После закључења споразума са 
Кавуром у Пломбијеру, јула 1858, о „заједничком иступу против Ау- 
стрије", француски цар је сматрао да је дошао тренутак за дого- 
вор са Русијом. Француског цара је додатно охрабрила посета вели- 
ког кнеза Константина Паризу, па је у септембру 1858. послао у 
Варшаву свога брата од стрица, принца Жерома. Наполеон Ш је 
посредством Жерома настојао да увери руску владу да ће се рат 
водити не само у интересу Француске и Италије, већ и Русије, чиме 
би Петрограду дао могућност да Аустрији „супротстави Словене“. 


Пошто је знао за приврженост Александра П Пруској, Наполеон 


је цару указао на могућност стварања тројног руско-француско- 
-пруског савеза „који би помрачио славу Аустрије“. За Горчакова је 
пресудна била француска подршка измени одредбе Париског уго- 
вора, због чега је настојао да преговоре са Француском држи отво- 
реним. У Петроград је после тога француска влада послала пројекат 
будућег уговора, у коме је предлагала да Русија заузме став „бла- 
гонаклоне неутралности и да пошаље војску према аустријској 
граници“ и „тиме одвуче њене снаге са италијанског ратишта. 
Русија је требало да изврши притисак и на друге државе немачког 
савеза, да их на тај начин задржи од отвореног иступања против 


1 В.Н. Виноградов, Россия и обљединенце румынских княжеств, Москва 1961, 28-39. 

Француске. Подршка Француске Русији у односу на измену 
Париског уговора и овога пута је изостала, у предлогу уговора дато 
је само обећање да ће Париз о томе утврдити коначан став месец 
дана пре објаве рата. 

Као што је Француска избегавала да се изјасни о најва- 
жнијем питању за Русију, тако је и званични Петроград настојао да 
избегне све обавезе које би могле да увуку земљу у рат и „доведу до 
европског пожара“. Због тога је за руску владу француски предлог, 
о прекиду дипломатских односа са Аустријом био неприхватљив и 
она је одбила да о њему преговара. Влада у Петрограду је и поред 
договора са Наполеоном ПІ, настојала да очува добре односе са 
Пруском и Аустријом. Горчаков није искључивао могућност да у 
будућем француско-аустријском рату Пруска подржи Аустрију. Ту 
дилему изразио је крајем новембра 1858, у писму принцу Жерому: 
„Ако ми будемо иницијатори ... непријатељства према Аустрији, да 
ли можемо рачунати да Пруска неће стати на њену страну". Гор- 
чаков тиме није желео да прекине преговоре са Француском, али 
је одбио да прихвати услове „чије испуњење је претило увлачењем 
Русије у европски рат“. Пошто је изостала подршка Француске 
измени одредбе Париског уговора о Црном мору, пројекат уговора 
није могао да задовољи руску владу. Понуда Француске да осигура 
потпору Русији за присаједињење Галиције, била је за Горчакова 
неприхватљива. Горчаков је то категорички одбио, када је изјавио 
да је „Русији довољна њена територија“. 

Преговори су после тога били пекинути, да би у децембру 
1858. Француска иступила са новим предлозима. Наполеон Ш је 
ублажио раније захтеве према Русији и настојао да од ње добије 
пристанак, да ће „на својој граници везати знатне аустријске војне 
снаге“. Иако су се цар Александар Ц и министар Горчаков плашили 
да би упућивање војске на аустријску границу могло да доведе до 
рата, били су одлучни да прихвате ризик, њихов услов био је, да 
се у пројекат уговора укључи јасна подршка Француске за измену 
Париског уговора. Русија је дакле била спремна или да се обавеже 
на очување неутралности, или, пак, да на границу са Галицијом 
упути „војне снаге довољие да вежу 150.000 аустријских војника“. 
Заузврат, од Наполеона Ш је тражено да пристане да приликом 


1 История внешней политики... 56-57. 
2 Исшо. 

закључења мира „употребити сав лични утицај да анулира чланове 
Париског уговора, који су ограничавали руске поморске снаге 
у Црном мору и да постави питање уступања Бесарабије Мол- 
давији". Наполеон ІІ одговорио је Горчакову, да је „ ... дужан да 
поштује већ раније преузете уговорне обавезе, па га стога ни нови 
договори не могу ослободити од њих“! 

Пошто су предлози једне и друге стране били познати, даље 
преговоре око закључења уговора водили су француски министар 
спољних послова Валевски и амбасадор Кисељев. Руски дипло- 
мата је био свестан чињенице да је његовој земљи потребан мир, 
страховао је да би измена појединих чланова Париског уговора 
могла да изазове „протесте друтих европских држава и да доведе 
до рата“. Кисељев је сматрао да је за његову земљу боље да се 
„наоружа стрпљењем“ н да до даљег не изазива нове заплете, већ 
да са Француском закључи уговор који Русију не би превише оба- 
везивао. Александар 1], за кога је Париски уговор био „вечити кош- 
мар“, и Горчаков, којем је циљ био његово поништење, одлучили 
су, и поред резервисаности Наполеона Ш према руском захтеву, 
да прихвате споразум са Француском. Тако је Русија пристала да 
3. марта 1859. закључи са Француском уговор, који су у Паризу 
потписали Валевски и Кисељев. Русија се сагласила да сачува „бла- 
гонаклону неутралност према Француској, у време рата Фран- 
цуске и Аустрије. Прихватила је, такође, да утиче и на очување неу- 
тралности других европских држава. Обавезе Француске биле су 
„сасвим неодређено дефинисане", Париз се, додуше, сагласио да се 
о измени важећих уговора који се тичу обе земље, тиме и Париског 
уговора, расправља у тренутку закључења мира. Александар П је 
после тога пристао, да ради олакшања француских ратних опера- 
ција „упути војску према аустријској граници“. 

Показало се да је споразум био повољнији за Француску, 
пошто је предупредио стварање аустро-пруско-енглеског савеза. 
Русија није добила ни територијалне компензације, нити чвр- 
сте гаранције Француске за измену одредаба Париског уговора 
о Црном мору. Али, и поред тога, не може се одрећи његов значај за 
Русију, споразум јој је омогућио да изађе из међународне изолације. 


1 А.А. Нарочницкий, Международные отношения и внешняя политика России 
от Парижского до Франкфуртского мира, Москва 1946, 3-13. 


2 Сборник договоров России с другими государствами 1856-1917, Москва 1952, 69-70. 

Само постојање савеза „са првом државом Европе“ подигло је 
ауторитет Русије, док је посредно „представљало потврду њене 
снаге и утицаја“. Руско-француски уговор утицао је истовремено 
и на захлађење односа између Француске и Велике Британије, што 
није промакло Горчакову: „Одустајање од уговора значило би... 
поновно гурање цара Наполеона у загрљај Енглеске. Прошлост нам 
је тачно показала, какве последице из тога могу произаћи “. Упркос 
клаузули о тајности и негирању обе стране да он постоји, споразум 
није остао непознат. Аустрија је покушала да се у последњем тре- 
нутку приближи Русији, нудећи јој „споразум у питањима Истока“. 
Бечки двор послао је у Петроград грофа Карољија, али је Алексан- 
дар П, који још није опростио Аустрији држање у време Кримског 
рата, одбио понуђене преговоре. 

У рату 1859, Русија је пружила Француској знатну дипломат- 
ску подршку, чиме је онемогућила Пруску и друге државе, чланице 
Немачког савеза, да се умешају у сукоб. Горчаков је 27. маја 1859. 
упутио циркуларну ноту руским дипломатским представницима 
акредитованим на немачким дворовима, у којој се изјаснио против 
њихове евентуалне војне подршке Аустрији. Да би умирио чланове 
Савеза, Горчаков их је уверавао како му је француска влада потвр- 
дила да „нема никаквих непријатељских намера према Немачкој. 
Иако је то представљало несумњиву подршку Француској, Напо- 
леон Ш ипак је био незадовољан, у првом реду због чињенице да 
Русија није упутила војску на границу Галиције чиме би онемо- 
гућила слање појачања аустријској армији у Италију. После пораза 
Аустрије, отпочели су у јулу 1859. у Вила Франки мировни прего- 
вори. Наполеон Ш и Франц Јозеф били су сагласни да Аустрија 
уступи Сардинији Ломбардију, али да задржи Венецију. Несигуран 
у држање Пруске, Наполеон је настојао да од грофа П. А. Шува- 
лова сазна, да ли би Русија објавила Пруској рат у случају да она 
крене против Француске. Шувалов му је, међутим, одговорно, „ни 
за што на свету . Руске захтеве Наполеон Ш није ни поменуо, али 
рат је ипак био од користи за Петроград. Уздрмао је „кримску коа- 
лицију и створио предуслове за руско деловање на Балкану, мада је 
ипак показао непостојаност руско-француског споразума. Томе је 
свакако допринела и чињеница да Француска не само што је наме- 

равала да очува своје интересе на Балкану, већ није желела да због 

Русије квари односе са Великом Британијом. Због чега је и подршка 
Наполеона Ш балканској политици Русије била ограничена и недо- 
следна, што је њену дипломатију уверило да не може озбиљно да 
рачуна на заједничко деловање са Француском. Држањем Фран- 
цуске био је незадовољан и цар Александар, који је у октобру 1859, 
приликом сусрета са Кисељевим у Варшави признао: „Моје пове- 
рење у политичке погледе Луја Наполеона, страшно је поколебано“. 
Када је потом гроф Кисељев представио цару пројекат „формалног 
уговора“ са Француском, Александар П је на њему написао: „Про- 
тив кога?“ Тиме је дошло до суштинске промене у односима Русије 
и Француске. Додуше, то још није био прекид међусобних односа, 
али Француска више није главни руски савезник, „њено место зау- 
зела је Пруска“. 

Крајем 1859. и почетком 1860, „дошло је до нових немира 
међу хришћанским становништвом Балкана“, што је подстакло 
Горчакова да „иступи са низом нових иницијатива“. Могућности 
руске политике на Балкану, међутим, биле су „омеђене окви- 
рима“ Париског уговора. Горчаков је стога настојао, путем пре- 
говора да регулише односе Русије и Турске и тиме осигура покро- 
витељство над хришћанима. Горчаковљева политика имала је за 
циљ да подигне престиж Русије међу балканским народима, да 
тиме покаже европском јавном мњењу да без ње не може „да буде 
решено ниједно важно питање на Истоку“. Подржавајући принцип 
очувања статус квоа на Балкану, она је настојала да одржи лантио- 
сманске покрете“ и поред тога што се цар Александар 11 прибоја- 
вао „да се на Истоку не закува каша“. Амбасадор Кисељев је у пре- 
говорима са Наполеоном І] добио његов пристанак за заједничко 
деловање, ради „очувања мира на Балкану". На тражење савеза 
са Паризом утицала је и чињеница да је Француска имала готово 
пресудан утицај у Турској, о чему је Игњатијев писао, „представ- 
ник Француске има одлучујућу реч... на Истоку, све се дешава уз 
његову сагласност“. У међувремену, заједничка интервенција Пет- 
рограда и Париза присилила је Турску да у августу 1862. закључи 
мир са Црном Гором. Иступом Русије и Француске заустављено је 
потом продубљавање сукоба Србије и Турске у јуну 1862, али од 
1863. отпочела је „нова етапа у балканској политици Русије“. После 
погоршања односа са Француском због устанка у Пољској, Русија 


1 С.С. Татищев, нав. дело, 200–202. 

не само да је изгубила њену подршку на Истоку већ је одлучила да 
истраје у намери да „искључи мешање европских држава у односе 
између Турске и њених хришћанских поданика“. У инструкцији 
намењеној Николају Игњатијеву који је 1864. наименован за амба- 
садора у Цариграду, Горчаков је упозоравао: „Ваше постављење 
треба да симболизује добре намере Русије и жељу да следи кон- 
зервативну а не револуционарну политику на Истоку“. Под „кон- 
зервативном политиком“, Горчаков је подразумевао обазривост у 
односима „према националноослободилачким покретима хришћан- 
ских народа и очување статус квоа на Балкану . Ослабљена у Крим- 
ском рату, Русија се прибојавала могућег распада Турске, сматрала 
је да се тиме могу окористити друге европске државе. Горчаков је 
то у извештају Александру П недвосмислено истицао, када је упо- 
зоравао, „наши интереси обавезују нас да не убрзавамо њен крај“.' 
Положај хришћана у Турској постао је такорећи стална тема 
разговора Наполеона Ш, његовог министра спољних послова 
Тувнела, и руског амбасадора Кисељева. Горчаков је још увек рачу- 
нао да ће успети да придобије Француску за своје планове, па је од 
Кисељева захтевао да предложи влади у Паризу заједнички спора- 
зум о Балкану. Предлог Горчакова у плановима француског цара 
добио је другу конотацију, пошто је он желео да један такав спо- 
разум прошири и на италијанско питање. Замисао Наполеона 11 
била је да Аустрији као компензацију за изгубљену Венецију, уступи 
територије на обали Јадранског мора. Кисељеву је наложено да 
саопшти француској влади како је „предложена замена немогућа“. 
И поред овог новог неуспеха, Горчаков се није одрекао плана да 
придобије и остале државе, да заједничким притиском и без фран- 
цуске подршке натерају Турску на реформе у својим европским 
провинцијама. Наиме, Горчаков је 16. маја 1860. приликом сусрета 
са представницима великих европских држава у Петрограду, указао 
на неопходност да се учини крај хаотичном стању у Турској. Потом 
је упутио циркулар руским дипломатским представницима акре- 
дитованим на европским дворовима, у коме је указао на неопход- 
ност споразума са Портом ради поправљања положаја хришћана. 
У циркулару је упозоравао, да се „може догодити да Европа буде 


1 С.С.Татицев, нав. дело, 199-200; Н. С. Кинямина, Внешняя политика, 41–42; 

обележена као саучесник у одржавању за њих тако несносног 
стања“. Истовремено је Горчаков од Кисељева захтевао, да од фран- 
цуског двора затражи пристанак на уговор који би потврдио савез 
између Француске и Русије по свим важнијим питањима, па тиме 
и Источном. Међутим, уговор није био потписан, руска влада се 
коначно уверила у непоуздност савеза са Паризом. Горчакову је 
преостало само да констатује, да је подршка Француске за Русију 
била „неискрена и сасвим ограничена“. Пресудну улогу у хлађењу 
руско-француских односа, одиграо је сусрет руског цара, Алексан- 
дра П, са пруским краљем, Фридрихом Вилхелмом, и аустријским 


царем, Францом Јозефом, у октобру 1860. у Варшави. 


ВАРШАВСКИ СУСРЕТ ЦАРЕВА 
ПОЉСКИ УСТАНАК И ПРИБЛИЖАВАЊЕ ПРУСКОЈ 


После неуспешног савеза с Француском, Русија је променила 
спољнополитичку оријентацију и одлучила да ослонац за своју 
политику потражи у Пруској и Аустрији. И Аустрија је после 
пораза у Италији настојала да заборави све противречности које 
су је удаљавале од Русије, у првом реду, на Балкану, и да отпо- 
чне политику приближавања две државе. Русија је такође била 
спремна, да „опрости“ непријатељско држање Аустрије у време 
Кримског рата. Први корак на зближавању учинио је лично Алек- 
сандар П, који је поручио цару Францу Јозефу: „Ми нисмо злопам- 
тила“. Приближавању две до јуче супротстављене државе, допри- 
нело је свакако и хлађење односа између Аустрије и Пруске. Али, 
Пруска је овога пута настојала да осујети руско-аустријско при- 
ближавање, тако што би Русији понудила споразум о савезу. Тај 
задатак био је поверен Оту фон Бизмарку, кога су у Русији „при- 
мили као посланика рођачког двора", уз све „званиче почасти и 
церемоније“. Током три године проведене у Петрограду, Бизмарк 
је својим деловањем „дубоко укоренио и на Двору и у јавном мњењу 
мисао“ да је Пруска искрени пријатељ и поуздани савезник Русије. 
Аустријски цар је такође желео да разјасни ставове Русије и Пру- 
ске па је, посредством посланика у Бечу, Балабина, предложио 
цару Александру П да се лично састану у Варшави. Горчаков је у 
међувремену обавестио Наполеона Ш, да они не долазе у Варшаву 

„да би тамо створили коалицију већ примирје“ и да никакав савез 
против Француске није могућ „зато што то неће Русија“. Циљ Гор- 
чакова био је да тиме предупреди не само зближавање Француске 
и Велике Британије, већ да је привуче на сарадњу са сва три двора. 
Иако Наполеон није одбацио могућност таквог споразума, сма- 
трао је да би претходно требало сачекати резултате сусрета три 
цара у Варшави. Е 

Цареви су боравили у Варшави од 22. до 26. октобра 1860. 
године. Централно место у разговорима било је посвећено пот- 
реби јединственог деловања влада трију земаља у „борби против 
револуционарних покрета“. Франц Јозеф је означио Француску као 
земљу из које је долазио најснажнији подстицај за такве покрете, 
при чему је упозорио да она жели да подстакне револуцију не само 
у Италији, већ и у Угарској и Пољској. Да би се томе стало на пут, 
аустријски цар је предлагао закључење споразума упереног против 
Француске. И Пруска која је истакла своје претензије на леву обалу 
Рајне, била је незадовољна политиком Француске. Русија је поку- 
шала да ублажи ставове Аустрије и Пруске, када је Александар П 
изјавио „да Русија не жели да се веже споразумом усмереним про- 
тив француских интереса“, већ да тежи „општеевропском јединству 
влада“. Истога мишљења био је и кнез Горчаков, који је сматрао да 
Русија и поред тога што „нема никаквих илузија о карактеру поли- 
тике цара Наполеона“, жели очување добрих односа са Францус- 
ком. Сусрет царева је ипак показао да препрека за приближавање 
Русије и Аустрије није била Француска, већ антируска политика 
Беча на Балкану. Горчаков о томе није имао илузија, „у Србији, 
Црној Гори и Херцеговини политика коју спроводи Аустрија, 
непријатељска је за Русију.“ 

Сусрет у Варшави није донео нека конкретна решења, био је то 
у ствари само покушај да се сазна мишљење друге стране. Ипак, три 
године касније, у време пољског устанка, показали су се резултати. 
Било је потребно, како је писао Кисељев, да се приликом сусрета 
утврде добри односи са Аустријом и Пруском, те да се означе пре- 
тпоставке заједничког деловања уколико то буде потребно. Али, 
то није било довољио уверљиво за француску владу која је, пред 


1 АВПРИ, ф. Канцелярия, Отчет министра иностранных дел за 1861, лл. 64—64 06; 

опасношћу од стварања руско-аустријско-пруске коалиције, 
настојала да заинтересује Русију за успостављање „трајнијих прија- 
тељских односа“. Француски миннстар спољних послова, Тувнел, 
после сусрета у Варшави, предложио је основе „поверљивог спо- 
разума“ Француске и Русије. Пројекат француске владе садржао је 
предлог о италијанском и Источном питању „која су била од инте- 
реса за обе стране“. Русија је словом уговора требало да призна, 
сматрали су у Паризу, иовонастало стање у Италији, то јест при- 
саједињење Савоје и Нице Француској. Тако су обавезе Русије биле 
сасвим јасно утаначене, док Француска по питању Истока „није на 
себе ништа преузела“. 

И поред тога, руска влада није сасвим одбацила предлог о спо- 
разуму, јер је сматрала да он може да послужи као основа за неке 
будуће разговоре. Наполеон Ш је, међутим, одустао од даљих пре- 
говора, сматрао је да Француска мора да има „одрешене руке у 
односима према немачким државама и Великој Британији“. Руска 
дипломатија је, дакле, после сусрета у Варшави намеравала да 
води политику на два колосека, да очува добре односе са Фран- 
цуском и отпочне приближавање Аустрији и Пруској. Кратко- 
трајно приближавање Француској, до кога је дошло због српско- 
турског сукоба, 1862, није могло да измени основни правац руске 
спољне политике усмерене ка Пруској. Последице тога морао је 
да осети и министар спољних послова, Горчаков, када је у влади 
почело отворено да се говори о његовом погрешном спољно- 
политичком усмерењу земље. Октобра 1862. смењен је дотада- 
шњи посланик у Паризу, П. Д. Кисељев, наследио га је А. Ф. Буд- 
берг, присталица савеза са Пруском. Тако су руско-француски 
односи незадрживо ишли силазном путањом, да би током пољског 
устанка, 1863, потпуно захладнели. Устанак у Пољској поново је 
Русију супротставио државама које су чиниле „кримску коалицију“. 
У Француско) су сви били на страни устаника, Велика Британија 
је такође била на страни Пољака. Лондон је уз то сматрао да ће 
устанак ослабити Русију и да ће, неминовно, довести до прекида 
њених односа са Француском. Устаници су уживали и подршку Аус- 
трије, иако је она 1846. жестоко угушила покрет Пољака у Гали- 
цији. Али, ниједна од њих није имала намеру да Пољацима пружи 
„реалну помоћ“. Међутим, и делатност Бизмарка, током његове 
посланичке службе у Петрограду, била је усмерена против уређења 
руско-пољских односа, што се може објаснити чињеницом да су 

„добри односи између Руса и Пољака водили учвршћивању руско- 
-француских веза“. 

И овога пута показало се да је поновно учвршћивање позиција 
Русије у Европи било тешко и мукотрпно. Када је 22. јануара 1863. 
избио устанак у руском делу Пољске, Русија је била пред новим 
искушењима. Горчаков је с правом указивао, да су се „... политички 
интереси у тој години суочили у Пољској. То питање било је камен 
спотицања за све државе“. Догађаји у Пољској показали су да ће 
Русија имати највише проблема са Француском, за разлику од Пру- 
ске чије је држање ишло наруку руској влади. Канцелар Бизмарк пре- 
дузео је енергичне мере, како би онемогућио ширење устанка на 
западни део пољских земаља. Бизмарк се руководио жељом да оне- 
могући обнову независне Пољске, а као главни спољнополитички 
циљ Пруске одредио је заједничко деловање са руском владом. При- 
том је рачунао да ће поред стицања наклоности цара Александра П, 

онемогућити закључење руско-француског савеза. Бизмарк је стога 
истицао да је гушење устанка у интересу Пруске, „није реч само о 
руској политици, нити о нашим односима према Русији, већ о односу 
Пруске према Пољском питању, ... ако она [Русија] буде постојан 
савезник Пруске против других држава, ... Познањ и Данциг остају 
у пруским рукама“. Потом је ту своју мисао пророчки обликовао: 
„Између Француске и нас никада неће бити мира, са Русијом никад 
неће бити неопходан рат, под условом да прилике не измене либе- 
ралне глупости и династичке апсурдности“. Да би успоставио пуну 
сарадњу са владом у Петрограду, Бизмарк је у Русију послао гене- 
рала Густава фон Алвенслебена, са овлашћењем да сачини договор 
о заједничком деловању у Пољској. Тиме је отворен пут за закљу- 
чење тајне конвенције о сарадњи у гушењу устанка, која је и потпи- 

сана у Петрограду, 8. фебруара 1863. године. Конвенција је омо- 

гућавала начелницима генералштабова руске и пруске војске да 
ради „успостављања поретка и спокојства једни друтима помажу, 
а „у случају неопходности да пређу границу, да би се супротста- 
вили устаницима који би прешли из једне земље у другу . Бизмарк 
је после тога могао са правом да закључи: „Конвенција је била успе- 
шан шах-мат пешака, који је омогућио да се добије партија“. 


1 Віѕтагк, СедапКкеп ипа Еттпегипреп, Зе раг(—Вегћп 1928, 213 и 282; С. 
С. Татищев, нав. дело, 375-376; В. Т. Рувененков, Польское восстание 1863. и 
европейская дипломатия, Москва-Ленинград 1957, 122-144; М. Гелер, нав. дело, 126. 

Горчаков је сматрао да је конвенција „непотребна и опасна“ 
по Русију, мада није могао да се супротстави прусофилским 
осећањима цара који је у споразуму са Пруском видео потврду 
„монархистичке солидарности“. Показало се да је Горчаков био у 
праву, јер је потписивање конвенције погоршало односе са европ- 
ским државама н појачало антируско расположење у Француској и 
Великој Британији. Споразум Русије н Пруске дао је тако основа 
државама Западне Европе да покушају да пољском питању дају 
међународни карактер. енглеска влада је тежила не само да поквари 
односе Русије и Француске, већ и да допринесе слабљењу међуна- 
родних позиција Петрограда. Горчаков је то добро уочио и озна- 
чио је Велику Британију као носиоца антируске кампање у Европи: 
„...све се своди на Енглеску. Да ли ће се она устремити на Исток у 
Европу, ... у целини мир је угрожен ради обнове Пољске“. Иако су 
и у Бечу са благонаклоношћу гледали на такав став Велике Брита- 
није, ипак нису отворено иступили против Русије због страха да се 
устанак не прошири и на аустријске области у Галицији. 

Енглеска влада је у међувремену одлучила да у вези са пољским 
питањем упути 12. марта 1863. сопствени демарш којим је, пози- 
вајући се на одредбе Бечког уговора, предложила давање устава 
Пољској и захтевала амнестију за устанике. Пошто је изостао зајед- 
нички иступ три европске државе, Горчаков је то искористио и у 
Лондон упутио усмени приговор против таквог захтева. У лето 

1863, устанак је захватио готово целу Пољску, чиме се појавила 
опасност од нових заплета у Европи. Томе је свакако допринео и 
Наполеон І, који је „наизглед неочекивано иступио са пројектом 
о стварању независне Пољске“. Наполеон Ш је сматрао да би то 
могла бити добра прилика за промену карте Европе, што би њему 
дало могућност да реализује сопствене планове. Предлог Наполе- 
она ! није подржан нн у Лондону ни у Бечу, али је нанео тежак 
ударац односима Француске и Русије. Услед ширења устанка у 
Пољској, руска влада је поред примене репресивних мера била при- 
морана и на уступке. Објавила је манифест о амнестији устаника, 
као и о административним реформама. Владини акти дошли су са 
закашњењем, услед чега нису могли да „предупреде колективно 
уплитање западних држава“. Водећа улога у антируској кампањи 


1 АВПРИ, ф. Канцелярия, Отчет министра иностранных дел за 1863, лл. 81 
–82; История внешней политики... 68-69. 

у првој етапи устанка у Пољској припала је Великој Британији, 
којој је превасходни задатак био да посеје „семе раздора“ између 
Русије и Француске.! 

Русији је 17. априла 1863. упућена нота од стране Велике Бри- 
таније, Француске и Аустрије, у којој се захтевало да предузме мере 
„ради прекида крвопролића у Пољској“. Тако је акција око Пољске 
била крајње непријатна за руску владу, она је по сваку цену тражила 
излаз. Петроград је стога деловао опрезно, али крајње одлучно. 
Положај руске владе олакшали су донекле и сами пољски устаници, 
који су тражили укључење западних делова Белорусије и Украјине 
у састав Пољске. Такав захтев допринео је, да се против устаника 
у Русији окрену и присталице компромиса. Истовремено, Горча- 
ков је предузео и мере на дипломатском плану, како би ојачао пози- 
ције Русије. У одговору свакој држави појединачно, настојао је да је 
увери да ће „руска влада спровести неопходне реформе“ у Пољској. 
У ноти упућеној у Лондон, Горчаков је тврдио да Русија „није нару- 
шила одредбе Бечког уговора . Док је покушавао да стиша незадо- 
вољство званичног Лондона, према француској влади био је доне- 
кле оштрији. Указивао је да је управо Француска допустила да се 
на њеној територији припреми завера која је довела до устанка 
у Пољској. 

Наполеон Ш је знао да се у борбу против Русије не може упус- 
тити сам, због чега је настојао да на своју страну привуче Аустрију, 
којој је заузврат обећао подршку у питању уједињења Немачке. 
Влада у Бечу одбацила је понуду Наполеона ІП, била је свесна 
да би је то одвело у сукоб са Русијом. И поред подршке Поља- 
цима, у Лондону су страховали, да би обновљена Пољска ступила 
у савез са Француском. Тиме би Француска постала најјача држава 
у Европи, што је Лондон донекле удаљавало од пољског питања. 
У Бечу су такође били свесни да би обнова Пољске представљала 
„лош пример за словенско становништво Монархије“. Коначно, 
постало је јасно, да због Пољске неће доћи до заплета у међуна- 
родним односима. Али су и поред тога Велика Британија, Фран- 
цуска и Аустрија упутиле јула 1863, поново ноту у Петроград. 
У ноти су предлагале спровођење реформи у Пољској, амнестију 
устаника, повратак „уставне повеље из 1815. године“ и сазивање 


1 В.Т. Рувененков, нав. дело, 314–319. 
2 В.Т. Рувененков, нав. дело, 127-135 и 142—148; История внешней политики_,69-70. 

европске конференције представника држава учесница Бечког кон- 
греса ради разматрања пољског питања. Горчаков је одговорио да 
је „пољско питање унутрашња ствар Русије“, да она о њему може 
да разговара само са учесницима деобе Пољске, односно са Аус- 
тријом и Пруском. На тај начин из разговора о Пољској биле су 
искључене Француска и Велика Британија, али је укључена Пру- 
ска. У ноти руске владе од 7. септембра 1863. посланицима у 
Лондону, Берлину и Бечу, Горчаков је обећао да ће руска влада 
учинити све да се поврати мир, али да она „прекида даље прего- 
воре о Пољској са европским државама“. Руска влада је знала да 
између Велике Британије, Француске и Аустрије не постоји чвр- 
сто јединство, као и да ће оно са приближавањем краја устанка бити 
још слабије.! 

Тиме се „заштита“ Пољака од западних држава, „свела само на 
изливе незадовољства и на добре жеље“. Било је јасно да нико не 
жели да ратује како би обновио Пољску, тим пре што је руска војска 
под командом генерала Ф. Ф. Берга, крајем 1863. и почетком 1864. 
уништила и последње одреде устаника. Репресивне мере руске 
владе и наговештене реформе, допринеле су неуспеху устанка у 
Пољско). Горчаков је после тога могао у извештају цару да напише 
да унутрашње тешкоће земље „траже неодложно решење" и да је 
стога нужно да се питања спољне политике потчине унутрашњим, 
због чега је „пре свега потребно подржати општи мир“. Међутим, 
крај пољског устанка значио је и ликвидацију споразума Русије и 
Француске, па је Петроград после раскида са Паризом морао да 
промени своју спољнополитичку оријентацију и да се приближи 
Пруској . После пољског устанка у Европи се оцртавао нови рас- 
поред снага, Француска се за Русију поново преобратила у против- 
ника, што је означило и крај настојања да се уз подршку Наполе- 
она Ш промене одредбе Париског уговора о Црном мору. Русија 
се као и раније сучељавала и даље са Аустријом на Балкану, а са 
Великом Британијом у Централној Азији. Због тога је морала да 
потражи новог савезника у Европи, а осим Пруске „никога није 
било на видику“. У Кримском рату била је побеђена Русија, „ко је 
из њега изашао као победник постало је јасно кратко време после 
тога“. Један од победника који је учествовао у рату био је Пијемонт, 
„који је постао стожер уједињења Италије“. Други победник била 


1 Исйо. 

је Пруска „која није учествовала у рату, али јој је савез са Русијом 
помогао да створи немачку империју“ .! 

Пруска је била једина европска држава, која је подржала 
руску владу у њеној борби са пољским устаницима. Политика ује- 
дињења Немачке под вођством Пруске, „гвожђем и крвљу“, захте- 
вала је, с Бизмаркове тачке гледишта, пријатељске односе са Русијом. 
У Петрограду су у то време постојале две спољнополитичке кон- 
цепције. Једна, коју су заступали славенофили, а донекле и кнез Гор- 
чаков, била је „антинемачки настројена“, а друга пронемачка, чији 
је „постојани поборннк и у време зближења са Француском“, био 
Александар П. Пруска и Аустрија представљале су „бедем спокојства“ 
у Европи, према њима је стога „ишла царева наклоност“. Спор око 
одређивања даљег смера руске спољне политике окончан је 1863, 
када је коначну „превагу однео немачки правац“. Петроградска кон- 
венција потписана у фебруару 1863, била је за Бизмарка од знатне 
дипломатске користи. Као награду за Алвенслебенову конвен- 
цију, Пруска је добила сагласност Русије за заузимање Шлезвига и 
Холштајна, две данске провинције. Горчаков је био категорички про- 
тив, тврдио је да „никада Русија неће допустити да Белт постане нови 
Босфор“. Али, против воље цара он није могао и дански теснаци ће, 
у Првом светском рату затворити руску флоту у Балтичком мору.“ 

Прве „жртве“ Бизмарковог програма уједињења Немачке спро- 
вођеног „одозго“, под вођством Пруске, постали су Шлезвиг и 
Холштајн. Тренутак после смрти данског краља Фридриха УП, који 
је умро 15. новембра 1863, чинио се повољним. Пруска је још четр- 
десетих година безуспешно покушала да их анектира, али су против 
тога иступиле готово све европске државе, па и Русија. Шездесе- 
тих година, прилике су биле знатно повољније. Али, то ни тада није 
било „лако учинити“, како је касније говорио Бизмарк. „Сви су били 
против мене. Поједине личности на двору, Аустрија, мале немачке 
државе, Енглези који нису желели да у наше руке пређе Килски те- 
снац. Са Наполеоном је требало начинити споразум јер је он желео да 
према њему преузмемо одређене обавезе (...) сви су они били против 
мене ијош многи други“. Да би предупредио евентуалне неспоразуме 


1 История внешней политики... 70. 

2 Л.И. Нарочницкая, Россия н войны Пруссии в 60-х годах за объединение Г, ермании 
"сверху, Москва 1960, 78-102; Н. И. Хитрова, Триумф А. М. Горчакова. Отмена ней- 
трализации Черного мора, у Российская дипломатия в портретах, Москва 1992, 211. 

са европским државама, Бизмарк је Бечу предложио да заједнички 
војно интервенишу ради „ослобађања Немаца“ из данског херцог- 
ства Шлезвиг и Холштајн. У тренутку када је на престо ступио нови 
краљ, Кристијан ІХ, и када је усвојен нови устав, којим је озакоњено 
присаједињење Шлезвига Копенхагену. Пруски канцелар је рачунао 
да ће „отпасти могућа коалиција европских држава против Пруске“ 
уколико она буде иступала заједно са Аустријом. У Бечу су после 
тога прихватили идеју о заједничком иступу против Данске. 
Бизмарк је у исто време желео да осигура и подршку Русије за 
рат против Данске. Који је, како је писао Миљутин, био „већ раније 
припремљен у његовим плановима у борби за уједињење Немачке“. 
Влада у Петрограду није имала могућност избора, јер је тада отпо- 
чела са освајањима у Централној Азији и морала је да води крајње 
„промишљену“ политику у Европи. Горчаков је и поред тога поку- 
шао да нађе компромисно решење, али се Бизмарк са тим није сло- 
жио већ је захтевао да се Русија јасно определи. У Петрограду су 
убрзо схватили да би „претеран притисак на Пруску“, могао да под- 
стакне Бизмарка „на антируски савез са Француском“. Тим пре што 
пруски канцелар то није скривао и у више наврата је дао до знања 
руском амбасадору Убрилу, да ће „он бити принуђен да потражи 
савез са Француском и тада ће неизбежно поново оживети пољско 
питање“. Поред тога, савез Пруске и Француске могао је да значи 
„трајно опстајање Париског уговора и руска влада је одлучила да 
не иступа против намера Пруске и Аустрије да ратом реше спор 
са Данском. Кнез Горчаков не само да није упутио протест, већ је 
одобрио тај корак двеју немачких држава. Руска влада је тиме „пла- 
тила дуг Пруској, за указану подршку у време пољског устанка. 
Пруска и Аустрија упутиле су јануара 1864. ултиматум Дан- 
ској, а када га је она одбила објавиле су јој рат. Већ у јуну 1864. дан- 
ски отпор је био сломљен, краљ Кристијан је морао да уступи сва 
своја права на Шлезвиг, Холштајн и Лауенбург аустријском цару 
и пруском краљу. Миром закљученим 30. октобра у Бечу, Шлезвиг 
се нашао под влашћу Пруске а Холштајн под аустријском. Пред 
Пруском је сада стајало отворено питање како се ослободити Аус- 
трије, „главног супарника у процесу уједињења Немачке“. Предмет 
расправе није била превласт у данским покрајинама, већ у Нема- 
чкој. Бизмарк се без имало колебања одлучио за савез са Италијом 


1 История внешнец политики..., 71. 

која је била спремна да га прихвати са жељом да преотме власт над 
венецијанском облашћу која се налазила у рукама Аустрије. Русија 
је покушала да спречи сукоб, почетком 1866. Александар ІІ ини- 
цирао је преговоре са аустријским царем и пруским краљем. Гор- 
чаков је током преговора схватио да је Бизмарк одлучан да поведе 
рат против Аустрије, а да је „краљ Вилхелм І под његовим утицајем“. 
Русија је страховала да би читав простор могао да постане „трусан , 
што је Александар П саопштио пруском генералу Швајницу. „Тај 
рат би представљао општу несрећу и од њега би користи имали 
само револуционарни елементи, непријатељи свих , писао је руски 
император. Упозорења нису изменила план пруске владе, тим пре 
што је Француска обећала Пруској да ће остати неутрална. Горча- 
ков је сматрао да Русији не одговара прекомерно јачање Пруске, 
уз то није одобравао ни`Бизмаркове политичке методе. Мислио је 
да Русија као противтежу, Пруској мора одржати добре односе са 
Француском, на коју је гледао као на „природну савезницу“. Мада 
је мишљење Наполеона Го промени Париског уговора остало 
непромењено, Горчаков је сматрао да треба оставити отворена 
врата за зближавање са Француском. Али, он је морао да уважи 
мишљење цара Александра П, што је значило да у избору будућег 
савезника Русија предност даје Пруској. 

Тако је година 1866. донела нове заплете у међународним 
односима, конфликт Пруске и Аустрије око хегемоније у Немач- 
ком савезу прерастао је у „братоубилачки рат . Руска влада заузела 
је неутралну позицију, очекујући да ће се рат Пруске и Аустрије 
завршити без победника. Рат који је отпочео у јуну 1866, завршен 
је поразом аустријске војске код Садове, 3. јула. После победе над 
Данском, Пруска је „учинила први корак ка стварању империје". 
Победом над Аустријом „учињен је и други корак“. Карта Европе, 
„скројена од стране победника над Наполеоном 1815, изменила 
се“. Пруска је постала одлучујући чинилац у Немачкој, због чега 
се Наполеон 111 спремао да „заштити“ Аустрију од потпуног 
пораза. Наполеон Ш је 17. јула обавестно пруског краља, Вил- 
хелма І, да се Аустрија обратила Француској са молбом да посре- 
дује у преговорима са Пруском. Бизмарк је пристао на посредо- 
вање Француске, али је и сам намеравао да сачува Аустрију као 
савезника када је показао спремност да са њом „потпише мир без 


1 С.С. Татищев, нав. дело, 461—462. 


Душко М. Ковачевић 


анексије“. Одбио је захтев војног врха кога је подржавао краљ Вил- 
хелм ], да се „иде до краја“ и заузме Беч. На дан битке код Садове, 
Бизмарк је изјавио „са спорним питањима је завршено, сада следи 
поновно успостављање пријатељских односа са Аустријом“. Услов 
је био да Аустрија напусти Немачки савез и Холштајн и сагласи 
се са стварањем Севернонемачког савеза, под вођством Пруске. 
На тим основама је 26. јула у Николсбургу закључено примирје, а 
24. августа у Прагу је потписан и мир.' 

Пруска се тиме преобразила у озбиљну противтежу запад- 
ним државама чланицама „кримске коалиције“, што је добро 
осетио Александар П који је у Берлин послао поздравни теле- 
грам „са жељом да у међународним односима Русија и Пруска 
делују споразумно“. Александар је тиме открио пруском краљу 
„ту скривену мисао“, која се тицала измене одредбе о неутрали- 
зацији Црног мора. Краљ Вилхелм је очигледно то прихватио 
са одобравањем па је у писму Александру истицао, да би задо- 
вољење „руских интереса“ могло да веже две државе за „цео 
један век“. У инструкцији Мантојфелу, Бизмарк је писао, ако 
Русија жели да се ослободи одредаба Париског уговора о Црном 
мору „Пруска није ни најмање заинтересована за очување њего- 
вих одредаба“. Већ у лето и јесен 1866. отпочели су преговори 
између Берлина и Петрограда, када је у руску престоницу сти- 
гао пруски генерал, Мантојфел. Договорено је да ће Пруска 
помоћи Русији да се измене одредбе Париског уговора, ако се 
Петроград не супротстави хегемонији Пруске у Севернонемач- 
ком савезу. Истовремено, антируска политнка Аустрије и Фран- 
цуске на Балкану, „посредно је допринела приближавању" Русије 
и Пруске. Владе западноевропских држава страховале су да би 
ослободилачки покрети на Балкану могли довести до стварања 
независних држава, а тиме и до учвршћивања утицаја Русије. Да 
би то предупредили, у Салцбургу су 1867, Наполеон Ш и Франц 
Јозеф потписали споразум о очувању целовитости Турске. Када се 
потом, након свргавања Александра Кузе са румунског престода, 
поставило питање избора Карла Хоенцолерна за његовог наслед- 
ника, кнез Горчаков, који је те 1867, наименован за канцелара, био 


1 АВПРИ, ф. Канцелярия, Отчет министра иностранных дел за 1866, лл. 6-7; 
История внешней политики..., 72-73; А. И. Нарочницкая, Россия и войны Пруссии. 
78-82; М. Гелер, нав. дело, 127-128. 

је уздржан. Горчаков је то разјаснио у писму Игњатијеву, када је 
истицао „наш унутрашњи положај, реформе које спроводимо, 
терају нас да одустанемо од учешћа у томе“. Руска влада је, дакле, 
као и у претходном периоду тежила да избегне нове сукобе на Бал- 
кану, о чему Горчаков није остављао недоумице. „У тренутку када 
ни Русија, ни хришћанско становништво Турске нису спремни за 
одлучну борбу, сваки покрет на Истоку био би исхитрен и опасан“. 
Тиме је Горчаков осујетио план амбасадора у Цариграду, Николаја 
Игњатијева да у време устанка на Криту, Русија подржи општебал- 
кански устанак у Турској који би предводила Србија. Горчаков је 
опоменуо Игњатијева, да заоштравање источног питања противу- 
речи интересима Русије. ' 


КРАЈ НЕУТРАЛИЗАЦИЈЕ ЦРНОГ МОРА 
САВЕЗ ТРИ ЦАРА 


Завршетак рата Аустрије и Пруске није означио крај сукоба у 
Европи, већ је наговестио „корените промене у равнотежи снага“. 
После успешних ратова против Данске и Аустрије, Пруска је одлу- 
чила да „баци изазов француској хегемонији у Европи“. Русија је 
морала да се определи, како због чињенице да би победа Француске, 
сматрали су у Петрограду, учврстила не само положај Наполеона 
Ш на континенту, већ и због тога што би то значило нови „импулс 
кримској коалицији“. Руска влада је сматрала да би тиме био отво- 
рен и пут савезу између Француске и Аустрије. У Петрограду су про- 
цељивали да Француска у случају успеха не би дала свој пристанак на 
измену Париског уговора, док је Пруска наговестила спремност да 
„плати цену“, и подржи Русију у намери да измени одредбе о неутра- 
лизацији Црног мора. Горчаков је са задовољством могао да конста- 
тује, да су „све државе усмерене сада ка Западу и да је нужно иско- 
ристити ту околност ради решења „за нас животно важних интереса 
на Истоку“. У априлу 1867. Горчаков је у циљу подршке Пруској 
изјавио да је Русија спремна да, уколико дође до савеза Француске 
и Аустрије, створи Бечу „озбиљне неприлике “. Канцелар Бизмарк 

је тиме могао да буде задовољан. После тога, Бизмарк је упутио 


1 Н.С. Кинапина, Внешняя политика... 51-53. 


Дүшко М. Ковачевић 


у Петроград депешу, у којој је наговестио да би „Пруска могла подр- 
жати жеље и намере Русије“ у односу на Париски уговор. Јуна 1867. 
Александар П и Горчаков посетили су Светску изложбу у Паризу, 
„чији бљесак није могао да сакрије пукотине у здању империјалне 
Француске“, са намером да отпочну преговоре са Наполеоном Ш, 
али се сусрет завршио неуспешно. Наполеон Ш одбио је разговор. 
о измени одредаба о неутрализацији Црног мора, што је указивало 
на то да Русија не може да рачуна на подршку Француске. Горча- 
кова је то навело да закључи, да је „ (...) озбиљан и постојан спора- 
зум с Пруском најбоља комбинација (...)“.! 
После повратка из Париза, цар и Горчаков почели су да делују 
много одлучније, у правцу зближавања са Пруском. Бизмарк је 
истовремено чинио све да убеди Русију у предности савеза са 
Пруском. У фебруару 1868, Александар П је у писму Вилхелму 1 
изразио жељу, да са Пруском „продужи споразум“ сачињен још за 
„владавине Александра І и Фридриха Вилхелма Ш“. Био је то сиг- 
нал за отпочињање преговора две државе, чиме је Русија охраб- 
рена да за измену Париског уговора о неутралности Црног мора 
подршку тражи од Пруске. Бизмарк је обећао Горчакову да ће „под- 
ржати главни захтев Русије у замену за благонаклону неутралност, 
у случају рата са Француском и обавезу да паралише главне војне 
снаге Аустрије“. Сагласност канцелара око кључних питања, омо- 
гућила је да већ марта 1868. буде сачињен начелни споразум две 
државе. Споразумом је предвиђено да у случају пруско-француског 
рата, Русија сачува неутралност и „демонстративно упути на гра- 
нице Аустрије армију од 100.000 војника“. Пруска је заузврат зва- 
нично потврдила раније обећање да ће подржати Русију у напо- 
рима да се промене одредбе Париског уговора о Црном мору. Као 
и раније, целокупна спољна политика владе у Петрограду била 
је посвећена том циљу, док је Бизмарк боље од Наполеона знао 
како да се тиме окористи. У августу 1868, Бизмарк је саопштио 
Петрограду да Русија може да рачуна на подршку Пруске у промени 
Париског уговора. „Ми ћемо радо урадити за њу све што је могуће“, 
изјавио је канцелар. 


1 АВПРИ, ф. Канцелярия, Отчет министра иностранных дел за 1866. и 1867, лл. 
12-15 и 95-96; История внешнец политики... 75. 

2 С.С. Татищев, нав. дело, 474—475; С. В. Оболенская, Франко-пруская война и 
общественное мнение Германии и России, Москва 1977, 58-73. 

Прецењујући своју војну снагу (министар Лебеф је изјавио 
да пруска армија „не постоји и да је он не признаје“), Француска 
је 19. јула 1870. објавила рат Пруској. Три дана касније, Русија је 
обелоданила Декларацију о неутралности. „Његово императорско 
величанство одлучно је да очува строгу неутралност у односу на 
ратујуће државе, али само до тренутка док рат не угрози интересе 
Русије“. У Декларацији је још истакнуто да је „царска влада увек 
спремна да пружи најискренију помоћ свакој тежњи којој је циљ 
да ограничи размере ратних збивања, да скрати њихово трајање и 
врати Европи благодети мира“. Из Петрограда је потом упућена 
порука у Беч и Париз да ће ако Аустроугарска уђе у рат, Русија сле- 
дити њен пример. Горчаков је посланику Аустроугарске у Петро- 
граду саопштио да, „ако Аустрија приступи мобилизацији то ће ура- 
дити и Русија, ако она узме учешће у рату ми ћемо бити у стању да 
заштитимо сопствене интересе“. Беч је после тога заузео неутралну 
позицију, као и Велика Британија и Италија. Пруска армија се на 
бојишту показала супериорнијом. После катастрофе код Седана, 
2. септембра 1870, када је заједно са војском заробљен и цар Напо- 
леон Ш, Француска је фактички била поражена. Опште незадо- 
вољство у Француској довело је до формирања владе Народне 
одбране, свргавања Наполеона и проглашења републике, 4. септе- 
мбра 1870. године. У Пертрограду „нису очекивали тако брз пораз 
Француске“ и били су „непријатно изненађени претензијама Пру- 
ске на француске покрајине, Алзас и Лотарингију . Цар Александар 
је писао пруском краљу сугеришући му да не намеће Француској 
понижавајући мир, али је Вилхелм І одговорио да му „јавно мњење 
неће дозволити да се одрекне анексије“. Када је потом председник 
Треће републике, Тјер, посетио Петроград, Горчаков му је сао- 
пштио да „треба имати срчаности и закључити мир“. 

Заинтересованост за подршку Берлина у погледу Париског 
утовора, није дозвољавала цару Александру П да иступи против 
захтева Пруске. Тако је рат Пруске и Француске указао Петрог- 
раду на прави тренутак за измену чланова Париског уговора, који су 
ограничавали његова права у Црном мору. После Седана, Горчаков 

је сматрао да је наступио тренутак да „спере љагу која је остала на 
образу Русије још од Кримског рата“. Горчаков је потом саопштио 


1 Л.И. Нарочницкая, Россия и войны Пруссии_,71-96; Л. М. Шнеерсон, Франко- 
-пруская война и Россия, Минск 1976, 91-122. 

цару да је време да се постави питање о „оправданости захтева“ 
Русије. Предлог Горчакова разматран је 27. октобра 1870. на засе- 
дању Савета министара, али није било јединственог мишљења. Кан- 
целар Горчаков је сматрао да ће се противљење европских држава 
свести само на „рат на хартији“. Руски министар је тврдио даје при- 
лика крајње повољна јер је Француска као једна од гарантних сила 
Париског уговора „била оборена“, а без ње Аустроугарска „није 
смела да ризикује да се супротстави Русији“. Услед промењене 
равнотеже снага, „било је мало вероватно да ће против Русије исту- 
пити Турска“. Преостала је само Велика Британија, али она се сада 
налазила у „извесној изолацији“. Стога је било неопходно да Русија 
делује брзо док је њена подршка још увек имала значаја за Пруску.' 
Горчаков је учинио први корак који је наговестио намере 
Русије у погледу даљег извршења Париског утовора. Руски канце- 
лар је 31. октобра 1870. упутио циркулар дипломатама акредито- 
ваним у престоницама држава потписница Париског уговора. Гор- 
чаков је у циркулару подсећао да је Русија доследно испуњавала 
чланове уговора када су то чиниле и друге државе, при чему је исти- 
цао да у измењеним околностима она „не може да допусти, да уго- 
вор, нарушен у многим појединим и општим члановима остане оба- 
везујући у оним члановима, који се тичу њених интереса“. Тако је 
уговор довео Русију у неравноправан и опасан положај, због тога се 
руска влада, упозоравао је Горчаков, више не сматра обавезном да 
поштује одредбе које ограничавају њена суверена права на Црном 
мору. Стога је захтевао од руских дипломатских представника да 
владама код којих су акредитовани разјасне како је циљ његовог 
демарша само то да се заштити безбедност Русије. Уз обећање да 
ће Русија све остале чланове Париског уговора „постојано испуња- 
вати“, што је значило да неће „отварати ни Источно питање". То 
је учињено у тренутку капитулације француске армије у Мецу, 
што је „потврдило да је Француска била елиминисана као фактор 
супротстављања Русији“. Преостале су Велика Британија и Аустро- 
угарска које су се одлучно противиле намери Русије, али нису имале 
реалне могућноси да то спрече. Сједињење Америчке Државе под- 
ржале су Русију, међутим од највеће важности је била подршка 
Пруске. Бизмарк је касније тврдио да је 1870. подржао Русију, 

због тога што је забрана слободне пловидбе у „сопственом мору 
за њу била неприхватљива“. „Ми смо радо стали на страну Русије 
„ да би је ослободили ограничења наметнутих Париским угово- 
ром. Она су била неприродна, а забрана пловидбе крај сопствених 
морских обала била је за такву државу као што је Русија неодржива 
на дуже време, јер је била понижавајућа“. Прави смисао Бизмарк 
је открио касније када је рекао да је за Немачку пожељније да се 
Русија окрене на исток него на запад. ! 

У Европи је цуркулар представљао изненађење. Енглеско 
министарство спољних послова саопштило је да руска влада не би 
требало да иступи са једностраном изјавом, већ да је неопходно 
да се обрати и другим државама потписницама Париског уговора 
са предлогом за измену његових одредби. Канцелар Бизмарк, иако 
незадовољан, како је говорио, „неправовременим“ иступом Горча- 
кова, био је одлучан да до краја испуни обећање дато Русији. Истога 
мишљења био је и краљ Вилхелм, када је свом саветнику Швајницу 
рекао да је „сама по себи Декларација сасвим исправна“. Пруска 
је после тога предложила сазив конференције држава потписница 
Париског уговора, са циљем да се размотре питања која је поставио 
Горчаков у циркулару. Велика Британија и Аустроугарска сагла- 
силе су се са предлогом, „под условом да резултати конференције 
не буду одлучени раније“ и да у њеном раду учествују све државе 
потписнице Париског уговора. Русија је прихватила одржавање 
конференције, али под условом да она само санкционише одлуку 
руске владе. Влада и цар су пристали, рачунали су на Бизмаркову 
подршку и повољне међународне околности.“ 

Лондонска конференција европских држава, сазвана на 
Бизмаркову иницијативу, а за коју је Горчаков сматрао да треба да 
буде „кратка и да има чисто практични смисао“, одржана је од 17. 
јануара до 13. марта 1871. године. Велику Британију је на конфе- 
ренцији представљао министар спољних послова, Гренвил, док су 
„Аруте земље заступали дипломатски представници акредитовани 
у Лондону“. Задатак руског посланика Брунова био је да Горчако- 
вљеву одлуку из цирлукара „учини међународном“. Уз то, Горча- 
ков је у инструкцији Брунову саветовао да буде „умерен и опрезан, 
да пажњу учесника конференције усмери на погубност Париског 

уговора за унутрашњи развитак Русије, њену пољопривреду, индус- 
трију, безбедност“. Најзначајније дискусије вођене су о условима 
регулисања пловидбе мореузима. Велика Британија и Аустроугар- 
ска, прихватиле су на крају споразум о измени одредбе Париског 
уговора о неутрализацији Црног мора. Режим пловидбе море- 
узима претрпео је тиме неке, „за Русију не сасвим прихватљиве 
измене“. Султану је дато право да регулише режим пловидбе море- 
узима и „у миру у корист војних бродова пријатељских и савезнич- 
ких држава“, ако Турска „нађе да је то неопходно, да би осигу- 
рала испуњење одредбе Париског уговора“. „Тај члан погоршао 
је положај Русије у њеним одбрамбеним плановима у односу на 
конвенцију из 1841. године", која је одређивала да у време мира 
мореузи буду затворени за војне бродове свих држава осим лаких 
бродова. Потом је уследило потписивање конвенције између Русије 
и Турске, којом је била анулирана конвенција из 1856. године. 
Измена одредбе о неутрализацији Црног мора представљала је 
лични успех Горчакова, који је умео да искористи међународне 
околности за „избављење Русије од најтежих услова Париског 
уговора“. Русија је поново успоставила своја суверена права на 
Црном мору и тиме повратила престиж велике силе. Лондонска 
конференција се тако сагласила са изменом свих дотадашњих огра- 
ничења што је значило да је Русија могла у Црном мору да држи 
флоту и гради утврђења. Била је то „дипломатска победа без рата“, 
важна за положај Русије у Европи. Током Петнаест година, колико 
је Русији требало да анулира одредбе Париског уговора, прилике 
у Европи су се промениле, „Немачка је постала империја“. Удео 
Русије у томе цар Вилхелм није скривао, што је и признао у писму 
цару Александру. „Никада Пруска неће заборавити, да је она вама 
дужна за то што рат није добио шире размере. Да Вас за то благо- 
словн Господ!“.! 

Уједињење Немачке, проглашено у Версају 18. јануара 1871, 
када се „Југ који је дуго задржавао неутралну позицију ујединио 
са Севером“, довело је до „новог распореда снага на континенту“. 
Русија је сада на својим границама имала моћног суседа, због чега јој 
даље слабљење Француске није одговарало. У руској јавности чули 
су се гласови за поновно зближавање са Француском. Тог мишљења 
био је и Горчаков, који је схватао значај Француске као противтеже 

обновљеној Немачкој. „Нама је потребна јака Француска“, изјавио је 
Горчаков, мада је француска влада била свесна тадашње блискости 
„петроградског и берлинског двора“. Министар спољних послова, 
Жил Фавр, сматрао је да Француска у том тренутку не може ништа 
да очекује од Русије, али да ће се пре или касније показати да се „нова 
немачка империја више не може ширити, а да при томе не угрози 
безбедност Русије“. Русија је у међувремену отпочела са активиом 
политиком у Централној Азији, што је заоштрило њене односе са 
Великом Британијом. Због тога јој је сада био потребан чврст осло- 
нац у Европи, који је једино могла да нађе у Немачкој. Руска влада 
је рачунала да ће уз помоћ Немачке онемогућити експанзију Ау- 
строугарске на Балкан, јер је после пораза у рату 1866. она усмерила 
своју активност на то подручје. Аустроугарски министар спољних 
послова, гроф Андраши, такође је тражио подршку Немачке про- 
тив Русије, у којој је видео главног противника. Истовремено, Би- 
змарк је подстицао активност Аустроугарске на Балкану, желећи 
тако да одвуче њену пажњу од Централне Европе. Али он није хтео 
да Аустроугарску сасвим удаљи од Немачке, у будућности јој је 


` наменио улогу савезника. У исто време био је спреман на споразум 


са Русијом, како би онемогућио руско приближавање Француској. 
По мишљењу руског дипломате, грофа Петра Шувалова, Бизмарка је 
прогонио „кошмар коалиције“. Тај „кошмар“ није случајно наруша- 
вао спокојство немачког канцелара, међународни односи почетком 
осамдесетих година давали су основа за могуће зближавање Русије 
са Аустроугарском и Француском. Након 1871, Бизмарк је чинио 
све да очува постигнуто, при чему је „показао зрелу политичку муд- 
рост“. Аустроугарска је за њега била „идеалан партнер", стога што је 
савез са њом гарантовао немачку превласт у Средњој Европи. 
Руска влада је са пажњом пратила односе Берлина и Беча, 
рачунала је са Немачком као „пожељним савезником“. Такође и 
као посредником, у разрешењу спорних питања са Аустроугарском. 
Приближавање Аустроугарске и Немачке требало је да буде озва- 
ничено у септембру 1872. године, када је планирана посета цара 
Франца Јозефа Берлину. Како би предупредио стварање двојног 
савеза, Александар П је у писму Вилхелму І дао до знања да жели 
да учествује у сусрету двојице монарха. Руски цар је страховао од 
могућности закључења аустро-немачког савеза, па је цар Вилхелм І, 
по савету Бизмарка, пристао да састанку присуствује и руски 
цар. Александар П је, стога, почетком септембра 1872. отпутовао 

у Берлин, где је Вилхелм І позвао и цара Франца Јозефа. Прего- 
вори у Берлину довели су до приближавања ставова Горчакова и 
Андрашија. У погледу Балкана постигнут је договор о подршци 
статус квоа, споразум је уз то допуњен и заједничком изјавом „да 
се ни једна од страна неће мешати у унутрашње послове Турске“. 
Бизмарк је подржао договор па је приликом сусрета са Горчако- 
вом изјавио да ће прихватити оне акције на Балкану које усагласе 
Петроград и Беч. Касније је Горчаков писао да у разговору са Биз- 
марком није било ничег новог, осим жеље за што „чвршћим једин- 
ством између Русије и Аустрије“. Тиме се Бизмаркова интервенција 
свела, како је писао Горчаков „само ... на што веће јединство Русије 
и Аустрије“. Бизмарк је, наиме, планирао савез са недавно побеђе- 
ном Аустријом, а намеравао је да у нову алијансу увуче и Русију. 
Сусрет у Берлину поставио је добре основе за постизање 
коначног споразума три државе. Почетком маја 1873, цар Вилхелм 1 
је у пратњи Бизмарка и фелдмаршала Молткеа, стигао у посету Пет- 
рограду. Резултат сусрета немачког и руског цара било је закљу- 
чење војне конвенције коју су 6. маја 1873. потписали начелници 
генералштабова, Берг и Молтке. Обе стране су прихватиле обавезу 
да уколико би нека од европских држава напала једну од потпи- 
сница конвенције, друга би „у најкраћем року ангажовала армију 
од 200.000 људи“. Конвенција и поред тога „није садржала ничег 
непријатељског према било којој нацији, или пак влади“. Међу- 
тим, Бизмарк је желео да се споразуму прикључи и Беч, тврдио је 
да конвенција „неће имати снагу ако њој не приступи Аустрија“. 
У јуну 1873, Александар П је у пратњи Горчакова посетио Беч, 
с намером да убеди Франца Јозефа да приступи руско-немачкој 
конвенцији. Током преговора две државе су се сагласиле да у слу- 
чају угрожавања европског мира, претходно постигну међусобни 
споразум о „начину заједничког деловања“. У случају, пак, да се 
појави неопходност прибегавања сили, предвиђено је да се пред- 
ставници двеју држава састану како би конкретизовали обавезе 
о међусобној подршци. Две државе би само, у том случају, при- 
бегле закључењу војне конвенције. Споразум ради „учвршћи- 
вања мира“ потписан је 6. јуна 1873. у дворцу Шенбрун. Била је то 
политичка а не војна конвенција, пошто аустријска влада није 

желела, да јој да обавезујући карактер. Али цар Александар П био 
је задовољан, што је потврдио у писму Вилхелму 1. „Ја сам добио, 
не без великог труда, резултат који смо ми желели..., ни цар нн 
Андраши нису хтели да се сагласе да споразум добије форму војне 
конвенције, једнаку оној која је била потписана од стране двојице 
наших маршала“.! 

Коначно, 23. октобра 1873, конвенцију је потписао и немачки 
цар приликом посете Бечу, чиме је створен „консултативни пакт 
између три државе који је Европа назвала Савез три цара“. То и 
није био уговор о савезу већ споразум три конзервативне државе, 
у коме је свака од његових потписница следила сопствене спољ- 
нополитичке циљеве. У пракси, формални уговор цареви нису 
закључили, ограничили су се само на измену нота о три проблема: 
очувању постојећих граница у Европи, Источном питању и преду- 
зимању заједничких мера против револуције „која је могла да угрози 
све три државе“. Споразум је потписан, али су супротности међу 
државама, посебно између Русије и Аустроугарске, остале. Свака 
од Њих тежила је да не допусти другој превласт на Балкану, и свака 
од њих је рачунала да ће за своју политику придобити Немачку. Са 
друге стране, Немачка је желела да искористи супротности између 
Русије и Аустроугарске, за добијање одрешених руку у западној 
Европи. Немачка је тежила да стекне доминацију на континенту, 
да коначно као супарника елиминише Француску. 

Цар Александар ІІ и канцелар Горчаков, који је формално 
водио руску спољну политику, „видели су у могућности преобра- 
жаја Немачке у моћну империју, опасност за Русију“. Али, Алек- 
сандар Џ је донео коначну одлуку, јер је у империји свога ујака, 
Вилхелма І, видео верног савезника, не само у борби против рево- 
луције, већ и у решењу Источног питања. Јачање Немачке и њен 
преображај у империју, имао је за последицу изливе антинемачких 
осећања од стране представника различитих друштвених кругова 
Русије. Славенофили су упорно понављали, да је Немачка главни 
непријатељ Словена. Додуше, то се пре свега тицало Аустрије, али 
јачање моћи Пруске почело је „озбиљно узнемиравати и дипло- 
мате и војнике“. Публициста Михаил Катков који је играо важну 


1 С.С. Татищев, нав. дело, 494—499; Сборник договоров России.., 124 и 126-127; 
Л. М. Шнеерсон, На перелутье европейской политики. Австро-русско-германские 
отношения (1871-1875), Минск 1984, 91-107. 

улогу у јавном и политичком животу, „до њега Русија није знала 
за публицисту, који је имао такав утицај на политику земље“, сма- 
трао је да је за Русију опасан савез са Немачком, коју је окарактери- 
сао као „непријатеља Словена“. Ништа мање емотивно изражавао 
је своје погледе и генерал Михаил Скобељев, прослављен у рато- 
вима у Централној Азији и са Турском. За генерала Скобељева све 
је било јасно: „Да! Странац је код нас свуда. Рука његова присутна 
је свуда. Ми смо играчка његове политике, жртве његове интриге, 
робови његове силе ... и желите ли да сазнате од мене ко је тај стра- 
нац, ..., то је интригант, то је непријатељ Русије и Словена, ја ћу вам 
рећи, то је Немац. Понављам вам и молим вас да не заборавите, наш 
непријатељ је Немац“.' 

Уговор с Немачком и Аустроугарском осигурао је Русији 
безбедност западних граница и тиме олакшао њену политику у 
Централној Азији. Бизмаркова намера да услед заузетости Русије 
„источним пословима“, успостави хегемонију Немачке у Европи 
показала се илузорном. Руска влада је добро схватила опасност 
од немачке хегемоније на континенту и стога није желела да је 
подржи. Посебно је то дошло до изражаја почетком 1872. када је 
Бизмарк, у настојању да још више ослаби Француску, отпочео са 
политиком изазивања новог конфликта. Повод за такав Бизмар- 
ков иступ било је објављивање, током 1872, Закона о општој војној 
обавези, којим је Француска желела да обнови своју војску. Фран- 
цуском министру спољних послова, Деказу, „једину наду пред- 
стављало је тражење покровитељства руског цара“. У разговору 
са Лефлоом, који је потом уследио, Горчаков је стао на страну 
Француске. „Ја сам Вам већ то рекао и сада то понављам, нама 
је потребна снажна Француска“. Русија је тиме јасно ставила до 
знања, да не жели даље слабљење Француске и да не подржава 
Немачку. Захваљујући ставу Русије, криза је тада превазиђена, 
али односи Берлина и Париза поново су заоштрени 1874. године. 
Француски посланик у Петрограду, Лефло, указао је Горчакову на 
опасност која његовој земљи прети од Немачке. Министар спољ- 
них послова, Деказ, тражио је заштиту од Петрограда. Горчаков 
је обећао да ће Русија заштитити Француску. Готово идентичан 
одговор, добио је француски дипломата и од цара Александра Џ. 
У пролеће 1875, онеспокојена брзим опоравком Француске, 


1 М. Гелер, нав. дело, 126. и 135-136. 

Немачка је отпочела са припремама за нови рат. Да не би, како се 
изразио Бизмарк, „болесна Француска оздравила“. Руски канцелар 
Горчаков био је категорички против сагласности за превентивни 
рат против Француске коју је од њега тражио Бизмарк. Рат је на 
тај начин избегнут, али Бизмарк је за свој неуспех сву кривицу сва- 
лио на Горчакова, када је изјавио да је „једини гарант постојаности 
руске сарадње са Немачком личност цара“. ' 

Бизмарк је овога пута рачунао да ће због заузетости Русије 
у Централној Азији, у обрачуну са Француском имати пуну сло- 
боду деловања. У фебруару 1875. затражио је, посредством свог 
дипломатског изасланика, Радовица, од руске владе пријатељску 
неутралност у случају новог сукоба са Француском, а заузврат јој 
је обећао сарадњу на Истоку. Бизмарк је, дакле, за подршку Русији 
на Истоку тражио да она напусти Француску, али је добио одго- 
вор како Петроград „тамо нема ништа у виду осим спокојства и 
општега мира . Истовремено, француском посланику у Петро- 
граду саопштили су и цар и канцелар, да ће пружити његовој земљи 
дипломатску подршку. Цар Александар је француском посланику 
још рекао да ће Немачка, ако иступи без стварног повода „преу- 
зети на себе велики ризик“. Александар П је свој став потврдио 
и приликом пропутовања кроз Берлин у мају 1875, када се изјас- 
нио против новог немачко-француског рата. После тога, Бизмарк 
је био принуђен да се повуче, а цару Александру Џ саопштено је 
„да никакво агресивно деловање против Француске није плани- 
рано“. Одговорност за ратне припреме канцелар је пребацио на 
генерале за које је рекао да се „ништа нису разумели у политику“. 
Русија је тиме отклонила Бизмаркову намеру „превентивног рата 
против Француске. Пошто је коначно отклоњена опасност од рата, 
Горчаков је руским дипломатским представницима у европским 
престоницама упутио лаконску поруку: „Од сада је мир обез- 
беђен“. „Војна узбуна“ 1875. допринела је хлађењу односа Русије 
и Немачке, али није довела до распада Савеза три цара јер су обе 
стране биле заинтересоване за очување првобитног споразума. 
Избијање Источне кризе 1875, показало је сву дубину противреч- 
ности и сву „трошност Савеза три цара. Када је Горчакову пошло 
за руком да убеди Александра П у извесност опасности која потен- 
цијално прети од Немачке, променила се и руска политика. Кнез 


1 История внешнец политики..., 82–83; В!зглатк, нав. дело, 516 и 528. 

Бизмарк није скривао своје разочарање и упозорио је Горчакова: 
„Кажем вам отворено: ја сам добар пријатељ мојим пријатељима 
и непријатељ мојих непријатеља“. Непријатељ Бизмарков био је 
Горчаков, потенцијални савезник, цар Александар П.' 


1 С.С.Татицев, нав. дело, 505–509; КО. В. Борисов, Русск-француские отношения 
после Франкфуртского мира 1871-1875, Москва 1951, 218-253; В. М. Хвостов, 
История дипломатии, Т. П, Москва 1974, 51; М. Гелер, кав. дело, 137. 

Политика Русије 1875-1877. 


Тек што је дошло до смиривања француско-немачких односа, 
„отпочела је побуна Срба у Турској која је отворила трогодишњу 
Источну кризу“. У лето 1875, „пожар на Балкану букнуо је са свих 
страна". До устанка је прво дошло у Херцеговини, потом у Босни, 
да би наредне 1876. устанак захватио и Бугарску. Турска војска 
није могла да угуши устанак у Босии и Херцеговини, који је ужи- 
вао подршку Србије и Црне Горе. Помоћник министра иностра- 
них дела, барон Жомини, у писму француском посланику у Петро- 
град тражио је интервенцију Европе. „Не може бити речи о мешању 
у унутрашње послове Турске, државе [европске] могу да утичу на 
обе стране, да подстакну устанике на покорност, Србе... ка неутрал- 
ности, Турску ка милосрђу и праведном решењу. Тај морални утицај 
биће још делотворнији, ако га једнодушно буду подстакли предста- 
вници држава“. Европске државе су прихватиле та) позив и уз саглас- 
ност Порте упутиле у Херцеговину комисију, састављену од месних 
конзула, али успех је изостао. У међувремену, немир је захватио и 
Србију и Црну Гору, које су се почеле спремати за рат. То је уверило 
Русију да за решење Источног питања није неопходно ратовати са 
Турском, „довољно је подстаћи на рат Србију и Црну Гору, помоћи 
их материјално и у добровољцима“. Николај Игњатијев је уверавао 
Србе: „Тек што ви објавите рат. Русија ће вас следити“. Руска влада 
сматрала је неопходним да подржи устанике, да би на тај начин учвр- 
стила међу њима сво) утицај. Ипак, главни циљ источне политике 
Русије, био је решење питања мореуза. Русија је стога настојала, да 
не дозволи успостављање контроле европских држава над мореузима 
и да тиме дође до промене режима пловидбе. Прилике су се чиниле 
повољним, а „дотадашњи положај био је неодржив“. Русија је била 

затворена у Црном мору, док су њене обале остале незаштићене у 
случају новог европског рата.! | 

Бизмарк је истовремено улагао напоре да усмери руску поли- 
тику на исток, он је, како је тачно приметио руски историчар, 
Јевгениј Тарле, „страсно желео да подстакне руско-турски рат“. 
Чинио је то због тога што „источна стратегија“ руске политике, не 
би само „одвукла пажњу Петрограда од европских питања“, већ би 
„суочила Русију са Аустроугарском“. У исто време, Бизмарк је и 
Аустроугарску „усмерио на исток“, при чему јој је „обећао помоћ 
у преобликовању Балкана“, као „утеху за изгубљене територије у 
Италији“. Немачки канцелар је ипак истинску подршку пружио 
Аустроугарској, главном супарнику Русије на Балкану. Међутим, 
не знајући за то, руско јавно мњење било је неочекивано на страни 
Бизмарка. У првом реду због тога што је идеја рата с Турском „овла- 
дала масама“, и што је рат требало да „донесе слободу угњетеним 
Словенима“. Циљеви рата, како су га видели славенофили, били су 
стога „много шири“. Идеолог славенофила, Николај Данилевски, 
поставио је проблем врло јасно: „Пре или касније, хтели ми то или 
не, али борба са Европом је (или бар са знатнијим њеним делом) 
неизбежна због Источног питања, тј. због слободе и независности 
Словена, због овладавања Цариградом – због свега онога што, по 
мишљењу Европе, чини предмет незаконитог частољубља Русије, а 
по мишљењу сваког Руса, достојног тог имена, представља нужни 
захтев њеног историјског позива“. Николај Игњатијев, руски амба- 
садор у Цариграду, представљао је „реалистичнију страну славено- 
филског програма“. Игњатијев је указивао на практично, страте- 
гијско значење заузимања мореуза и Цариграда, а оно се сводило 
на „осигурање јужних руских граница и развој црноморске трго- 
вине“, У словенским народима Балкана Игњатијев је видео „при- 
родне савезнике у политици, усмереној на слабљење Турске“. 
Када је стигао у Цариград, Николај Игњатијев је „знао шта хоће“. 
Основне тачке његовог програма биле су: успостављање престижа 

Русије; учвршћивање руског угицаја међу хришћанима у Турској; 
борба против енглеског, атакође и француског утицаја на Порти; 
слабљење савеза Русије са Аустријом и Пруском. Програм Игња- 
тијева био је у раскораку са званичном политиком министра спољ- 
них послова, Горчакова, који је сматрао да је неопходно не само 
избећи сукоб са Аустроугарском, већ у договору са њом тражити 
решење балканског питања. Али, и поред тога Игњатијев је остао 
на својој дужности у Цариграду, „што се може објаснити подршком 
коју је уживао на двору, у министарству војном и у штампи“.' 

Источна криза отпочела је у крајње неповољном тренутку за 
Русију. Започете реформе у земљи, посебно војна, од које је зависио 
успех Русије у евентуалном рату против Турске, нису биле завршене. 
У таквој ситуацији за руску владу је устанак у Херцеговини, а потом 
и Босни био непожељан. Иако се није одрекла подршке национа- 
лноослободилачким покретима на Балкану ради слабљења Турске 
и поновног учвршћивања утицаја, Русија није подржавала устанак 
због могућности нових међународних заплета који би је увукли у 
нови рат. Устанак у Босни и Херцеговини привукао је истовремено 
пажњу Европе, са посебним интересовањем га је пратила влада у 
Бечу. Министар спољних послова, Андраши, делио је мишљење 
водећих кругова Монархије, „да би устанак у Босни и Херцеговини 
могао довести до њиховог присаједињења Србији и Црној Гори“. 
За Аустроугарску, је то било неприхватљиво и она није желела да 
дозволи у свом суседству стварање „велике словенске државе“, тим 
пре што би се таква држава нашла под утицајем Русије. 

Забринут због догађаја на Балкану, цар Александар І је поче- 
тком септембра 1875. године позвао немачког цара Вилхелма 1 
да што пре учине крај устанку. Мада је цар „саосећао са патњама 
хришћана“ за њега је, због стања у Русији, распад Турске био непо- 
жељан. Излаз је за Александра П био у заједничком притиску на 
Турску и устанике, да прихвате примирје уз гаранцију да ће бити 
спроведене реформе. Александар П је под утицајем амбасадора у 
Бечу, Е. П. Новикова, предлагао немачком цару да заједнички при- 
воле Турску на уступке, а да иницијативу у преговорима између 
Турске и устаника преузме Андраши. И Горчаков је веровао да 


1 М. Гелер, нав. дело, 137-139; Е. Тарле, Крымска война, Москва 1959, 280; 
Н. Данилевски, Русија и Евройа, Београд 2007, 336. 
2 История внешней политикии..., 175-176. 

је могућ договор са Аустроугарском, те да је потребно показати 
јединство „три државе у улози посредника“. У писму посланику 
у Бечу, Новикову, министар Горчаков га је извештавао да је за 
цара „непожељно одвајати се у Источном питању од својих савез- 
ника и да он у потпуности одобрава пројекат реформи које је за 
Босну и Херцеговину урадио аустроугарски министар иностраних 
дела“. Помоћник министра спољних послова, барон Жомини, оти- 
шао је корак даље, предлагао је да се у Бечу успостави један „цен- 
тар за споразумевање“ три двора, ради изналажења начина да се 
устанак оконча и тиме отклоне опасности по европски мир. Руска 
влада је била заиста далеко од идеје о војном мешању у балканске 
догађаје, стога је требало захтевати реформе у Турској. Алексан- 
дар П је у складу са тим настојао да убеди Вилхелма І у исправ- 
ност руског полазишта, јер у том тренутку није знао, ако дође до 
распада Турске, „с ким и чиме ће је заменити“. Заједничко дело- 
вање држава чланица Савеза три цара и препуштање иницијативе 
Аустроугарској, остављало је могућност да се „обуздају њени апе- 
тити“. Руска дипломатија која се надала да ће то постићи у договору 
са Немачком, сачинила је такав план на самом почетку Источне 
кризе у јулу 1875. године. А. Г. Жомини је у име министарства 
спољних послова, обавестио руског дипломату у Цариграду, Нели- 
дова: „Наш господар је далеко од жеље да изазове кризу на Истоку. 
Његово величанство је усмерило сву своју политику ка општем сми- 
ривању, како у Турској, тако у Европи и у Азији. Најважније је да се 
демонстрира јединство три државе у улози миротворца“.! 
Деловање руске владе на Балкану било је, међутим, огранн- 
чено обавезом немешања у унутрашње послове Турске, „о чему су 
се Горчаков и Андраши договорили приликом сусрета у Бечу 1873. 
године“. И поред прихватања принципа немешања, руска дипло- 
матија је почела да размишља о свом држању у случају победе или 
пораза Срба. Принцип немешања у случају успеха српског нацио- 
налног покрета сводио би се на онемогућавање аустријског утицаја 
на новоослобођене земље, док се у случају пораза и широких тур- 
ских репресија његово спровођење сматрало немогућим. Задатак 
руске дипломатије био је, дакле, да организује „заједничко деловање 


1 П.А. Зайончковский, Военные реформы 1860-1870 в России, Москва 1952, 
23-84; Освобождение Болгарии от турецкого ига, Т. 1, Москва 1961, 34—38; С. С. 
Татищев, нав. дело, 657-658. 

европских држава“, у првом реду Аустроугарске и Немачке. Амба- 
садор Новиков уложио је велики труд како би се споразумео са 
Бечом, о заједничком иступању трију држава. Идеји о посредо- 
вању европских држава придружиле су се Италија и Француска, 
потом и Велика Британија, са циљем да не допусте даље ширење 
сукоба. Прве кораке су предузеле Аустроугарска и Русија у намери 
да осујете Србију и Црну Гору које су, под притиском сопстве- 
ног јавног мњења, намеравале да зарате против Турске. У том тре- 
нутку руска влада тежила је да заједно са европским државама, 
предупреди продубљивање кризе и допринесе смиривању побуне. 
Решење тог задатка влада у Петрограду, видела је пре свега у дого- 
вору са Аустроугарском. Горчаков је подржао такво мишљење. 
„Руска влада сматра да је споразум са Аустроугарском могућ, да 
зближење двеју влада представља повољну прилику јер би тако 
дошло до сагласности у питању, које је раније представљало основ 
неразумевања“. Руски министар је, сматрао да се може избећи војни 
сукоб са Турском и подићи престиж Русије, ако се буде деловало 
заједно са Аустроугарском.! 

Због намере владе да делује у „оквирима Савеза три цара“ и да 
препусти иницијативу Аустроугарској, протестовали су државни 
делатници Русије. Велики кнез Константин Николајевич, војни 
министар Дмитриј Миљутин, дипломати Игњатијев, Нелидов, 
Јонин, „захтевали су самостално деловање Русије". Они су били 
присталице „активне спољне политике“ ради учвршћивања међу- 
народног престижа Русије, а тиме и ауторитета, како су сматрали, 
самодржавља унутар земље. Најизразитији заступник те политике, 
био је тадашњи руски амбасадор у Цариграду, Николај Игњатијев. 
Гроф Игњатијев је полазио од становишта да је једино Русија 
заштитник Словена, да стога не треба да допусти ширење утицаја 
на Балкану било које друге државе. Умиривање Босне и Херцего- 
вине, сматрао је Игњатијев, било је могуће једино „путем директ- 
них преговора Русије и Турске без мешања других држава“. Игња- 
тијев је притом рачунао на своје пријатељске односе, са султаном 
Абдулазисом и великим везиром, Махмуд Недим-пашом. Како 
би неутралисао аустријске иницијативе, Игњатијев је „предлагао 
сазив коиференције посланика великих држава у Цариграду , али 
за то није добио подршку министарства. После тога, Игњатијев је 


1 АВПРИ, ф. Канцелярия, Отчет министра иностранных дел за 1875, лл. 162-167. 

самоиницијативно отпочео преговоре са султаном, у намери да 
га убеди да спроведе широке реформе у хришћанским провин- 
цијама и да побуњене округе у Херцеговини „преда под управу 
Црне Горе“. Као резултат тих преговора појавила су се 2. октобра 
и 12. децембра 1875. два указа султана о реформама, о изједнача- 
вању у правима хришћана и муслимана, и смањењу пореза. Ово 
је требало да умири устанике. Устаници нису, међутим, веровали 
обећањима турске владе. Тако политика званичне Турске, као 
ни посреднички покушаји конзула великих држава, нису имали 
успеха. Политика турске владе у њеним провинцијама на Бал- 
кану, наводила је поједине личности у османском државном апа- 
рату да укажу на бесмисао такве управе. У писму Порти из Дуб- 
ровника доктор Кечет је наглашавао да је устанак Срба у Боснии 
Херцеговини догађај који мора да приволи Европу, „да се одлучи 
да оконча једну доминацију која је била негација прогреса и права 
човечности“.! 

Користећи се подршком Немачке и неодлучношћу Русије 
која је одустала од искључивог покровитељства над хришћанима 
и захтевала административне реформе, Аустроугарска је пре- 
узела иницијативу. Министар спољних послова, Андраши, уру- 
чио је 30. децембра 1875. владама држава потписница Париског 
уговора, програм реформи за Босну и Херцеговину чије би при- 
хватање, како је тврдио, могло да поврати пређашњи „поредак 
на Балкану“. Плашећи се да ће Игњатијев предузети кораке на 
Порти у циљу решења балканског питања, Андраши је настојао, 
посредством Новикова, да убеди Петроград у неопходност очу- 
вања јединственог деловања три цара. Као резултат супротставље- 
них мишљења Андрашија и Игњатијева, појавила су се два плана за 
успостављање мира у Босни и Херцеговини. Андрашијев план, наз- 
ван „побољшање статус квоа“, предвиђао је ограничене реформне, 
док је Игњатијев за Босну и Херцеговину захтевао широку ауто- 
номију. У Бечу је Игњатијевњев предлог оцењен „као одступање 
Русије од начела на којима је почивао Савез три цара и враћање на 
њену пређашњу улогу, као једине заштитнице Словена“. Андраши је 
чак тврдио да би реализација Игњатијевљевог плана довела до вој- 
ног сукоба у Европи. И у Лондону је план руског дипломате одба- 
чен, а амбасадор Петар Шувалов саопштио је министарству да ни 

иу Великој Британији, као ни у Аустроугарској, не прихватају пред- 
лог о аутономији Босне и Херцеговине.! 

„Руска влада се колебала“, није било јединственог мишљења ни 
у министарству спољних послова, а ни цар није журио са прихва- 
тањем Андрашијевог предлога. „У Источном питању и даље остаје 
потпуно несагласје у погледу његовог усмерења", писао је гроф 
П. А. Валујев. У међувремену, Андраши је за свој план успео да 
добије дипломатску подршку Немачке, што је било одлучујуће да га 
и Русија прихвати. Горчаков је сматрао да руској дипломатији није 
преостало ништа друго, него да се сагласи са планом и да закључи 
„брак из рачуна“. За Русију је било пресудно избегавање оружа- 
ног сукоба, до кога је могло доћи „услед истрајавања на самостал- 
ној политици“ у односу на балканско питање. Андрашијев пред- 
лог полазио је од тога да европске државе захтевају од Турске да у 
Босни и Херцеговини уведе пуну верску слободу и поправи поло- 
жај сељака „путем ликвидације постојећег система закупа пореза“. 
Истовремено, Андраши је предлагао стварање посебне комисије 
за контролу спровођења реформи, али није остављао могућност за 
остварење унутрашње аутономије Босне и Херцеговине. Андра- 
шијев план није садржао чврсте гаранције за спровођење, због чега 
је био неприхватљив за устанике чији је покрет, како је извештавао 
руски генерални конзул у Дубровнику, Јонин, попримао карактер 
„не само социјалне и политичке борбе, већ је имао за циљ коначно 
национално ослобођење“? 

Управо то је била пресудна чињеница на коју је указивао Игња- 
тијев, истичући да се слабост плана огледа у одсуству гаранција и 
ограниченом домену предложених реформи, које „нису у стању да 
задовоље жеље устаника и приволе их на одустајање од оружане 
борбе“. Игњатијев је тврдио да ће „демарш Европе постићи супро- 
тан ефекат" и утицати на устанике да наставе са борбом, тим пре 
што су очекивали помоћ Србије и Црне Горе. Руски дипломата је 
то своје мишљење саопштио Горчакову при чему је наглашавао, 
да прихватање Андрашијевог плана од стране Русије „противречи 
вековној традицији наше политике". Веровао је да влада може да 
нађе неко средње решење, које би спајало „опште потребе наше 


1 Е.Мепћештег, Стај Ји и Алагаѕѕу, бан рам 1913, 186-297. 
2 Русија и босанско-херцеїовачки устанак, св. 11, приредио Б. Павићевић, Тито- 
град 1985, 29; С. С. Татищев, кав. дело, 293. 

европске политике са посебним интересима“ које Русија има у 
погледу Источног питања. Цар Александар П и Горчаков били су, 
међутим, одлучни да се држе политике споразумевања са Аустро- 
угарском. Горчаков је у одговору Игњатијеву указивао да се цар 
„придржава демарша три државе“, јер он нуди „веће гаранције за 
очување мира и решење Источног питања“. Због тога је Горча- 
ков од Игњатијева захтевао да уложи сав свој утицај на Порту, да 
прихвати Андрашијев план. Петроград је такође рачунао да ће од 
Порте добити и писмену гаранцију за остварење реформи, те да ће 
оне бити спроведене под контролом специјалне комисије саста- 
вљене од дипломатских представника европских држава. ! 

Андрашијева нота објављена је 30. децембра 1875, да би је 
31. јануара 1876. у начелу прихватила и Порта. Међутим, већина 
европских политичара, била је уверена у „бескорисност тог акта“. 
Бизмарк се питао да ли ће потпис о прихватању реформи, трајати 
дуже од времена потрошеног за његову израду. Било је јасно да се 
Андраши у ноти није руководио интересима хришћана, већ тежњом 
да обезбеди права Аустроугарске у Босни и Херцеговини и да не 
допусти ширење руског утицаја. Такође, Андрашијев план пред- 
стављао је разочарање и за устанике који су га одлучно одбацили. 
Устаници су изјавили да не могу положити оружје, ако претходно 
не добију гаранције од стране европских држава, да ће Порта испу- 
нити своја обећања. Тада је на сцену поново ступила руска дипло- 
матија која је подржала захтеве устаника, али њих је сада одбацила 
Турска. Горчаков је тада предложио Андрашију и Бизмарку да 
заједнички расправе новонастало стање, током сусрета три мини- 
стра приликом посете цара Александра Берлину. Горчаковљев 
предлог био је прихваћен.“ 

Што се званични Петроград према устанку у Босни и Херце- 
говини односио с више опреза, „то су биле бурније реакције руске 
јавности“. Руска јавност је тражила да се помогне „православној 
браћи“ на Балкану, па су убрзо „сви слојеви руског друштва – од 
племића до сељака и од интелигенције до трговца били захваћени 
националним бунилом . Словенски комитети започели су велику 
политичку делатност, ради учвршћивања утицаја Русије на Бал- 
кану. Међутим, њихова делатност била је често у противречности са 


1 История внешней политикии..., 180. 
2 Освобождение Болгарии..., Т. 1, 184. 


Душко М. Ковачевић 


званичном политиком, али су они имали одлучну подршку у кру- 
говима владе. Догађаји на Балкану дали су тако новн подстицај за 
делатност Словенских комитета који су отпочели са прикупљањем 
помоћи Србима. Упоредо са скупљањем материјалне помоћи опо- 
чела је и делатност међу самим устаницима, куда су Словенски 
комитети слали своје агенте. Пре отпочињања српско-турског 
рата 1876, Словеиски комитети су започели и акцију прикупљања 
добровољаца. Званична Русија се плашила да би могла бити опту- 
жена за подстрекавање устанка, па је у октобру 1875. лично цар 
Александар П наредио да се предузму мере „за обуздавање про- 
тивзаконитог ... рада комитета“. И поред тога, Словенски комитети 
наставили су да делују, јер су сматрали да је њихов рад „потребан 
и руској влади како би допринео успеху њене дипломатије“. Тако 
су упоредо текле акција владе и комитета који су, што са знањем 
владе што на сопствену иницијативу, учествовали у политичким 
акцијама устаника. 

У пролеће 1876, Горчаков је, пошто се уверио у неуспех Андра- 
шијевог плана, „постао склонији идеји о аутономном уређењу Босне 
и Херцеговине“. Руски канцелар се плашио даљих компликација на 
Балкану, јер су се Србија и Црна Гора „журно спремале за рат са 
Турском“. Кнежевине су појачале помоћ устаницима и отпочеле 
преговоре о заједничком деловању, што је окончано потписивањем 
тајног уговора и војне конвенције у јуну 1876. године. Да би се уса- 
гласила мишљења три двора, у мају 1876. дошло је у Берлину, на ини- 
цијативу Горчакова, до сусрета тројице министара. Горчаков је том 
приликом предложио меморандум који је садржао „радикалне мере 
за решење Источног питања у који је био укључен и предлог о ауто- 
номији Босне и Херцеговине. Руски канцелар је рачунао на подршку 
Бизмарка, који се у „директним разговорима није противио ауто- 
номији“. Али „овога пута Бизмарк није подржао Горчакова већ 
Андрашија“ који је тежио остварењу свог пређашњег плана. После 
тога, Горчаков је могао само резигнирано да закључи: „Било је лако 
уочити, да се он [Бизмарк] раније споразумео с Андрашијем да се 
дистанцирају од крајњих мера, које они очекују да ми предузмемо“. 
Резултат сусрета било је потписивање заједничког меморандума, 
13. маја 1876, у коме је речено да ће се изврши притисак на Тур- 
ску, ради спровођења реформи на основу плана грофа Андрашија. 


1 Исто, 88, 140. и 181. 

Коначни споразум три владара, познат под именом Берлински 
меморандум, садржао је изјаву како ће у случају неуспеха три двора 
предузети одлучне мере у циљу заустављања даљих сукоба. Које ће 
то бити мере, меморандум није наводио. Берлински меморандум 
су потом подржале Француска и Италија, докје Велика Британија 
одбила да му се прикључи уз образложење да он умањује престиж 
султана. Заправо, радило се о томе да Велика Британија није желела 
учвршћивање руског утицаја на Балкану, нити, пак, ослобођење 
Срба. Уз то, она је Балкан сматрала исходиштем које би Русији 
омогућило да угрози Цариград. Одбијајући да прихвати Берлин- 
ски меморандум председник енглеске владе Дизраели, подстицао 
је Турску да се одупре захтевима три цара. То је значило и коначан 
неуспех руске дипломатије у настојању да реши конфликт на Бал- 
кану посредством Савеза три цара.' 

Док су европске владе покушавале да се споразумеју о сред- 
ствима притиска на Турску, догађаји су се све више компликовали. 
Устанак на Балкану представљао је пожар „који је имао неколико 
жаришта која нису била јединствена“. У Русији су многи веровали 
у општи „националноправославни устанак против Турске, али су 
се у својим проценама преварили. Међутим, априла 1876, отпочео 
је устанак у Бугарској. О припремама устанка руска влада је пра- 
вовремено обавештена, али није могла да промени ток догађаја. 
Ново ратно жариште на Балкану било је крајње непожељно и руска 
влада је намеравала да га спречи. Њене дипломате упозоравале су 
Бугаре да одустану од намере подизања устанка. Насупрот влади, 
Словенски комитети су развили живу делатност у Бугарској, како 
би што боље припремили устанак. Али, устанак је врло брзо угу- 
шен уз страшна зверства, и поред упорних настојања Игњатијева 
да се прекину даљи сукоби. У међувремену, у Цариграду је 30. маја 
1876. дошло до преврата, султан Абдулазиз био је збачен, а са њиме 
и Русији наклоњен, Махмут Недим-паша. На престо је ступио сул- 
тан Мурат У и Странка Нових Османлија, непријатељски располо- 
жена према Русији и одлучна да угуши хришћанске побуне. После- 
дица је било и то да је Игњатијевљев ауторитет био толико пољуљан 
да он није више имао пређашњег утицаја на Порту. 


1 АВПРИ, ф. Канцелярия, Отчет министра иностранных дел за 1876, лл. 9-10 
и 21-22; Сборник договоров России..., 140-143; С. С. Татищев, нав. дело, 662-664; 
История внешнец политикии..., 182. 

Гушење априлског устанка у Бугарској и међународни одјек 
балканских догађаја, утицали су на решеност Србије и Црне Горе 
да отпочну рат против Турске. Неутралност кнежевина „била 
је само фикција“, јавно мњење је тражило рат. У Београду и на 
Цетињу очекивали су да виде какав ће став заузети Русија, јер се 
рачунало на њену подршку. У руској влади и међу дипломатама 
није било јединственог мишљења о том питању, цар Александар Ц 
је до последњег тренутка настојао да одврати Србију од уласка у 
рат. Руски конзул у Београду, Карцов, саопштио је уочи објаве рата 
кнезу Милану да Србија не рачуна на помоћ Русије. Кнез му је на 
то одговорио да више нема могућности да се супротставља народу. 
Крајем маја 1876, цар је издао наредбу о опозиву генерала Миха- 
ила Черњајева и руских добровољаца. Међутим, генерал Черњајев 
је у Србију дошао са знањем дворских кругова и престолонаслед- 
ника Александра, који је преко маршала двора, Зиновјева, био са 
њим у вези, како би припремио армију за рат са Турском. Черњајев 
је после свега остао у Србији, а кнез Милан га је потом именовао 
за главнокомандујућег српске војске. 

Под утиском извештаја Игњатијева, Јонина и Карцова, „који 
су потврђивали да се кнежевине спремају за рат", Горчаков је схва- 
тио „да се рат не може избећи“. Знао је да ће то неминовно увући и 
Русију у сукоб. „Наша традиција не дозвољава нам да будемо рав- 
нодушни. То су осећања национална, унутрашња, којима је тешко 
супротставити се“. У Русији су утицајни кругови окупљени око 
престолонаследника, будућег цара, Александра Ш, били за ратну 
опцију. Тиме су давали основа Београду да се ипак може поуздати 
у помоћ Русије што је имало значајну улогу у решености Србије да 
отпочне рат. С друге стране, „српска влада је схватала да би оду- 
стајање од рата изазвало пад њеног престижа на Балкану ,те да би 
то одложило „питање решења признања незавиности земље, осло- 
бођења и уједињења српских земаља“. Србија је објавила рат Тур- 
ској 30. јуна 1876, три дана раније, 27. јуна, у рат је ушла Црна Гора. 
Обе државе су рачунале и са могућношћу територијалног проши- 
рења. Србија је претендовала на Босну, а Црна Гора на Херцеговину 


1 АВПРИ, ф. Канцелярия, Отчет министра нностранимх дел за 1876, лл. 
278-279; М.Н. Покровский, Дипломатия и войны царской России в ХІХ в., Санкт 
Петербург 1924, 250-253; Освобождение Болгарии _, Т. 1, 201-202; История внеш- 
ней политикци..., 184—185. 

и део јадранске обале. Јавно мњење обе кнежевине у потпуности 
је подржало објаву рата, док је Русију преплавио талас солидар- 
ности са Србима. Упућено је и неколико хиљада добровољаца, 
а „генерал Черњајев постао је веома популаран у Русији“. Како 
би предупредио протесте европских држава, цар Александар П 
је у јулу 1876. донео одлуку о „разрешењу руских официра који су 
добровољно одлазили у Србију“. Русија се плашила да би подршка 
српској влади могла да је доведе у сукоб са европским државама, 
цар Александар је говорио министру војном, Миљутину: „Може се 
догодити оно што се десило у време Кримскога рата, да се поново 
цела Европа окоми на нас“.! 

Ток догађаја утицао је неминовно на руску владу да и она почне 
да размишља о неизбежности рата са Турском. Али, било је потребно 
претходно обезбедити неутралност Аустроугарске и тиме онемо- 
гућити стварање антируске коалиције. Опасност за Русију пред- 
стављала је и могућност стварања аустроугарско-енглеског савеза, 
пошто је Аустроугарска нагињала споразуму са Великом Брита- 
нијом. Петроград је пристао на договор са Бечом по цену знатних 
уступака, у првом реду на рачун Срба. Крајем јуна 1876, руска влада 
се одлучила за преговоре са Аустроугарском. Преговори, у којима 
су поред цара Александра П учествовали Горчаков и Новиков, као 
и цар Франц Јозеф и Андраши, вођени су у Рајхсштату, 8. јула 1876. 
године. Руско министарства спољних послова оценило је сусрету 
Рајхсштату као „тражење споразума са Аустријом, како би се избе- 
гло претварање балканског конфликта у европски рат . Аустроугар- 
ска је преговоре прихватила са намером да спречи Петроград да јед- 
нострано приступи решењу Источног питања. Током разговора обе 
стране су водиле одвојене записнике, тако да није била потписана ни 
„формална конвенција, нити, пак, протокол“. И Русија и Аустроуга- 
рска прихватиле су у том тренутку „принцип немешања“, осим у слу- 
чају када би о томе постојао заједнички договор. Тако су преговори у 
Рајхсштату закључени „само усменим договором“, што је омогућило 
обема странама да износе своје верзије уговора које су се знатно раз- 
ликовале. Разматране су две могућности исхода српско-турског рата, 


победа Срба или њихов пораз. У првом случају и у аустријској и у 


руској верзији споразума, истицано је да ни Аустроугарска ни Русија 


1 Д.А. Милютин, Дневник, Т. 2, Москва 1950, 53–58; История внешней 
политики..., 185. 

неће дозволити стварање „велике словенске државе“ на Балкану. То 
је био главни захтев Аустроугарске и Русија се с њим сагласила, рачу- 
нала је да је он усмерен само притив евентуалног уједињења Србије 
и Црне Горе. Неодређеност Андрашијевог предлога формулисаног 
одредницом „словенска држава“, омогућио му је да касније иступи 
и против стварања Велике Бугарске! 

О територијалном проширењу српских кнежевина, према 
руској забелешци споразума, стајало је да ће Херцеговина бити 
присаједињена Црној Гори, према аустријско), да ће Црној Гори 
бити присаједињени само погранични окрузи Херцеговине и лука 
на Јадрану. Постигнута је сагласност да се прихвати територијално 
проширење Србије на део Босне и Новопазарски санџак. Према 
Андрашијево) верзији, Аустроугарској је требало да припадне пре- 
остали део Босне и Херцеговине, без пограничних округа према 
Србији и Црној Гори, док је у руском записнику стајало да њој 
припада само Северна Босна и Босанска крајина. У руској беле- 
шци писало је да у случају распада Турске, Бугарска и Румелија 
образују независну кнежевину, док је у аустријском записинку за 
Босну, Румелију и Албанију одобрена само унутрашња аутономија. 
Тиме су „различите варијанте записника, давале могућност разли- 
читог тумачења споразума“. Русија и Аустроугарска сагласиле су 
се да ће, ако дође до пораза Србије и Црне Горе, затражити од 
Турске да спроведе у Босни и Херцеговини реформе у складу са 
Андрашијевом нотом и Берлинским меморандумом. Русија је од 
Аустроугарске добила начелан пристанак за повратак Бесарабије 
изгубљене 1856, као и за присаједињење Батума. Споразумом у 
Рајхсштату, Русија је осигурала неутралност Аустроугарске у рату 
са Турском, при чему је морала да се „сагласи са њеним терито- 
ријалним претензијама у западном делу Балкана“. Рајхсштатски 
споразум није учврстио савез Русије са Аустроугарском, пошто су 
њени интереси, како је у лето 1876. изјавио Бизмарк, били ближи 
енглеским него руским. У Турској је у међувремену поново дошло 
до преврата па је уместо збаченог сулатана Мурата М, на престо, 
31. августа 1876, ступио Абдулхамид 1. 


1 АВПРИ, ф. Канцелярия, Отчет министра иностранных дел за 1876, лл. 58 
–59; Сборник договоров России ..., 145-148; Е. Мегһеітег, нав. дело, 11, 319-330; 


С. С. Татнщев, нав. дело, 671-672; М. Екмечић, Устанак у Боски 1875-1878, Са- 

Српска војска је после уласка у рат и првих незнатних успеха, 
почела да трпи поразе. Претпоставке о слабости Турске, показале 
су се као погрешне, а „много пропуста учинио је и главнокоман- 
дујући српске војске, генерал Черњајев“. Главне снаге које је према 
Србији упутила Турска, успеле су да продру на њену територију. 
То је натерало Горчакова да отпочне консултације са европским 
државама о могућности српско-турског примирја. Преговори су 
се одужили, а за то време је српска војска, после победе на Шума. 
товцу, 23. августа, поражена код Ђуниса, 29. октобра 1876. године. 
Српски фронт је био пробијен и тиме отворен пут турској војсци 


7 ка Београду. Требало је сада спасавати Србију. Од коначне пропа: 


сти Србију је спасао руски ултиматум Турској, упућен 31. октобра 
1876. године. Да би избегла сукоб са Русијом, Турска је пристала на 
двомесечно примирје на основу статус квоа. Рат је тиме за Русију 
постао неминован, руском престолу претила је опасност да „потоне 
у блато балканских послова“. 

У Петрограду су, међутим, још увек били далеко од радикал 
ног приступа решењу Источног питања. Горчаков се плашио рата и 
чак био спреман да Србију и Црну Гору препусти њиховој судбини, 
да „препусти оружју да реши која ће страна одолети, а која бити 
поражена“. Али, у јесен 1876, услед пораза Србије, руска јавност 
је све гласније иступала у настојању да се заштите Срби. Приста- 
лице ратне опције сматрале су да би даље одлагање руског мешања, 
неповратно срушило престиж Русије у очима балканских народа. 
Цар Александар, који се у прво време колебао, одлучио је у септе- 
мбру 1876. да изда указ о почетку мобилизације војске. Влада је 
тада коначно дошла до уверења да је рат са Турском неизбежан, 
због чега је министар војни, Миљутин, предузео мере за његову 
припрему. У Ливадији је крајем септембра и почетком октобра под 
руководством цара, одржано неколико саветовања посвећених во). 
ним припремама за рат. Иако није желео рат, цара Александра је у 
сукоб гурало „расположење које је овладало друштвом, а посебно 
оним сферама које су имале утицај у дворским круговима“. Цар 
је у октобру изјавио да је његова превасходна жеља да „дође до 
општег споразума“, али исто тако да је он у случају неуспеха „чвр- 
сто решен да ради сам и да је уверен да ће се цела Русија одазвати на 
његов позив чим то буде потребно и када то част земље буде захте- 
вала“, Прва мобилизација која је отпочела 13. новембра 1876, омо: 
гућила је формирање двадесет пет пешадијских и једне гренадирске 


Душка М. Ковачевић 


дивизије. Али, рат је требало и дипломатски прилремити, задатак 
дипломатије био је да се у првом реду споразуме с Аустроугарском 
и да обезбеди неутралност Велике Британије. 

Русија није имала друге могућности којом је могла да задо- 
вољи Аустроугарску осим преговора, тим пре што је то цару Алек- 
сандру П саветовао и Бизмарк. Немачки канцелар је предлагао да 
се Аустроугарској уступи Босна и тиме „купи њена неутралност“. 
Горчаков је одговорио да су у Русији од Немачке очекивали више, а 
да је Бизмарк само указао на оно „што ми одавно већ знамо“. Међу- 
тим, Бизмарк је у Петроград упутио јасну поруку да у случају пре- 
кида аустроугарско-руских преговора и избијања рата између две 
државе, Немачка неће допустити уништење Аустроугарске. Док је 
с једне стране настојао да спречи руско-аустроугарски сукоб, Биз- 
марк је сматрао пожељним рат између Русије и Турске. Андрашију 
је, како би га приволео на наставак разговора, Бизмарк отворено 
дао до знања да не рачуна на војну подршку Немачке. Током прего- 
вора показало се да Аустроугарска претендује не само на део Босне, 
како је стајало у руској белешци споразума у Рајхсштату, већ на 
целу Босну и на Новопазарски санџак. Тако је дошао тренутак да 
се Русија с тиме, мада невољно, морала сагласити. 

Руско-аустроугарски преговори завршени су 15. јануара 1877. 
потписивањем Будимпештанске конвенције, „која је гарантовала 
неутралност Аустроугарске у рату Русије са Турском". Аустро- 
угарској је у замену за неутралност, „остављено право избора тре- 
нутка за окупацију Босне и Херцеговине“. Споразумом су Србија 
и Црна Гора „означене као неутрална зона“ у коју нису могле да 
ступе ни руска ни аустријска војска, али је било допуштено уза- 
јамно садејство српске и црногорске војске са руском, изван тери- 
торија кнежевина. Допунским чланом конвенције потписаним 
18. марта, антидатираним на 15. јануар 1877, одређено је да терито- 
рија Новопазарског санџака не може бити анектирана. Потврђено 
је већ раније у Рајхсштату прихваћено решење да се на Балкану не 
ствара „велика словенска држава“. Бугарска и Албанија и „преос- 
тали део Румелије могле су постати независне државе“, док је за 


1] История внешней политикии..., 184—188. 

2 АС. Ерусалимския, Бисмарк, дипломатия и милитаризм, Москва 1968, 38-78; 
С. Д, Сказкин, Конец аустро-русско-германского союза, Москва 1974, 70-71; А. А. 
Карнилав, Курс истории России ХІХ века, Москва 2004, 361. 

Цариград остављена могућност да остане слободан град. Обе кон- 
венције потписали су Андраши и руски амбасадор у Бечу, Новиков. 
Неутралност Аустроугарске била је осигурана, али је Русија за њу 
морала да плати „високу цену“! 
За Русију су много тежи били преговори са Великом Брита- 
нијом, коју је више од свега онеспокојавала могућност да Руси 
заузму мореузе и Цариград. Руско јавно мњење је негодовало, 
Алексеј Никитенко је писао: „Најтеже је у свему како укротити 
Енглеску, која, као бесан пас, кидише на Русију“. Александар П, кан- 
целар Горчаков и амбасадор у Лондону, Петар Шувалов, уложили 
су много труда да би разуверили Велику Британију да Русија нема 
таквих намера. Цар је у Петрограду почетком новембра 1876. при- 
мно енглеског амбасадора Лофтуса, са намером да га увери да Русија 
нема претензије на Цариград и мореузе. Уколико би руска војска 
окупирала Бугарску, тврдио је цар, та мера би била само привре- 
мена. У разговору, цар Александар и Горчаков поново су поменули 
потребу сазива међународне конференције, па је речено да ће „у слу- 
чају да Турска то не прихвати, а Европа остане пасивна, Русија дело- 
вати самостално“. Међутим, председник владе, Дизраели, у говору 
одржаном 9. новембра 1876. у Лондону, изјавио је, „да је Велика 
Британија спремна да очува целовитост Турске и по цену рата“. Цар 
Александар Ш је на то реаговао изјавом да се Русија неће зауставити 
ни пред могућношћу рата ради заштите Јужних Словена. „Моја је 
највећа жеља да дође до опште сагласности. Ако се то не догоди и 
ако се будем уверио да ми не можемо добити гаранције које ће оси- 
гурати оно, што ми имамо право да тражимо од Порте, ја ћу дело- 
вати самостално“. Али, ни у енглеској политици није било јединства 
у погледу решења Источног питања. У Шуваловљевим извештајима 
цару истицане су разлике у мишљењима Дизраелија и министра 
спољних послова, лорда Дарбија. Дарби је тежио да на миран начин 
реши конфликт на Балкану, за европски рат Велика Британија није 
имала савезника, „чијом руком је она обично ратовала“. Због тога 
је влада у Лондону предложила, одржавање конференције великих 
држава у Цариграду, што је прихватила и руска влада.“ 
У децембру 1876, представници гарантних држава, потписница 
Париског уговора, састали су се на конференцији у Цариграду. 


1 СОрник договоров России..., 149-153. 
2 История внешней политики _, 189-191; М. Гелер, ниа. чело, 141-142. 

Русију је представљао Николај Игњатијев, а Велику Британију, лорд 
Солсбери, који је „оличавао умерену струју, спремну на сарадњу са 
Петроградом“. Приликом отварања конференције, 23. децембра 
1876, испољиле су се „непремостиве разлике“ у позицијама Русије 
и Велике Британије. Приоритет руске дипломатије било је добијање 
административне аутономије за Бугарску, уз захтев за „проширење 
права хришћанских народа путем стварања самоуправних области“. 
Насупрот томе, Велика Британија је настојала да се очува целови- 
тост Турске на Балкану, уз минималне уступке побуњеним наро- 
дима. Међутим, Велика Британија је као и Аустроугарска, била про- 
тив обнове Бугарске у етничким границама, сматрала је да би то 
знатно ојачало позиције Русије на Балкану. (Ово је противуречило 
основном усмерењу Русије у Источној кризи, која је на Бугарску 
гледала као на „бедем свог политичког утицаја“ због чега је била 
спремна да у потпуности занемари српске националне интересе. 

Убрзо се показало да ће се конференција завршити неуспешно, 
пошто је Турска, како би предупредила даље мешање европских 
држава, прогласила устав који је „садржао декларацију о слободама 
за све поданике“. Велики везир, Мидхат-паша, желео је да модер- 
низује Турску, да увођењем уставних слобода за целу царевину оне- 
могући „посебне реформе за поједине провинције“. Турски опу- 
номоћеници саопштили су учесницима конференције како су сви 
поданици царевине једнаки у правима и да није потребна посебна 
заштита за хришћане. Тако је дотадашњи рад конференције анули- 
ран иона је завршена 20. јануара 1877, при чему је претходно пред- 
ложен само програм реформи које је Порта одбила. Било је јасно 
да иза одлуке Турске да онемогући даљи рад конференције, стоји 
влада лорда Дизраелија. Тиме су покушаји умерене групе (коју су 
представљали Дарби и Солсбери) да се договори са Русијом претр- 
пели неуспех. Неуспех Цариградске конференције означио је крај 
настојања да се Источна криза реши мирним путем. 

Русија је, додуше, продужила са дипломатском активиост- 
има. Истовремено са преговорима са Аустроугарском у Будим- 
пешти, „текла је размена мишљења са владом Румуније око њеног 
учешћа у рату". Румунији је због „географског положаја било 
тешко да остане неутрална“, па су у јесен 1876. отпочели прего- 
вори о могућој сарадњи двеју земаља. Крајем септембра 1876. руму- 
нска делегација, коју је предводио председник владе, Братијану, 
стигла је у Ливадију где је постигнут прелиминарни споразум 

о преласку руске војске преко румунске територије. Русија се зау- 
зврат обавезала да ће у случају успешног окончања рата, признати 


независност кнежевине Румуније. Завршетак руско-румунских пре- 
говора омогућио је генералу Н. Н. Обручеву да сачини основна 
полазишта за заједничку војну конвенцију која је потписана 16. 
априла 1877. у Букурешту, а „којим је предвиђено снабдевање и 
слободан пролаз руске војске преко територије Румуније“. Тиме је 
решено питање о садејству Румуније и Русије у рату против Турске. 
Руска дипломатија је узела и учешће у преговорима око закључења 
мировног уговора Србије и Црне Горе са Турском. За Русију је 
то било значајно с обзиром на то да је она, на две српске државе 
рачунала као на савезнике у будућем рату. Стање српске војске, 
после неуспеха у првом српско-турском рату, искључивало је на 
дуже време могућност њеног учешћа у ратним дејствима. Србији 
је био потребан предах и она је 28. фебруара 1877. потписала мир 
са Турском на основу статус квоа. Пошто се Турска није сагласила 
са територијалним захтевима Црне Горе, 10. априла 1877, прего- 
вори су прекинути и рат је настављен. 
Руска влада је покушала у намери да избегне рат у последњем 
тренутку, пред само отпочињање непријатељстава, покушала да 
организује упућивање Турској заједничког демарша држава учес- 
ница Цариградске конференције. Гроф Игњатијев је под изговором 
да одлази на „лечење очију фебруара 1877. обишао Беч, Паризи 
Лондон, како би се на лицу места упознао са њиховим ставом. Проје- 
кат документа који је он са собом носио садржао је захтев да Тур- 
ска под надзором европских држава спроведе реформе на основу 
решења Цариградске конференције и да демобилише армију. Русија 
је такође изразила спремност да демобилише своју војску. Аустро- 
утарска и Немачка подржале су предлог али је у Лондону Игњатијев 
наишао на одлучно одбијање. Под изговором потребе редактуре 
документа, британски министар спољних послова, Дарби, искљу- 
чио је из њега „одредбу о потреби гаранција реформи“. Уместо прво- 
битног Игњатијевог текста, у Лондону су 31. марта 1877. предста- 
вници шест држава потписали протокол, пошто су га усагласили 
Шувалов и Дарби, који је садржао само „уопштени захтев о даљем 


1 Освобождение Болгарци..., Т. 1, 437—439; И. И. Ростунов, „Боевые действия 
Русский армни на Балканах в 1877-1878“, у Русско-турецкая война 1877-1878 
и Балканы, Москва 1878, 11. 

спровођењу реформи, што није било утемељено никаквим резлним 
гаранцијама“. Дакле, нису биле предузете никакве мере притиска на 
Турску, која је само позвана да врати армију у мирнодопско стање и 
„предузме мере за побољшање положаја хришћана“. Ако Турска не 
прихвати изречене предлоге, остављена је могућност да се предузму 
кораци ради заштите хришћанског становништва. 

Протоколу су „прикључене и две декларације“, које су изра- 
дили Шувалов и Дарби о „разоружању Русије и Турске“. Енглески 
документ је у „претећем тону", захтевао обострано разоружање 
руске и турске армије. То је дало основа Александру Ц да у писму 
великом кнезу Николају Николајевичу старијем примети, да је 
намера Велике Британије да у тренутку заоштравања кризе „демо- 
билише нашу армију“. Порта је, како се могло и очекивати, 9. 
априла 1877. одбацила протокол уз образложење да он представља 
мешање у њене унутрашње послове и да „противуречи достојанству 
Турске државе“. Тиме се покушај руске дипломатије да на миран 
начин реши Источно питање, завршно неуспехом. Русија је после 
тога одлучила да га реши ратом, па је 15. априла објављена и друга 
мобилизација. Нова организација руске армије коју је реформи- 
сао министар војни, Дмитриј Миљутин, давала је наду у „могућност 
лаке н брзе победе над Турском“. Иступ Русије против Турске био 
је са задовољством примљен у Немачкој, чиме је била отклоњена 
опасност од могућих неспоразума с Аустроугарском. Ни Велика 
Британија није иступила против рата, рачунала је да ће Русију сукоб 
са Турском одвојити од Централне Азије. 

Цар Александар 11 потписао је 24. априла 1877. у Кишињеву 
Манифест о рату против Турске. Горчаков је неколико дана раније 
у циркулару руским посланицима акредитованим у престоницама 
европских држава саопштио, да упркос свим помирљивим поку- 
шајима Русија мора да прибегне „путу принуде“. Међународне 
прилике ишле су у прилог Русији, са Аустроугарском је постигнут 
споразум о неутралности. Велика Британија, мада најјачи европ- 
ски супарник, нашла се у том тренутку сасвим изолована. Није рас- 
полагала копненом војском, а ни „њена флота није могла Русији да 
нанесе знатније штете“. Тиме је елиминисана опасност од стварања 
европске коалиције, што је за Русију било најважније. Помоћник 


1 Сборник договоров Россци..., 156-158; История внешней политики..., 192-193; 
Русија и босанско-херцеїовачки устанак..., св. (11, 197-199. 

министра спољних послова, Николај Гирс је, у писму Игњатијеву 
почетком јула 1877, изражавао задовољство тадашњим „положајем“ 
Русије. „Наш политички положа) је, без сумње, бољи него што се 
могло очекивати, ако будемо опрезни и паметни може се,..., пре- 
дупредити свака коалиција против нас“. Европске силе нису тада 
спречавале Русију „у извршавању њене дужности“, као што су то 
чиниле у Кримском рату. Али, нису је оставиле ни „да сама решава 
Источно питање, него су низом џентлменских споразума обезбе- 
диле да, после еветуалне победе над Турском, Русија не оде преда- 
леко“. Међутим, као што није имала припремљен програм решења 
Источног питања, Русија није имала ни план његовог вођења. Тво- 
рац ратног плана, генерал Обручев, одредио је као превасходни 
циљ „безусловно уништење турске владавине на Балканском полуо- 
стрву . То је значило ослобођење Бугара и проглашење дотада ваза- 
лних држава, Србије, Црне Горе и Румуније за независне државе и 
успостављање руског утицаја на Балкану. 

Ипак, због објаве рата, Лондон је оптужио Русију да нарушава 
одредбе Париског уговора. Посредством Француске, руској влади 
је саопштено да ће Велика Британија на сваки начин онемогућити 
Русију да заузме мореузе, те да ће се „уколико руске армије пређу 
Дунав, потрудити да сама овлада њима“. У ноти коју је 6. маја 1877. 
уручио Шувалову, лорд Дерби је од Русије тражио гаранцију да 
неће „ширити ратна дејства на мореузе, Суецки канал, Египат и 
Персијски залив. Француски министар Деказ саветовао је Горча- 
кову, да ради избегавања даљих међународних заплета сачини зва- 
ничну изјаву о циљевима рата. Горчаков је сугестију прихватио па 
је 30. маја 1877. године упутио Шувалову специјалну инструкцију, 
у којој је изјавио да Петроград нема намеру да блокира пловидну 
Суецким каналом, нити да заузме Цариград и мореузе и тиме угрози 
енглеске комуникације са Индијом. Из те изјаве било је јасно да је 
Русија спремна да, ако Велика Британија остане неутрална, уважи 
њене виталне интересе. Горчаков је као знак добре воље предлагао, 

да се „уз општу сагласност регулише питање Цариграда и мореуза“. 
Уинструкцији Шувалову изложен је програм руске владе и још једном 
потврђено да Русија нема никакве интересе према Суецу и Египту 


1 Русско-турецкая война 1877-1878 и Балканы, Москва 1878, 55—106; Русско- 
-турецкая война 1877-1878 Москва 1977, 101-108; Освобождение Болгарци., Т. 2, 
21; Русија и босакско-херцеіовачки усйанак..., Св. Ш, 228-229. 

и да не жели да овлада мореузима и Цариградом. Али, у погледу 
Турске, канцелар Горчаков је указивао Шувалову, у ком правцу ће 
бити усмерени руски захтеви: „Ви сте упознати са нашом конвен- 
цијом са Аустроугарском. Они имају две могућности: или поли- 
тички статус кво, побољшан месним реформама, одређен депешом 
од 30. децембра 1875, Берлинским меморандумом, Цариградском 
конференцијом и Лондонским протоколом, или радикално решење, 
које би укључивало територијално преустројство Турске“. 
Влада у Лондону одбацила је руске предлоге, сматрала је недо- 
пустивим да се Русија домогне Цариграда. Да би избегао неспо- 
разум са Великом Британијом, Горчаков је предлагао „закључење 
споразума између Петрограда, Лондона и Беча о циљевима рата“. 
При чему је одредио и услове закључења уговора са Турском. 
Уколико Турска затражи мир пре преласка руске армије преко 
Балкана, мир је могао да буде закључен под условом да она при- 
стане на аутономију Северне Бугарске до планине Балкана, уведе 
„регуларну“ администрацију у јужној Бугарској, да се сагласи са 
територијалним увећањем Србије и Црне Горе и осигура „добру 
администрацију“ за Босну и Херцеговину. Друга могућност одно- 
сила се на одбијање Порте да закључи мир на основу предложе- 
них услова, чиме би „услови мира зависили од ... тока рата, и он 
би био закључен на основу договора са осталим европским држа- 
вама, ако оне сачувају своју неутралност“. Иако је одбацивао могу- 
ћност да руска војска заузме мореузе, Горчаков је ипак рачунао на 
измену режима пловидбе, предлагао је да они „буду отворени само 
за војне бродове црноморских држава“. Горчаков је изразио спре- 
мност да до мира дође у споразуму са другим европским државама, 
чиме је желео да умири Велику Британију, док руска војска побе- 
доносно не оконча рат. При чему је Русија рачунала на повратак 
Јужне Бесарабије и прикључење Батума. Петроград се није про- 
тивио ни уступцима Аустроугарској, у Босни и делу Херцеговине. 
Али, у Горчаковљевом предлогу није „ништа одређеније речено, 
о будућем статусу Србије, Црне Горе и Румуније. Једино је јасно 
одређен став „према подели Бугарске на јужну и северну", тако да 
је за сваку област одређен различит државни статус. Предлог Гор- 
чакова о подели Бугарске, изазвао је протесте Миљутина и Игња- 
тијева. На састанку у главној команди руске војске почетком јуна 
1877, расправљало се и о будућности Бугарске „па се стало на ста- 
иовиште да треба очувати целовитост земље . После тога, Горчаков 

је од Шувалова захтевао да саопшти Дербију, да „...после озбиљног 
проучавања питања ми се не можемо сагласити о подели Бугарске 
на два дела. Она треба да буде јединствена и аутономна“. Измена 
руских услова није изазвала протест Велике Британије, која је била 
задовољна изјавом о мореузима, Суецу и Египту, после чега је сао- 
пштила и свој званични став о неутралности. 

Ступајући у рат са Турском, руска команда и јавно мњење били 
су убеђени да ће он бити завршен брзом победом. Начелник гене- 
ралштаба у писму министру Миљутину у погледу тактике је истицао 
да се рат мора водити „врло енергично“ како се не би дозволило Тур- 
цима да уз помоћ Велике Британије организују одсудан отпор. Док 
се Министарство иностраних дела залагало за промишљене кораке 
који не би довели до раскола са Европом, генерал Обручев је пре- 
длагао заузимање Цариграда. Рат се водио на два фронта, на Бал- 
кану и на Кавказу. Војни министар Миљутин је још у октобру 1876. 
писао команданту Кавкаске армије: „Главне војне операције очекују 
се у европској Турској, у азијском делу наше деловање ... има за циљ: 
... овладавање Батумом и Карсом...; и ... одвлачење турских снага и 
средстава од европске позорнице ...“. Главнокомандујући руске 
војске био је велики кнез Николај Николајевич, док му је за помоћ- 
ника одређен царевић, Владимир Александрович. Министар Миљу- 
тин био је тиме незадовољан, њихово наименовање сматрао је лошим 
решењем. „Немогуће је не плашити се када се схвати у чијим рукама 
је одлука“. Руска војска форсирала је Дунав 23. јуна 1877. и тако сту- 
пила на територију Бугарске. За разлику од Горчакова који је сматрао 
да је дејство војске могуће ограничити само на простор до планине 
Балкана, Обручев је тврдио „да се једино ефикасно на обалама Бос- 
фора може сломити Турска и добити потребан мир“. Обручев је пре- 
тпостављао да ће после форсирања Дунава, руске армије за четири до 
пет недеља стићи до турске престонице. Тако се између дипломата и 
војника, појавила битна разлика око остварења главног ратног циља, 
заузимања Цариграда. Војни кругови нису узимали у обзир негативан 
међународни одјек таквог корака, јер су рачунали на брз и сигуран 
успех војне акције. Али, рат се због отпора Турске одужио, па је одлу- 
чено да се претходно разбију непријатељске снаге и тиме ослаби цен- 
трални део одбране. Истовремено је одред под командом генерала 


1 В. М. Хвостов, История дипломатии, Т. П, Москва 1963, 117-118; Освобо- 

Гурка добио задатак да пређе Балкан, руска команда је рачунала 
да ће после тога у позадини турских снага доћи до устанка Бугара. 
„У војним круговима били су уверени да ће се добровољци поја- 
вити у масама са свих страна, што ће допринети формирању нових 
одреда. Али, ... до овог тренутка од Бугара није приступио ниједан 
човек", записао је у дневнику генерал Гезенкампф. У међувремену, 
одред генерала Гурка успешно је окончао акцију и савладао превој 
Шипка, 19. јула 1877, чиме је био отворен пут преко Балканског гре- 
бена. Истога дана Осман-паша је ушао у Плевну. Задржавање Плевне 
у турским рукама, онемогућило је даље напредовање руске војске. 
Покрет према Цариграду, док су се у Плевни налазиле знатне турске 
снаге, био је опасан. Због тога је одлучено да се заузме Плевна, руска 
армија је предузела два безуспешна покушаја, 20. и 30. јула да освоји 
град. Био је то крупан војни неуспех, после чега је руска команда била 
принуђена да привремено одложи прелазак у опште наступање „на 
цариградском правцу до окончања битке за Плевну . Тако се Плевна 
испречила даљем руском напредовању ка Цариграду. И ратне опе- 
рације на Кавказу нису се одвијале према утврђеном плану, после 
почетних успеха операције су застале. Кавкаска армија под коман- 
дом Лорис-Меликова заузела је у мају 1877. тврђаву Ардахан, чиме је 
отворен пут ка турској Јерменији, да би потом руска војска кренула 
на Ерзерум. Али, у јуну су Руси претрпели пораз и били принуђени 
на повлачење, због чега је прекинута опсада Карса. Кавкаска армија је 
била присиљена да напусти заузете позиције и пређе у одбрану, што 
је омогућило турској армији да дође до руске границе. 

Постало је очигледно, да ће се рат одужити и да је план о брзом 
наступању према Цариграду пропао. Због тога је одлучено, да се 
испита могућност закључења мира са Турском. Цар Александар 
обратио се Великој Британији за посредовање, али је енглеска влада 
одбацила руску понуду. Дерби је саопштио да његова влада не наме- 
рава да одступи од строге неутралности. Русији није ишло у прилог 
ни одуговлачење Србије са уласком у рат, од српске владе је захте- 
вано да „прогласи независност и објави рат Турској, као што је то 
учинила и Румунија“. Србији је због тога упућена помоћ од пола 
милиона рубаља за војне потребе, али српска влада још није била 


1 Освобождение Бвлгарии от турецкого ига, Т. 1, Москва 1961, 438–439; С. Л. Чер- 

завшила најнеопходније припреме. Међутим, против њеног уласка 
у рат, биле су Велика Британија и Аустроугарска. Велика Британија 
је саопштила Београду да Србија, уколико уђе у рат, неће моћи да 
рачуна на њене добре услуге приликом закључења мира, док је Аус- 
троугарска запретила окупацијом Босне. 

Неуспех руске војске под Плевном „допринео је и заоштра- 
вању унутрашњих односа у Русији“, јавност је негодовала, за неус- 
пехе оптуживана је главна команда. У таквим околностима влада 
је тежила да што пре заврши рат, али је турска војска и даље одо- 
левала. Плевна није дозвољавала руској војсци да отпочне стра- 
тешко наступање ка југу. На инсистирање министра војног, Миљу- 
тина, одустало се од даљих јуриша на Плевну и отпочета је опсада 
тврђаве, док је други део руске војске постојано бранио превој 
Шипку. У јесен 1877. на том делу ратишта вођене су жестоке борбе, 
а затим су операције због доласка зиме привремено обустављене. 
Тежак положај за руску војску био је и на Кавкаском ратишту, где 
су у августу и септембру 1877. из Русије морала да буду упућена 
нова појачања. Захваљујући њима отпочела је руска војска насту- 
пање и турска армија је претрпела знатне неуспехе, тако да је крајем 
септембра у руске руке пао Ерзерум. У новембру 1877. године, на 
јуриш је заузет Карс. Руски успеси на Кавказу били су од користи за 
дејства на Балкану, нису дозволили Турцима да на Балкан пребаце 
Анадолску армију. Коначно, 10. децембра 1877, пала је опседнута 
Плевна, Осман-паша предао је у три часа поподне сабљу генералу 
Ханецком што је подстакло и Србију да ступи у рат 13. децембра 
1877. године. После пада Плевне пут руским армијама ка Цари- 
граду био је отворен. 


Од ПРИМИРЈА У ЈЕДРЕНУ ДО БЕРЛИНСКОГ КОНГРЕСА 


Руска влада је у међувремену предузела кораке да изради 
услове мировног споразума, мада је већ постојао пројекат који је 
понудио Горчаков. „Размимоилажења у погледима и неизбежна 
борба мишљења у владајућим круговима Русије дошла су посебно 
до изражаја у јесен 1877. године“, истовремено са победама руске 


1 Освобождение Болгарии..., Т. 2, 195-197 и 223-226; История внешнси 
полцтики..., 202. 

војске које су наговестиле скори завршетак рата. Пројекат Горча- 
кова по мишљењу неких чланова владе, није одговарао приликама 
после пораза Турске; „сада је требало захтевати много више“. Ини- 
цијатива око израде нових услова мира прешла је тако, неминовно, 
у руке министра војног, Миљутина, и амбасадора у Цариграду, 
Игњатијева, који су били поборници радикалног решења. Да би 
предупредили Турску да приликом закључења мира затражи посре- 
довање европских држава, у Петрограду су одлучили да иступе са 
сасвим конкретним предлогом уговора. Тако је скоро окончање 
војних операција захтевало и завршетак пројекта уговора, који је 
требало понудити Турској. Због тога је „руски пројекат измене ста- 
тус квоа на Балкану и у Малој Азији био урађен у кратком року 
од новембра 1877. до јануара 1878. године . Уговор је требало да 
садржи два за Русију важна аспекта будућег мира са Турском, који 
су се тицали Балкана и промене руско-турске границе у Малој 
Азији. Русија је, дакле, желела да са Турском води директне пре- 
говоре, „не само о примирју, већ и о миру“. Нелидов, који се нала- 
зио у врховној команди, саставио је на захтев Миљутина „белешку“ 
о основама будућег мира која је упућена цару. Иако је Миљутин 
инсистирао на строгој тајности тог пројекта, Александар 1 је са 
њим упознао Горчакова. Канцелар је саветовао императора, да са 
његовим садржајем „упозна немачког и аустријског цара". Алек- 
сандар П је почетком децембра 1877. упутио писма Вилхелму 1 
и Францу Јозефу, у којима их је обавестио о условима под којима 
би могао бити закључен мир. 

Пројекат уговора који је урадио Нелидов предвиђао је да 
Бугарска добије политичку аутономију, уз обавезу да плаћа данак 
Турској и да на њеној тероторији наредне две године остане руска 
војска. За Србију, Црну Гору и Румунију затражено је признање 
државне независности, а за прве две и територијално проширење. 
Румунији, која је имала да уступи Бесарабију Русији, предвиђена је 
територијална компензација у Добруџи. Босна н Херцеговина је тре- 
бало да се задовоље „административном аутономијом, у оквирима 
које је усвојила Цариградска конференција“. Аустроугарској је оста- 
вљена могућност, да „контролише тај процес и учествује у управљању 


1 История внешнец политики.., 209-219; С. С. Татищев, нав. дело, 758-760; С. 
Л. Чернов, нав. дело, 25-30; М. Р”. Ѕ‹ојапоуіс, Тће Сгеа! Рок'егз апа (ће ВаЇкапз, 
Сатбпдре 1939, 190-191 и 202-208. 

тим двема областима“. Русија је захтевала повратак Јужне Беса- 
рабије и трајно прикључење освојених територија у Закавказју 
(Карса, Батума, Ардагана и Бајазета). Посебна одредба о мореузима 
одређивала је да у време рата, уз пристанак султана, кроз њих могу 
да „прођу само војни бродови приобалних црноморских држава“. 
Предвиђајући да би у погледу мореуза могло да дође до противљења 
западних држава, Александар П је пристао да се њихов статус врло 
„опрезно регулише“. Почетком децембра 1877. други пројекат уго- 
вора понудио је Игњатијев, који се од Нелидовљевог предлога раз- 
ликовао конкретношћу и ширином предложених измена. Основно 
упориште Игњатијевог пројекта било је стварање Велике Бугарске, 
којој би се обезбедио излазак на Црно и Егејско море, док је за 
Србију и Црну Гору предвиђао одређено територијално проши- 
рење. Међутим, њега је „било немогуће реализовати, због тога што 
Европа није била сагласна да прихвати те услове“. 

Пројекти Нелидова и Игњатијева разликовали су се од пре- 
длога Горчакова у првом реду јасно израженом намером, да се 
призна незавиност балканских држава и аутономија Бугарске. 
Програм руске владе претрпео је суштинску еволуцију, тиме 
што је акценат стављен на независност балканских народа. Руска 
влада је била свесна да мора да подржи њихове тежње за незави- 
сношћу, ако је желела да ојача утицај на Балкану. Тако су војни 
успеси будили наду за преображај Балкана у духу руских жеља, али 
је убрзо постало јасно да ће се европске државе томе супротста- 
вити. Бизмарк није желео да допусти доминацију Русије на Бал- 
кану, због тога што би то оптеретило руско-аустријске односе. 
У Лондону су „панично страховали да би Руси могли да угрозе 
Цариград, па је још у јулу 1877. енглеска флота „упловила у залив 
Бетика надомак улаза у Дарданеле“. Дизраели је после пада Плевне 
намеравао да објави рат Русији и „само га је противљење преоста- 
лих чланова владе омело у томе“. Влада у Лондону је била одлучна 
да пошаље војску и у Батум и у Варну, али како је изостала подршка 
Аустроугарске, од тога се одустало. Лондон се после тога, поче- 
тком децембра 1877, ограничио на уручење ноте Шувалову, у 
којој је протестовао против евентуалног руског заузимања Цари- 
града. Нота је садржала и претњу да би Велика Британија могла 
војно да угрози Русију, уколико она посегне за Цариградом. 
Истовремено је енглеска влада на молбу Порте предложила орга- 
низовање „колективног посредовања држава“ у закључењу мира, 

али је Русија то одбацила и саопштила да су могући само директни 
преговори са Турском. 

У међувремену, цару Александру 1 из Берлина стигао је сас- 
вим неодређен одговор од цара Вилхелма І, док се цар Франц Јозеф 
о руским одредбама будућег уговора изјаснио као о неприхватљи- 
вим. Почетком јануара 1878, Аустроугарска и Велика Британија 
су иступиле са заједничким захтевом, да уговор између Русије и 
Турске морају да одобре државе учеснице Париског конгреса, 
због тога што се он тиче и интереса других европских држава. 
У међувремену, две недеље после пада Плевне, 24. децембра 1877. 
обратила се поражена Турска европским државама са предлогом 
за посредовање у окончању рата, о чему је Влада Велике Брита- 
није обавестила руску владу. Одговор Горчакова на понуду Порте 
био је саопштен у категоричној форми и гласио је, да ако Турска 
жели да оконча рат тада мора да се са молбом за склапање примирја 
обрати врховним командантима руских армија у Европи и Азији, 
који ће јој саопштити услове примирја. Пошто Турска није имала 
избора, њена влада је 8. јануара 1878. ступила у контакт са врховним 
командантом руске војске, великим кнезом Николајем Николаје- 
вичем, са предлогом за склапање примирја. Цар Александар потом 
је наредио главнокомандујућем да саслуша турске предлоге, раз- 
лог је лежао у томе, како је писао Горчаков, да би се у међувремену 
„дошло до споразума са Аустријом“. Сусрет великог кнеза Нико- 
лаја са турским опуномоћеницима 20. јануара 1878, означио је и 
почетак преговора.“ 

Руска влада је одлучила да закључи прелиминарни мир, али 
је истовремено изразила и спремност да стави на претрес конфе- 
ренције европских држава његове одредбе које су се тицале „опш- 
теевропских интереса“. Тако су околности терале руску владу на 
журбу да закључи примирје и мир, па је 17. јануара 1878. прели- 
минарни пројекат мировног уговора, који је израдио Игњатијев, 
одобрен на саветовању код цара. Игњатијев је после тога упућен 
у Једрене да отпочне преговоре о миру, али му је препоручено да 
ие „уноси никакве измене у текст уговора без сагласности цара“. 


1 Освобождение Болгарии..., Т. 2, 349-352; В. М. Хвостов, История дипломатии, 
120-121. 
2 Руско-турецкая война 1877-1878 гг,239; В. М. Хвостов, История дипломатии, 
120-121. 

За то време, руска војска продужила је напредовање према Цари- 
граду, што је изазвало велику узнемиреност у Великој Британији. 
Горчаков је „настојао да умири Лондон“ и да га увери, да Русија „не 
намерава да заузме турску престоницу“. Мада је главнокомандујући 
руске војске, велики кнез Николај Николајевич, тврдио да пораз 
турске војске омогућава заузимање Цариграда и мореуза. Међутим, 
руској војсци је одобрено да се приближи Цариграду, ако Турци 
не прихвате услове мира, али да не заузима град. Када је главно- 
командујући руске војске 22. јануара упутио телеграм цару да се 
заузму Цариград и Галипоље и тиме онемогући приступ енглеској 
флоти у мореузе, одговорено му је да „ни у ком случају не одступа 
од изјаве дате Енглеској, да ми немамо намеру да делујемо у том 
правцу. У Лондону нису веровали обећањима руског канцелара, па 
је енглеској флоти која се налазила у заливу Бешика наређено 23. 
јануара 1878. да крене ка Цариграду. Велика Британија је запрет- 
ила Русији и прекидом дипломатских односа. 

У међувремену је 31. јануара 1878. у Једрену, који је 20. јану- 
ара заузела руска војска, потписано примирје. Примирје је укљу- 
чивало сагласност Турске на предложене „прелиминарне услове 
мировног уговора“. Словом уговора признате су Србији, Црној 
Гори и Румунији независност и територијално проширење, Бугар- 
ска је проглашена за „аутономну кнежевину“, док је за Босну и Хер- 
цеговину одређена „унутрашња аутономија“. Турски пуномоћник 
на преговорима, министар спољних послова, Сафет-паша, назвао 
је те услове „смртном пресудом Турској“. Предлози о закључењу 
мира који су садржали максимум руских захтева, изазвали су протест 
великих држава и учврсили их у намери да инсистирају на сазиву 
европске конференције. Опасност од енглеско-аустријског савеза 
натерала је Русију да се са тим сагласи, али су цар и Горчаков још 
увек рачунали да ће уз помоћ Немачке успети да придобију Аус- 
троугарску. У Бечу су сматрали да услови уговора, који је Русија 
наметнула Турској, руше основе договора постигнутих у Рајхсштату 
и Будимпешти. Горчаков је 12. фебруара 1878. послао амбасадору 
у Берлину, П. П. Убрилу, меморандум, у коме је подробно анализи- 
рао примедбе Велике Британије и Аустроугарске против одредаба 
уговора у Једрену. Меморандум је садржао гледиште руске владе 
о свим важнијим међународним питањима. Убрилу је саветовано 
да натим основама отпочне преговоре са Бизмарком, мада је Горчаков 
наговестио да ће стати у одбрану Бугарске. Горчаков је инсистирао 

на политичко) аутономији Бугарске, изјаснио се против њене поделе 
на два дела. Канцелар је упозоравао да би подела Бугарске на два 
дела била „вештачка подела нације која тежи уједињењу“ и да би 
тиме било „посејано семе новог сукоба на Балкану“. Што се, пак, 
тиче Босне и Херцеговине, Горчаков је изјавио да се Русија неће 
противити њено) окупацији од стране Аустроугарске. За море- 
узе Горчаков је сматрао да је „то питање остављено“, да се о њему 
изјасне европске државе стога што задире у „општеевропске инте- 
ресе“. Руски канцелар је сматрао да је потребно да се и о Балкану 
„постигне европски договор“. Међутим, канцелар је одбацио план о 
претварању Цариграда у слободан град, због тога што би то поново 
отворило питање контроле мореуза. 

Горчаков је намеравао да сво) план оствари уз Бизмаркову 
подршку, али то се показало илузорним. У Рајхстагу је 19. феб- 
руара 1878. Бизмарк у одговору опозицији о политнци Немачке 
апропо Источног питања, изјавио да своје учешће ограничава само 
на улогу „поштеног посредника“. Немачка је на тај начин, ускратила 
„активну подршку“ руској влади. У разговору са Убрилом, канцелар 
Бизмарк је предложио да Русија пристане на сазив европске кон- 
ференције, на којој би се решила сва спорна питања. Али, да до тог 
тренутка „не прекида са Аустроугарском“, Русији је остало само да 
следи тај савет. Пошто је дао сагласност за сазив европске конфе- 
ренције, Горчаков је предузео све кораке да она не буде одржана у 
Бечу, већ у Берлину пошто је још увек „гајио потајну наду у спора- 
зум са Бизмарком“. На то га је упозоравао и амбасадор Убрил који 
му је писао, да се „Бизмарк ... спрема да каже своју реч, њу ишчекује 
цела Европа. Она ће бити одлучујућа“. 

Када је половином фебруара 1878. Игњатијев стигао у Једрене, 
примирје је већ било потписао. Игњатијева је сачекала инструк- 
ција министра Горчакова у којој је стајало да будући уговор о миру 
не треба да има форму коначног акта, већ да му треба дати облик 
„простог прелиминарног протокола“ имајући у виду непријатељ 
ско држање Велике Британије и Аустроугарске. Потом су у Једрене 
стигли и турски опуномоћеници, министар спољних послова Сафет- 
-паша и Садулах-бег. Руске захтеве изнете у пројекту уговора турски 


1 С.С. Татищев, нав. дело, 769-771; Международные отношения на Балканах, 
355-359; История внешней политики... 208-209. 
2 Освобождениє Болгарии..., Т. 2, 497-499. 

преговарачи сматрали су претераним, посебно подозрење изазивао 
је захтев о стварању Велике Бугарске. Због тога су одмах предло- 
жили, да се бугарско питање реши у оквирима које је предложила 
Цариградска конференција. Горчаков је упозорио Игњатијева и 
Нелидова на опасност од савеза Велике Британије и Аустроугарске, 
па је захтевао што скорије закључење мира са Турском. Ради олак- 
шања преговора, а у циљу избегавања сукоба са Великом Британијом 
и Аустроугарском, Горчаков је захтевао од Игњатијева и Нелидова 
да не узимају у претрес питања која „задиру у општеевропске инте- 
ресе“. Игњатијев је и поред свега тврдио да уговор са Турском треба 
да има обавезујући карактер, да јој се не би дала могућност да га се 
одрекне на будућој европској конференцији. Европа би била дове- 
дена пред свршен чин, тврдио је Игњатијев, „ако Турска пристане 
на руске услове и потпише уговор нико неће покушати да наруши 
вољу победника и сагласност пораженог“. 

Да бн предупредила руску војску да заузме Цариград, влада 
Велике Британије наредила је 14. фебруара 1878. да њена еска- 
Адра уплови у Мраморно море. Као одговор на покрет британске 
флоте, руској војсци је дозвољено да се примакне Цариграду и да, 
на основу споразума са Турцима, заузме место Сан Стефан надо- 
мак престонице, где је пресељена и руска главна команда. Прего- 
вори, настављени у Сан Стефану, били су тешки, спор је настао око 
питања граница Бугарске. Турски преговарачи одлучно су иступили 
против укључења Македоније у састав Бутарске, притисак Игња- 
тијева се због тога непрестано појачавао. Како би приволео турске 
опуномоћенике на попуштање, Игњатијев је у неколико наврата 
претио прекидом преговора. Могућност обнове ратних операција, 
приморала је Сафет-пашу да на крају прихвати највећи део услова, 
мада је и Игњатијев морао да чини уступке да би преговоре при- 
вео крају. Турска се сагласила да плати три стотине милиона рубаља 
ратне одштете, која је према руској процени износила милијарду и 
четири стотине милиона рубаља. Преосталу суму Турска је наме- 
равала да компензује предајом градова Ардахана, Карса, Бајазида, 
Русији, као и Добруџе, коју је руска влада намеравала да замени са 
Румунијом за Јужну Бесарабију.' 

Коначан текст уговора потписан је 3. марта 1878. у Сан Стефану, 
„блистава победа завршила се блиставим миром“. Гроф Игњатијев 


1 Освобождение Болгарци.., Т. 2, 441. 

је лично диктирао услове уговора Порти. Уговором су Србија, 
Црна Гора и Румунија добиле независност и територијално проши- 
рење. Игњатијеву није пошло за руком да Србија добије територие 
у пределу Новопазарског санџака јер су се Турци позивали на текст 
примирја у [елрену, у коме се није говорило о проширењу српске 
територије већ само о испрзвци границе. Црна Гора је поред тери- 
торијалног проширења добила и луку на Јадранском мору, док је 
Румунији додељена Северна Добруџа. Територија Бугарске прос- 
тирада се, „од Дунава и Црног мора до Егејског мора на југу и 
албанских планина на запалу”. Бутарска је била призната за кне- 
жевину, мада се номинално налазила у вазааној зависности од сул- 
тана, са обавезом уплате годишњег данка Турској. Турска војска 
морала је да напусти Бугарску, док је руској војсци био одређен 
двогодишњи рок боравка на њеној територији, ради организовања 
унутрашње управе. У Босни н Херцеговини требало је да буду спго- 
ведене корените реформе у корист српског становништва, као и на 
Криту, Епиру и Тесалији. Русији је враћена Јужна Бесарзбита, на 
Кавказу је добила градове Батум, Карс, Ардахан и Бајазид, Сансте- 
фански уговор „одредио је званични руски курс решења Источног 
питања у првој половини 18758., то јест до руско-енглеског спора- 
зума н Берлинског конгреса" и представљао је дипломатски кредо 
владе у Петрограду. 

Уговор је био срзчунат на то да учврсти руски утицај на Бал- 
кану, успостави контролу над режимом пловидбе мореузима и 
Цариградом и тиме ослабе позиције Велике Британије и Аустро- 
угарске. Остварењу постављеног циља био је подређен начин на 
који је извршена подела Балкана, у првом реду стварањем бугарске 
кнежевине. Тако је победа над Турском донела „сјајан мировни 
утовор , којим се мењала карта Балкана. Турском царству нанет је 
смртни уларац, „уговор је практично раздвојио његове територије" 
у Азији од оних у Еѕропи. „Рат је завршен. Побеђена н сломхена, 
Турска прихватила је руске услове мира. Преостало је да они 
буду потврђени од стране Европе“. Међутим, услови Санстефан- 
ског уговора којим је решено Источно питање у корист Русије, 


І СТренис 222202528 Рогсии_, 159-175; С. С. Татищев, нав. дело, 791-793; С. 
Л Четнов, „Основные этапы развития русской официальной программы ре- 
гази Босточизго вопроса в 1577-1875°, у Русско-турецкал всина 1677-18578 
и Баакедмах, Љ'2 књ 1878, 35- 38. 

изазвали су незадовољство, у првом реду, Велике Британије. Због 
тога је одредба о измени режима пловидбе мореузима у корист 
Русије у коначном тексту уговора изостављена на захтев Горча- 
кова, да се не би изазивали нови неспоразуми. Али, у Лондону се 
и на стварање Велике Бугарске гледало као на јачање руског ути- 
цаја на Балкану и угрожавање мореуза. Велика Британија је сма- 
трала неприхватљивим и одредбе уговора о „присаједињењу Карса 
и Јужне Бесарабије Русији, новим границама Србије и Црне Горе 
и дужином боравка руске војске у Бугарској“. Влада у Лондону је 
потом саопштила да ће дати сагласност за учешће у раду конгреса 
под условом, да сва спорна питања из руско-турског уговора буду 
поново разматрана и да никаква решења из Сан Стефана неће бити 
прихваћена без сагласности великих европских држава. Одговор 
Горчакова гласио је, да Русија пристаје да Конгрес расправља о 

питањима која се тичу „општеевропских интереса“, али да даље 

од тога не може да иде. Велики кнез Николај у писму упућеном 

цару, изражавао је лично спокојство идејом о сазиву конгреса у 
престоници Немачке, „Али, оно што мене и друге охрабрује, јесте 

то што је конгрес сазван у Берлину. Рачунам на наше верне савез- 

нике, цара и Бизмарка...“.! 

Осим протеста, Велика Британија и Аустроугарска отпочеле 
су и војне припреме, да би извршиле што јачи притисак на Русију. 
Андраши се, пошто је од парламента затражио новац за војне пот- 
ребе, обратио енглеској влади са предлогом да пошаље флоту у 
Цариград, при чему је обећао садејство аустроугарске војске на 
копну. У Бечу су процењивали да би у случају очувања одредаба 
Санстефанског уговора, новостворене балканске државе неми- 
новио дошле под утицај Русије. Тиме би оне постале њено зна- 
чајно упориште на истоку, а самим тим би било угрожено економ- 
ско и политичко присуство Аустроугарске на Балкану. Енглески 
парламент је поступио на сличан начин, одобрио је кредите за војне 
потребе и издао указ о позиву резервиста. Председник енглеске 
владе, Дизраели, саопштио је да је његов кабинет заузео став, да 
се на Балкану не могу прихватити никакве територијалне про- 
мене „које се неће поднети на одобрење конгресу“. Министар 
спољних послова, Солсбери, саопштио је почетком априла 1878, 
да се Велика Британија неће „помирити ни са ликвидацијом 

власти сулатана у Европи, ни са учвршћивањем позиција Русије 
на Балкану“. Велика Британија је тиме јасно дала до знања да 
не жели да допусти учвршћивање руског утицаја у реону море- 
уза и Цариграда, а тиме и Источног Средоземља. Али, у борби 
против уговора у Сан Стефану Велика Британија је „уистину 
настојала да подели Турску, да јој одузме Кипар, а истовремено 
и да ослаби руски утицај на Балкану . Оба задатка су за енглеску 
владу била подједнако важна. Као и током Кримског рата појавила 
се опасност од образовања антируске, овога пута енглеско-аустри- 
јске коалиције. 

У Петрограду су то схватили „као опасност од новог рата“, 
у коме би Русија била угрожена од знатно јачег противника. Гла- 
внокомандујући обе руске армије, Балканске и Кавкаске, велики 
кнезови Николај Николајевич и Михаил Николајевич, министар 
војни, Миљутин, министар финансија, Рејтерн, као и Горчаков сма- 
трали су наставак рата крајње непожељним по Русију. Миљутин је 
био запањен неразумевањем Лондона, „Енглеска подиже галаму 
и не гледајући на нашу попустљивост смишља све нове разлоге 
за раскид“. Цар Александар П, чија је жеља била да уведе војску 
у Цариград, био је принуђен да одустане од своје намере. Тако 
ни после исцрпљујућег рата Русија није имала предаха. У априлу 
1878. утврђен је план распореда војних снага на граници који је 
предвиђао војна дејства на Балкану против Велике Британије и 
Турске, а на западу против Аустроугарске. Због страха да би се 
рат могао пренети и у Централну Азију, биле су и тамо предузете 
војне мере.“ 

Да би избегла даље заоштравање односа, руска влада се одлу- 
чила за преговоре са Аустроугарском и Великом Британијом, 
Крајем марта 1878. у Беч је послат Игњатијев, али због њего- 
вог неслагања са политиком Аустроугарске на Балкану то није 
био „сретан избор“. Игњатијев се вратио у Петроград, а да није 
ништа постигао. Горчаков је после тога покушао да изврши при- 
тисак на Беч посредством Берлина, али му је Бизмарк саветовао 
да се споразуме са Аустроугарском. У априлу 1878. Бизмарк је у 
разговору са Шуваловим изјавио да ће се Аустроугарска „јефтино 

продати“ и да споразум са њом Русији може осигурати мир. Биз- 
марк је настојао да Русија начини уступке Аустроугарској, посебно 
је наглашавао да је то неопходно због унутрашњег стања у којем се 
земља налази. У разговору са Шуваловим, Бизмарк је без околиша- 
вања рекао: „Ви сте у потпуности заинтересовани за споразум са 
Аустријом и подршку Савеза три цара. Револуционарни елементи 
јачају“. Због Бизмарковог држања био је посебно гневан Миљутин, 
који је то окарактерисао као издају Берлина са којим се „не може... 
сувише рачунати“. Русија се на тај начин нашла изолована, а „како 
није располагала потребним средствима да би у пуној мери могла 
да реализује сопствени програм промене статус квоа у европским 
делу Турске“, морала је да тражи решење у сагласности са оста- 
лим државама.! 

После неуспеха преговора са Аустроугарском, Русија је одлу- 
чила да уреди односе са Великом Британијом. Средином априла 
1878. руска влада је била спремна да начини уступак по питању 
Бугарске, тако што би за Северну Бугарску била предвиђена поли- 
тичка, а за Јужну Бугарску, административна аутономија. Тај зао- 
крет у руској политици омогућио је амбасадору Петру Шувалову 
да крајем априла 1878, отпочне преговоре са министром Солс- 
беријем, наследником лорда Дербија, присталицом споразума са 
Русијом. Енглеска влада се после свега сагласила да закључи спо- 
разум са Русијом, али је претходно желела да реши статус Кипра. 
Пошто је постигао споразум са султаном о уступању Кипра Вели- 
кој Британији, што је било потврђено конвенцијом од 4. јуна 1878, 
Солсбери је 30. маја потписао и споразум са грофом Шуваловим. 
Поред укључења већ постигнуте сагласности о Бугарској, спора- 
зум је садржао пристанак Лондона на враћање Русији Јужне Беса- 
рабије. На Кавказу је Русија задржала Карс, Ардахан и Батум, али 
је пристала да Турској врати Бајазид. Русија се сагласила са изме- 
ном Санстефанског уговора у пуном обиму, а не делимично како 
су рачунали у Петрограду. У Петрограду су веровали да је спора- 
зум обезбедио Русији чврсте познције на престојећем конгресу, 
али је Велика Британија истовремено преговарала и са Аустро- 

угарском. Преговори су закључени споразумом потписаним 6. јуна 
1878. о заједничком иступању на предстојећем конгресу, при чему 
је Велика Британија обећала Аустроугарској подршку по питању 


1 Освобождение Болгарии... Т. 3, 64 и 97; Д.А. Милютин, Дневник, Т. 3, 44—46. 

окупације Босне и Херцеговине. Борба око ревизије уговора из Сан 
Стефана показала је да Русија није имала довољно, „ни дипломат- 
ске, ни војне снаге“ да би до краја остварила свој програм решења 
Источног питања. 

Конгрес у Берлину отпочео је са радом 13. јуна 1878, уз учешће 
представника шест великих европских држава, Велике Британије, 
Аустроугарске, Немачке, Русије, Италије Француске и Турске. На 
конгресу је било присутно двадесет делегата који су имали право 
решавајућег гласа, док су главну реч у његовом раду имале вође 
делегација. Право одлучивања припадало је великим државама, 
мада су у Берлин дошли н представници Грчке, Румуније, Србије, 
Црне Горе, Ирана и јерменске цркве, али они нису учествовали у 
раду конгреса. Делегацију Русије чинили су канцелар и министар 
спољних послова, Горчаков, и посланици у Лондону, Шувалов, и 
у Берлину, Убрил. Велики Британију представљали су Дизраели и 
Солсбери, Аустроугарску, Андраши, Француску Вадингтон, Ита- 
лију Корти, Турску Каратеодори-паша, Немачку Бизмарк, који је 
и председавао конгресом. Састав руске делегације није најсрећ- 
није изабран. Горчаков је био стар и болестан. Убрил је предста- 
вљао тип „немуштог и безиницијативног службеника“. Шувалов, 
мако је био енерегичан дипломата, имао је слабе представе о Бал- 
кану и није могао да се сагласи са Горчаковим. Руска влада је наме- 
равала да на конгрес пошаље и Игњатијева, али су се томе супро- 
тставиле енглеска, немачка и аустроугарска влада. На конгресу 
су представници западних држава иступили против готово свих 
важних чланова уговора из Сан Стефана, са захтевом да се они 
измене. Представници Велике Британије и Аустроугарске нису 
се обазирали на раније закључене споразуме са Русијом. Велика 
Британија је вршила додатни притисак на руске делегате, у намери 
да добије нове уступке у односу на оно што је Русија у рату сте- 
кла на Кавказу. Бизмарк, који је за себе одабрао улогу „поште- 
ног посредника“, недвосмислено је држао страну Велико) Брита- 
нији и Аустроугарској. Било је очевидно, писао је Миљутин, „да је 
Русија на Конгресу против себе имала целу Европу и да ни од кога 
није могла да очекује подршку“, због тога није било другог избора, 
„сем да на све пристане и у свему прави уступке". У истом тону је о 
односу снага на конгресу говорио и Шувалов цару, Александру П, 


1 С.С. Татищев, кав. дело, 794—799; С. Л Чернов, нав. дело, 85-98. 

када је рекао да се Русија налазила пред коалицијом држава и да је 
свака дискусија била сувишна и беспредметна.! 

Главни задатак западних држава у Берлину био је да ревиди- 
рају одредбе Санстефанског уговора и онемогуће ширење руског 
утицаја на Балкану. Што се тиче Бугарске, представници Велике 
Британије инсистирали су на уласку турске војске у Јужну Бугар- 
ску н враћању Турској Софијског санџака и Варне. Захтевали су и 
да се врате Турској „сви балкански прелази, под изговором заш- 
тите од евентуалне агресије Северне Бугарске“. Руска делегација 
била је принуђена на уступке, али је ипак успела да „Варна и већи 
део Софијског санџака остану у саставу Северне Бугарске“. Огра- 
ничен је рок боравка руске војске у Бугарској на девет месеци, а 
њена територија дефинитивно је подељена. Прихваћено је да се на 
челу Северне Бугарске налази кнез, „слободно изабран од народа и 
потврђен од султана“. Јужна Бугарска, под именом Источна Руме- 
лија, „добила је статус административне аутономије“, којом је тре- 
бало да управља хришћански гувернер кога поставља султан на 
пет година. Контролу над делатношћу румелијске администрације 
имала је међународна комисија, а сачињавали су је представници 
шест велих држава Европе. Конгрес се бавио и осталим балкан- 
ским државама, признао је незавиност и територијално проши- 
рење Србије, Црне Горе и Румуније, док су Македонија, Албанија и 
северни делови Грчке остали у саставу Турске. Србији су додељене 
територије на југу и југоистоку, у првом реду захваљујући Андра- 
шијевој подршци, са којим је српски министар спољних послова, 
Ристић, 26. јуна 1878. потписао споразум. За ту подршку Србија је 
морала да са Аустроугарском закључи трговинску и царинску кон- 
венцију и да се обавеже да ће изградити железничку пругу од Бео- 

града до Ниша са везом за Пирот и Врање. Уједно је Србија морала 
да одустане и од било какве помоћи устаницима у Босни и Хер- 
цеговини. Румунији је поред признања независности додељена и 
Северна Добруџа, а заузврат Русији је враћена Јужна Бесарабија. 
Аустроугарској је припало право да окупира Босну и Херцего- 
вину чему се супротставила турска делегација, али њено мишљење 
није узето у разматрање. Између „друтих одлука првенствено 


1 АВПРИ, ф. Канцелярня, Отчет министра иностранных дел за 1878, лл. 14–15; 
С. С. Татищев, нав. дело, 813-828; В. Н. Хвостов, История дипломатии, Москва 
1963, 129; Д. М. Милютин, Дневник, Т. 3, 73. к 80. 

у политичком и привредном интересу великих сила“ била је и она 
којом је Великој Британији додељено право да запоседне Кипар, 
најзначајнију стратешку тачку у Источном Средоземљу. 

Руска делегација је прихватила решење конгреса, мада је Гор- 
чаков у писму цару истицао да је то било условљено сагласношћу 
са враћањем Русији Јужне Бесарабије, као и признањем учесница 
конгреса руских освајања Карса, Ардахана и Батума у Малој Азији. 
Конгрес „је потврдио и одредбе Париског уговора из 1856. и Лон- 
донске конференције из 1871, о режиму мореуза“. Тако је Берлин- 
ски конгрес знатно умањио оно што је Русија постигла уговором 
у Сан Стефану, али није могао да измени „главне резултате рата у 
које су улазиле независност балканских држава и политичка ауто- 
номија Бугарске“. Министар војни Миљутин је био мишљења да не 
треба одвећ емотивно гледати на уступке Европи. „Ако хоћемо да 
достигнемо ... оно што је... конгрес успоставио, то ће бити велики 
напредак у историјском развитку Источног питања ... резултат ће 
бити огроман. Започето дело, које је подстакнуто од нас, довршиће 
се несумњиво самом силом ствари“. Али и поред тог оптимистич- 
ког гледања на будућност, руска влада је у том тренутку морала да 
се суочи и са непостојаношћу њеног савеза са Немачком и Аустро- 
угарском. И Горчаков и цар Александар 11, били су незадовољни 
држањем својих савезника према Русији. На крају конгреса, Гор- 
чаков је писао цару: „Општи утисак који ја носим са конгреса је 
тај, да је даљи рачун на Савез три цара илузија . На маргини Гор- 
чаковљевог писма, цар Александар 11 је записао: „То је такође и 
моје мишљење“.? 

Берлински уговор потписан 13. јула 1878, „изражавао је 
управо противуречности“ европских држава и Русије. Уговором је 
Русија „само делимично реализовала свој спољнополитички про- 
грам“, уз то, одлуке Конгреса недвосмислено су „показале експан- 
зионистички курс“ Велике Британије и Аустроугарске, према Тур- 
ској и Балкану, као и њихову намеру да до крајњих граница ослабе 
руску позицију. Генерал Игњатијев као кључна личност која је 
обликовала Санстефански уговор, одстрањен од учешћа у раду 


1 История внешней политики..., 215-216; Восточный вопрос во внешней 
политики России. Конец ХУШ- начало ХХ в., Москва 1978, 225-235. 

2 Д.А. Милютин, Дневник, Т. 3, 69-70; Д. М. Ковачевић, Србија и Русија 1878 
1889. Од Берлинско! конпреса до абдикације краља Милана, Београд 2003, 31—40. 

Конгреса, тумачио је решења која је санкционисао берлински уго- 
вор као победу Аустроугарске. „Ништа није остало од мога уго- 
вора... Санстефански уговор је урађен под руским утицајем, а бер- 
лински под Аустроугарским“. Гроф Валујев је на то у свом дневнику 
додао, да „из санстефанског акварела грофа Игњатијева није много 
остало“. Али Александар П је схватио да је његова земља усамљена, 
да се налази супротстављена осталим европским државама и да 
због тога не може сачувати уговор из Сан Стефана. У Берлину је 
наступило отрежњење, „Русија није добила све што је хтела. Она је 
добила оно што је могла“. Русији су „одузете њене ратне победе“, 
због чега је јавност оптуживала Бизмарка. Немачки канцелар није 
се слагао с таквом оценом Берлинског конгреса, већ је писао да 
је она настала као последица деловања антинемачких снага које 
су се „рђаво сналазиле у међународним односима“. Бизмарк је, 
наиме, „доказивао ... да Русија никада раније није остварила тако 
добре резултате као на Берлинском конгресу“. „Немачки канце- 
лар је теоретски био у праву. Наде изазване победом руске армије, 
биле су тако велике, Константинопољ је био тако близу, Турска 
се показала одвећ слабом, али су резултати Берлинског конгреса 
представљали пораз – пораз до кога је дошло услед дипломатских 
нитрига Европе, пре свега Немачке и Аустроугарске“. Иако је Бер- 
лински уговор имао компромисни карактер он је за дуже време 
осигурао мир на Балкану, „мада је неким својим решењима ути- 
рао пут будућим оружаним сукобима, пошто је у првом реду оне- 
могућио уједињење народа по националном принципу“. Уважа- 
вајући однос снага у Европи, руска влада је тежила ка „потпуном 
испуњењу одредаба које је садржао Берлински уговор“. Јер, како 
је писао Владин весшник, „Берлински конгрес био је само предах, 
пауза на том тешком путу. Ценећи га с те тачке, Русија налази у про- 
шлости веру у будућност“! 


1 В.М. Хвостов, История дипломатии, 121-123; С. Л. Чернов, нав. дело, 115 
–117; Восточный вопрос.., 233; М. Гелер, нав. дело, 146. 

МЕЂУНАРОДНИ ОДНОСИ 
ОСАМДЕСЕТИХ ГОДИНА 


ОБНАВЉАЊЕ САВЕЗА ТРИ ЦАРА 


Руско-турски рат и Берлински конгрес довели су до распада 
Савеза три цара, што је за последицу имало заоштравање политичких 
и економских односа између Русије и Немачке. Међутим, исцрпље- 
ност Русије „последњим ратом уверила је владу, да је земљи неопхо- 
дан трајан мир. Било је потребно да се Русија одрекне амбициозних 
планова на Балкану, где није могла, као у Централној Азији, да делује 
изоловано од других великих држава. Те погледе су делиле водеће 
руске дипломате, међу њима н Николај Карлович Гирс, тадашњи 
помоћник министра спољних послова, а од 1882. и министар. Гирс 
је остао министар спољних послова Русије за све време владавине 
Александра Ш, што се може објаснити тиме да је цар ценио „драго- 
цени“, како је говорио, квалитет Гирса, „опрезност". Александар Ш 
је истицао да је Гирс, такав човек „који никада не претерује“. Гирс 
је сматрао да Русија у међународним односима мора да делује у спо- 
разуму са Немачком и Аустроугарском. У осиови дипломатске кон- 
цепције Николаја Гирса, било је уверење да је неопходно избегавати 
„бескорисна и неодмерена решења“. Основни циљ спољне политике 
Русије, Гирс је видео у очувању за земљу неопходног предаха. Такво 
становиште било је одређено тадашњим положајем Русије који је 
Гирс формулисао речима: „Да, постоји неповерење у Француску 
због њене слабости и неповерење у Немачку због њене снаге". Поред 
тога, постојао је још један разлог за његову опрезност, на који је ука- 
зао немачки амбасадор у Петрограду, Билов, када је у писму Биз- 
марку наглашавао да је „Гирс одлично знао да би у Русији у случају 
спољнополитичког пораза избила револуција, према којој би Пари- 
ска комуна била дечја забава“. По завршетку Источне кризе, питање 
изласка Русије из „дипломатске изолације" и обезбеђења савезника 

постављало се пред руском владом свом оштрином. Победа у рату са 
Турском није учврстила међународне позиције Русије, док је напетост 
у руско-енглеским односима порасла. Русија је била суочена са „агре- 
сивном политиком енглеске владе на челу са Дизраелијем на читавом 
Истоку: у Турској и на Балкану, у Ирану и Туркменији, у Авгани- 
стану и Кини“. На граници сукоба налазиле су се Русија и Велика 
Британија и у Централној Азији. Поред тога, руска дипломатија је и 
на Балкану била у дефанзиви, посланик у Турској, кнез А. Б. Лобанов- 
-Ростовски писао је министру: „Постоји хиљаду чињеница..., које ме 
уверавају, да у Цариграду заједнички делују Аустрија и Енглеска. Оне 
одраније имају уплив на Порти у циљу остварења својих интереса, на 

штету наших, тражећи непрестано уступке које смо већ спремни да 

им учинимо. Ако су ти уступци неизбежни, било би боље да их учи- 

нимо из сопствених побуда и то према Турској“. Међутим, дипломат- 

ским представницима Русије, било је саопштено да се у свему „строго 
придржавају слова и духа Берлинског уговора, те да само испуњавају 

све његове одредбе“! 

Руска влада је предузела рат против Турске и због тога како бн 
учврсила свој положај у земљи, рат је добијен али уместо учвршћи- 
вања ауторитета царске власти „порасло је опште незадовољство“. 
Финансије су биле у „плачевном стању, „буџет је исказивао зна- 
тан дефицит, претила је инфлација, спољни кредит био је упро- 
пашћен“. О стању у Русији у тренутку ступања на престо новог 
цара, Александра 111, П. А. Валујев, је у свом спису Задаци нової 
царсшвовања, упућеном оберпрокуратору Синода, К. П. Победо- 
носцеву, априла 1881, упозоравао: „Морални и умни и делимично 
материјални пад... свуда се осећају несугласице. Влада не верује 
друштву, друштво не верује влади. Нигде нема ни јасне мисли ни 
водеће улоге. Русија је хаос у коме одлучност показују једино руши- 
лачки елементи“. Услед финансијске слабости и тешког стања у 
земљи, влада није могла да размишља о обнови активне политике 
осим у Централној Азији. У писму Петру Шувалову, министар 
Гирс о томе није остављао илузија: „Наша слабост у поређењу 
с нашим противницима садржи се углавном, као што је познато, 


1 АВПРИ, ф. Канцелярия, Отчет министра иностранных дел России за 1878, лл. 
7-8; История внешней политики, 221-222; С. С. Татищев, нав. дело, 829-830; Д. А. 
Милмотин, Дневник, Т. 3, 250-252; С. јејамећ, Тзагіѕе Кизча апа Ваікап Мабопа ст, 
Киззап Іпјћиепсе іп (ће Аўаігѕ ој Вирапа апа ЅегЫа 1879-1886, ВепЈеу 1958, 177-191. 

у томе што су наше финансије истрошене. ... да би поново постали 
довољно јаки, и да би импоновали нашим противницима, потребно 
је успоставити нашу финансијску равнотежу, а за то је пре свега 
потребно избегавати бескорисна и неумесна компликовања“. 
Предах је био потребан и због тога што би нови рат онемогућио 
реформу војске, којом је од 1861. руководио министар војни, 
Дмитриј Миљутин. Тако је победоносни рат „предузет ради бес- 
корисног циља ослобођења браће Словена“, окончан у очима мно- 
гих у Русији поразом на Берлинском конгресу. Горчаков је у мемо- 
ару цару то посебно истицао, „Берлински уговор представља црну 
страницу у мојој службеној каријери“. Цар Алексанадар П је на мар- 
гини мемоара записао: „И у мојој такође“. Генерал Скобељев је 
управо стога поново упозоравао, на опасност од Немачке: „Пона- 
вљам вам, и молим вас не заборавите, наш непријатељ је Немац. 
Борба између Словена и Тевтонаца је неизбежна“! 

Источна криза ослабила је Савез три цара и јасно показала 
праве намере Немачке на Балкану, усмерене на слабљење Русије и 
подршку Аустроугарској. „Аустрија подржава Немачку у Европи, 
Немачка Аустрију на Истоку", писао је Горчаков посланику у Бер- 
лину, Убрилу. Догађаји су још једном показали, да је у случају ау- 
стро-руског сукоба Немачка била спремна да подржи Аустроугар- 
ску. То је за последицу имало кварење односа између Немачке и 
Русије. У писму Убрилу, кнез Горчаков је изнео, оно што је свима у 
Русији било познато. „У садашњим приликама ја могу да вам кажем 
да је, гледано нашим очима, Савез три цара фактички раскинут пона- 
шањем наших двеју савезница у односу на нас. У будућности, наш 
је главни задатак да завршимо са прошлошћу и ослонац потражимо 
једино у нама самима“. Незадовољство Бизмарковом политиком најс- 
нажније су изражавали славенофилски кругови на челу са Иваном 
Аксаковим, који је оптуживао руску дипломатију да је због малодуш- 
ности изгубила све оно што је „добијено руском крвљу . Славено- 
фили су осуђивали превртљиву политику „поштеног песредника“ и 
нису пропуштали да подсете на незахвалност Немачке за неутралност 
Русије у време њеног рата против Француске. Бизмарк им није остао 
дужан па се са његовим знањем у немачкој штампи појавила прича 


1 В. М. Хвостов, История дипломатии, 156-157; М. Ю. Золотухин, Россия, запа- 
дноевропейские державы и Османская и империя в периоде международных кризисов 
на Балканах (1885-1886), Москва 1993, 20-23. 

о „незахвалности“ Русије, која је заборавила да је управо њему дужна 
за све што је успела да сачува од уговора закљученог у Сан Стефану. 
Мишљење славенофила делио је унеколико и Александар П, који је 
Берлински конгрес окарактерисао као „европску коалицију против 
Русије, којом је руководио Бизмарк“! 

Русија се нашла у „дипломатској изолацији“, на шта је указивао 
и потоњи цар, Александар Ш. „Наша несрећа 1876. и 1877. била је 
у томе, што смо ми ишли са народима, уместо да смо ишли са вла- 
дама. Руски император је увек дужан да иде само са владама“. Што 
указује да је иови цар политику Русије у међународним односима 
видео првенствено „кроз призму владајућих кругова“. Горчаков се 
вратио из Берлина убеђен да је „оријентација руске политике на 
Немачку завршена и да је неопходно успостављање тесних веза са 
Француском“. Бизмарк је због тога био љут, „Горчаков не води руску 
политику, обрачунавајући се са нама као с друговима, већ политику 
личну... Његове симпатије су окренуте према Француској што се не 
може рећи за цара, он би хтео да се покаже као њен пријатељ и покро- 
витељ. Савез три цара није га дуго задовољио“. Али, за нови курсу 
руској спољној политици није било основа. Француска која је у то 
време отпочела активну колонијалну политику није желела пого- 
ршање односа са Великом Британијом, уз то је настојала да избегне 
сукоб са Немачком. У исто време, Русија је због супарништва са 
Великом Британијом била такође зантересована за очување добрих 
односа са Немачком, „једино је то могло да гарантује безбедност 
њених западних граница“. Источна криза довела је и до затегнуто- 
сти односа са Великом Британијом која се једно време понашала као 
господар мореуза јер се њена флота налазила у Мраморном мору. 
„Енглеска флота могла је да уплови у Црно море и угрози јужне обале 
Русије", у исто време њена војска је отпочела освајање Авганистана, 
што је додатно угрожавало руске позиције у Централној Азији." 


1 Д.А Милотин, Дневник, Т. 3, 69-70; С.Л. Чернов, нав. дело, 115-116, 235; 
И. С. Аксаков, Полное собрание сочинении, Т. 1, Москва 1886, 298-301; Пге Сгоѕѕе 
Роїк дег Еигора всћеп Кавтпе! 1871-1914, Ва. Ш, Вегћп 1922, 3-4. 

278; В. М. Хвостов, Проблемы истории внешней политики России и международных 

У таквим међународним околностима цару Александру Пи 
његово) влади „није остала друга могућност, у циљу извлачења земље 
из међународне изолације" већ да покуша да обнови Савез три цара. 
Под председништвом Александра П одржано је у септембру 1878. 
саветовање, на коме је доминирало питање који би правац требало 
да заузме Русија у спољној политици. Петар Шувалов је сматрао да је 
потребно очувати Савез три цара, али му је одговорено да је тај савез 
Русији донео само „горке плодове". Шувалов је то оповргао тврдњом 
да без савеза са Немачком, Русија не би могла да води ни последњи 
рат против Турске, јер би се нашла изолована и тиме дошла у сукоб 
са читавом Европом. Русија не може да се „свађа“ ни са Аустроуга- 
рском, тврдио је Шувалов, јер би у случају конфликта, Немачка стала 
на њену страну. Са Шуваловим се сагласио и цар Александар 1, који 
је на крају прихватио да је најбоље решење за Русију обнова Савеза 
три цара. Наиме, цар је на савез са Немачком и Аустроугарском и 
даље гледао као на „најбољи начин за очување мира“. Тог мишљења 
били су и најближи царевн сарадници по питању спољне политике, 
Миљутин, Шувалов, Лобанов-Ростовски и министар двора Адлер- 
берг. И Гирс је био уверен у неопходност деловања у међународним 
односима у сагласности са Берлином и Бечом, при чему је посебно 
подржавао успостављање што тешњих односа са Немачком. Такав 
спољнополитички курс требало је не само да обезбеди сигурност 
западних граница, већ и да Русији остави слободу деловања у Цен- 
тралној Азији. Али главни задатак обновљеног савеза огледао би се 
у томе, што је руска дипломатија, као и раније, рачунала на солидар- 
ност Бизмарка по питању Балкана. Насупрот ове спољнополитичке 
концепције постојала је и она друга коју је заступао кнез Горчакова 
која се искристалисала после његовог повратка из Берлина и сводила 
се на уверење да је оријентација руске спољне политике на Немачку, 
прошлост. Горчаков је стога предлагао зближавање са Француском, 
али за то време тај савез је био неостварљив.' 

Одлука о отпочињању преговора са Немачком и Аустроугар- 
ском донета је у августу 1878, када је Гирс, после одласка Горчакова 
у иностранство на лечење, преузео Министарство спољних послова. 
Почетак 1879. донео је руској влади нека олакшања у спољној поли- 
тици. Пошто Русија није повлачила војску са турске територије, 


1 С.Д. Сказкин, Конец австро-русско-германского союза, Москва 1974, 87-95; 


В. М. Хвостов, Проблемы истории_, 174—193; История внешней политики..., 224. 


Русија у међународним односима 1846-1394 


|97 


98 | 


а како су и руска влада и Порта желеле да сачувају статус кво на 
Балкану, створени су услови за споразум две државе. Турска је 
пристала да са Русијом 8. фебруара 1879. потпише у Цариграду 
мировии уговор, што су учинили кнез Лобанов и Каратеодори- 
-паша. Уговором је успостављен мир и пријатељство између две 
државе; потврђене су обавезе које произилазе из Берлинског уго- 
вора; Турска се сагласила да плати одштету у износу од осамсто 
два и по милиона франака; прихватила је да објави амнестију за 
све поданике учеснике рата; био је одређен и рок за повлачење 
руске војске са турске територије. После потписивања уговора 
руска војска се у фебруару и марту повукла са турске територије, 
са изузетком Источне Румелије и Кнежевине Бугарске где је имала 
право да остане до априла 1879. године. Тако је Русија добила при- 
лику да учврсти утицај у Бугарској која је за њу била значајна јер 
је преко њене територије водио најкраћи пут према Цариграду и 
мореузима. Русија је после тога у Бугарској организовала цивилну 
и војну управу. У Трнову је 29. априла 1879. донет нови устав, а за 
кнеза је изабран руски штићеник, Александар Батенберг. Русија је 
у Кнежевини Бугарској успоставила пресудан утицај, чинило се да 
је тиме коначно нашла „одскочну даску, да у погодном тренутку 
начини пресудан корак ка Цариграду . 

Након завршетка Источне кризе питање изласка Русије из 
међународне изолације а тиме и обезбеђење савезника било је 
приоритетно за царску владу. Руски дипломата Сабуров у јесен 
1879. је писао: „Догађа се приметно зближавање влада великих 
држава са изузетком наше. Због тога је наш задатак да се у датом 
тренуку одупремо таквој кристализацији . Цар Александар је 
на примедбу Сабурова о нужности савеза са Немачком, додао: 
„Авај! То је исувише тачно“. Русији је била потребна подршка 
Немачке, како због онемогућавања даље аустријске експанзије 
на Балкану, тако и због евентуалне енглеске окупације море- 
уза. Поред политичких и привредни интереси Русије, наговешта- 
вали су могућност споразума са Берлином. Основу за прибли- 
жавање Русије и Немачке представљало је писмо Александра П 
цару Вилхелму од 15. августа 1879, као и њихов потоњи сусрет 
3. и 4. септембра у пограничном месту, Александрову. Прили- 
ком тог сусрета Александар П је успео да убеди Вилхелма 1, да 
Русија нема непријатељских планова према Немачкој већ да жели 
обнову ранијег савеза. У лето 1879. руски дипломата Сабуров 

отпочео је са Бизмарком преговоре који су настављени у јесен када 
је Сабуров постављен за посланика у Берлину. У писму цару Вил- 
хелму из Гаштајна Бизмарк га је обавестио како је барон Мантојфел 
уверен да ће цар Александар „тражити савез са нама“, али да прего- 
вори о томе нису сада могући пошто би „они могли удаљити Аус- 
трију од нас и оставити нас само у пријатељству са Русијом“. Дакле, 
канцелар није остављао никакве сумње у карактер руске политике. 
„Ми не можемо пристати да доведемо себе у зависност од распо- 
ложења и пријатељства државе која је окренута против нас, која је 
у толикој мери незахвална, да после немерљивих услута, које сам јој 
учинио, усмерава против нас свој фанатични народ, држи на нашој 
граници мобилну армију спремну за рат, упркос постигнутом миру, 
неограничено се наоружава и потом претњом ратом захтева од нас 
вазални однос“.' 

Упоредо са Сабуровим, Бизмарк је преговарао и са Андра- 
шијем, што је јасно изразио цар Александар речима да „Бизмарк 
води с нама двојну игру“. Да би, коначно, 7. октобра 1879. са Аус- 
троугарском закључио уговор о савезу. Био је то одбрамбени уго- 
вор између две државе, за случај да једну од њих нападне Русија. 
У разговору са француским послаником Бизмарк је признао да „без 
страха, изазваног руским амбицијама, ја не бих могао да достигнем 
свој циљ“. Да је канцелар говорио истину, сведоче и речи Андрашија 
који је на Бизмаркову примедбу да постоји приближавање између 
Русије и Француске, лаконски изјавио: „Против руско-француског 
савеза постоји један одговор, савез аустро-немачки“. Уговор су у 
Бечу потписали гроф Андраши и немачки посланик Рејс. Горчаков 
је закључење савеза оценио као „главни догађај године“, којим се 
тежило успостављању „нове равнотеже у Европи у замену за стару . 
Гласило руских либерала, лист Глас, уочи закључења аустро-немач- 
ког уговора је писао: „Тројни савез може се слободно закључити 
не постоји, њега је заменио двојни, Немачке и Аустрије“. Пошто 
се споразумео са Аустроугарском Бизмарк је, увиђајући тежак 
положај у којем се налазила Русија, настојао да онемогући њено 
приближавање Француској. Бизмарк је, дакле, „користио аустро- 
руске и енглеско-руске противречности, да би и Русију и Аустро- 
угарску довео у зависност од Немачке“. Као средство за везивање 


1 АВПРИ, ф. Канцелярия, Отчет министра иностранных дел за 1879, лл. 17-18 и 

Русије за Немачку, требало је да послужи обновљени Савез три 
цара. Првобитно је Бизмарк намеравао да са Аустроугарском 
постигне споразум, „који би истовремено био усмерен и против 
Русије и против Француске“. Андраши се томе успротивио, инсис- 
тирао је да уговор садржи одредбу о осигурању у случају рата са 
Русијом, што је Бизмарк на крају и прихватио. Сагласно слову уго- 
вора у случају напада Русије на једну од страна потписница, друга 
је била обавезна да јој притекне у помоћ. Ако би дошло до напада 
неке друге државе на једну од потписница, потоња је била дужна 
да сачува благонаклону неутралност, „под условом да се на страни 
нападача не нађе и Русија“. Тако је уговор између Аустроугарске 
и Немачке, „задржао Русију од намере да се приближи Францус- 
кој“. Бизмарк је тиме упутио недвосмислену поруку Русији, „да не 
може да рачуна на подршку Немачке у случају руско-аустријског 
сукоба“. Сабуров је у извештају Петрограду „наглашавао важност 
аустро-немачког уговора“, што је имало последице на даље пре- 
говоре Русије и Немачке. Преговори које је Сабуров отпочео са 
Бизмарком претпостављали су закључење двојног руско-немачког 
савеза, али је Бизмарк то одбио, пристао је само на закључење трој- 
ног савеза, уз учешће Аустроугарске. 

У Петрограду су били спремни на попуштање и сагласили су се 
са укључивањем Аустроугарске, у обновљени савез на чему је инси- 
стирао Бизмарк. Он је такође сматрао да би сукоб са Русијом био 
„велика несрећа за нас“, те да би га Немачка могла прихватити само 
„у крајњој нужди“ услед угрожености њених „виталних интереса“. 
Разлог за попуштање у међусобним односима изнео је и Сабуров у 
извештају цару, када је упозоравао: „Наши односи са Немачком иду 
ка озбиљној кризи, већој него што смо ми тога свесни“. Одговор 
Александра І], потврђивао је исправност Сабуровљеве процене. 
„Управо тога се и ја плашим“, написао је цар. Намера Русије била 
је да уз немачку подршку ослаби утицај Велике Британије, потен- 
цијалног, како се у Петрограду мислило, савезника Аустроугарске. 
Тако је страх од Велике Британије и могућност енглеско-аустро- 
утарско-турског договора, терала цара и руску владу да прихвате 
Бизмаркове услове. Аустроугарска се дуго колебала, пре него што је 


1 АВПРИ, ф. Канцелярия, Отчет министра иностранных дел за 1879, лл. 17-18; 
В. М. Хвостов, Проблемы истории..., 199; Н. С. Кинамина, Внешная политика..., 
198-218; История внешней политики-., 225-226; С. С. Татищев, нав. дело, 702-710. 

пристала на споразум са Русијом. У владајућим круговима Аустро- 
угарске, била су присутна два гледишта о спољној политици земље. 
Присталице активне политике на Балкану, сматрале су да је нео- 
пходно продужнти и продубити сарадњу са Великом Британијом 
ради заједничке борбе против Русије, док су заговорници сарадње 
са Русијом сматрали да је могуће постићи споразум, па и по цену 
разграничења сфера утицаја на Балкану. Али, све док је постојала 
нада за заједничко деловање са Великом Британијом, Аустроутар- 
ска није желела да тражи компромисно решење са Русијом. Када 
су у Великој Британији 1880. на власт дошли либерали предвођени 
Гледстоном, било је јасно да ће доћи до заокрета у односима између 
Велике Британије и Русије. Прве кораке учинила је енглеска влада 
која не само да је одустала од подршке Турској, већ је захтевала 
да Порта испуни одредбе Берлинског уговора о исправци граница 
са Црном Гором и предаји Тесалије Грчкој. Тако су у енглеским 
дипломатским круговима ојачале присталице споразума са Русијом, 
„ради супротстављања ширењу аустроугарског утицаја до Солуна“! 
Могућност зближавања Велике Британије и Русије узнеми- 
рила је Беч и утицала на његову помирљивост према Петрограду. 
И Бизмарка је онеспокојавало побољшање руско-енглеских 
односа, због чега је „пожурно да веже Русију новим савезом“. 
Таком преговора руска влада је успела да изгради заједничку 
линију деловања, иако је сваки од њених дипломата, који је учес- 
твовао у преговорима имао другачије погледе. За Сабурова, главно 
је било питање мореуза, веровао је да ће Русија успети да добије 
сагласност Аустроутарске на њихово заузимање. При чему је био 
спреман да јој понуди поделу сфера утицаја на Балкану. Западни 
део полуострва ушао би, по предлогу Сабурова, у сферу инте- 
реса Аустроугарске, источни део са Бугарском у руску сферу. 
То мишљење нису делили Гирс и Миљутин, који су сматрали 
да је решење питања мореуза „ствар далеке будућности“ и Да је 
„најважније ограничење аустријске експанзије на Балкану“. Они 
су увиђали да решење питања мореуза не зависи само од сагла- 
сности Немачке и Аустроугарске. Најприхватљивије решење за 


1 С.Д. Сказкин, нав. дело, 135-137; История внешней политики.., 226; В. В. Зу- 

мореузе било је очување принципа „затворених мореуза“, при 
чему је сагласност за пролаз кроз њих требало добити од Турске. 
Да би у пракси овај предлог о мореузима добио на тежини било 
је потребно упозорити Турску, да се „лишава гаранције терито- 
ријалне целовитости“ ако пропусти кроз мореузе војну флоту било 
које државе. Александар ІІ је, међутим, сматрао да треба „тражити 
подршку Немачке“, у првом реду против евентуалне енглеске оку- 
пације мореуза. 

Година 1881. донела је Русији поред значајних промена на 
међународном плану,које су јој омогућиле да изађе из изолације у 
којој се налазила од Берлинског конгреса, и промену на царском 
престолу. Цар Александар П убијен је у атентату, 13. марта 1881, 
после чега је на престо ступио његов син, Александар Ш. „Два 
трајна фактора пратила су промене на руском престолу. Први, 
тежак положај земље, коју је преузимао у наслеђе нови цар. Тако 
је било до ХІХ века. У ХІХ веку то је посебно истакнуто. Алексан- 
дар І, који је владао двадесет и пет година, довео је Русију до истро- 
шености бескрајним ратовима, његов наследник Никодај 1, преу- 
зео је земљу у тешком стању. Николај І владао је тридесет година 
оставивши државу, после изгубљеног рата, без могућности да се 
реализују реформе чију неопходност су увиђали сви. Александар 
Ц, који је на престолу остао двадесет и шест година и поред спро- 
ведених реформи, предао је наследнику државу сасвим ослабљену“. 
„Император Александар Ш ступио је на престо у смутно време“, 
писао је министар финансија, Николај Бунге, предлажући програм 
реформи. Тако је први фактор утицао на други, јер је сваки наредни 
цар настојао да исправи оно што је урадио његов претходник. Гроф 
Валујев о томе није остављао никакве сумње када је, поводом стања 
у земљи, у свом дневнику записао: „Мене је срамота пред стран- 
цима, срамота пред својима и срамота за своје. Дезорганизација 
Руске империје предзнак је њеног распада“. Принц Херман Сакс 
–вајмарски званични представник Виртемберга на сахрани Алек- 
сандра Ц, такође је пророковао: „У скорије време десиће се ката- 
строфа и нико је не може спречити“. Апсолутна, самодржавна власт, 

коју су поседовали руски императори, „давала је сваком новом цару 
могућност да ради по своме, да гледа Русију сопственим очима 
или очима њему блиских људи. Личност новог цара била је тако од 

суштинског значаја за одређивање судбине земље“. У манифесту 
објављеном приликом ступања на престо, Николај П назвао је свог 
оца, цара Александра Ш, „миротворцем“. С тиме су били сагласни 
и савремени историчари, али се са „таквом тврдњом тешко у потпу- 
ности сагласити“. Додуше, Русија није водила велике ратове, али 
је територија Руске империје на истоку увећана током владавине 
Александра Ш за 429.859 квадратних миља! 
Поред унутрашње политике, Александар Ш је знатну пажњу 
поклањао спољној политици, његова „заветна машта“ била је да 
поврати Русији првобитни значај међу европским државама. Алек- 
сандар Ш је спољну политику сматрао својом баштином, о чему није 
остављао никакву дилему. „Ако се изгуби поверење јавног мњења у 
спољну политику, тада је све пропало“, упозоравао је цар. Заменик 
министра спољних послова, од 1882. године и министар, Николај 
Гирс, био је познат као присталица тесних политичких веза с Нема- 
чком што је прихватао и цар. Александар Ш је и поред свих маштања 
о величини Русије и заузимању мореуза, добро схватао да је земљн 
неопходан мир, због чега је прихватао савете свога министра, да је 
за Русију неопходно да избегне међународне конфликте и заплете. 
Руководеће начело цара Александра Ш у спољној политици изнео 
је он сам, када је Гирсу рекао: „Разумем само једну политику: из 
свега извлачити све што је потребно и корисно за Русију и не усте- 
зати се у извлачењу те користи, него деловати директно и одлучно. 
Ми не треба да водимо никакву другу политику осим чисто руске, 
националне; никакве друге политике не може бити и не треба да 
буде“. Тиме је већ на почетку своје владавине Александар Ш одлу- 
чио да води политику подређењу искључиво националним и држав- 
иим интересима Русије. Међутим, такву политику цар је намера- 
вао да води у сагласности са владама великих држава, у првом реду 
са Немачком, чиме је био отворен пут за обнову Савеза три цара. 
Разлике у мишљењима сведоче да руски владајући кругови нису 
имали јасан програм деловања, већ да су одлуке доносили „од слу: 
чаја до случаја“. На крају је победила умерена линија коју су засту- 
пали Гирс и Миљутин. Посредством Сабурова, Гирс је обавестио 
Бизмарка да „цар у целини прихвата принципе и циљ преговора", не 
само као „завет покојног цара Александра 11, већ као резултат свог 

личног уверења“. „Ви, на тај начин можете охрабрити и Бизмарка и 
известити га, да све оно што је било одобрено од стране покојног 
императора, дели у целости и у пуном обиму његово величанство“, 
писао је Гирс. Коначна форма руског предлога пројекта уговора 
садржала је одредбу о благонаклоној неутралности потписника спо- 
разума у случају рата једне од њих са неком другом државом, ува- 
жавање интереса Аустроугарске на Балкану и гаранцију принципа 
затворених мореуза, нарочито ако би се Велика Британија одлу- 
чила да у њих уплови флотом. Предвиђена је могућност споразум- 
ног деловања у случају да дође до „промене статус квоа на Балкану, 
као и могућност уједињења Кнежевине Бугарске и Источне Руме- 
лије“. Приликом разматрања пројекта уговора, нови аустроугарски 
министар спољних послова, барон Хајмерле, „унео је измену која 
се тицала права Аустроугарске на анексију Босне и Херцеговине и 
заузимање Новопазарског санџака“. Хајмерле је одбио предлог да 
прихвати заједничко иступање три државе према Турској, „у слу- 
чају нарушавања принципа затворених мореуза“. Руска страна се 
успротивила аустроугарском захтеву о заузимању Новопазарског 
санџака, што је подржао и Бизмарк. Тиме је противљење Аустро- 
угарске било савладано.! 
Нови аустро-руско-немачки уговор ушао је у историју, као 
и „консултативни пакт“ из 1873. под називом Савез три цара. То 
није био савез у „пуном смислу речи, већ је представљао споразум 
о неутралности у случају рата једне од уговорних страна са неком 
другом државом“. Тај услов потписнице уговора биле су дужне да 
испуне „и у случају рата једне од трију држава са Турском, само 
ако претходно закључе споразум, који би се тицао резултата рата“. 
Немачкој је гарантована неутралност Русије у евентуалном рату 
са Француском, а Русији неутралност Немачке и Аустроугарске у 
њеном сучељавању са Великом Британијом и Турском. У жељи да 
избегну међусобне неспоразуме, три државе су преузеле и обавезу 
да „узајамно поштују интересе уговорних страна на Балкану“. При- 
том су прихватиле да, „било какве промене у територијалном статус 
квоу европске Турске могу да произађу само на основу међусобног 
споразума“. Све три државе су признале „обавезујући ... принцип 


1 АВПРИ, ф. Канцелярия, Отчет миннстра иностранных дел за 1881, лл. 60 
-6106; Сборник договоров Россци.., 228-233; История внешней политики..., 226 
–227; С. Д. Сказкин, нав. дело, 164—166. 

затворених мореуза за војне бродове“, чиме су Немачка и Ау- 
строугарска прихватиле руско тумачење режима пловидбе Дарда- 
нелима и Босфором. Из специјалног протокола приложеног уго- 
вору, назначене су промене које су потписнице имале у виду. За 
сагласност да неће иступити против аустроугарске анексије Босне 
и Херцеговине, када се за то укаже погодан моменат, руска влада је 
добила од Беча и Берлина гаранцију да се неће противити могућем 
уједињењу Кнежевине Бугарске са Источном Румелијом у случају 
„да то питање буде постављено силом прилика“! 

За Русију је посебно важан био трећи члан уговора, којим три 
двора признају да одредба о затварању мореуза важи за све евро- 
пске државе и прихватају да упозоре Турску, да не може правити 
изузетке у интересу било које земље. Ако би Турска то нарушила 
три владе су се сагласиле да је опомену да ће се наћи у ратном стању 
са оном државом на чију штету би био нарушен принцип затворе- 
них мореуза. Уговор са роком важења од три године, потписали 
су у Берлину 18. јуна 1881. године канцелар Бизмарк, аустроугар- 
ски и руски посланици у Берлину, Сечењи и Сабуров. Обновљени 
Савез три цара дао је Русији одређене предности, пошто је под- 
ржан принцип статус кво на Балкану и тиме ограничена експан- 
зија Аустроугарске. Русија је такође добила извесну гаранцију про- 
тив уласка енглеске флоте у мореузе што је било значајно у случају 
руско-енглеског рата. Обновљени Савез три цара зауставио је и 
погоршање односа са Немачком. Било је очигледно да ће споразум 
„три императора“ потрајати, дотле док се поново не појаве руско- 
аустријске супротности. О чему цар Александар П није остављао 
никакве сумње, када је на једном извештају Гирса написао: „Са Ау- 
стријанцима се ми никада нећемо зближити и никаквог споразума 
имати са њима не можемо“. 

Обновљени уговор о савезу дао је суштинске предности Аустро- 
угарској. Обезбедио је њене „интересе у Босни и Херцеговини, доне- 
кле иу Македонији, кроз коју је пролазио пут за Солун и ограничавао 
је активност Русије на Балкану . Међутим, Аустроугарска је, како је 
тачно приметио Бизмарк, „имала добар апетит, али лоше варење". 
Главну добит од обновљеног Савеза три цара имала је Немачка, којој 
је припала улога арбитра између Русије и Аустроугарске. Уједно је 


1 Сборник договоров России..., 228-233; С. Д. Сказкин, нав. дело, 194–204; 
История внешкей политики..., 227-228. 


Русија у међунарадмим односниз 1256-1894 


| 105 


106 | 


било онемогућено приближавање Русије и Француске, док је на дру- 
гој страни, због руског „осигурања“ у Европи, подстицано руско- 
-енглеско супарништво у Азији, што је такође одговарало интере- 
сима Немачке и Аустроугарске. Савез је имао и позитивне стране. 
Једна од њих била је и ублажавање аустро-руске противречности на 
Балкану, али не и њихово елиминисање, због чега ће се Савез три 
цара касније показати као врло „трошна грађевина“. 

Балкан је представљао важан правац ширења руског утицаја, 

али почетком осамдесетих година позиција Русије у балканским 
земљама почела је осетно да слаби. Прво је дошло до заплета са 
Србијом, када је после потписивања Тајне конвенције са Аустро- 
угарском, 28. јуна 1881, сасвим онемогућен било какав утицај Русије 
на владу у Београду. После тога, наступио је период захлађења 
односа Србије и Русије, који ће потрајати све до краја владавине 
краља Милана Обреновића. Са нескривеним неповерењем, чак и 
непријатељством, односили су се према Русији владајући кругови 
Румуније на челу са кнезом, а од 1881. краљем, Карлом Хоенцолер- 
ном. И у Бугарској је превасходни руски утицај доведен у питање, 
премда је Русија све снаге усмерила на решавање бугарског питања. 
Берлински уговор „није задовољио све жеље руске дипломатије, већ 
само неке“. Бугарска је била подељена на два дела, северну и јужну. 
У северној је за кнеза изабран руски штићеник, хесенски принц, 
Александар Батенберг. Али, између њега и Русије дошло је убрзо 
до неспоразума. Кнез Батенберг није желео „да буде руски намес- 
ник у Бугарској, већ се преобратио у бугарског владара“. 

Разлози због којих је Русија постепено али сигурно губила 
позиције међу балканским државама били су веома сложени. Поред 
субјективних, у које се могу убрајати пропусти и грешке владе, 
нетактично, понекад и грубо деловање њених дипломатских пред- 
ставиика и агената, који су примењивали „методе диктата према 
владарима и владама балканских држава“, постојали су и објективни 
разлози. Међу њима, у првом реду биле су слабе економске пози- 
ције Русије на Балкану. Уместо руског, капитал других европских 
држава, у првом реду аустроугарски, почео је да заузима важне 
позиције у економији балканских држава. Услед слабо развијеног 
унутрашњег тржишта, за балканске државе, чије су привреде биле 
претежно аграрног карактера, од животног је значаја било обе- 

збеђење спољашњег тржишта. Због близине као и због ширине свог 
тржишта, Аустроугарска је била „главни трговински партнер свих 

балканских земаља осим Грчке“. Та чињеница умногоме је одредила 
и „спољнополитичку оријентацију Србије и Румуније према немач- 
ким државама“. Страни капитал, првенствено аустријски и немачки, 
а делимично и француски, потребан Србији н Румунији за градњу 
железнице, отплату државних дугова, реорганизацију државног апа- 
рата, утицао је и на њихову спољну политику. Стога ће и Србија и 
Румунија осамдесетих година своју спољну политику усмерити ка 
Аустроугарској и Немачкој. 

Српски кнез Милан нашао се 1881. пред дилемом, да ли да 
закључи или да не закључи конвенцију са Аустроугарском. Србија 
би у том случају морала да призна Босну и Херцеговину и Новопа- 
зарски санџак као сферу искључиво аустроугарског утицаја. После 
посете кнеза Милана Петрограду, та дилема је сасвим распршена, 
јер Русија не само да ништа није нудила Србији, већ ју је и упућивала 
на сарадњу с Аустроугарском. У то време и сама руска влада била је 
на прагу закључења уговора о обнови Савеза три цара и није готово 
ништа учинила да пружи било какву гаранцију српској држави. Кнез 
Милан је 28. јуна 1881. закључио Тајну конвенцију са Аустроута- 
рском без знања Народне скупштине, па чак и чланова владе, што 
је касније оштро осуђивано, али се чини да он у том тренутку није 
имао избора. Слична дилема је постојала м слична одлука је донета 
и у Букурешту, када је 1883. потписан аустро-румунски савезнички 
уговор с чијим одредбама су били упознати само неки чланови владе. 
Уговору се потом прикључила Немачка, а касније и Италија. Руму- 
нија је тиме постала чланица Тројног савеза. Конвенција из 1881. 
и уговор из 1883, представљали су заиста препреку руском утицају 
у Србији и Румунији.“ 

Међутим, судбина мореуза у случају поделе Турске, што се 
тада чинило неизбежним, плашила је Русију миого више. Ни после 
одласка енглеске поморске ескадре из Мраморног мора 1879, у 
Петрограду није завладало спокојство. У Русији су сматрали да 
би се у тренутку новог конфликта, у првом реду, с Великом Бри- 
танијом, њена флота могла поново да уплови, не само у мореузе, 
већ и у Црно море. Септембра 1881. на посебном саветовању код 


1 Д.М. Ковачевић, Србија и Русија..., 142-150; Годишњи извештаји Минисш- 
раства иностраних дела Руске империје о Србији и Босни и Херцеговини (1878 
–1903), приредили Љ. Кузмичова и Д. М. Ковачевић, Нови Сад, 1996, 62-80. 


2 История внешней политики_, 20 и 229-231; Д. М. Ковачевић, нав. дело, 154—158. 

цара, донета је одлука о изградњи црноморске флоте, али се пока- 
зало да због недостатка средстава то није било могуће реализовати. 
Тако је осамдесетих године „дивна машта“ руског самодржавља о 
заузимању Цариграда и мореуза, само то и остала. После 1878. у 
званичној руској политици појавила су се два програма о решењу 
питања мореуза, који су за Русију били важни не само из војно- 
стратешких, већ и трговинско-економских разлога. Први се тицао 
очувања статуса затворених мореуза и онемогућавања учвршћи- 
вања утицаја Велике Британије, а други је произилазио из жеље да 
се њихов режим промени у корист Русије. Промена режима пло- 
видбе мореузима могла је да се оствари мирним путем у саглас- 
ности са Портом па је у децембру 1882. руски дипломата Нелидов 
поднео министарству спољних послова свој пројекат о „могућем 
заузимању Босфора“. Нелидов, будући активни заговорник борбе 
против аустроугарског и немачког утицаја на Балкану, упоредо 
са могућношћу оружаног заузимања, разматрао је и миран начин 
решења питања мореуза „у случају блиских веза или, пак, савеза 
са Портом, ако би она могла да буде подстакнута на то да сама 
затражи нашу сарадњу . Цар Александар Ш је на то приметио, „на 
крају то би била само жеља“. Што показује да и сам руски импера- 
тор није имао илузија, о „мирном преласку мореуза у руске руке, 

на основу споразума са Турском“, Питање мореуза постављало се 

„увек у тренутку заоштравања међународних односа, када се поја- 

вила опасност од уласка непријатељске флоте у Црно море или 

успостављања, од стране друге велике државе, контроле над Дар- 

данелима и Босфором“. Руска влада је због тога морала да тражи 

друге путеве како би задржала под својим утицајем мореузе. Сма- 
трала је да је то могуће остварити одржавањем добрих осноса 
с Турском, јачањем утицаја у балканским земљама и коришћењем 
могућности које је пружао Савез три цара. Петроград је стога 
заузео курс учвршћивања позиција у Турској и слабљења утицаја 
Велике Британије, 

Остварењу те замисли умногоме је допринео Нелидов, који 
је у лето 1883. постављен за посланика у Цариграду. Тренутак 
у којем је Нелидов почео дипломатску активност у Цариграду 
изгледао је као врло повољан, јер је Турска тражила подршку 
Русије против Велике Британије која је постепено преузимала њене 
афричке провинције, Поред тога, руску владу и Порту зближавала 
је и жеља за очувањем статус квоа на Балкану, како би се избегли 

нови међународни заплети. Пут нормализације односа м могућност 
приближавања две државе, створио је руско-турски мировни уго- 
вор који је потписан 8. фебруара 1879. године. Следећу етапу у 
постизању, како се чинило, пуне сагласности између две државе, 
„означили су руско-турски преговори о закључењу савеза вођени 
1882, у време војне агресије Велике Британије на Египат". Гирс је 
сматрао да је у интересу и Русије да Турска усмери своју пажњу на 
догађања у Африци и да „мање мисли о Балкану". Султан Абдул- 
хамид П предложио је Нелидову да заједнички размотре питање о 
закључењу савезничког споразума, сличног уговору у Ункар Иске- 
лесију из 1833. Петрограду је та идеја била блиска и сматрао је да 
би савез са Турском могао да одигра улогу, ако она одустане од 
супротстављања руској политици у својим европским провинцијама 
и гарантује затварање мореуза за војне бродове европских држава. 
Султан Абдулхамид П то није прихватио, али је Нелидову из Пет- 
рограда саопштено, да „држи врата отворена“ за будуће договоре.! 
Током 1884. и 1885, Турска је иступила са новим предлозима, 
али овога пута је Русија одустала од потписивања савезничког уго- 
вора. Руско министарство спољних послова сматрало је, да у том 
тренутку „нико не угрожава ни престоницу ни султанов престо “. 
Прави разлог одбијања лежао је у чињеници да би савез само пре- 
нео на Русију знатне обавезе у тренутку када Турска, због своје 
слабости, није могла да подржи њене интересе ни у мореузима, ни 
на Балкану. Гирс је тим поводом изјавио да због захтева Турске, 
„у Русији не постоји интерес да ризнкује раскид са Енглеском“. У 
писму Гирсу, посланик Нелидов је августа 1882, упозоравао да се 
на „источној позорници појавио нови, за нас опасан супарник“, при 
чему је мислио на Немачку. У међувремену, присуство изасланика 
султана Абдулхамида, маршала Ахмет Мухтар-паше, на маневрима 
у Немачкој септембра 1883, подстакло је руску владу на помисао 
о могућем приступању Турске Тројном савезу. Нелидов је стога у 
разговору са великим везиром, Кучук Саид-пашом рекао да би савез 
Турске са Немачком лишио његову земљу не само слободе дело- 
вања, већ да би могао довести и до рата. Убрзо је стигао демарш из 
Берлина и Беча, да разговори са Мухтар-пашом не представљају 
опасност за Русију. 


1 История внешней политики _., 232-234. 

Побољшање руско-турских односа није могло да компензује ква- 
рење односа с Аустроугарском која је користила сваку повољну окол- 
ност да „забије клин између Русије и словенских држава. Велико међу- 
собно неповерење које је на крају резултирало погоршањем односа 
Петрограда и Беча, које је потом на јесен 1883. и у Европи добило 
значајан одјек, тицало се династичког питања у Србији. Године 1883. 
у Србији је дошло до Тимочке буне, што је оживело наде Петра 
Карађорђевића који је уживао подршку владајућих кругова Русије, на 
српски престо. Краља Милана Обреновића подржала је Аустроугар- 
ска, која је, у случају неповољног исхода, наговештавала могућност 
војне интервенције у циљу „заштите“ Србије. Ситуација се у толикој 
мери искомпликовала, да је Гирс ради „смиривања“ прибегао посре- 
довању Немачке. Немачком посланику у Петрограду, Швајницу, Гирс 
је напоменуо како би аустријска окупација Србије срушила Савез три 
цара. Иако је политика две државе према Србији била велики камен 
спотицања, ипак највеће неспоразуме изазвала је Бугарска. 

Аустријска дипломатија у Бугарској тежила је да „поткопа 
руски утицај“. Додуше, Бизмарк је то негирао када је на жалбу 
Гирса да и поред договора из 1881. питање уједињења Бугарске 
остаје „мртво слово“, одговорио, „ми се у то нећемо мешати, 
Аустрија такође“. У новоствореној бугарској држави Аустроугар- 
ска је видела „постојаног савезника Русије“, па је њен први дипло- 
матски представник у Софији, Кевенхилер, настојао да те односе 
промени „делујући превасходно“ на кнеза Александра Батенберга. 
Кевенхилер је саветовао кнеза да се „једним ударцем ослободи 
те опасности“, мислећи на руски утицај, у протнвном ће се наћи 
пред опасношћу да се „претвори у марионету, ... у туђим рукама“, 
Колико по саветима аустроугарске дипломатије, а колико из личне 
жеље, кнез се определио за самосталну владавину. Превратом од 
9. маја 1881, укинуо је Трновски устав и успоставио личну власт 

у Бугарској. Ту промену у политици кнеза Батенберга подржала 
је аустроугарска влада што је, „ради мира у кући“, учинила и руска 
влада. Чинило се да владе чланице Савеза три цара, без икаквих 
личних рачуна, желе да „укажу заједничку помоћ кнезу Батенбергу 
у учвршћивању власти“. Убрзо се показало да су се у Бечу, за раз- 
лику од Петрограда, при томе руководили искључиво сопственим 
интересима. У Бечу су рачунали да ће после суспензије Трновског 
устава „поткопати ауторитет Русије међу Бугарима“, пошто власт 
у Бугарској потом буде концентрисана на један узак круг људи око 

кнеза, чиме ће Аустроугарска поред политичког утицаја обезбе- 
дити и знатне привредне концесије. 

Тиме се и у бугарском питању показало да Савез три цара, није 

ни у најмањој мери изменио антируску оријентацију аустријске 
политике. Били су само промењени методи, а самим тим и тактика. 
Аустроугарска је стога сву пажњу усмерила ка томе да на своју 
страну привуче кнеза Батенберга, а тиме н њему блиске бугарске 
политичке делатнике. Беч је желео да искористи неслогу бугарске 
владе и руских представника у Бугарској, и тиме сасвим ослаби ути- 
цај Петрограда. Русијн је био потребан мир на спољним границама 
који је она могла да обезбеди само ослонцем на Савез три цара. 
Мир је био нужан како би земља могла да доведе у ред своје фина- 
нсије, да заврши започету војну реформу и изгради флоту у Црном 
мору. Да би се достигли ти циљеви, балкански народи, „а посебно 
Словени морали су да уваже ту реалност у руској спољној поли- 
тици“. Цар Александар Ш није имао илузија како да то оствари, тај 
свој кредо сажео је у реченици: „Словени треба да служе нас, а не 
мињих . То је значило, да су Словени морали да се покоравају сва- 
ком договору који Русија постигне у вези с Балканом. Тиме је руска 
влада пренебрегла једну важну чињеницу да су се управо ту, „где 
је руска дипломатија требало да следи ставове новог цара десиле 
такве промене које су биле у директној супротности са прокламо- 
ваним начелима“. Већина балканских држава стекла је после 1878. 
независност, „тако да је она сада морала неминовно да дође у сукоб 
са таквим ставом у руској спољној политици“. Али, руско министар- 
ство спољних послова није желело да се прилагоди већ се придржа- 
вало раније изнете оцене да спољна политика коју воде владе бал- 
канских држава, уз ослонац на Аустроугарску, „значи неминовно и 
удаљавање од Русије“. 

Када су почетком 1883. отпочеле припреме за продужење важ- 
ности уговора о Савезу три цара, за следеће трогодишње раздобље 
и пред Берлином и пред Бечом су се у погледу Русије јавила два 
питања; да ли је доиста ослабио њен интерес за Балкан и да ли би 
у случају активирања њене политике, што би неминовно довело до 
погоршања односа с Аустроугарском, могло да дође до потврђи- 
вања начела усвојених приликом обнове савеза 1881. године. 


1 С.Д. Сказкин, нав. дело, 296–298. 
2 Д.М. Ковачевић, нав. дело, 151. 

Руски дипломата, Сабуров сматрао је, да се све разлике могу пре- 
мостити путем поделе сфера утицаја на Балкану. Кнез Бизмарк који 
је био упознат с идејама Сабурова, делио је његово мишљење да 
се Источно питање, та „јабука раздора" између Русије и Аустро- 
угарске, може уклонити поделом сфера утицаја на Балкану. Крајем 
1883, Гирс је приликом сусрета са Бизмарком и Калнокијем одба- 
цио могућност поделе Балкана, мада је наговестио цареву саглас- 
ност по питању продужења уговора из 1881. године. Када је Алек- 
сандар Ш саопштио ту своју одлуку Гирсу који је био протестант, 
он се прекрстио. Цар га је на то упитао: „Шта то ралит?“ Гирс му 
је одговорио: „Ваше величанство, ја захваљујем Богу за тај срећан 
чин“. Тиме су се стекли сви потребни услови да уговор о Савезу 
три цара буде обновљен на нови трогодишњи рок, што је учињено 
у Берлину 27. марта 1884. године. 

\ Иако у Петрограду нису веровали влади у Бечу и нису гајили 
илузије у погледу њених намера, ипак су сматрали да је уго- 
вор нужан ради очувања мира на Балкану. Тако ће остати све 
до бугарске кризе, мада су у Петрограду имали информације о 
непријатељском деловању Аустроугарске против Русије на Балкану 
и у Турској. Ни „конгрес три императора“, који је одржан на инси- 
стирање Бизмарка, у Скијерневицу од 15. до 17. септембра 1884, 
није донео никакве суштинске промене. Да би умирио францус- 
ког посланика, цар му је уочи одласка у Скијерневиц рекао: „Тај 
сусрет није ништа више од излива учтивости и традиције, па није 
нужно придавати му било какво политичко значење“. Међутим, 
после повратка из Скијерневица Гирс је био принуђен, да призна 
постојање дубоког антагонизма између Русије и Аустроугарске. 
„О томе не може бити никаквих илузија“, рекао је Гирс немачком 
посланику Билову. Али, и поред свега, у Петрограду су се трудили 
да одрже привид савезничких односа са Аустроугарском. Гирс је 
такав став своје владе објаснио, у разговору са саветником послан- 
ства у Бечу, Н. А. Фонтоном: „У случају да се појави претпоставка 
о томе, да сагласност не постоји или се, пак, појави нада зао- 
штравања непријатељства између Аустрије и Русије, почеће опет 
узбуђење које обе државе желе да избегну“.) 


1 АВПРИ, ф. Канцелярия, Отчет министра иностранных дел за 1884, лл 473; Ріе 
Сгозззе РоЇінк.., Ва. Ш, 374; История внешней политики.., 239-240; С. Д. Сказкин, 
нав. дело, 154—257; А. Труайя, нав. дело, 123. 

У међувремену, погоршани су односи Русије и Аустроугарске, 
због иступања министра спољних послова, Калнокија, у Пешти на 
парламентарно) сесији, октобра 1883. године. Калноки је тада ока- 
рактерисао унутрашњи положај Русије као „безнадежан“ и нагове- 
стио могућност рата с њом, при чему је посебно нагласио „да Аус- 
троугарска неће остати усамљена“. Калнокијев говор имао је знатан 
одјек не само у владајућим круговима, већ и у јавном мњењу Русије. 
Уз то, он је онеспокојио и Бизмарка који је страховао од војног 
сукоба две државе. Бизмарков став натерао је Калнокија, пошто 
је добио информацију да његово иступање није у Берлину наишло 
на одобравање, да пристане на „објашњење са руским послаником 
у Бечу, Лобанов-Ростовским . У исто време, Калноки је предузео 
кораке и у Петрограду па је, у телеграму упућеном Гирсу, настојао 
да објасни да је аустријска штампа пренела нетачно његове речи и 
да он то „није рекао због савезничких односа са Русијом“. Руска 
влада прихватила је Калнокијево објашњење, показавши према том 
догађају знатну уздржаност. Незадовољство је испољено само тиме 
што је Гирс два пута, по наредби цара Александра 1], одбио позив 
Калнокија и цара Франца Јозефа да посети Беч. 

Ни са „другим савезинком , Немачком, односи нису били 
складни. Подозрење Петрограда „изазивала је немачка војна 
и економска активност у Турској , где су 1884. и 1885. немачки 
официри били ангажовани у градњи утврђења на Дарданелима и 
Босфору. Руски војни аташе у Цариграду, Филипов, сматрао је да 
Немци „учвршћују Босфор због тога што се за њега више плаше 
него за Дарданеле“. Мишљење Нелидова се унеколико поклапало 
с мишљењем Филипова, али је он на цео ангажман немачких вој- 
них стручњака гледао шире. У извештају Гирсу, наглашавао је да је 
градња утврђења на Босфору првенствено повезана са немачким 
планом, да с временом обезбеди претежан утицај над турским вој- 
ним снагама. То је допринело да се код цара Александра Ш и код 
министра спољних послова, Гирса, учврсти подозрење да савезници 
не теже да подрже интересе Русије у мореузима како је то означено 
уговором из 1881. године. Преовладало је уверење да Немачка и 
Аустроугарска не теже „очувању равнотеже у мореузима , између 
Русије и Велике Британије, већ да делују против руских интереса. 
У писму Нелидову у лето 1885, Гирс је истицао да учвршћивање 
обе стране мореуза показује да: „Бизмарк није благонаклон према 
могућој руској окупацији Босфора, као што је спреман да омогући 

Енглеској пролаз кроз Дарданеле. То показује да се између две 
супротстављене стране определио за интересе Енглеске“! 

И поред бројних несугласица чланице Савеза три цара исту- 
пале су у многим питањима јединствено, мада је и тада било разлика 
у приступу и позицијама које су заузимале. Прво крупно питање око 
којег је дошло до сарадње између Русије и Аустроугарске било је 
Дунавско питање, чије регулисање је добило на актуелности после 
завршетка Источне кризе. Питање пловидбе средњим током Дунава, 
регулисано је правним нормама Европске дунавске комисије. Русија 
је у то време тежила да добије суверенитет над Киликијским рукав- 
цем, који јој је био враћен 1878, што је требало да јој обезбеди пло- 
видбу између Одесе и лука у Киликијском заливу. Гирс је 29. јануара 
1883, упутио влади у Бечу декларацију са руским захтевима. Против 
руских потраживања иступила је енглеска влада, која је страховала 
да би Русија тиме ставила под контролу цео ток дунавске пловидбе. 
Велику Британију је подржала Румунија, али је Калноки схватио 
да ће, ако не прихвати руске захтеве, „поново доћи до заплета око 
даљег рада Европске дунавске комисије . Управо стога, одлучио је, 
да се сагласи са Гирсовом декларацијом. Бизмарк је такође при- 
знао „основаност руских претензија на Киликијски залив“, па је, зах- 
ваљујући подршци Немачке и Аустроугарске, Русија на Лондонској 
конференцији решила то питање у своју корист. Уговор који су 10. 
марта 1883. потписале државе учеснице коиференције, посебно је 
истицао да се „власт Европске дунавске комисије не простире на тај 
део Киликијског залива, чије обе обале припадају Русији“. 

И у време кризе око Авганистана 1885, Немачка је Русији 
пружала нескривену подршку. Рат између Русије и Велике Бри- 
таније чинио се неизбежним, уз то Петроград се нашао и „пред 
могућношћу закључења енглеско-турског савеза и тиме отва- 
рања мореуза за енглеске ратне бродове“. У Лондону је у то време 
постојао „план о проласку кроз мореузе и бомбардовању руских 
лука, Одесе н Севастопоља“; такође је разрађен план и о војним 
дејствима на Кавказу, уз учешће турске војске. Тим поводом је 
Нелидов 11. априла 1885. упутио демарш Турској, који је садр- 
жао и упозорење да ће у случају проласка енглеске флоте кроз 
мореузе, тај корак руска царска влада сматрати „нарушавањем 

неутралности Турске“. Нелидов је био свестан да Турска није у 
стању да сама гарантује затварање мореуза, због чега је предло- 
жио да се затражи истовремено упућивање демарша Берлина, Беча 
и Париза у коме би била „осуђена могућност за отварање море- 
уза“. Руски дипломата је тврдио, да се једино тако може „зауста- 
вити Енглеска“. Министар Гирс био је са тим сагласан, у одговору 
је написао да је „затварање мореуза у случају рата од животног инте- 
реса за Русију“. Гирс је одобрио план Нелидова, када га је обавестио: 
„Сматрам да би тада требало ступити у везу са Берлином“. Ту идеју 
одобрио је и цар Александар Ш, што потврђује да је Петроград био 
одлучан у намери, да своје савезнике подсети на обавезе преузете 
уговором из 1881. Гирс није имао никаквих недоумица како да то 
учини, већ је у писму Нелидову у априлу 1885. наглашавао: „Надам 
се да ће притисак три царска двора, коме може да се придружи и 
Француска, бити довољно ефикасан да подстакне султана да одбије 
захтев за слободан пролаз кроз мореузе“. 

Немачка влада прихватила је предлог и тиме испунила своје 
утовором преузете обавезе, а успела је да за притисак на Турску 
придобије Аустроугарску, Италију и Француску. У инструкцији 
посланику у Цариграду, Радовицу, Бизмарк је истицао „...упо- 
требите сав свој утицај да би Турска очувала неутралност и сао- 
пштите да ће отварање мореуза довести Турску до рата са Русијом". 
Изјаве сличиог садржаја, саопштене су и турским дипломатама у 
Бечу и Берлину. Образлажући своју позицију Бизмарк је амбаса- 
дору у Бечу, Рејсу, указивао на нужност испуњења преузетих оба- 
веза. „Наступио је тренутак да докажемо Русији и Европи, да је 
Савез три цара реалност“. Под притиском пет великих држава, 
султан је пожурио да попусти, у Цариграду је 20. априла 1885. 
објављена ирада, којом се потврђује „одлука савета министара о 
очувању неутралности у случају војног сукоба Велике Британије 
и Русије“. Повољио решење кризе, Гирс је у извештају за 1885, 
недвосмислено приписао Савезу три цара, за који је рекао да 
почива на солидним основама. Руски министар спољних послова 
је ипак сматрао да је Бизмарк све то предузео са рачуном и да је 
Немачка подржала Русију због своје заинтересованости за очување 
статус квоа на Истоку. У супротном, улазак Турске у рат довео би 
до великих компликација на Балкану, што би створило додатне 
тешкоће Аустроугарској и „у крајњој линији водило у општи рат“. 
Да је Гирс у процени немачке политике био у праву, сведочи како 

дотадашња тако и потоња Бизмаркова делатност, јер је по сваку 
цену желео да избегне увлачење Немачке у рат на Балкану. Бизмар- 
ково одбијање да испуни обавезе из уговора о савезу, довело би до 
кризе и у односима Русије и Немачке. Било је то у супротности са 
његовом дотадашњом политиком. 
Може се стога тврдити да је у првој фази постојања Савеза 
три цара до августа 1885, односе Русије и Немачке карактерис- 
ала извесна стабилност. Томе је свакако допринело Бизмарково 
настојање да не допусти зближавање Русије и Француске. Бизмарк 
је истовремено рачунао н на неутрално држање Русије у случају 
новог француско-немачког рата, настојао је да, колико је то било 
могуће, „стиша противуречности“ Русије и Аустроугарске због тога 
што је био свестан да би њихов међусобни неспоразум могао озна- 
чити и крај Савеза три цара. Једна од могућности коју је Бизмарк 
у више наврата износио, која је требало да дефинитивно размрси 
гордијев чвор на Балкану, била је и идеја о подели сфера утицаја 
између Русије и Аустроугарске. Да би продужио трајање Савеза три 
цара, у тренутку заоштравања руско-аустријских односа, немачки 
канцелар се постојано враћао тој мисли. Предлагао је и Петрог- 
раду и Бечу различите комбинације, чија је суштина била да Аустро- 
угарска призна Бугарску за руску интересну сферу, док би Русија 
као сферу аустријског утицаја признала Србију и Босну и Херце- 
говину. Слично је мислио и руски дипломата Сабуров, али руска 
влада је увек одбацивала Бизмаркове предлоге. Цар Александар Ш 
није хтео да прихвати, „добровољну предај Србије у руке Аустро- 
угарске“, што је истакнуто и приликом састанка руског и аус- 
тријског цара, коме се придружио и немачки монарх у Кремзиру, 
августа 1885. године. Као и у Скијерневицу, годину пре тога, и у 
Кремзиру је Србија била предмет разговора. Иако Аустроугар- 
ска није желела да се меша у унутрашње ствари Србије, Калноки 
је тада рекао Гирсу да она никада неће „дозволити да се ма каквим 
узроком ови наши пријатељски односи са Србијом поремете . То 
је Калноки, како је потом тврдио, учинио са „намером да осујети 
даљу руску радњу против Србије“. Али, упркос томе, као и упр- 
кос настојању краља Милана да се што чвршће веже за Беч, текло 
је од лета 1884. погоршање односа Србије и Бугарске, а тиме и 
Србије и Русије. Владајући кругови у Аустрији, посебно у Угарској, 

нису такође били склони ни давању пуне слободе деловања Русије 
у Бугарској, због чега би Аустроугарска могла да изгуби свој доми- 
нантан, како политички, тако и економски утицај на Балкану. 
Тиме су односи Русије и Аустроугарске били „испуњени број- 
ним и непремостивим противречностима“. Када се 1884. вратио 
са састанка у Скијерневицу, Гирс је био принуђен да призна тај 
дубоки антагонизам две државе. У Петрограду су се трудили да и 
поред свега, истакну жељу за добрим односима са Аустроугарском. 
Потребу за тим осетио је и сам Гирс, када је у писму саветнику руске 
амбасаде у Бечу, Фонтону, саопштио: „За наше две земље, за цело 
Балканско полуострву, важно је да се зна, да Русија и Аустрија делују 
заједнички и да су у добрим односима“. У дипломатским круговима 
Европе, било је познато чега се плашио руски министар. Енглески 
амбасадор у Бечу, Мале, исказао је то речима, „немам илузија чиме 
ће се то дружење завршити, ... и цар (Александар Ш) и император 
(Франц Јозеф] сасвим отворено, говоре различитим језицима не 
само о Србији, већ и о све присутнијем бугарском проблему". Бри- 
тански дипломата се није преварио у проценама јер је ново заош- 
травање Источног питања, изазвано догађајима у Бугарској после 
Пловдивског преврата, потврдило непостојаност Савеза три цара.“ 


БУГАРСКА КРИЗА 


Ослобађајући Бугарску, „руска влада је рачунала на успоста- 
вљање трајне превласти у тој земљи“, али та) рачун Петрограда 
није био оправдан. На предлог руског комесара у Бугарској, 
Дондуков-Корсаковл, на заседању Народног собрања у Трнову, 
фебруара 1879, усвојен је Устав. Али, иовоизабрани бугарски 
кнез, немачки принц Александар Батенберг, убрзо је почео да 
испољава „апсолутистичке тежње", при чему је првенствено хтео 
да ликвидира либерални устав који је ограничавао његову власт. 
Када је у мају 1881. кнез извршио државни удар и суспендовао 
устав, уз подршку свога министра војног, руског генерала, К. Г. 
Ернрота, влада у Петрограду се уздржала од протеста, чиме је 
Русија фактички признала успостављање апсолутне власти кнеза 

Батенберга. Уздржавање Русије од протеста било је унеколико 
разумљиво, јер је и у самој Русији отпочео, после доласка Алек- 
сандра Ш на престо, „процес учвршћивања реакционарних тен- 
денција у спољној политици“. Ћутање Петрограда представљало 
је подршку кнезу Батенбергу, што се показало као грешка, пошто 
су конзервативни кругови настојали да спољну политику усмере 
ка Аустроугарској. 

Руска влада је, међутим, накнадно почела да тражи повратак 
Трновског устава, са иамером да ограничи кнежеву власт. Ради 
тога је у Софију послат „искусни дипломата“, А. С. Јонин, који је 
добро познавао Балкан. Пошто се упознао са ситуацијом у Буга- 
рској, Јонин је предложио влади у Петрограду, да у борби против 
кнеза ослонац потражи међу либералима. У једном од извештаја 
Гирсу, Јонин је указивао и на пропусте руске дипломатије. „Од вре- 
мена Берлинског уговора Русија није у потпуности испунила очеки- 
вања, која су у њу полагали Бугари. Непрекидна промена погледа, 
људи и начина управљања, прелазак од Трновског устава ка једва 
прикривеном деспотизму, поколебали су и збунили главе памет- 
них људи и довели у питање наше поверење“. После притиска на 
кнеза Батенберга, Јонин је добио његов пристанак за враћање 
устава, али тиме је „од кнеза начинио непомирљивог непријатеља 
Русије“. Убрзо потом, у пролеће 1883, први пут у историји Кнеже- 
вине Бугарске, истакнута је девиза „Бугарска за Бугаре“. И поред 

тога покушај кнеза Батенберга, да се извуче од руског утицаја и 
води самосталну политику, био је заустављен. У Петрограду су 
знали да нису сасвим ставили под контролу бугарског кнеза и били 
су свесни да би он могао да затражи подршку противиика Русије, у 
првом реду, Велике Британије и Аустроугарске. Због тога су одлу- 
чили, да уз помоћ бугарских либерала ослабе положај кнеза Батен- 
берга. Тако је од почетка 1884. „отпочела дискредитација кнеза“, 
због чега је у Софију уместо Јонина послат руски дипломата, 
А. И. Којандер.? 
Можда би бугарским либералима уз подршку руских дипло- 
мата и пошло за руком да „сруше кнеза“, да 18. септембра 1885. у 
Пловдиву, престоници Источне Румелије, није дошло до народног 


1 АВПРИ, ф. Канцелярия, Отчет министра иностранных дел за 1881, лл.9–10; С. 
Д. Сказкин, нав. дело, 224–230; И. Митев, Съединението 1885, Пловдив 1985, 35-54. 

устанка. Протерана је турска власт на челу са губернатором, Крес- 
товичем, који је на та) положај дошао у првом реду залагањем 
Русије и проглашено је уједињење „обе бугарске“, Источне Руме- 
лије са Кнежевином Бугарском под влашћу кнеза Александра 
Батенберга. После доласка у Трново, 20. септембра, Александар 
Батенберг је објавио Прокламацију бугарском народу, у којој се 
потписао као „кнез Северне и Јужне Бугарске“. Тај догађај довео 
је до преокрета на унутрашњем плану, пошто је учврстио аутори- 
тет кнеза у земљи. Међутим, румелијски преврат, који је у суштини 
подривао основе Берлинског конгреса, довео је и до оштрог дифе- 
ренцирања међу великим државама и изазвао протест и Турске и 
балканских земаља. 

Покрет за уједињење Бугарске био је већ одраније познат Пет- 
рограду, првенствено на основу извештаја руских дипломата који 
су постојано, посебно од пролећа 1885, извештавали о „народ- 
ном иступању за уједињење". Руска дипломатија није томе при- 
давала потребну пажњу, већ је у извештајима лидере тог покрета 
називала „групом разбојника“ и „анархиста . Дипломате, творци 
тих извештаја, уверавали су и министарство и владу, да тежње за 
уједињењем немају широко утемељење у народу, те да је покрет 
последица борбе партија за власт у Источној Румелији, која је, 
како се изразно Нелидов, била „осетљиво место у руско-турским 
односима“. Прва реакција званичног Петрограда свела се стога 
на опозив руских официра, који су се налазили на служби у Кне- 
жевини Бугарској и Источној Румелији. Истовремено, дипло- 
матски и војни представници у Бугарској, „добили... су упут- 
ства да не ступају ни у какве односе са кнезом Бугарске“. На та) 
начин је руска влада отворено показала да се не слаже са превра- 
том као ни са кнезом Батенбергом, који је по мишљењу Петро- 
града, „био најодговорнији за догађаје“. Влада у Петрограду је 
с једне стране желела да оповргне оптужбе о учешћу у бугарским 
догађајима, али је истовремено настојала да спречи покрет турске 
војске према граници Источне Румелије. Нелидов је по налогу 
цара саопштио Порти да Русија не може да допусти улазак војске 
у Источну Румелију. 


1 В.Ј. Вучковић, Дип ломашска историја сриско-бујарског рата (1885-1886), Бео- 

Био је то заокрет у политици руске владе, јер је питање ује- 
дињења Кнежевине Бугарске са Источном Румелијом, било прису- 
тно у плановима Петрограда и после потписивања Берлинског уго- 
вора. У упутствима руским представницима у европској комисији, 
која је радила на изради Ограниченог статута за Источну Руме- 
лију, Гирс је наглашавао да је задатак руске политике „уједињење 
те провинције са Кнежевином Бугарском“. Општи предуслови за 
уједињење били су припремљени и непосредним учешћем Русије, 
„током стварања државно-административног апарата и израдом 
устава Северне и Јужне Бугарске“. За уједињење је спроведена и 
дипломатска припрема, оно је као могућност одређено и уговором 
из 1881. с Аустроугарском и Немачком. У Петрограду су рачунали 
стим да ће када дође до уједињења, Русија само формално протес- 
товати, док ће европске државе бити доведене пред свршен чин да 
признају уједињење Кнежевине Бугарске и Источне Румелије. При- 
том није се искључивала веза, између бугарског питања и учвршћи- 
вања позиција Русије на Босфору и Дарданелима. 

Међутим, од краја 1883. руска влада је променила однос према 
уједињењу Бугарске. У Петрограду су се разочарали у кнеза Алек- 
сандра Батенберга, сматрали су да он „спроводи према Русији 
непријатељску политику“. Цар Александар Ш пребацивао је на 
кнеза кривицу, за слабљење руског утицаја у Бугарској. Нетрпељи- 
вост између два владара достигла је кулминацију у јесен 1885, када 
се цар изјаснио да кнеза сматра својим главним непријатељем. Због 
свега тога су у Петрограду, када је проглашено уједињења Кне- 
жевине Бутарске и Источне Румелије, отворено иступили про- 
тив. Цар Александар наложио је министру Гирсу да упути про- 
тест против нарушавања Берлинског уговора од стране Бугарске. 
Преовладавало је уверење да би уједињена Бугарска, на чијем се 
челу налазио владар непријатељски расположен према Русији, 
могла постати не „ослонац царизма на Балкану већ неприја- 

тељска држава“! 

На тај начин „политика заштите бугарског народа“ нашла се 
у противречности са „амбицијама самодршца“, због чега је изо- 
стала подршка уједињењу Бугарске. Показало се да је у пракси 
било немогуће инсистирати на повратку на пређашње стање, о 
чему је било речи у извештајима руских дипломата који су управо 

наглашавали да је немогућ повратак Источне Румелије под 

окриље Турске. Нелидов је међу првима изрекао ту мисао када је 

у извештају с почетка октобра 1885, изнео став да више није могућ 

повратак на пређашње стање у Бугарско). У једном од наредних 

извештаја, Нелидов је уверавао министарство, да је „безнадежно 

инсистирати на повратку у пређашње стање“, стога што се „у ује- 

дињењу двају делова Бугарске испољио ... управо напредак наше 

политике на Балканском полуострву, политике која је спровођена 

вековима и садашња незахвалност Бугара и њиховог кнеза не треба 

да мења њен правац“. Цар је признао да у извештају „има много 
тачних мисли“, али је приметио да је „...тешко рећи како ће се то 
завршити. Питање је исувише замршено“. Тако је дошло до пара- 
доксалне ситуације у којој су Аустроугарска и Велика Британија, 
које су у Берлину биле противнице Велике Бугарске, сада штитиле 
Бугарску и Бугаре, док је Русија, која је донедавно била за њено 
уједињење, одлучно иступила против уједињења. Русија је поред 
тога прекинула и дипломатске односе са Софијом, тиме је раскид 
са Бугарском представљао завршну фазу у губљењу руског утицаја 
на Балкану. 

У Петрограду су упркос свему рачунали да ће тешке унутра- 
шње и спољнополитичке прилике присилити Бутаре да се „одвоје од 
кнеза Батенберга и обрате се за помоћ Русији“. То би руској влади 
дало могућност да се „ослободи и Батенберга и Каравелова , што 
би довело до формирања нове владе чиме би „Петроград без усте- 
зања признао уједињење Бугарске“. Руско министарство спољних 
послова очекивало је да ће план остварити уз дипломатску подршку 
Немачке и Аустроугарске. Међутим, то није било реално, јер су 
догађаји у Бугарској ишли наруку политици Аустроугарске. У Бечу 
је сазрела мисао да „уједињење Бугарске неће учврстити, већ осла- 
бити позицију Русије и да је стога пожељно подржати антируско 
расположење у земљи“. Бизмарк је тим поводом у новембру 1885, 
са пуно основа рекао француском амбасадору у Берлину да: „ .-. 
Аустроугарска, ... и Енглеска сматрају да ће Бугарска, уједињена са 
Румелијом, представљати велику препреку превласти Русије и да 
је због тога пожељно подржати уједињену Бугарску“. Аустроугар- 
ски министар, Калноки, који је био заговорник експанзионистичке 
политике на Балкану, сматрао је да би, ако не преостаје друга могу- 
ћност, „уједињење требало подржати чак и у форми персоналне 
уније“. То је значило да кнез Бугарске буде истовремено и гувернер 

Источне Румелије, што формално не би нарушило одредбе Берли- 
нског уговора. 

Насупрот томе цар Александар је сматрао, да кнезу Батен- 

бергу „треба узети Румелију“. Пред царском владом стајале су у 
том тренутку две могућности, прихватање свршеног чина или пре- 
дузимање енергичних мера против Батенберга. Влада се није одлу- 
чила ни за једно ни за друго, већ се обратила „Немачкој и Аустро- 
угарској са предлогом о заједничком дипломатском притиску, с тим 
да се кнез Батенберг одрекне Румелије и да се тако успостави ста- 
тус кво“. Коначно, 25. септембра 1885, Русија се обратила и европ- 
ским државама, са предлогом да се одржи конференција амбаса- 
дора у Цариграду у вези са бугарским питањем. Влада у Петрограду 
је рачунала да ће се дипломатски представници европских држава, 
изјаснити у корист успостављања поретка створеног Берлинским 
уговором. У Бечу су се сагласили са мишљењем руске владе да руме- 
лијско питање треба решити дипломатским путем. Аустроугарска 
је пристала да њен дипломата присуствује саветовању. Намера 
Беча била је да локализује бугарски национални покрет и да „не 
допусти његово ширење на нове територије посебно не на Маке- 
донију . Поред тога, Аустроутарска је настојала да стиша и реак- 
цију српског краља Милана који није прихватао да у суседству 
Србије буде створена једна већа држава. Такав страх био је при- 
сутан и у владајућим круговима Грчке. Београд је због тога тра- 
жио територијалне компензације на рачун „неколико западних 
бугарских округа и по цену прекида дипломатских односа и рата 
са Бугарском“. Русија је одлучно иступила, против територијал- 
них уступака Бугарске у корист Србије. Мада није могла отворено 
да искаже наклоност према кнезу Александру Батенбергу, влада у 
Бечу се сложила са мишљењем владе у Лондону, да је ипак потребно 
радити на учвршћењу његовог положаја. ! 

Међу европским државама, које су сматрале да бугарску 
кризу треба искористити за „наношење удара позицијама Русије 
на Балкану“ била је најдоследнија Велика Британија. На то је ука- 
зивала и изјава краљице Викторије у јесен 1883, када је тражила 
од Гледстона да подржи кнеза Александра Батенберга у његовом 
отпору према руској политици. „Бугарска може постати велика 


· баријера против Русије“, упозоравала је краљица. Позиција 

Немачке у време бугарске кризе била је диктирана Бизмарковом 
жељом, да „умањи руско-аустријске противуречности и одржи 
пријатељске односе са Русијом“. Да би се сачувао Савез три цара 
Бизмарк је захтевао од Аустроугарске, да учини све како би избе- 
гла сукоб са Русијом. Канцелар је сматрао да и Русија и Аустро- 
угарска по бугарском питању треба да делују сагласно, у том духу 
је говорио руском посланику у Берлину, Муравјову, када је рекао, 
„ако царска влада жели да призна уједињење, она је дужна прет- 
ходно да се договори са Аустроугарском“. Пошто је због бугарског 
питања дошло до даљег заоштравања већ постојећих противуреч- 
ности између европских држава, немачке дипломате су све чешће 
предлагале руској влади да „предузме иницијативу и каже одлу- 
чујућу реч поводом бугарског питања“. Ти „пријатељски савети“ 
имали су за циљ, како је схваћено у Петрограду, изазивање војног 
конфликта између Русије и Велике Британије. Једино у том случају, 
Бизмарк је могао да допусти да Аустроугарска отворено иступи 
против Русије, чиме би добио одрешене руке за још један рат про- 
тив Француске. Бизмарк је у писму сину Херберту у октобру 1885, 
без околишавања објаснио свој однос према Русији, Аустроугарској 
и Великој Британији. „Задатак аустријске политике [је] да створи 
у Енглеској утисак да је заузимање Цариграда од стране Русије за 
њу сасвим неважно и да она лако може да дође до споразума са 
Русијом, тада ће Енглеска бити присиљена да иступи у први план и 
отпочне акцију против Русије“. Препуштање иницијативе Великој 
Британији у супротстављању Русији, омогућавало је Бизмарку да 
„у односима Русије и Аустроугарске одигра улогу арбитра“. 
Лондон, који је у почетку страховао да Петроград жели да иско- 
ристи уједињење Бугарске како би успоставио своју превласт у море- 
узима, схватио је врло брзо да Русија не намерава да начини тај корак 
и да није била упућена у припрему Пловдивског преврата. Велика 
Британија је после тога имала одрешене руке да пружи подршку 
бугарском кнезу и „да тиме до краја против Русије искористи покрет 
у Бугарској“. Такав обрт у потпуности је одговарао Бизмарку, који је 
желео да бугарско питање искористи како би супротставио Русију и 
Велику Британију. Позиција осталих европских држава није била од 
значаја. Док је Италија у потпуности „подржавала кораке Немачке 
и Аустроугарске“, Француска је, заузета својом колонијалном 

политиком, „избегавала да се меша у балканске послове“. За Тур- 
ску је цео покрет око уједињења био нелегалан, „утолико пре што 
је угрожавао њене интересе“. Тако су на крају као противници ује- 
дињења Бугарске, иступиле само Русија и Турска. У Петрограду 
се поново јавила бојазан, да би догађаји у Турској могли утицати 
на поновно отварање питања мореуза. Недељу дана после почетка 
међународне кризе изазване бугарским уједињењем, руски званич- 
ници су се поново вратили тој „дивној машти“ самодржавља о заузи- 
мању Цариграда, Босфора и Дарданела. Цар Александар је у писму 
начелнику генералштаба, Н. Н. Обручеву, писао о томе 24. септем- 
бра: „у нас би требало да буде само један главни циљ... то је заузи- 
мање Константинопоља, да би се једном засвагда учврстили на море- 
узима и да знамо, да су они трајно у нашим рукама. То је у интересу 
Русије и томе треба да стремимо... све остало, што се дешава на Бал- 
канском полуострву, за нас је другостепено... Због тога сам ја спре- 
ман да поведем рат на Балканском полуострву, јер је он за Русију 
неопходан и стварно користан“.! 

Међутим, било је очигледно да бугарска криза озбиљно прети 
да прерасте у општебалканску. У спору између Београда и Софије, 
првенствено око емигрантског питања, пошто се у Бугарску после 
угушене Тимочке буне склонио мањи број бунтовника, Русија је 
недвосмислено стала на страну Бугарске и због тога што је „на 
Србију и њеног краља гледала као на аустроугарску претходницу 
на Балкану“. Уз то, и део славенофила предвођених Иваном Акса- 
ковим био је изричито против територијалне накнаде Србији, сма- 
трајући да би то само ојачало српску краљевину. Аксаков је тим 
поводом, славенофилу Мајкову, писао: „Ми смо требали свим 
силама да настојимо да Србија не дође до ове моћи, али како је већ 
једном грешка учињена и не да се тако лако поправити, то би тре- 
бало одсад свим силама да спречавамо да у будућности напредује“. 
У намери да добије територијалне компензације, краљ Милан отпо- 
чео је 14. новембра 1885, уз тајну подршку Аустроугарске, војне 
операције против Бугарске. Општи ратни пожар који је тиме зап- 
ретио да запали Балкан, послужио је као повод за промену дота- 
дашњег става руске дипломатије о уједињењу Бугарске. Пошто је 

добио сагласност Немачке и Аустроугарске, Гирс је упутио ноту 

великим државама предлажући сазивање међународне конферен- 
ције ради решења бугарског питања. У руском министарству спољ- 
них послова рачунали су да ће на конференцији, уз подршку Турске, 
успети да добију сагласност за уклањање кнеза Батенберга, што је 
био услов да Русија призна уједињење Бугарске. Руска влада била је 
уверена да ће Турска у вези с бугарским питањем деловати у саглас- 
ности с Русијом. Међутим, султан је убрзо одбацио захтев Русије 
да се од кнеза Александра Батенберга изричито захтева да се одре- 
кне престола. Питање претежног утицаја Русије или Велике Бри- 
таније на Турску, представљало је уједно и главни садржај) кон- 
ференције амбасадора великих држава у Цариграду, 5. новембра 
1885. године. 

Енглески представник на конференцији, Вајт, подржао је ује- 
дињење Бугарске и захтевао да на њеном челу остане кнез Алек- 
сандар Батенберг. Насупрот њему, Нелидов је у преговорима са 
султаном и великим везиром постојано инсистирао на томе да 
Порта буде иницијатор по питању успостављања статус квоа м 
да захтева да кнез Батенберг напусти престо. Вајт је проникао у 
суштину руског плана и успео је да придобије султана Абдулха- 
мида П, пошто га је претходно упозорио „да руска влада жели да 
на бугарски престо доведе свога штићеника, а потом призна ује- 
дињење и тиме лиши султана свих права у Бугарској“. Међутим, 
Русија у својим настојањима није остала усамљена, Нелидова су 
подржали представници Немачке и Аустроугарске и тиме доне- 
кле омогућили остварење руског плана. Немачка и Аустроугар- 
ска су заједно извршиле притисак на султана да иступи са захте- 
вом о потреби успостављања пређашњег стања у Бугарској, при 
чему су Турској обећали подршку „три царска двора“. Притисак 
чланица Савеза три цара уследио је у првом реду да би се демон- 
стрирало јединство савеза, због тога што се султан Абдулхамид П 
под утицајем енглеске дипломатије почео колебати и балансиратн 
између Русије и Велике Британије. То је дало повода представни- 
цима Немачке и Аустроугарске да иступе против Вајта који је на 
сваки начин онемогућавао рад конференције. Али, Берлин и Беч су 
истовремено у тајности, мимо Русије, водили преговоре с Лондо: 
ном ради сепаратног решења бугарског питања.“ 


1 Д.М. Ковачевић, Србија и Русија..., 290. 
2 М. Ю. Золотухин, нав. дело, 81-101. 

На крају су, 25. новембра 1885, сви учесници конференције, 
осим представника Велике Британије, потписали резолуцију која 
је предвиђала: да се у Источној Румелији постави турски комесар, 
који би уједно био и привремени управник док не буде успоста- 
вљено стање пре преврата; да се створе мешовите комисије од 
европских и турских представника са задатком да провере вољу 
становништва ради побољшања Ограниченог статута; да се остави 
могућност да после успостављања поновне власти султана, Порта у 
Источној Румелији именује гувернера. На тај начин, руска дипло- 
матија је настојала да се прихвати резолуција о успостављању ста- 
тус квоа у Бугарској, али није могла да приволи султана да удаљи 
са престола кнеза Батенберга. И поред донетих одлука, успоста- 
вљање пређашњег стања у Источној Румелији показало се као 
немогућ подухват. Српско-бугарски рат анулирао је све предлоге 
европске дипломатије, пошто се предвиђања да ће Србија из рата 
изаћи као победник нису остварила. Успеси бугарске војске на Сли- 
вници и код Цариброда, протеривање српске војске с бугарског тла 
према Видину и заузимање дела српске територије и града Пирота 
довели су до отвореног мешања Аустроугарске. Опасност од потпу- 
ног пораза српске војске и могућност пада с власти краља Милана, 
натерали су владу у Бечу да отворено стане на страну Србије. Да би 
помогла Србију, Аустроугарска је под претњом уласка у рат нате- 
рала Бугарску да „заустави даље продирање својих трупа“.' 
Петроград који је, као и друге европске престонице, прво- 
битно био убеђен у победу српске војске и у томе „видео наду за 
збацивање кнеза Батенберга с престола и успостављање руског ути- 
цаја у Бугарској“, сада је био затечен. Руска влада је и поред жеље 
за елиминисањем Батенберга, ипак следила своју традиционалну 
балканску политику. Под утицајем јавног мњења, чије су симпа- 
тије биле на страни Бугара одлучила је да предузме иницијативу и 
утиче на прекид српско-бугарског рата. Убрзо после избијања рата, 
цар Александар обратио се царевима Вилхелму и Францу Јозефу 
с предлогом да заједнички утичу на краља Милана да заустави војне 
операције. На инсистирање Русије, представници великих држава 
у Београду и Софији, сачинили су изјаву о „неопходности заус- 
тављања даљег крвопролића и закључења примирја“. Али, када је 
стигла претња Беча да ће окупирати Србију, руско министарство 


1 История внешней политики..., 245-246. 


Душко М. Ковачевић 


спољних послова изразило је протест. Осим тога, према одредби 
уговора из 1881, мешање Аустроугарске могло је да се реализује 
само уз сагласност Русије што је додатно заоштрило односе Беча 
и Петрограда. Почетком децембра 1885, Гирс је саопштио Кално- 
кију да деловање Беча доводи Савез три цара на ивицу распада, због 
чега је Аустроугарска „била принуђена да унеколико промени своје 
држање". Важну улогу у томе одиграо је Бизмарк који је „критико- 
вао непријатељско држање Аустроугарске према Русији". Бизмар- 
кова рачуница била је да Русију увуче што дубље у бугарско питање, 
и да тиме принуди Велику Британију да се отворено супротстави. 
У Петрограду нису знали за позадину мотива који су терали Биз- 
марка да изађе у сусрет руским захтевима и изврши притисак на 
Беч. Тако је руско-аустријски конфликт, до којег је дошло крајем 
новембра и почетком децембра 1885, био прво крупно испоља- 
вање противуречности у оквиру Савеза три цара од почетка 
бугарске кризе. 

Победа Бугарске у рату против Србије (мир је закључен 3. марта 
1886), учврстила је њен спољнополитички положај и учинила 
бесплодним покушаје држава да реше бугарско питање у оквиру 
„европског концерна“. Руска влада је тиме била приморана да пре- 
испита сво) дотадашњи став према уједињењу Бугарске. Нелидов је 
и овога пута, први од руских дипломата, схватио да су се политичке 
прилике промениле. Стога је 30. новембра 1885. изнео уверење 
да је у тако сложеној ситуацији „неопходно признати уједињење 
Бугарске као свршен чин“. У међувремену, и султан Абдулхамид Ц 
је предузео кораке ради споразума с кнезом Батенбергом о при- 
знању уједињења. Руска влада је после тога саопштила султану своју 
намеру да учини исто, али је остала при ранијем услову да тадашња 
бугарска влада мора да поднесе оставку. Петроград је био решен да 
се задовољи тим минимумом, јер је оставка кнеза, дотад тражена, 
сада била неостварљива. Руска влада није одустала од свог захтева 
и настојала је да подстакне султана да са бугарском владом закључи 
споразум који би „максимално понизио кнеза Александра и ство- 
рио предуслове за његово касније уклањање с престола“! 

Крајем децембра 1885, „између Порте и бугарске владе отпо- 
чели су преговори“ који су окончани 1. фебруара 1886. потписи- 
вањем уговора, који је потом поднет на потврду великим државама. 


1 История внешней политики... 246-247. 

Уговор је предвиђао предају Источне Румелије, која би и даље фор- 
мално остала у саставу Турске, на управу кнезу Батенбергу, „који 
је у току наредних пет година требало да обавља и дужност гуве- 
рнера“. Поред тога, разматрана је и могућност закључења војног 
савеза Турске и Бугарске. Руска влада није иступила против спо- 
разума, али је захтевала искључење члана о војном савезу. Исто- 
времено, Русија је инсистирала да велике државе у случају потврде 
бугарског кнеза, учине то без помињања његовог имена као гувер- 
нера Источне Румелије. Руском ставу о кнезу Батенбергу успроти- 
вила се Аустроугарска, која је са Великом Британијом и Италијом 
инсистирала да се име кнеза нађе у споразуму. Кнеза Батенберга 
подржала је и Турска, па се султан Абдулхамид П у неколико 
наврата, посредством Нелидова, обраћао Петрограду да не спре- 
чава помињање имена бугарског кнеза. У исто време, Порта је пред- 
лагала да Русија одустане од захтева да гувернера потврђују велике 
државе. Став Цариграда произилазио је из страха од прекида бугар- 
ско-турских преговора, што би, сматрала је Порта, до крајњих гра- 
ница искомпликовало односе у земљи, а тиме и у Европи. Пошто 
су се увериле у одлучност руске владе да истраје у својим захте- 
вима и иакои што су издејствовале признање персоналне уније, 
западне државе пристале су на предлог Русије. То је омогућило 
да 5. априла 1886. у султановом двору, палати Топкапи, у Цари- 
граду, „амбасадори шест великих држава и представник Турске, 
потпишу акт који је представљао унеколико измењен бугарско- 
-турски уговор, у складу са захтевима Русије“. Потписивање 
Топкапског акта, означило је „међународно признање уједињења 
двају делова Бугарске“. 

Руска дипломатија је после тога морала да одреди нови пра- 
вац своје политике у Бугарско), али то није било лако јер је „нови 
курс стваран лод утицајем низа фактора, у првом реду спољнопо- 
литичког положаја Русије“. Поверење Петрограда у савезнике било 
је „знатно уздрмано“, а уз то, још једном се потврдило да је Велика 
Британија, као и раније, остала главни противник Русије на Истоку. 
„Руско министарство спољних послова сматрало је због тога да је 
неопходно да води опрезну политику у сагласности са европским 


1 АВПРИ, ф. Канцелярия, Отчет министра иностранных дел за 1886, лл. 101 
–10206; Въьнешната политика на България. Документи, Т. 1, София, 1978, 787 
-792; История внешней политики..., 248-249. 

државама“, те да настави тражење могућности за продужење 
сарадње са Немачком и Аустроугарском. У Бугарској је позиција 
Русије била не само ослабљена, већ је однос руске владе са „поли- 
тичким чиниоцима био на ивици прекида“. Пошто није могао да 
измени стање у Бугарској, Петроград је „настојао да очува мир 
на Балкану“. Предузети су кораци за побољшање одиоса са Тур- 
ском чему је тежио и Абдулхамид П], у првом реду зато да би оси- 
гурао заштиту мореуза. Иако није превише веровао султановом 
предлогу, Александар Ш је пристао да изађе у сусрет његовој 
жељи за зближавањем две земље. Међутим, руски цар је сматрао, 
„да савез са Турском може бити закључен на основу одредбе о 
затвореним мореузима“. То је сведочило да су и Русија и Турска 
желеле пре свега да осигурају мореузе, али су догађаји у Бугар- 
ској потиснули у други план преговоре о склапању савеза. Међу- 
тим, остала су „отворена врата“ за руско-турску сарадњу по буга- 
рском питању. 

Оријентација на Аустроугарску утицала је на јачање опози- 
ције против кнеза Александра која је тражила подршку од Русије. 
У ноћи између 20. и 21. августа 1886, група завереника, бутарских 
официра, збацила је кнеза Батенберга. Тако је уз помоћ „агената 
царске владе“ кнез био уклоњен, да би потом у Софији била форми- 
рана проруска влада на челу са митрополитом Климентом и вођом 
Либералне партије, Ванковом. То је отворило нову бугарску кризу, 
која је такође попримила међународни карактер. Криза је потрајала 
до марта 1888. и завршила се неуспехом Русије да у своју корист 
дипломатским путем реши династичко питање у Бугарској. О при- 
премању завере бугарских официра, Петроград је био обавештен 
већ у јулу 1886. године. У припреми детронизације кнеза Батен- 
берга руска влада, као и њени представници у Кнежевини, нису 
директно учествовали. Придржавајући се већ заузетог става, влада 
у Петрограду односила се према покрету са „неповерењем и сас- 
вим уздржано“. Цар је с тиме био сагласан, прибојавао се да „то 
није озбиљан покрет већ мамац за нас“. Због тога су руске дипло- 
мате добиле иструкције да не ступају ни у какве преговоре са заве- 
реницима и да се држе по страни. О одлуци да се неће мешати у 
догађаје у Бугарској, Петроград је известио Берлин, Беч и Цари- 
град. Показало се да је таква одлука била исправна стога што су, 
после неколико дана, присталице кнеза Батенберга извршиле 
нови преврат и вратиле га на престо. Власт је преузело трочлано 

регенство предвођено Стамболовом, због чега се за Русију поново 
поставило питање „како обиовити утицај на бугарску владу“. 

Руска влада је, међутим, настојала да добије подршку Немачке, 
па је Гирс 26. и 27. августа у Францесбадену, а затим и 2. и 4. септем- 
бра 1886. у Берлину разговарао са Бизмарком о догађајима у Бугар- 
ској. Потврђена је „неопходност заједничког деловања три двора“, 
при чему је превасходна намера била да се „заустави ширење кризе 
на Балкан“. Бизмарк је обећао Гирсу да ће помоћи његову владу у 
настојању, да не допусти повратак кнеза Батенберга. После збаци- 
вања Батенберга, руски дипломата, П. М. Богданов, који је упра- 
вљао Генералним конзулатом у Софији, добио је инструкцију 
у којој је између осталог стајало „... будите крајње уздржани, не 
мешајте се у сукоб партија, постарајте се по могућности да их поми- 
рите, уверите Бутаре да Русија не размишља о окупацији Кнеже- 
вине“. У међувремену, влада у Софији обратила се цару Алексан- 
дру ПЦ], за покровитељство и помоћ. Цар је одговорио лаконски: 
» . сва пажња Русије усмерена је ка томе, да осигура Бугарску од 
спољне опасности“. Уочавајући крајњу затегнутост прилика у самој 
Бугарској, у Петрограду су сматрали да је потребно не само при- 
знати, већ и подржати нову владу Каравелова и упутити јој поруку 
да Русија жели сарадњу са њом. Убрзо потом, у Софију је упућен 
специјални царев изасланик, генерал Н. С. Долгоруков, са задатком 
да саветује бугарској влади да размотри могућност скорашњег сази- 
вања Великог народног собрања; да објави потпуну амнестију офи- 
цира који су остали лојални Батенбергу; да изабере регентски савет 
и образује нову владу састављену од представника свих партија 
и да потом приступи избору новог кнеза. Мисија Долгорукова није 
могла да се оствари, јер се у међувремену, 29. августа 1886, кнез 
Батенберг вратио у Бутарску.! 

Кнез Батенберг је и поред свих неспоразума са Русијом, ипак 
бно свестан да без њене подршке не може да сачува престо. Због 
тога се обратио цару Александру Ш, са молбом да призна његов 
повратак. Телеграм цару Александру Ш, Батенберг је завршио 
речима: „Русија је даровала мени... круну и ту круну ја сам спре- 
ман да вратим моме цару“. Цар Александар Ш је сада био спре- 
ман да прихвати бугарску круну: „Не могу да одобрим ваш повра- 
так у Бугарску, јер ће имати лоше последице за земљу, пошто је 


1 История внешней политики... 2492,50. 

и досад престо био изложен тешким искушењима ... Ваше Вели- 
чанство зна, што му остаје да уради . После тога кнезу Батенбергу 
није преостало ништа друго, већ да по други пут оде из Бугарске, 
али овога пута заувек. Русија из тога није извукла никакве користи, 
кнез је уочи одласка образовао регентство на челу са Стамболовом 
које је било непријатељски настројено према Русији. Унутрашњу 
политику Стамболова „карактерисала је реакција, жесток обрачун 
са неистомишљеницима, у првом реду познатим русофилима, док 
је у спољној политици спроводио отворени проаустријски курс". 
Односи Петрограда и Софије поново су се заоштрили, после чега 
је руска влада одбила да призна регентство за закониту власт. 

Петроград је истовремено безуспешно захтевао да се заустави 
прогон учесника преврата против кнеза Батенберга, као и „прору- 
ски настројених личности“ у Бугарској. Али, као и много пута пре 
тога, у владајућим круговима није било јединства у начину деловања. 
Гирс је предлагао цару да нормализује односе са новом бугарском 
владом, заједничким деловањем са Немачком и Аустроугарском. Био 
је одлучан противник примене војне силе у Бугарској, како су то 
„захтевали неки од руских дипломата и конзервативних друштвених 
кругова“. Цар Александар Ш и сам је признао да постоји опасност 
од примене војне силе, али се одлучио за директан притисак на владу 
у Софији, при чему је одбацио Гирсов предлог да се успостави било 
какав контакт са регентством и владом. Колико је цар Александар Ш 
био истрајан у одбијању да призна ново стање у Бугарској, сведочи 
и његов запис на једном телеграму из Софије: „Нама припада да им 
наређујемо, а никако да улазимо у преговоре“. Тиме је у одређивању 
руске политике у Бугарској, Гирс био принуђен да се потчини цару, 
нако лично, по речима немачког амбасадора у Петрограду, Швај- 
ница, „није одобравао... то што је произашло [у руској политици] 
после 21. августа“. Крајњи резултат био је да је руска влада одбила 
да призна владу у Софији н тежила је њеној дискредитацији у очима 
Бугара са циљем, да „изазове незадовољство и према регентству и 
према министарству“. По њеном мишљењу, то је требало да доведе 
до пада Стамболова, а потом и до „образовања русофилске владе и 
избора кнеза којег би предложио Петроград“. 

За спровођење тога плана, руска влада је одлучила да пошаље 
у Софију генерала А. В. Каулбарса. Његов задатак био је да преда 
регенству, „које је сматрано незаконитом владом“, царев захтев 
у коме је од владе тражио да прекине суђења учесницима завере 

услови за слободне изборе за Народио собрање. Мисија Каул- 
барса „означава директно мешање руске владе у унутрашње послове 
Бугарске“, али цар Александар Ш и његово окружење нису тако 
мислили. (Они су на мисију гледали као на остварење „мировног про- 
грама“, који ће „успоставити спокојство у Бугарској и нормализо- 
вати руско-бугарске односе“. Делатност Каулбарса, који је у Софију 
стигао 25. септембра 1886, произвела је супротан резултат од оче- 
киваног. Његова „тврда позиција“ наишла је на чврст отпор владе 
у Софији која није желела да напусти власт под руским притиском. 
Генерал Каулбарс је због тога, 18. новембра 1886, упутио бугарској 
влади декларацију о прекиду дипломатских односа, после чега је са 
„целокупним дипломатским представништвом напустио Софију“. 
Прекид односа између Русије и Бугарске довео је до заоштравања 
руско-аустријских односа до таквих размера, да је заправо означио 
почетак краја Савеза три цара. Калноки је ишао толико далеко да је 
чак припремао и рат против Русије, уколико се она одлучи на оку- 
пацију Бугарске. Бизмарк, који није желео сукоб између две државе, 
упорно је опомињао руску владу да се уздржи од решавања бугарског 
питања силом. Тако се крајем новембра 1886, вишегодишњи труд 
руске дипломатије да се очува Савез три цара показао узалудним. 
Криза око Бугарске тиме се још више заоштрила, због чега је 
и Турску захватило неспокојство. Турска је додуше признала нео- 
пходност мисије генерала Каулбарса, влади у Софији је саветовала 
да „попусти пред захтевима Русије“ и подржала кнеза, Николаја 
Дадиана, као руског кандидата на бугарски престо. Међутим, сада 
се у спор умешала и Аустроугарска. Калноки је уверавао Петроград 
да ће његов „програм деловања“, као и раније, бити у оквиру „спора- 
зума три царске владе о немешању у унутрашње ствари Бугарске". 
У стварности, било је другачије, јер су аустријски агенти у Бугар- 
ској наставили да делују по старом. Инструкције министарства 
подстицале су их да охрабрују присталице бившег кнеза, Батен- 
берга, да заједно са енглеским агентима шире антируско располо- 
жење у земљи. Владајући аустроугарски кругови, били су од самог 
почетка незадовољни мисијом генерала Каулбарса. После притиска 
од стране Бизмарка, Калноки је 25. септембра 1886. предао Бер- 
лину декларацију, у којој је речено „да влада у Бечу неће онемогућа- 
вати слободу деловања Русије“. И поред тога, Беч је признао зако- 
нитост регентства, као и избор Народног собрања, али је оштро 

осудио мисију Каулбарса у Бугарској. За разлику од Бизмарка, Кал- 
ноки није подржао „руског кандидата на бугарски престо“, већ је 
руску намеру примио доста хладно. 

У јесен 1886, Бизмарк је објавно подршку курсу руске владе у 
Бугарској, чиме је наизглед стао на њену страну по питању избора 
будућег бугарског кнеза. Бизмарк је истицао да то ради у инте- 
ресу Русије и наглашавао пријатељство према њој, али је истовре- 
мено чинио све што је било у његовој моћи како би „испровоци- 
рао руско-енглески конфликт“. Посредством руског посланика у 
Берлину, Петра Шувалова, подстицао је руску владу да окупира 
Бугарску. У септембру и октобру 1886, Херберт Бизмарк је, у 
тренутку када је ступио на место државног секретара за спољне 
послове, у више наврата говорио руским дипломатама, Шувалову 
и Муравјову, да ради супротстављања бугарској влади, Русија може 
да прибегне и војној сили. Херберт Бизмарк је притом обећао да 
ће влада у Берлину подржати тај корак и сматрати га законнтим. 
Крајем иовембра 1886, канцелар Бизмарк је отишао корак даље 
када је отворено дао до знања цару Александру Ш да ако би се, у 
случају руске окупације Бугарске, „Аустроугарска одлучила за рат, 
не би добила подршку Немачке". Петроград је сваки пут одбацио те 
„провокативне савете“, добро је разумео да би окупација Бугарске 
представљала претњу за европски мир. Крајње заоштравање про- 
тивречности у вези с бугарским питањем у јесен 1886, поставили су 
у први план поново Бизмаркову замисао о увлачењу Русије у нови 
рат, овога пута, због Бугарске. Немачка дипломатија је предузела 
кораке како би конфронтирала Велику Британију и Русију, исто- 
времено настојећи да се успоставе везе између Лондона и Беча, 
а ради супротстављања руској политици. Те Бизмаркове мане- 
вре најгачније је окарактерисао енглески председник владе, Солс- 
бери, у писму краљици Викорији, када је рекао да Бизмарк „жели да 

Русија заузме Цариград". Када се због тога Аустроугарска, Велика 
Британија и Турска нађу у рату са Русијом, Немачка ће, писао је 
Солсбери, „очувати благонаклону неутралност и ако јој околности 
допусте нанеће нови ударац Француској“. 

Почетком новембра 1886. противуречности између Русије и 


њених противника о бугарском питању достигле су критичну тачку. 


1] История внешней политики..., 251-252. 


2 История внешнец политики.., 252-253; М. Ю. Золотухин, над. дело, 141-204. 

У Западној Европи пронеле су се гласине да Русија припрема оку- 
пацију Бугарске. Солсберијев говор у Енглеском парлементу, 
9. новембра 1886, није остављао никакве недоумице о томе шта 
би се могло десити. Солсбери је изјавио да ће ако Аустроугарска 
објави рат Русији, Велика Британија следити њен пример. Охраб- 
рен подршком Велике Британије, Калноки је у парламенту изјавио, 
да ће у случају да се Русија одлучи за окупацију Бугарске, Аустро- 
угарска „прибећи одлучним мерама“. У Русији су такви наговештаји 
н иступи изазвали „велико узнемирење“. С „посебним негодо- 
вањем“ примљен је Калнокијев говор, јер је Аустроугарска била 
савезник Русије. Приликом сусрета са немачким послаником, Швај- 
ницом, Гирс није крио огорчење када је рекао: „Целокупно незадо- 
вољство усмерено је сада против Аустрије. Заборављен [је] Солс- 
бери, Енглеска и сама Бугарска“. Обавештавајући у фебруару 1887, 
о том разговору Бизмарка, Швајниц је писао да „целокупно руско 
друштво“, посебно војни кругови, „изражавају мисао о неопход- 
ности усмеравања свих војних снага против Аустроугарске“. Изне- 
нађен реакцијом коју је његов говор изазвао у Русији, Калноки је 
посредством амбасадора Волкенштејна уверавао Гирса да он треба 
да „умири јавно мњење своје земље“. Калноки је тврдио да је „његов 
говор био у највећем степену мирољубив“, да он заправо „тражи 
могућност заједничког деловања са Русијом“. 

Иако је Калноки кориговао своје изјаве, у руском министарству 
спољних послова поново се појавио страх од „стварања антируске 
коалиције“. После иступања аустроугарског министра спољних 
послова, Гирс је писао амбасадору у Бечу, Лобанов-Ростовском, 
да је Калноки „срушио поверење у ефикасност и у само постојање 
тројног споразума ... Тројни савез не постоји више, иако још није 
замењен другом комбинацијом“. Ту чињеницу уочавале су и друге 
стране дипломате, један од твораца савеза немачки дипломата, 
Швајниц, изразио је то у извештају из децембра 1886: „Савез три 
цара, на коме сам ја радио од 1882, срушен је, Русија и Аустрија 
стоје једна према другој као непријатељи и биће веома тешко пре- 
дупредити војни сукоб, или пак одржати га још годину дана до 
његовог истека“. 

Нова „ратна узбуна“, која се прво осетила у Лондону и Бечу, 
узнемирила је европско јавно мњење. Мако су се енглеска и 
аустријска влада узајамно подстицале на одлучне мере, до сукоба 
није дошло „због тога што ниједна од њих није желела прва да 

отпочне рат“. Иступања Солсберија и Калнокија постигла су ипак 
свој циљ, „онемогућили су Русију и принудили је да се одрекне 
активне политике у Бугарској . Руска влада је „наставила старим 
правцем“, испољавала је крајњу уздржаност и заинтересованост за 
мирно решење бугарског проблема. Да би појаснио мисију гене- 
рала Каулбарса, Гирс је крајем новембра упутио нову инструкцију 
посланицима Русије акредитованим на дворовима великих европ- 
ских држава у којој је настојао да оправда његову делатност. Гирс 
је посебно наглашавао да „руска влада не одустаје од испуњења 
својих задатака у Бугарској“, али да ће настојати да их „достигне 
мирним путем, при чему неће нарушавати важеће међународне уго- 
воре“. Циркулар руског министра унеколико је вратио спокојство 
у Европи, мада је било јасно да прекид руско-бугарских међудржа- 
вних односа у потпуности одговара противницима Русије. 
Неуспех устанка у Силистрији и Русеу дубоко је разочарао 
Петроград. Извештаји из Бугарске о стрељању вођа побуне толико 
су разгневили Александра Ш, да је он у „првом тренутку био решен 
да приложи тридесет милиона рубаља из својих личних средстава за 
окупацију Бугарске“. Да би донекле спасао част свога министарства, 
Гирс је био спреман да предложи низ нових мера ради нормализа- 
ције руско-бугарских односа и решења бугарског питања. Сви ти 
предлози били су далеко од реалног решења, тим пре што нису одго- 
варали ни „међународним приликама, а ни ситуацији у самој Бугар- 
ској“, у којој је нову владу формирао Стоилов, пошто је Радославов 
поднео оставку. У јулу 1887. у Бугарској су ствари кренуле 
„са мртве тачке“, Народно собрање изабрало је за бугарског кнеза 
Фердинанда Кобурга, штићеника Аустроугарске. Калноки је тиме 
био задовољан, у разговору с турским амбасадором рекао је да је 
избор новога кнеза „добар знак успостављања поретка у Бугар- 
ској“. Истовремено, енглеском амбасадору Пажу саопштио је „да је 
бугарско питање закључено и да не може бити политичких протеста 
против кнеза кога су Бугари добровољно изабрали“. Потом је Кал- 
ноки додао, да ће династичко питање у потпуности бити решено 
ако избор Фердинанда одобри и Турска. Што јасно говори, да је 
избор Кобурга отварао влади у Бечу пут за ширење свог утицаја у 
Бугарској. Међутим, признање Кобурга за кнеза, нашло се у жижи 
борбе међу европским државама у завршној фази бугарске кризе, 
све до 1888. Избор кнеза Фердинанда и његов долазак у Бугарску 
био је непријатно изненађење за Русију, тамо су још увек веровали 

да се он неће одлучити на тај корак без сагласности великих држава. 
Царска влада је 12. августа званично саопштила европским вла- 
дама, да она сматра његов избор и долазак у Бугарску незако- 
интим. Али, кнез Фердинанд је 2. септембра, одмах по доласку у 
Бугарску поново поверио Стамболову да образује нову владу што 
је било „крајње непријатно за Русију“. У Петрограду у прво време 
нису веровали да се кнез Кобург одлучио на тај корак, без спора- 
зума са великим државама и Турском. Руска влада је тим поводом 
званично саопштила европским владама и Порти, да она одлучно 
осуђује појаву Кобурга у Бугарској. Његов избор Русија је сматрала 
незаконитим, да би на крају предложила да у Софију пошаље руског 
регента ради организације избора новог кнеза. Као и много пута у 
прошлости, Русија је била усамљена, уз то показало се да Бизмарк, 
на чију се подршку рачунало, не сматра планове Петрограда реал- 
ним. Немачки канцелар оценио је те планове као „детињарију и 
није веровао у њих, стога је само на речима подржавао Русију, а у 
стварности је деловао против ње. Бизмарк не само што је иступио 
против руског плана о слању у Бугарску регента кога одреди Петро- 
град, већ је ишао наруку ширењу аустријског утицаја на Балкану. 
Продужавајући да игра улогу „покровитеља Русије“, Бизмарк 
је уистину радио на формирању блока држава које би предста- 
вљале противтежу руској балканској политици. У исто време, Гирс 
је настојао да бугарско питање реши без подршке Бизмарка, и то 
у директним преговорима са Турском. То је утицало да су у марту 
1887. на инацијативу Абдулхамида ПІ, обновљени тајни руско-тур- 
ски преговори ради регулисања кризе у Бугарској. Политичка позн- 
ција Турске у вези с бугарским питањем остала је непромењена, 
што је изразио Абдулхамид П у разговору с енглеским амбаса- 
дором марта 1887: „Ја желим да се мој велики везир у односу на 
бугарске послове придржава политичке линије, која је у саглас- 
ности са Великом Британијом и Аустријом, међутим у датом слу- 
чају такође тежим да избегнем повод да нанесем штету Русији. 
Ја не могу себи да дозволим да наљутим руског императора...“. 
Међутим, између августа и октобра 1887. појачан је притисак на 
Порту од старне противника Русије, у жељи да се не дозволи зајед- 
ничка акција две државе по династичком питању у Бугарској неза- 
висно од западноевропских влада. Султана су, да би га одвојили од 
Русије, упозоравали на могућност антитурских покрета не само у 
Бугарској, већ и у Србији, Босни и Херцеговини и Македонији. 


Душка М. Ковачевић 


То је утицало да настојање Петрограда да од Абдулхамида 11 добије 
пристанак за оставку владе у Софији и за одлазак кнеза Кобурга из 
Бугарске, претрпи неуспех. 

Крајем 1887, бугарска криза достигла је тачку усијања, до 
крајње границе заоштрили су се не само руско-аустријски, већ и 
руско-немачки одиоси. Што је Бизмарк и наслућивао, када је у 
писму амбасадору у Бечу, Рејсу, нагласио: „Гроф Калноки је одба- 
цио руски предлог о односу према Бугарско). Ја се плашим да ће то 
бити лоше не само за аустријске, већ и за немачке интересе”. Као и 
годину дана раније, појавила се опасност од општеевропског рата. 
Бизмарк је поново упозоравао да ако Аустрија не жели рат тада не 
сме на руске потезе да одговара силом, у противном, „то је... рат . 
Поводом нове кризе, војни крутови у Немачкој и Аустроутарској, 
добили су најширу подршку јавног мњења. Генералштабови дојуче- 
рашњих савезника Русије отпочели су већ у децембру 1887. израду 
оперативних ратних планова, усредсређених против Русије. При- 
ликом сусрета са Калнокијем у Фридрихсруеу, 16. септембра 1887, 
Бизмарк је бечкој влади дао пуну слободу деловања у Бугарској. 
Питање подршке Русији сада је врло мало занимало Бизмарка. Било 
је очигледно да је Аустроутарска у Бугарској, као раније у Србији 
и Румунији, постигла преовлађујући утицај. 

Октобра 1887. владе Аустроугарске, Италије и Велике Бри- 
таније постигле су пуну сагласност у вези с бугарским питањем. 
Тиме су била створена два блока држава по бугарском питању, на 
једној страни биле су Аустроутарска, Велика Британија и Италија 
које је подржавала Немачка, а на другој, Русија и Француска. Кално- 
кија је то охрабрило у толикој мери да је почетком новембра 1887. 
изјавио у делегацији у парламенту, да никаква интервенција про- 
тив Бугарске од стране Русије није прихватљива и да ће у том слу- 
чају Аустроугарска иступити против ње. Како је „изненада искр- 
сла“, тако је и „спласнула та војна криза“, али главни задатак руске 
дипломатије остао је нерешен. Када је почетком 1888. дошло до 
смањења напетости између Русије и Немачке, Гирс се поново обра- 
тио за помоћ Бизмарку у намери да заједнички изврше притисак 

на султана да објави да је новоизабрани бугарски кнез, Фердинанд 
Кобург, узурпатор. Као резултат напорних дипломатских прего- 
вора у Берлину и Цариграду, Русија је добила тражену изјаву, која 


1 История внешней политики..., 254-256. 


Русија у међународним односима 1865-1804 


138 | 


1 


је потом упућена бугарској влади. Била је то у ствари нота вели- 
ког везира од 5. марта 1888. у којој је стајало да избор Кобурга за 
кнеза није добио сагласност држава због чега је његов боравак у 
Бугарској проглашен незаконитим и у супротности са одредбама 
Берлинског уговора. Али, та нота „никога ни на шта није обавези- 
вала и није имала никакве последице“, она је у ствари представљала 
само „једнострано задовољење које је могла добити Русија у вези 
са династичким питањем у Бугарској. Тако Русија није успела да у 
својој орбити задржи земљу на коју је усмерила сву пажњу и за чије 
ослобођење је било „утрошено толико снаге и средстава“. Није се 
очувао ни Савез три цара, оштре супротности између Русије и Аус- 
троугарске, као и аустро-немачка солидарност утицали су на његов 
крај. Како је остала без подршке савезника, Русија је такође изгу- 
била и утицај у балканским државама у чијем стварању је и сама 
учествовала. Био је то њен највећи неуспех! 


М. Ю. Золотухин, нав. дело, 204-273. 


Душко М. Ковачевић 


Руско-ФРАНЦУСКИ САВЕЗ 


КРАЈ САВЕЗА ТРИ ЦАРА 


У систему европских савеза створених између 1879. и 1883, 
„централно место припадало је Немачкој“. Двојни аустро-немачки 
савез и Тројни савез Немачке, Аустроугарске и Италије „потен- 
цијално су угрожавали Русију“. Уједињење Бутарске у септембру 
1885. у „условима опадања руског утицаја на Балкану и политичког 
и економског продора Аустроутарске у регион“, противуречило је 
суштинским интересима Русије. Био је то свакако један од најваж- 
нијих разлога, због чега је у то време руска дипломатија енергично 
захтевала успостављање пређашњег стања у Бугарској. За Русију, 
као и за међународне односе у Европи, „последица бугарског ује- 
дињења био је фактички крах Савеза три цара“. На заседању Пет- 
роградског словенског добротворног друштва, 2. децембра 1885, 
генерал П. П. Дурново је са „таквом мржњом говорио о Аустро- 
угарској због њеног непријатељског држања према Русији у вези 
с бугарским питањем да је то изазвало не само незадовољство владе, 
већ га је због тога укорио и сам цар Александар“. Криза изазвана 
уједињењем Бугарске заоштрила је тако до крајњих граница, већ 
одраније поремећене руско-аустријске и руско-немачке односе. 
Посебно неспокојство за Петроград представљало је удаљавање од 
Берлина, јер су Русију и Немачку везивали и приближавали „крупни 
политички и економски интереси“. Управо због те чињенице на 
савез са Немачком у руском министарству спољних послова гле- 
дало се као на „основу политичког система, створеног ради очу- 
вања европског мира“. Поводом кризе у Бугарској поставило се и 
питање сврсисходности одржавања споразума са Немачком, на чију 
подршку се у Петрограду дуго рачунало у циљу ограничења дело- 
вања Аустроугарске на Балкану. У низу кризних ситуација показало 
се да се на Немачку, ипак, не може рачунати. Тако је „најслабије 

место“ Савеза три цара, непомирљиво супарништво између Русије 
и Аустроугарске, као и недостатак жеље Немачке да буде непри- 
страсан арбитар, довело до краха свих дипломатских комбинација 
у вези с његовом даљом судбином. Неуспех Савеза три цара терао 
је Русију да потражи нова решења како би ојачала своје позиције у 
међународним односима. 

Држава с којом је Русија могла да покуша да успоставн нове 
савезничке односе, а са којом се њени политички интереси нису 
тако директно и оштро сучељавали, као са Великом Британијом 
и Аустроугарском, била је Француска. Обе државе имале су „заје- 
дничког противника“, Велику Британију. Док је супарништво 
између Француске и Велике Британије постојало у Египту и на 
Средоземљу, између Велике Британије и Русије оно се испоља- 
вало у првом реду у Централној Азији. Главни противник Фран- 
цуске остала је и даље Немачка, према којој је Русија, словом уго- 
вора о Савезу три цара, „била обавезна да очува неутралност у 
случају иовог немачко-француског сукоба“. Када је 1881. прихва- 
тила те одредбе Русија је била ослабљена тек завршеним ратом са 
Турском, уз то није могла да рачуна на Француску као значајног 
политичког чиниоца. „Обнова моћи и утицаја Француске“, навела 
је Петроград на помисао да би управо она могла бити гарант очу- 
вања мира у Европи. Заоштравање односа, у првом реду са Вели- 
ком Британијом н Италијом, на почетку колонијалне експанзије 
европских држава, те стална затегнутост односа с Немачком, изо- 
ловали су Француску. Тиме су средином осамдесетих година ство- 
рене „објективне претпоставке“ за зближавање Русије и Француске. 

Париз се са „посебном пажњом“ односио према избору новог 
посланика, у Петроград је упућен угледни дипломата, А. Лабулеј. 
Циљ је био да се пре него што се пронађу путеви за закључење 
савеза са Русијом, уреде међусобни дипломатски односи. Већ при- 
ликом прве аудијенције посланика Лабулеја у новембру 1886, Алек- 
сандар Ш наговестио је да Русија не жели само побољшање односа 
са Француском, већ сматра да је неопходно усаглашено деловање 
двеју држава. Александар ІІ на пријему је рекао Лабулеју: „Ми 
се уздамо у Вас и Ви се уздате у нас. Ја се надам да Француска то 

схвата“. Царево мишљење није било усамљено, интерес за међу- 
собио зближавање испољио се не само у владајућим круговима већ 


1 История внешней политики..., 259. 


Душко М. Ковачевић 


ну јавном мњењу Русије. Руска штампа је томе посветила посебну 
пажњу, наговештавајући да би тај савез могао постати противтежа 
енглеско-немачкој коалицији и „надмености берлинског кабинета 
у решавању међународних проблема“. Развој догађаја у Бугар- 
ској приморао је руску владу на такво деловање, али сагласности 
око „пута изласка из кризе није било“. Постојала су различита, чак 
опречна виђења двора, Министарства спољних послова н штампе, 
Положај Гирса, „као руководиоца спољне политике, био је у том 
тренутку „просто очајан . Сабуров, Зиновјев и Жомини у самом 
министарству, Нелидов у Цариграду, Моренхајм у Паризу, Шува- 
лов у Берлину, „често су деловали сваки на своју руку, без саглас- 


· ности и чак у супротности са инструкцијама министра“. На спољну 


политику утицао је и сам цар Александар Ш, који је говорио да је он 
„сам свој министар спољних послова“. Уверен у своју непогреши- 
вост, цар је често давао сугестије које су биле плод његових „импу- 
лсивних осећања или погледа“. Изгледало је да руска влада делује, 
као „кола којима су коњи упрегнути спреда и отпозади и сви вуку 
на своју страну .' 

Гирс је што се бугарског питања тицало, рачунао на Бизмар- 
кову подршку, стога је од посланика у Берлину, Шувалова, захте- 
вао да појасни канцеларове погледе, „ако Русија и поред све жеље 
да остане верна политици мира“ буде принуђена да се сукоби 
са Аустроугарском. Приликом сусрета са послаником Шувало- 
вим почетком октобра 1886, Бизмарк је потврдио спремност да 
подржи начела уговора из 1881, при чему је истакао „неопходност 
очувања територијалне целовитости Аустроугарске“. Бизмарк је 
изјавио да аустро-немачки утовор из 1879. не обавезује Берлин, 
да „штити Аустроугарску у њеној источној политици“. Другим 
речима, писао је Шувалов, „ни за Бугарску, ни за мореузе, ни за 
Цариград, Немачка неће извући мач“. И овог пута показало се да 
у разговору с Бизмарком није било ничег новог за руску диплома: 
тију. Неуспех мисије Каулбарса у Бугарској принудио је, међутим, 
Петроград да затражи подршку Берлина. Цар Александар Ш био је 
још увек уверен да је Немачка у бугарском питању стала на страну 


і Ооситепћ фрјотанаџе5 апсаіѕ (1871-1914), Т.У, Раліѕ 1931, 328, 330, 333, 
362; И. С. Рыбаченок, „Русско-французские отношения второй половины 80-х 
годов ХІХ в. на страницах русских газет”, у Проблемы истории СССР, Москва 1973, 
193-213; Пге Сгоѕѕе Роііік_., Ва. У, 980. 

Русије. Али тек што је Шувалов 5. новембра 1886. отпочео разго- 
воре са Бизмарком, амбасадор у Паризу, Минстер, обавестио је 
министарство спољних послова у Берлину да су између Петрограда 
и Париза отпочели преговори. После тога, затражено је мишљење 
амбасадора у Петрограду, Швајница, али он је тврдио да у реша- 
вању Источног питања руски цар рачуна само на подршку Немачке. 
Швајниц је још додао да се Русија неће приближити Француској 
„све док... постоји нада да она уз нашу сагласност може да заузме 
мореузе“. Министарство спољних послова одговорило је Швајницу, 
да Немачка неће ускратити подршку Русији да их заузме. Био је то у 
ствари само „аванс“ у намери да се Русија „гурне“ у рат на Истоку, а 
за то време Немачка би се „обрачунала“ са Француском. У Берлину 
су добро знали да није довољна само сагласност Немачке за заузи- 
мање мореуза, већ да ће препреке на том путу за Русију бити Велика 
Британија и Аустроугарска. ! 

Али, мореузи у том тренутку нису представљала приори- 
тет, руска влада је настојала да пре свега „стабилизује прилике на 
Истоку“. Готово у исто време, у руском министарству спољних 
послова, почели су размишљати о „замени Савеза три цара спо- 
разумом само са Немачком“. У лето 1886. у руској штампи отпо- 
чела је антинемачка камлања коју је најавио Катков у Московским 
вестима. До уједињења Бугарске, Катков је био одушевљени бра- 
нилац Савеза, у коме је „видео гаранцију монархистичког прии- 
ципа и поретка у Европи, али је деловање влада у Бечу и Берлину 
донело разочарање . Истовремено је лист Берзанске весши као 
будућег савезника Русије и противтежу „лажном савезу“ са Аус- 
троутарском и Немачком, означио Француску. То је натерало руско 
министарство спољних послова да средином децембра 1886. изда 
званично саопштење у Владином маснику, о потреби „одржавања ... 
добрих односа са Немачком и да је штампа изгубила оријентацију“. 
Да би се умирио Берлин наглашено је да ће се Русија као и раније 
„са дужном пажњом односити ... према немачким интересима“. 
Међутим, саопштење је послужило уреднику Московских вести, 
Михаилу Каткову, да сачини „личну белешку" за цара Александра 
Ш. Био је то покушај „директног деловања на цара“, ради промене 


1 В. М. Хвостов, История дипломатии, 240-249; А. С. Ерусалимским, Бисмарх, 
дипломатия, милитаризам, Москва 1968, 242-270, История внешней политики._, 
262-264. 

спољнополитичке оријентације Русије. Катков је тврдио да Русија 
у спровођењу спољне политике треба да се „руководи само својим 
националним интересима, а да притом остане у добрим односима 
како са Фраицуском, тако и са Немачком“. Али, већ у белешци од 
6. јануара 1887. Катков се критички осврнуо на Савез три цара, при 
чему је истицао да је за Русију нужно приближавање Француској, 
у случају рата са Великом Британијом, „отвореним противником 
руске политике“, или, пак, са Аустроугарском. Катковљева белешка 
наишла је на царево одобравање, што је Александар потврдио 
18. јануара 1887. у разговору са Гирсом. „Раније сам мислио да је 
то само Катков, али сам убеђен да је то цела Русија“, да би потом 
цар додао „ако се изгуби вера наше јавности у спољну политику 
тада је све пропало“.' 

Слично Каткову и Сабуров је сачинио белешку за цара, о 
„неопходности приближавања Француској и о вредности савеза 
са Немачком за Русију“. Међутим, и поред свега, сви диплома- 
тски планови на двору и у министарству спољних послова, као и 
раније, стваранн су с мишљу да подршку треба тражити од Биз- 
марка. Због тога је руска влада после распада Савеза три цара, 
кренула путем споразума са Немачком. У Петрограду се рачу- 
нало да ће споразум са Немачком обезбедити интересе Русије на 
Балкану, те да ће онемогућити њену „поновну изолацију у међу- 
народним односима“. Посебно је то дошло до изражаја у вези 
с бугарским питањем, када је цар Александар Ш, због могућности 
повратка Батенберга у Софију, одлучно да се обрати цару Вил- 
хелму П. Тим поводом у Министарству спољних послова су за 
то припремали терен, како не би наишли на одбијање или нега- 
тиван став цара Вилхелма и канцелара Бизмарка. Вођење прего- 
вора поверено је Петру Шувалову и његовом брату, тада посла- 
нику у Берлину, Павлу Шувалову. Браћа Шувалов су у разговору 
са државним секретаром министарства спољних послова, Хербер- 
том Бизмарком, 6. јануара 1887, отишли даље него што им је било 
дозвољено од стране министарства спољних послова и дотакли 
су питање о замени Савеза три цара „споразумом само са Нема- 
чком“. Браћа Шувалов нису открила Херберту Бизмарку да изра- 
жавају „личио мишљење", те да немају пуномоћје за такве пре- 
говоре. Они су формулисали и услове могућег уговора, који је 

произлазио из њихове тадашње политичке концепције о потреби 
„очувања неутралности Русије, у француско-немачком сукобу, у 
замену за подршку Русији од стране Немачке на Истоку“. 

Немачки канцелар одобрио је ту идеју и приликом сусрета 

10. јануара 1887, састављен је пројекат руско-немачког уговора на 
основу предлога Петра Шувалова, са Бизмарковим допунама. За 
признање „нскључивог права“ руског утицаја у Бугарској и обећања 
пријатељске неутралности у случају одлуке цара Александра 11 да 
„осигура принцип затворених мореуза и задржавања у сопственим 
рукама кључева од Цариграда“, Немачка је добила гаранцију прија- 
тељске неутралности Русије у случају сукоба са Француском. Обе 
државе су се обавезале на поштовање територијалне целовитости 
Аустроугарске, као и очување њеног дотадашњег утицаја у Србији. 
Међутим, Гирс и Ламздорф су сматрали да је Петар Шувалов пре- 
корачио дата овлашћења, стога су на пројекат уговора гледали као 
на „исувише слаб и нимало озбиљан“. Цар се такође изјаснио, не 
толико против Савеза три цара, већ у првом реду против савеза 
са Немачком у коме он није видео „никакве предности“. Пројекат 
Петра Шувалова, био је стога одбачен. У писму Павлу Шувалову, 
Гирс је констатовао, да он „гледа на предлоге његовог брата кнезу 
Бизмарку као на личне разговоре двојице пријатеља који не могу 
имати никакав званичан карактер“. Гирс је браћи Шувалов стога 
предлагао, „да се не изјашњавају по питању обнове споразума, док не 
виде његову коначну судбину“. Онеспокојен напетошћу у немачко- 
француским односима, брементим могућим ратом, Петроград је зау- 
зео „опрезну позицију“. То је учињено и због тога што су услови 
Уговора о обнови Савеза три цара, Русију обавезивали да у случају 
сукоба Француске и Немачке очува благонаклону неутралност. 

У данима „ратне опасности", крајем 1886. и почетком 1887, 
када се Немачка спремала „на обрачун са Француском, француске 
политичаре „парализовао је страх . Министар спољних послова, 
Флуранс, телеграфисао је Лабулеју 29. јануара 1887, „ ... за Фран- 
цуску је важно да буде у добрим односима са Петроградом, тим 
пре што Немачка подозрева од намере Француске да се приближи 
Русији и постане њен савезник“. Флуранс је тврдио да то навлачи 
на Француску опасност, коју би она хтела да избегне. Лабулеј је 
на сопствену иницијативу 26. јануар 1887. у разговору са Гирсом, 


1 История внешней политики..., 265-268. 

поставио питање о позицији Русије у случају немачког напада 
на Француску. Гирс је, како је писао Лабулеј, у „увијеној форми“ 
обећао да „Русија зна своје интересе“ и да ће „рећи своју реч“. Ламз- 
дорф се изјаснио сасвим другачије, његов одговор, за разлику од 
Гирсовог, на питање посланика о слободи деловања Русије, био 
је много оштрији. „Да и ви дозволите нама да очувамо такву сло- 
боду деловања, не примајући никакве обавезе према вама“, што је за 
Ламздорфа био императив руске спољне политике. Лист Ново време 
о тадашњој политици Русије је писао: „Ако смо, сједне стране, 
дужни да спречимо пораз Француске, то нам с друге следује да учвр- 
стимо везе с Немачком. Без сваке сумње, што се тиче облика вла- 
давине, монархистичка Немачка ближа је Русији од републикан- 
ске Француске. Али, сада се не може занемарити чињеница, да су 
симпатије руског народа на страни Француза, чији интереси се ни 
у чему не сударају с нашим ... Уопште, може се рећи, Немачка је за 
нас оличење садашњости, а Француска могуће будућности. Међу- 
тим, уколико је неопходно са будућим, као и садашњим односити 
се пажљиво, нама је нужно ићи за тим, да ниједна страна не исцрпи 
или не ослаби друту“.! 

Када је прошла непосредна опасност од рата, позиција фран- 
цуске владе се променила. Министар Флуранс захтевао је 13. феб- 
руара 1887, од амбасадора Лабулеја да учини све што је у „њего- 
вој моћи“ како би добио обећање Русије, да ће у случају заплета са 
Немачком „сачувати слободу деловања“. После два дана, Флуранс 
је настојао да посланик преда цару Александру Ш поруку, у којој 
је стајало да „Француска не моли од њега савез“, не „моли од њега 
да преузме било какве обавезе за случај рата“, она „моли само, да 
он сачува слободу деловања“. Та промена објашњава се чињени- 
цом да је француска влада била упозната да је амбасадор Немачке 
у Петрограду, Швајниц, био у зудијенцији код цара. Александар је 
одбио да Швајницу потврди да ће Русија у случају сукоба остати 
неутрална, његова позиција у том тренутку била је сасвим јасна. 
То је видљиво из напомене коју је написао на телеграму посланика 
у Паризу, Моренхајма, који га је обавестио о питању француске 
владе да ли она може да рачуна на моралну подршку Русије у слу- 
чају немачког ултиматума. Александар ПІ категорички је одгово- 
рио, „наравно, да“. Али, Гирс није такав одговор предао Лабулеју, 

већ је то саопштио у форми мање пожељној за Француску. Гирс је 
сматрао да би тражење савеза са Француском, више ослабило „него 
учврстило наше позиције“. 

И поред тога, било је очигледно да је Русија, иако се опре- 
делила за строгу неутралност и очување пуне слободе деловања, 
дала до знања Француској да не жели њен нови пораз. Међутим, 
такође је било јасно да је за њене националне интересе било непо- 
жељно даље слабљење Француске. Руска штампа, најгласније су 
биле Московске вести, оштро је критиковала министарство спољ- 
них послова, позивајући га да успостави пуну слободу деловања која 
ће бити „способнија да очува мир од фаличних савеза и коалиција“. 
Тим поводом огласио се и Катков упутивши нову личну белешку 
Александру І, у којој се недвосмислено определио за савез са 
Француском. Пошто није добио потврду договора постигнутог 
са Шуваловим, Бизмарк је средином фебруара 1887. схватио да је 
пројекат пропао и у француско-немачким односима наступило је 
ново погоршање. Московске вести су упозоравале: „Немачка пре- 
длаже савез Русији на штету Француске. Али Немачка жели слабу 
Русију. Француска, напротив, жели да види јаку Русију. Баланс снага 
у Европи мора се заснивати на уваженој Француској и јакој Русији; 
тада ће се боље уредити и питање унутрашње политике. Све коали- 
ције европских држава садрже у себи клицу сукоба, са изузетком 
Русије н Француске, која се показује природном“. 

Истовремено, канцелар је отпочео кампању и против Русије. 
Посланику у Цариграду наређено је да се држи неутрално у свим 
споровима између Русије и Велике Британије, у којима је подршка 
раније указивана Петрограду. Швајницу је у исто време саветовано 
да изјави Гирсу како Русија више не може да рачуна на немачку 
помоћ у бугарском питању. У истој поруци, Бизмарк је дотакао, 
за Русију најосетљивије питање, оно које се тицало економских 
односа две земље. Гирсу је речено да ће Немачка „заштитити инте- 
ресе свог пољопривредног становништва“, што је значило увођење 

високих царина на руско жито. Званична штампа упозоравала је 
немачке предузетнике на обазривост у пословању са Русијом, због 
њене финансијске слабости. То је натерало руско министарство 
спољних послова да у фебруару 1887. одржи саветовање на коме се 


1 Роситеп іріотаќідиеѕ гапсаіѕ, Т. МІ, 438, 439, и 441; История внешней 

расправљало о начину даљег деловања. У белешци старијег савет- 
ника министра Гирса, Жоминија, одређене су три могућности дело- 
вања: да се без отказивања одустане од обнове Савеза три цара, али 
да се да изјава о верности његовим начелима; да се предложи обна- 
вљање споразума са незнатним изменама; или да се, пак, закључн 
савез само са Немачком. 

Ти погледи Жоминија, нису се много разликовали од Гир- 
сових ставова, стим што је министар, као и раније, био уверен у 
преурањеност било каквог уговора с Француском. Због тога је 
Гирс одбио предлог француске владе да се склопи тајна конвен- 
ција са руском владом. Министар је тим поводом, како би разјас- 
нио своју позицију, упутио телеграм цару у коме је писао: „Смем 
да мислим да је то неправовремено и да није оправдано окол- 
ностима ... По мом дубоком уверењу таква мисија донеће више 
штете него користи и очувати њену тајност једва да ће бити 
могуће“. Иако је морао да води рачуна о царевим жељама, у писму 
Моренхајму, Гирс му је саопштио да у Петрограду „не виде чвр- 
стог основа за улазак у преговоре о неодређеним питањима, 
посебно ако у њима посредују тајни агенти“. Такав одговор 
схваћен је у француском министарству спољних послова, као ру- 
ско одбијање. 

Попуштање затегнутости у француско-немачким односима, 
те притисак Бизмарка на Петроград, подстакли су Гирса да поче- 
тком марта 1887. „предложи обнову преговора о закључењу двој- 
ног руско-немачког савеза“. Месец дана касније, Гирс је истакао 
и основни услов за преговоре, који се тицао „немачке подршке 
руској политици у Бугарској“. На севетовању код цара, 24. априла 

1887, на коме су присуствовали Гирс и Павле Шувалов, одлучено 
је да „отпочну преговори о савезу с Немачком, без учешћа Аустро- 
угарске“. Тиме је упркос противљењу „опозиције“, превагу однело 
Министарство иностраних дела које је било за очување савеза са 
Немачком. Састављен је и пројекат уговора чији је први члан пред- 
виђао „узајамну неутралност сваке од уговорних страна, у случају 
рата са било којом трећом државом“. Други члан је указивао на 
потребу очувања статус квоа на Балкану, утврђеног Берлинским 
уговором. Трећим чланом предложено је одржавање „принципа 
затворених мореуза“. Гирс је крајем априла 1887. могао савет- 
ника немачке амбасаде, Билова, да увери, како је пројекаг уговора 
прихватио и цар Александар Ш. Вођење преговора око коначног 

текста уговора поверено је Павлу Шувалову који је добио две пис- 
мене инструкције од Гирса. У њима су јасно формулисани задаци 
спољне политике у том периоду, који су се тицали: „очувања мира 
нопходног за развитак војних, поморских и финансијских снага“; 
обезбеђење Русије од опасности стварања европске коалиције 
„посредством искреног и трајног савеза са најмоћнијом од сусед- 
них држава , чији је утицај одлучујући у већини питања у Европи 
и на Истоку; спречавање сваке произвољне измене територијал- 
ног статус квоа на Балкану и добијање признања преовлађујућег 
утицаја у обе Бугарске; гарантовање, по могућности, ненару- 
шивости принципа затворених мореуза и обезбеђење подршке 
Немачке, „да би се у случају потребе могло тражити уважавање 
тог принципа од стране Турске и свих држава, којих би се тицало 
то питање“! 

Ако би Немачка прихватила пројекат уговора, амбасадор 
Шувалов је требало да му да коначну форму, али је био дужан да 
изјави да обавеза Русије о неутралност у француско-немачком рату 
не значи да она остаје само посматрач „смртног ударца, који би 
био задат овој или оној од ратујућих страна“. То је доказивало да 
Петроград није намеравао да допусти уништење Француске, јер би 
у том случају „нарасла моћ Немачке представљала опасност за саму 
Русију“. По питању мореуза, Гирс је сматрао разумним да се спо- 
разуме само о условима који су могли имати практичну примену у 
току трајања уговора. Али, ако би Бизмарк на сопствену иниција- 
тиву обећао да се неће супротстављати, већ да ће олакшати Русији 
заузимање Босфора, министар је сматрао да је добро да се у уго- 
вор унесе таква одредба. Друга инструкција одређивала је пози- 
цију Русије у односу на Аустроугарску. Преговори су почели изја- 
вом о „немогућности даљег постојања Савеза три цара“, при чему 
је амбасадор Шувалов требало да истакне да Петроград не жели 
погоршање односа са Бечом ако он сам томе не би тежио. Уко- 
лико Бизмарк буде инсистирао на формалној потврди целовитости 
Аустроугарске, Шувалову је препоручивано да то обећа под усло- 
вом, да је и она дужна да „уважава права Русије на Балкану". Шува- 

лову је речено да ипак не жури са питањем о Аустроугарској, пошто 
је Берлину била позната Гирсова изјава да Немачку сматра „соли- 
дарном са непомирљивим антагонизмом између нас и Аустрије на 


1 История внешней политики.., 267-270; Пге Сгоѕѕе РоЇиік..., Ва. У, 1069–1075. 


Душсо М. Ковачевић 


Истоку", те да две државе „представљају у Централној Европи коло- 
салну силу, која врши велики притисак на суседне државе“. 

Преговори Шувалова и Бизмарка отпочели су 11. маја и трајали 

су до 18. јуна 1887. године. Приликом првог сусрета канцелар је 

упознао Шувалова са текстом аустро-немачког уговора о савезу из 

1879, „после чега је предложио да се у пројекат руско-немачког уто- 

вора унесе одредба која се тицала Аустроугарске“, али Шувалов се 

није са тим сагласио. Током следећа три разговора, ниједна од пред- 

ложених варијанти прве тачке није задовољила обе стране. Прили- 

ком четвртог сусрета, 17. маја, Шувалов је саопштио Бизмарку, 
„да примедбу на прву тачку прима са допуном да Русија гаранује 
Немачкој неутралност у случају напада Француске“. На примедбу 
канцелара „да Петроград није везан са Паризом уговором као Бер- 
лин са Бечом“, Шувалов му је одговорио „да је Русија спремна да 
сачува неутралност у француско-немачком сукобу, али да за њу није 
пожељно да било која од њих буде уништена“. Међутим, за Русију је 
суштину уговора, представљао члан који се тицао Бугарске и море- 
уза. Немачка је признала Русији „историјско право" на Балкану и 
њен преовлађујући утицај у Бутарској, и обавезала се „да неће дозво- 
лити било какву промену статус квоа без међусобне сагласности“. 
На крају, Бизмарк је пристао на руске услове.! 

Коначна редакција Уговора о међусобним гаранцијама – рео- 
сигурању, завршена је 15. маја 1887. године. Шувалов је после тога 
отпутовао у Петроград, како би добио пуномоћја за потписивање 
уговора. У Петрограду су били задовољни основним текстом уго- 
вора којим су се потписнице обавезале да ће сачувати неутралност 
у случају да се једна од њих нађе у рату са трећом државом, „осим 
у случају напада Немачке на Француску или Русије на Аустро- 
угарску". По доласку у Петроград, Шувалов је добио одобрење да 
потпише уговор на рок од пет година, али је, да би се избегао евен- 
туални прекид прегопора, остављена могућност, за скраћење рока 
трајања уговора на гри године. Споразум који је у историографију 
ушао под називом Уговор о реосигурању, потписали су 18. јуна 
1887. Павле Шувалов и Херберт Бизмарк с роком важења од три 
године. Уз текст уговора приложен је и тајни протокол, којим се 
Немачка „обавезивала да сарађује са Русијом у успостављању зако- 
ните владе у Бугарској“, да не допусти повратак кнеза Бетенберга 

и да заузме став благонаклоне неутралности, ако Русија буде при- 
нуђена да преузме на себе заштиту мореуза. Уговор, међутим, није 
могао да превазиђе затегнутост у руско-немачким односима, већ 
је само „одложио њихов прекид“. Бизмарку је споразум са Русијом 
ишао наруку, пошто је за извесно време успорио њено зближа- 
вање с Француском. Русији је уговор давао извесну гаранцију „про- 
тив иступања Аустроугарске на Балкану“, чиме је била отклоњена 
могућност њене изолације после гашења Савеза три цара. Оба- 
вештавајући цара о потписаном уговору, Гирс је истицао да трого- 
дишњи рок важења уговора и потпис Хербертов а не канцелара Ота 
фон Бизмарка „може се... објасни тиме, да су у том тренутку услови 
уговора повољнији за нас него за Немачку“.' Уговор је предста- 
вљао продужетак „традиционалних савезничких односа две импе- 
рије“, везу с Русијом – Пгаће пасћ КијЏапа, до које је Бизмарку и те 
како било стало. 


Од УГОВОРА О „РЕОСИГУРАЊУ“ 
ДО САВЕЗА С ФРАНЦУСКОМ 


У руском министарству спољних послова још увек нису били 
изгубили наду да ће посредством Берлина моћи да утичу на Беч. 
Међутим, у парламенту је министар Калноки 6. новембра 1887. 
изјавио да се принц Кобург признаје у Бечу као „слободноиза- 
брани“ кнез Бугарске. Гирс је због тога у оштром тону подсетио 
саветника Немачке, посланика Билова, о непомирљивости интереса 
Русије и Аустроугарске на Балкану. Гирс је том приликом говорио 
сасвим отворено, „Аустрија себи дозвољава све како би унизила 
Русију, хушка против нас словенске народе и настоји да је потисне 
из словенског света“. Најзад, до тада увек уздржани Гирс додао је: 
„Русија је јача од Аустрије, која је претрпела поразе у сваком рату 
који је водила ... Аустријанци мисле да они нама дају задовољство 
изјавом да нас неће нападати. Нека не долазе, ми не желимо ништа 
горе“. Никада пре тога Гирс није себи дозволио да говори таквим 
тоном. Али, осећање „ужасне катастрофе“ за самодржавље у случају 

рата, угицало је на стишавање међусобних страсти које су већ биле 
довеле до напетости у војним круговима обе државе. Петроград је 
први предузео кораке ради смиривања напетости. У децембру 1887, 
кнез Лобанов-Ростовски посетио је министра Калнокија, како би 
у име своје владе и цара изјавио да Русија нема намеру да води рат. 
Калноки је прихватио објашњење које му је понудила руска влада, 
те је изјавио да и његова влада жели мир, чиме је могућност рата 
била отклоњена.' 

И у руском и у француском министарству спољних послова 
јасно су уочавали, „тесну везу балканске политике Немачке и Аус- 
троугарске“. Француска дипломатија је „подржавала позицију 
руске владе у бугарском питању , што је имало позитиван одјек у 
Петрограду. Бугарској делегацији, која је почетком 1887. кренула 
на пут по европским престоницама да тражи подршку, у Паризу 
је речено да управо Петроград „представља место где треба да 
се решавају сви њихови послови“, што је изазвало „осећање задо- 
вољства код Александра 111“. „Истоветност погледа“ две владе по 
питању избора Кобурга још једном је, по мишљењу Гирса, „потвр- 
дила „... сагласност, ... позиција у интересу обе земље“. Неоспорно 
је да је држање Француске у бугарском питању, представљало 
један од основних услова за руско-француско зближавање. То 
је значило само спољну манифестацију у међусобним односима, 
док је суштински разлог приближавања Русије и Француске била 
подршка Немачке Аустроугарској. Гирс је ипак мислио да је тада- 
шња беспоговорна подршка Париза, од мањег значаја за Петрог- 
рад него подршка Берлина. Сматрао је да због ограниченог утицаја 
Француске њена подршка нема стварног значаја, те да ће гласови 
о француско-руском савезу само „увећати тешкоће руске поли- 
тике на Балкану . Гирс се није преварио, јер је Бизмарк саопштио 
саветнику руске амбасаде у Берлину, Муравјову, да је „против 
тежњи, усмерених ка закључењу руско-француског савеза и да ће у 
том случају Немачка бити присиљена да заштити себе“. Погоршање 

односа Берлина и Петрограда отпочело је у фебруару 1887. отво- 
реним „новинским ратом“, да би крајем новембра врхунац достигло 
и заоштравање економских односа. Прелазак руске владе од сре- 
дине осамдесетих година на политику протекционизма, битно 
је „угрозило како интересе немачке буржоазије, тако и аграрних 


1 Пе бСгоззе Ро... Ва. У, 1153-1154. 


Русија у међумародним одмбсимз 1846-1294 


|151 


152 | 


кругова оличених у пруским јункерима , пошто је свако ново 
повећање царинских стопа изазивало бурно негодовање у немач- 
кој штампи. Изазвана руским протекционизмом, немачка влада 
је повећавала тарифе на увезену робу из Русије, „у првом реду на 
жито и сировине“. Гирс је у писмима Шувалову тражио објашњење 
узрока антируске кампање у финансијским круговима, при чему је 
претпостављао да Берлин хоће на тај начин да постигне да га за „све 
и у свему питају и моле“.! 

Да би се стишале напетости између две земље, руска дипло- 
матија је планирала посету Александра Ш Берлину. Гирс и Шува- 
лов инсистирали су на проласку цара кроз Берлин, по повратку из 
посете Данској. Посланик Муравјов био је по том питању још изри- 
читији, упозоравао је да „ако се тај предлог не прихвати, тада ће 
наши односи са Немачком пасти до тачке замрзавања“. Цар Але- 
ксандар Ш је рачунао, да ће приликом сусрета у Берлину рећи „све 
што му се скупило ... на души, не придржавајући се притом цере- 
монијала“. Разговори царева, Александра Ш и Вилхелма І „имали 
су чисто куртоазни карактер“, док су политичка питања разма- 
трали руски цар и немачки канцелар. Бизмарк је настојао да раз- 
јасни позицију Русије у случају немачко-француског рата. Изјава 
Александар Ш у погледу могућег руско-француског савеза, није 
остављала никакву дилему: „Русија нема ни споразума, ни савеза 
са Француском, али ако Немачка нападне Француску тада Русија 
неће пасивно гледати на рушење политичке равнотеже“. Царев 
одговор није остављао места за илузије, „за последицу је имао сла- 
бљење политичког притиска који је дотад спроводио Бизмарк“. 

Тако су Бизмаркови политички методи, као и удар на руске 
хартије од вредности допринели не само погоршању односа са 
Петроградом, већ су убрзали финансијско приближавање Фран- 
цуске и Русије. То зближавање, иако је брижљиво припремано, 
било је „објективан и незауставив процес“. Од средине осамдесе- 
тих година, „финансијски контакти Париза и Петрограда, постали 
су све чешћи“. Русија је у то време намеравала да искористи фран- 
цуско новчано тржиште, за „поправљање финансијског положаја 
земље“. Тако је од стране Француске за куповину руских хартија 


1 АВПРИ, ф. Канцелярия, Отчет министра иностранных дел за 1887, лл. 35-366; По- 
сотепіѕ іріотабдиеѕ алсгіѕ, Т. УІ, 278-279; История внешней политики_,273-274. 
2 История внешней политики.., 275. 

од вредности било уложено четири милијарде франака, „то је омо- 

гућило индустријски успон деведесетих година, прелаз на златну 

подлогу и конвертибилну рубљу“. Међутим, у Петрограду су 

водили рачуна да земља не падне у политичку зависност, пошто су 

владајући кругови и даље рачунали с побољшањем односа са Нема- 

чком. Сматрали су да ће тиме ублажити политичке последице које 
су могле проистећи услед везивања за финансијске крутове у Фран- 
цуској. Француска је, с друге стране, настојала да искористи пот- 
ребе царизма за новцем у политичке сврхе. Посланик у Паризу, 
Моренхајм, о приближавању Француској, у писму Гирсу, изнео је 
своја размишљања: „Неоспорно, Француска је важна карта у нашој 
игри, али само под условом да она буде јака, моћна и преспективна, 
тада је то штит. Но ако ми идемо са херцом, чему ће нам пикова 
двојка?“. Гирс је с тиме био не само сагласан, већ је упозоравао 
да Француска у датом тренутку „ни на нас, ни на који други савез, 
рачунати не може“. У случају, пак, да се Русија определи за савез 
с Француском, било је мишљење Гирса, „то би више ослабило, него 
учврстило наше позиције“. Такав однос према Француској, опстао 
је до краја 1890. године. 

У јесен 1888, прилике су се суштински измениле, јер је про- 
пала нада у побољшање односа са Берлином. Петроград је после 
тога решио да затражи новчану помоћ Париза, „који није поста 
вљао политичке услове“. Током 1888. у Француској је закључен 
први зајам. Преговори који су потом вођени показивали су да се 
ради о политичком кораку, преписка је ишла посредством дипло- 
матских канала преко француског посланика у Петрограду. Фра- 
нцуска штампа писала је о томе, али су Гирс и министар финан- 
сија, Вишнеградски, желели да то ипак остане сакривено од очију 
јавности. Посредством Лабулеја захтевали су од владе Француске 
да утиче на штампу како би се избегло давање „политичког акцента 
то) финансијској операцији“. У исто време, редакцијама петро- 
градских новина предложено је да не објављују „садржај закључе- 
ног зајма“. Та тенденција пратила је и закључење новог зајма 1889. 
године. Вишнеградски је тражио Гирсово мишљење о исправно- 
сти, „са политичког становишта“, целе те акције. Гирс му је одго- 
ворио, како би „систем који би нам дао могућност да се обраћамо 
по нашем избору и ка берлинском и ка париском тржишгу, био и 
мудар и пожељан“. Тако је процес премештања руских хартија од 
вредности из Берлина у Париз, јасно потврдио „тенденције нове 

епохе“ у политици Русије. Уз то се показало, да „економске струк- 
туре Русије и Француске боље допуњују једна другу, у периоду 
преласка на империјализам, него економске структуре Немачке и 
Русије“. 

После посете цара Александра Ш Берлину 1887, „наступило је 
краткотрајно смањење напетости у руско-немачким односима, али 
до суштинског побољшања није дошло“. Нови неспоразуми насту- 
пиди су у вези са раније планираном, а у јесен 1887. спроведеном, 
дислокацијом руских трупа из унутрашњих губернија у западне 
пограничне реоне. Берлин и Беч су у томе видели нову провока- 
цију од стране Русије. Бизмарк је сматрао да Русија није спремна 
да нападне сама, али да је можда рат планиран само против Аустро- 
угарске. Пошто је био везан савезничким уговором са Бечом, Биз- 
марк је настојао да га увери „да не наседа провокацијама . Показало 
се да је то била лажна узбуна, Русија се није спремала за рат. Војни 
министар, Вановски, обавестио је Гирса: „Предузете мере биле су 
саставни део већ раније утврђеног плана о предислокацији руске 
војске, који се базирао на измењеним стратешким приликама". Као 
резултат француско-пруског рата и стварања уједињене Немачке, 
на западним границам Русије уместо „слабе Пруске створена је 
јака држава“. Недостатак железничке мреже онемогућавао је брзу 
мобилизацију и развој руске војске, па су „због тенденције погор- 
шања руско-немачких односа, те непријатељске политике Аустро- 
угарске на Балкану, само предузимане мере за обезбеђење западне 
границе у циљу њене заштите“. Модернизација немачке и аустро- 
угарске војске, градња иових стратешких линија комуникација и 
ратоборне изјаве у парламенгу изражавале су, по мишљењу Ванов- 
ског, „од стране Немачке а посебно Аустрије ... спремност да ступе 
с нама у борбу“. . 

Канцелар Бизмарк „је и поред свега тражио скривени смисао 
дислокације руске војске“, при чему је тврдио да Русија тиме угро- 
жава и Аустроугарску и Немачку. Почетком 1888. у штампи су се 
појавили гласовн о могућности руско-аустријског сукоба, што је 


1 АВПРИ, ф. Канцелярия, Отчет министра иностранных дел за 1888, лл. 17 
=19; История внешней политики.., 276-278; И. С. Рыбаченок, „Брак по расчету. 
Н. С. Гирс и заключенне русско-французкого союза“, у Россиская дипломатия в 
портретах, Москва 1992, 261; И. С. Рыбаченок, „Союз интересов н ‘союз сер- 
дец“, Вопросы истории, 4, Москва 1982, 95-96. 

2 Р;е Стоѕѕе Рој. Ва. У, 1157-1158. 

олакшало да се кроз Рајхстаг „провуче нови кредит за наоружање 
армије“. Том циљу послужило је и публиковање, у фебруару 1888, 
текста аустро-немачког уговора из 1879. године. Како би умирила 
Петроград, немачка влада је захтевала од Швајница да уговор сао- 
пшти руској влади. После објављивања садржаја уговора из 1879, 
Бизмарк се у говору у Рајхстагу осврнуо на „политички положај“ 
у Европи у „сасвим умирујућем тону“. Међутим, говор није успео 
да поврати нарушено спокојство. Гирс је саопштио Шувалову да, 
ако Русија жели да успостави са Немачком такве односе какви су 
били њени односи са Пруском, савез са Аустријом чини Немачку 
„у неким стварима солидарном с непремостивим антагонизмом 
између нас и Аустрије на Истоку“. Мишљење руског министар- 
ства спољних послова показало се као тачно јер су нови неспора- 
зуми поново избили око Балкана, где се посебно испољио прити- 
сак Немачке и Аустроугарске на Русију. Петрограду је средином 
фебруара 1888. пошло за руком да добије од Турске изјаву о неле- 
гитимности избора Кобурга, чиме се стекла могућност да се про- 
гласи незаконитим признање тога акта и од стране Немачке. Али 
до тога није дошло, Кобург је и поред тога остао бугарски кнез а 
политика Русије у тој земљи у целини је доживела неуспех. У међу- 
времену, уз активно учешће Немачке у децембру 1887, дошло је 
до закључења споразума између Велике Британије, Аустроугарске 
и Италије. Била је то Средоземна антанта која је подразумевала 
спровођење заједничког курса у погледу бугарског питања, а такође 
и „оружано иступање трију држава у циљу окупације турске тери- 
торије у случају савеза Турске са Русијом, те њене подршке руским 
интересима у Бугарској“. Не може се избећи а да се не каже да је 
постојала тесна веза између целе те акције коју је координирао Биз- 
марк, с резултатима његовог сусрета са Александром Ш у новембру 
1887. године. ! 

Међутим, циљ свих Бизмаркових маневара био је „да дође 
до сукоба Русије и Велике Британије, чиме би он добио слободу 
деловања у односу на Француску“. Бизмарково задржавање Аус- 
троугарске од отвореног иступања против Русије, избегавање да се 
јавно супротстави руским претензијама према мореузима, предста- 
вљало је само тактику. Немачка је у то време настојала да ојача свој 


1 История внешней политики_, 279–280; В. М. Хвостов, Налория дипломитии.-, 
45—49. 

политички и војни утицај у Турској, „са намером да је претвори у 
савезника против Русије“. Од 1885. чланови немачке војне мисије 
предвођени генералом Фон Голцом, заузели су значајне позиције 
у турској армији. Нелидов је тим поводом тачно приметио да је на 
„источном попришту утицај Немачке против нас исти као и утицај 
Енглеске“. Због свега тога, у руском министарству спољних послова 
су врло добро схватили, „неопходност стварања противтеже аус- 
тро-немачком савезу“. Петроград није рачунао да би Француска 
могла да испуни ту улогу, штавише, сматрао је да би савез са њом 
„више ослабио него учврстио ... позиције Русије“. Гирс је био свес- 
тан да ће морати да направи тај корак према Француској, али је сма- 
трао да за то још није дошло време. Унутрашњеполитичка нестабил- 
ност Француске, „честе промене влада и истовремено учвршћивање 
реваншистичког курса у земљи, утицали су на опрезност владајућих 
кругова Русије према руско-француском зближавању". Посебно 
неспокојство Русије изазивао је, како је то у Петрограду окарак- 
терисано, „авантуризам дела буржоаских кругова Француске“, који 
је посебно дошао до изражаја током деловања генерала Буланжеа. 
У реваншистичком покрету који је он предводио, а који је позивао 
на повратак Алзаса и Лотарингије. Све то указивало је да би могло 
доћи до новог француско-немачког сукоба, чега се Русија управо 
прибојавала.! 

Смрћу Вилхелма І и ступањем на престо Вилхелма ПІ, 1888, оја- 
чао је „антируски правац у спољној политици Немачке“. Та промена 
терала је Министарство спољних послова Русије и министра Гирса, 
да изнова „проанализирају стратегију н тактику деловања у иовим 
условима“. Разматран је политички положај Русије, њени циљеви у 
спољној политици и средства да се они достигну. У белешци мини- 
стра спољних послова, политички положај земље окарактерисан је 
као „веома тежак“: „... наше финансије су растројене; наше наору- 
жање не одговара размерама до којих треба да дође у односу на ору- 
жане снаге наших суседа, у првом реду Немачке; наша флота тек 

је почела да се гради... у Црном мору, а наш политички положај 
је готово раван изолацији“, Ратови вођени у Европи шездесетих и 
седамдесетих година изменили су не само политичку карту, већ и 


1 АС. Силин, Экспансия Германии на Ближнем Востоке в конце ХІХ в., Москва 
1971, 111-121; История внешней политики... 278-280; И. С. Рыбаченок, Союз 
интересов..., 95. 

вама. Управо због тога је у белешци Министарства спољних послова, 
указивано на потребу да се формулишу спољнополитички циљеви 
Русије у односу на нове околности. Као главни циљеви спољне поли- 
тике Русије сматрани су Источно и словенско питање, али њихов 
садржај и значај су се за Русију суштински изменили после руско- 
турског рата. Тако се прво трансформнсало у „питање мореуза“, а 
друго у „питање аустријско“. Оптимално решење првог било је зау- 
зимање мореуза, за шта се постојано требало припремати. До тада 
се морала водити брига, упозоравао је Гирс, да „мореузи не падну 
у руке других европских држава, посебно Енглеске, која је од свих 
држава ... крајње непријатељска према нама“. „Питање аустријско" 
сводило се на обезбеђење словенских народа, „од постепеног нап- 
редовања Аустрије...“ на Балкану. 
У белешци министарства указивано је, да би се временом ти 
циљеви могли достићи ако би међународни односи остали ста- 
билни. Због тога је наглашавана важност очувања мира не толико 
Русије са Немачком, већ и Француске са Немачком, а такође и очу- 
вања статус квоа на Балкану. Главну опасност руско министарство 
је видело у Тројном савезу, посебно у случају да се на страни Сапеза 
нађе и Велика Британија. Друта опасност долазила је од противу- 
речности између Немачке и Француске, „које би се могле претво- 
рити у оружани сукоб“. Русија би тада морала да се определи и „да 
не допусти коначан пораз Француске“. У том случају би „хтела – 
не хтела... морала да се лати оружја , међутим за интересе Русије 
најпожељније би било да се такав сукоб предупреди. Министар 
Гирс био је чврсто убеђен да је за Русију „неопходно избегавање 
нових заплета и сукоба“. Стога је по мишљењу руског министар- 
ства спољних послова средство за отклањање сукоба на Балкану и 
у Европи било, у „закључењу споразума са Немачком по бутарском 
питању и добијање од ње сагласности о контролисаном и ограниче- 
ном продору Аустроугарске на Балкан“. С друте стране прихваћено 
је мишљење да се Француској не даје исувише повода да рачуна 
на савез са Русијом у блиској будућности. У тим новим околнос- 
тима основни задатак руске дипломатије био је да „уздрма аустро- 
немачки савез“, чиме би се добило на времену да се „наши односи 
са Немачком доведу до тог степена, у коме би се могли споразу- 
мети са њом... не испуштајући из вида Француску“. У односу према 
Француској, у белешци министарства је између осталог писало, 

да иако њено јавно мњење „свира на жице савеза са Русијом“, за 
Петроград такав савез у датом тренутку не би могао имати никак- 
вог значаја. За Русију би „савез... могао... бити само последње сред- 
ство", пошто, писао је Гирс, и „само привремено закључење савеза 
са Француском може да нас компромитује“. Гирс је штавише сма- 
трао, да би пријатељство са Француском могло више да „ослаби, 
него да учврсти наше позиције“. Тако је Гирс закључио да Фран- 
цуска „сада ни на нас, ни на који други савез, ... , рачунати не може, . 
Такав став према Француској, задржао је Гирс све до 1890. године.' 
У међувремену, у Немачкој је дошло до промена у руковођењу 
војском, што је утицало на њене односе с Русијом. Августа 1888. за 
начелника немачког генералштаба постављен је генерал Валдерзе, 
поборник тесног савеза са Аустроугарском, „који није скривао своју 
мржњу према Француској“. У његовим плановима важна улога припа- 
дала је и Турској, „чија је армија требало да веже руске снаге на Бал- 
кану и Кавказу . То је Валдерзе намеравао да постигне закључењем 
савеза са Турском, са чиме је био сагласан и цар Вилхелм П. Органи- 
зација и наоружање турске војске од стране Немачке, сведочила је о 
њеној заинтересованости за Блиски исток. Руски посланик у Цари- 
граду, Нелидов, извештавао је министарство „да је Немачка преузела 
организацију одбране Турске, посебно оних места која би била изло- 
жена нападу Русије“. Нелидов је притом наглашавао, да је учвршћи- 
вање немачког утицаја директно супротстављено интересима Русије 
и да је „усмерено на давање помоћи нашим противницима“. Под 
противницима подразумевао је Нелидов пре свега Велику Брита- 
нију, о чијим се намерама да се приближи Немачкој почело гово- 
рити већ крајем 1887. и почетком 1888. године. Истовремено, раши- 
рили су се и гласови да је енглески министар Солсбери, прихватио 
„извесне обавезе“ према Тројном савезу. Руски посланнк у Лондону, 
Стал, требало је да по Гирсовом налогу провери тачност тих вести. 
Без обзира на уверавања Стала да Велика Британија није преузела 
„никакве писмене обавезе према централним државама“, Шувалов је 
подгревао опасност од сарадње енглеске владе са Тројним савезом. 
Такав развој догађаја посебно је онеспокојавао цара Александра 
ІП, који то није скривао: „Нас је то увек узнемиравало и увек смо 


· били у то уверени“. Пошто није могла да нађе решење за побољшање 

односа између Петрограда и Лондона, руска дипломатија је у марту 
1890. са Немачком започела преговоре о обнови Уговора о реоси- 
гурању закљученог 1887, чија је важност истицала у јуну. Међутим, 
све је било одређено тадашњом позицијом Русије, коју је Гирс ока- 
рактерисао речима, „да постоји неповерење у Француску због сла- 
бости и неповерење у Немачку због снаге". Ламздорф је зато упозо- 
равао, „да би живели у миру без изазивања узнемирења код других, 
дужни смо да са Немачком и Тројним савезом успоставимо модус 
вивенди . Управо стога, уздржаност Гирса у односу према Францу- 
ско), истицао је Ламздорф, како се не би нарушило „поверење н спо- 
којство Немаца“! 

Гирс је, међутим, у обнови уговора видео средство да „веже 
руке Немачкој у спровођењу антируске политике „и могућност за 
јачање руског утицаја на Балкану“. Посланику у Берлину, Шувалову, 
била је припремљена инструкција за отпочињање преговора, али је 
он обавестио своје министарство да Немачка предлаже да се прего- 
вори пренесу у Петроград. Цар Александар Ш је то одобрио, „међу- 
тим, Бизмаркова оставка је анулирала руске напоре". Нови немачки 
канцелар, Капривн, подржао је курс генерала Валдерзеа, који је 
заступао становиште да треба прекинути везе са Русијом и отпо- 
чети зближавање са Великом Британијом. У Петрограду је потом 
стигао нови немачки посланик, Швајніщ, али он није имао потребна 
пуномоћја да обнови преговоре. Приликом сусрета са Гирсом 30. 
марта 1890, Швајниц је изјавио да се у односима Немачке и Русије 
није ништа променило, мада немачка влада нема намеру да продужи 
уговор из 1887. године. То саопштење оставило је на Гирса „снажан 
утисак", уверило га да је у Берлину дошло до победе новог „много 
агресивнијег курса у спољној политици“. У таквој ситуацији, Гирс је 
14. маја самоиницијативно повео разговоре о продужењу уговора, 
Швајницу је саопштио да је Русија спремна да одустане од допун- 
ског протокола и да је сагласна да договор има у писменој форми 
„па била то чак и само размена нота или писама између монарха“. 
Обавештавајући своју владу о томе, Швајниц је указивао на опа- 
сност од одбацивања руских предлога, због тога што ће у том случају 
Русија бити принуђена не само да тражи подршку на другој страни, 
већ и да створи савез усмерен против Немачке. Али, ни Швајни- 
цово мишљење ни Гирсови предлози, нису наишли на разумевање 

у Берлину. Цар Вилхелм 11 је и поред свега одлучио да откаже 
обнову уговора, о чему је 29. маја 1890. председник владе Каприви 
обавестио амбасадора Швајница, који је то пренео Гирсу. И поред 
тога, Гирс је остао привржен идеји о обнови уговора, „у било каквој 
форми“. Недоумицу је прекинуо цар Алексансар Ш, када је сао- 
пштио Гирсу: „Мени је личио драго, што Немачка прва не жели да 
обнови уговор и не жалим што га више неће бити“.! 

Гирс је посредством Павла Шувалова настојао да ипак не пре- 

кида преговоре са Капривијем о „измени нота“, које би потврдиле 
основе споразума о Балкану и постојаност принципа затворених 
мореуза. На крају је цар Александар донео коначну одлуку: „Сада 
Немачка не жели да обнови наш тајни споразум, наше достојан- 
ство не дозваљавао нам да питамо како и због чега ... Нема сумње, 
до промене у политици Немачке је дошло и ми треба да будемо 
спремни за сваку евентуалност . Царев став значио је управо 
забрану продужења преговора, тиме је престао да постоји Уговор 
о реосигурању. Гирс се томе није опирао, никада није могао да се 
супротстави аутократској вољи Александра Ш, био је чак „несигу- 
ран и у сопственим расуђивањима . Обично је слао Ламздорфа да 
се моли у оближњој цркви, пре него што би донео коначну одлику. 
Пошто је још једном претрпео неуспех у покушају да преговора 
са Капривијем, Гирс је схватио да је уговор коначно мртав. То је 
у свом дневнику забележио и гроф Ламздорф када је записао да је 
„наш тајни договор са Немачком коначно сахрањен“, мада је упо- 
зоравао да је Русија дужна да нађе модус вивенди са Немачком. 
После тога приметно се променила реторика у „речнику Гирса", 
који се изјаснио за „што тешње зближење са Француском“. Тим 
пре што је у то време Француска била једина држава у Европи, 
која је тражила зближавање са Русијом. Париз је сматрао да је заје- 
днички непријатељ обема државама Немачка, али је Петроград и 
даље опрезно ишао у правцу зближавања са Француском. И цар 
Александар се још увек колебао, у приватном разговору у време 
маневара у Нарви рекао је: „Сада се много говори о срдачном спо- 
разуму између Русије и Француске; што се мене тиче ја никада не 
бих закључио савез са републиком“? 


1 Ю.Ф. Субботин, Россия и Германия: партнеры-соперники, Москва 1996, 26–58. 
2 История внешней политики.., 284; И. С. Рыбаченок, „Брак по расчоту...“, 262; 
А. Грдана, нав. дело, 204. 

У марту 1891, француски министар спољних послова, Рибо, 
саопштио је посланику у Петрограду, Лабулеју, да је Гирс упутио 
писмо руском амбасадору у Паризу, Моренхајму, у коме је укази- 
вао да постојање „срдачног споразума“ између Француске и Русије 
представља „најбољи гарант мира“ и услов за „успостављање пуне 
равнотеже снага у Европи“. Рибо је после тога од Лабулеја тра- 
жио да приликом аудијенције код цара подржи идеју о савезу Фран- 
цуске и Русије. Почетком 1891, Гирс је признао неопходност одр- 
жавања добрих односа са Француском, како бн могли Тројном 
савезу да „супротставимо ... руско-француски савез, подржимо рав- 
нотежу у Европи“, а да се притом Русија не веже „формалним спо- 
разумом или писаним уговором“. Али да би се то руско-францу- 
ско зближавање спровело у дело и да би се од обичних разговора 
о „жељама и потребама“, искристалисало у јасну визију о савезу, 
био је потребан још један подстицај. Наиме, гласови о обнови 
Тројног савеза, убрзали су даљи развој догађаја у правцу зближа- 
вања са Француском. Донста, у мају 1891, годину дана пре рока, 
обновљен је Тројни савез. У почетку, та вест није изазвала забри- 
нутост, али када су се пронели гласовн о приближавању Велике 
Британије Тројном савезу, у Петрограду је то изазвало додатно 
узнемирење. Обнова Тројног савеза, активност енглеске флоте у 

Средоземном мору, извештаји руских посланика из Берлина, Беча, 
Париза и Цариграда, сведочили су да се „ствара групација држава 
која све више окружује Русију“. Ламздорф је у свом дневнику запи- 
сао: „У садашњем тренутку Тројни савез не представља оно што 
је био пре неколико година, а ми никада раније нисмо тиме били 
тако узнемирени“. Неспокојство Петрограда није остало непри- 
мећено. Швајниц је упозоравао да су се Руси обиовом Тројног 
савеза осетили угроженима, да их је додатно узнемирила вест о 
могућем прикључењу Велике Британије савезу. Посланик Швај- 
ниц је запазио и промену у руској спољној политици, при чему је 
навео како му је цар Александар у априлу 1891. поводом одлико- 
вања француског председника, Карноа, указао на разлоге зближа- 
вања са Паризом. „После Бизмаркове оставке и отказивања уговора 
о реосигурању, нас није зачудило ... што је Русија показала велику 
склоност ка Француској. То није био рачун са њене стране. Она је 
била принуђена на то“. У јулу је уследила посета француске еска- 
дре Кронштату, што је добило међународни одјек. Политичко зна- 
чење догађаја било је очигледно. „Солидарност Русије и Француске 

оцењена је у руској штампи као свршена ствар“. Штампа је писала 
да посета француске ескадре представља „отворено приближа- 
вање" две земље, док су Берзанске весши тврдиле да је „француско- 
руски савез добио нови карактер: од савеза срца он се преобра- 
тио у савез интереса“. Међутим, лист Грађанин је упозоравао, да је 
„француско-руско зближавање пре свега дело немачких руку“. Тако 
су међународне околности терале Гирса да преузме иницијативу, 
па је 16. јула 1891. у разговору са Лабулејом предложио да се пре- 
дузму кораци за зближавање Русије и Француске. Гирс је то учинио 
имајући у виду „обнову Тројецарског савеза и посредно приближа- 
вање Енглеске савезу .! 

Пошто је учино први корак, Гирс је одлучио да чека, „рачу- 
нао је да ће Париз иступити са пројектом споразума“. Показало се 
да је Гирс био у праву, француско министарство спољних послова 
иступило је са нотом која је садржала „основе могућег споразума“. 
Министар Рибо послао је амбасадору Лабулеју, поверљиву депешу 
са пројектом уговора. Француски предлог полазио је од тога да 
Русија и Француска треба да, уколико нека од држава чланица 
Тројног споразума објави мобилизацију, „предузму без претходног 
договора истовремено мобилизацију својих оружаних снага“. Лабу- 
леј и Гирс срели су се 2. августа 1891, када је руски министар саз- 
нао за француске услове. Гирс је француске предлоге формулисао 
у „Аве тачке“, и са њима упознао свога помоћника, Ламздорфа, који 
је у њих унео измене „пожељне за руску страну“. Суштина Ламз- 
дорфовог предлога била је у томе, „да споразум Русије и Француке 
треба да остави могућност за договор о свим важнијим питањима, 
која су се тицала општих интереса“. Рибо је сматрао да Русија тиме 
жели да осигура подршку Француске у случају сукоба са Великом 
Британијом, док је за Француску главни противник била Немачка. 
Потом је Гирс основе споразума 4. августа поднео цару Алекса- 
ндару Ш који их је одобрио, уз ограду да је „претходно погребно 
јасно одредити услове, под којима би се преузеле обавезе у случају 
напада треће државе на једну од потписница“. Руска влада је после 
тога пристала да прихвати обавезу заједничког деловања само ако 
Француска буде нападнута, што је искључивало било какву подршку 


1 АВПРИ, ф. Канцеларна, Отчет министра нностранимх дел за 1891, лл 2-3 и 
20-22; Рие Сгоѕѕе РоК..., Ва. УЦ, 1497, 1502, 1504, 1507; И. С. Рыбаченок, Союз 
интересов.., 96-98. и 103. 

уколико она сама предузме кораке који би довели до сукоба. Текст 
руског пројекта уручен Лабулеју који га је упутио у Париз, после 
чега су биле прихваћене измене, учињене од руске стране. 

Коначно, 5. августа 1891, Гирс и Лабулеј усагласили су текст 
споразума. „Због тога, како би утврдили м очували срдачни спора- 
зум, који их повезује и желећи да заједнички помогнемо очувању 
мира, који се јавља предметом њихових искрених жеља, обе владе 
изјављују, Да ће се договарати о сваком питању, које може да угрози 
општи мир. У случају да се мир стварно нађе у опасности, а посебно 
у случају ако се једна страна нађе пред опасношћу од напада, обе 
стране размислиће, да ли је неопходно предузети раније пред- 
виђене мере, чије остварење ће се показати преко потребним за обе 
владе“. У тако формулисан текст споразума, Рибо је унео поправке 
које су имале само „принципијелни карактер“. Гирс је прихватно 
исправке Рибоа, чиме је споразум постао обавезујући за обе земље. 
Цар Александар ПІ потврдио је 9. августа 1891. коначну редакцију 
текста споразума који је имао форму „размене писама“. Садржај 
споразума саопштен је следећег дана амбасадору Лабулеју, прили- 
ком његове опроштајне аудијенције. Гирс је после тога, посред- 
ством руског амбасадора у Француској, Моренхајма, упутио писмо 
Рибоу. Преостало је да то исто учини и Рибо, те да о томе обавести 
свог новог амбасадора у Петрограду, Монтебела, те тиме да саглас- 
ност на уговор. Гирс је био задовољан текстом споразума, рачунао 
је да, у случају да буде објављен, неће нанети штету Русији. 

Када је текст спразума био сачињен, Ламздорф, кога је Вите не 
без разлога назвао „путујућим архивом министарства иностраних 
дела у свим његовим тајним пословима, је у свом дневнику записао, 
да је и њему и Гирсу приближавање Француској „несимпатично“. 
„У основи, за цело ово зближавање с Француском госп. Гирс нема 
сипматија , писао је Ламздорф. И поред тога, обојица су схватала 
његову неопходност, као и да је споразум „настао као последица 
догађаја који су се одиграли последњих година“ . Показало се да 
су и Гирс и Ламздорф још увек гајили наду, у побољшање односа 
са Немачком. Зближавање с Француском, по њиховом мишљењу, 
није требало да поквари односе са Немачком. И Гирс и Ламздорф 
сматрали су да тај „профранцуски курс“ у руској политици треба 


1 С.И. Рмбаченок, „Брак по расчоту...“, 262-263; Ооситепћ фротандаие5 

„избалансирати , посетом Александра Ш Берлину и његовим сусре- 
том са Вилхелмом П. Тако је жеља да се што је могуће дуже очува 
мир, диктирала царским дипломатама крајњу опрезност. За њих је 
било неопходно да се споразум са Француском сачува у строгој тај- 
ности, као и да се у датом тренутку избегне прихватање било каквих 
војних обавеза на којима је инсистирао Париз. 

Гирс је 3. септембра 1891. у извештају цару, саопштио своје 
схватање руско-француског уговора. Закључење уговора са Фран- 
цуском, било је мишљење Гирса, „у потпуности обезбеђује Русију 
од опасности да се нађе у међународној изолацији у случају рата“. 
Пошто у том тренутку није било непосредне ратне опасности, 
Гирс је сматрао да би објављивање уговора или његово проши- 
рење потписивањем војне конвенције, могло за Русију да предста- 
вља „фаталну грешку“. Александар Ш је одобрио, такво гледиште: 
„За сада је довољан садашњи споразум са Француском. Истину 
говорећи, посебно је важан војни аспект, али до сусрета са Вама и 
Вановским ја ништа не могу да кажем“ . Тако је за разлику од Гирса, 
цар остављао могућност потписивања и војне конвенције, мада није 
сматрао да с тиме треба журити. Тиме је Петроград одбацио нови 
покушај Париза, да се сачини и војна конвенција. У међувремену 
је одговор француског министра спољних послова Рибоа упућен 
27. августа 1891. руском посланику Моренхајму, потврдио утовор 
закључен између Русије и Француске. Уговор из 1891. представљао 
је у ствари „консултативни пакт“, који је озваничио политичко при- 
ближавање две земље. 

Иако су се преговори водили у тајности, „спољне манифеста- 
ције“ приближавања Русије и Француске нису се могле сакрити. 
Једна од њих била је и посета француске ескадре Кронштату, што је 
узнемирило престонице великих европских држава. Гирсов покушај 
да то ублажи посетом Александра Ш Берлину у октобру 1891, остао 
је без резултата. Цар Вилхелм П на тај сусрет, није пристао. После 
тога Гирс је, по повратку са лечења из Висбадена, предузео путо- 
вање у Париз и Берлин. У Паризу је Гирс поново одбио да раз- 
матра питање војне конвенције, али је оставио могућност за њено 
закључење у будућности. Иако је по питању политике на Балкану 

и Турској Гирс тврдио да Русија нема намеру да заузме мореузе, 


1 А.З. Манфред, нав. дело, 501-512; С. И. Рыбаченок, „Брак по расчоту...“, 263 
265; С. Ю. Витте, Воспоминания, Т. 2, Москва 1960, 113. 

већ жели само очување статус квоа, Француска није желела на себе 
да преузме било какве обавезе. Ламздорф је у свом дневнику могао 
само да примети, да „у свему, што је тако важно за нас..., француска 
влада се труди да очува сасвим опрезну позицију и ограничава се 
на... неодређене изјаве“. Пошто је приликом посете Берлину, уве- 
рио цара и званичнике Немачке у мирољубивост Русије и Фран- 
цуске, Гирс се вратио у Петроград задовољан резултатима свога 
путовања. 

Његов помоћник, Ламздорф, није делио оптимизам министра. 
Посланик у Бечу указивао је на растуће неповерење према Русији, 
у првом реду због размештаја њених војних снага на аустријској 
граници. Из Берлина је Шувалов саопштио да се у војним и круто- 
вима блиским цару, могу чути „позиви на превентивни рат против 
Русије, док је она војно слаба“. Притом је Петар Шувалов указивао 
на неуравнотеженост карактера цара Вилхелма 1, „који се налазио 
под великим утицајем њему блиских официра“. Цар Александар Ш 
није имао разумевања за немачког кајзера, „од неуравнотеженог и 
шашавог Вилхелма могуће је све очекивати“. То је говорило о непо- 
верењу руског цара према немачкој политици и утицало на његову 
одлуку, да одобри закључење војне конвенције са Француском. 
У децембру 1891, Александар 111 је приликом аудијенције посла- 
ника Монтебелоа, изразио жељу да представници генералштабова 
обе армије расправе у Петрограду основе будуће војне конвенције, 

Али, због тешке унутрашње ситуације у земљи, услед слабе 
жетве која је проузроковала глад, у владајућим круговима Русије 
крајем 1891. и почетком 1892, поново је преовладало мишљење о 
неопходности побољшања односа са Немачком. Ламздорф је упо- 
зоравао да је Русији „потребан мир због лошег стања финансија, 
незавршене војне реформе и јачања револуционарних елемената“, 
због чега је сматрао потребним „поправљање, колико је то могуће, 
наших односа са Немачком“. То мишљење је делио и министар 
финансија, Вишнеградски, који је цару предлагао да учини уступке 
Немачкој у царинским и тарифним питањима, како би се успешно 
окончали преговори о закључењу трговинског уговора. Узајамно 
испитивање позиција владајућих кругова две државе о муђусобним 
уступцима у области трговине, отпочели су још у октобру 1890. 


1 История внешней политики..., 289-291. 
2 Поситерк фротаначе гапсаіѕ, Т.Х, 104; И. С. Рыбзченок, Союз интер«сов_, 102. 

године. Како није било постигнуто прихватљиво решење за обе 
стране, Париз се сада јавио као иницијатор по том питању. Фран- 
цуска је са ишчекивањем гледала на те преговоре, Рибо је изразио 
забринутост због могућности економског зближавања Немачке 
и Русије на штету Француске. У мају 1891. амбасадор Монте- 
бело предао је, по препоруци владе, помоћнику руског министра 
финансија, Тернеру, Меморандум о основама могућег уговора о 
трговини. Међутим, показало се да је закључење уговора са Фран- 
цуском било миого лакше него са Немачком, пошто је постојала 
обострана спремност на уступке. Осим тога, за Петроград је трго- 
вински уговор са Француском, представљао и средство притиска 
на Берлин.! 

Све ово утицало је на то да се крајем октобра 1891. Берлин 
коначно показао спремним на уступке, па су у новембру отпочели 
и преговори о закључењу трговинског утовора. Због погоршања 
прилика у земљи, Гирс и Вишнеградски били су склони прихватању 
немачких услова, сматрали су пожељним сусрет царева, Алексан- 
дра Ш и Вилхелма П. Тај сусрет, тврдили су они, стабилизовао би 
међународни положај Русије, а да при томе не би „поништио дота- 
дашње резултате зближавања са Француском“. Уочавајући војне 
припреме Берлина, у руском министарству спољних послова су 
тежили да избегну даље заоштравање односа са Немачком. Гирс 
је, међутим, сматрао да би преузимање војних обавеза чврсто везало 
Француску и Русију, чиме би руску страну лишило слободе мане- 
вра. Лист Грађанин је, као и раније, иступио против савеза, „глав- 
ним условом успешности спољне политике владе“, сматрао је сло- 
боду и самосталност Русије „од свих обавеза и савеза“. Париз је, 
с друге стране, тежио да убрза догађаје. Француска влада је изнова 
покренула питање војне конвенције, када је Монтебело 7. марта 
1892. уручио Гирсу њен пројекат. Одредбе конвенције обавезивале 
су Француску и Русију, да истовремено мобилишу све расположиве 
снаге и то оног тренутка, када то учине државе Тројног савеза и 
усмере их против „главног непријатеља“, Немачке. 

Руско министарство спољних послова плашило се да би услед 
кризе владе, до које је дошло у Француској у пролеће 1892, на 
власт могли да дођу реваншистички настројени кругови, који би 
у том случају искористили обавезе Русије да отпочну рат против 


1 И. С. Рыбаченок, Союз интересов...,102. 

Немачке. Због тога су се у министарству и даље врло опрезно одно- 
сили, према пројекту војне конвенције. Цар је, напротив, сасвим 
одлучно одобрио пројекат војне конвенције. „Сада нам је потре- 
бан договор са Француском и у случају рата Француске и Немачке 
истог часа се треба бацити на Немце, да им не би дали времена да 
разбију Француску, а потом да крену на нас. Потребно је исправити 
грешке из прошлости и разбити Немачку чим се укаже прва могу- 
ћност“. Цар је такође тврдио да Аустроутарска неће ништа смети 
да учини, када се Немачка распадне. 
Одлучност Александра Ш отежала је Гирсов положај. Цар 
је остао постојан у својој намери и изразио је жељу да питање 
реше војни стручњаци, док је министарство спољних послова 
настојало да преговоре одложи за касније. Са тиме се сагласио 
и војни министар, Вановски, који је, по наређењу цара, упознат 
са одредбама руско-француског уговора у мају 1892. године. 
Вановски се слагао са дипломатама, да даљи кораци по „војним 
питањима“ морају бити предузети врло опрезно. На крају су у 
руском министарству спољних послова одлучили да на француски 
пројекат одговоре само начелним обећањима. У стварности при- 
државали су се споразума из августа 1891, сматрали су да је он са 
политичке тачке гледишта сасвим довољан за Русију. Али, у мају 
1892. начелник генералштаба, Обручев, и министар одбране, гене- 
рал Вановски, израдили су пројекат војне конвенције са Францус- 
ком. На ту идеју дошао је Обручев у пролеће 1891, приликом раз- 
говора са француским генералом Буадефром. Обручев је, наиме, 
предлагао истовремену мобилизацију обеју савезница и то не само 
у случају напада Немачке, већ било које од држава чланица Тројног 
савеза. Обручев је при томе захтевао, да Русија сачува пуну слободу 
„распореда своје војске“. Тако се тај првобитни спор око садржаја 
војне конвенције сводио на то да је Француска тежила да обезбеди 
подршку у случају рата са Немачком, а Русија да конвенција мора 
бити обавезујућа и у случају сукоба са било којом чланицом Тро- 
јног савеза. 

Почетком јуна 1892. белешка генерала Обручева предата 
је Гирсу, пошто је цар желео да сазна његово мишљење. Гирс је 
остао при свом ранијем становишту, да није нужно политички уго- 
вор „допунити... војном конвенцијом“. Цар је прихватио мишљење 


1 Исто, 103 и 105; История внешней политики.., 294—295. 

свога министра, када му је саопштио „у потпуности делим Ваше 
мишљење“ . Тиме је Гирсу пошло за руком да још једном убеди 
цара, да не жури са закључењем војне конвенције. У међувремену је 
Обручев успео да увери Гирса да прихвати „у принципу“ пројекат 
војне конвенције. Притом је Обручев као услов истицао очување 
њене тајности, да се тиме Русија не би политички искомпроми- 
товала. У извештају цару из августа 1892, Гирс је поново иисис- 
тирао само на „принципијелном одобрењу пројекта конвенције. 
Као неопходан услов истакао је потребу, „да се додатно размотре 
њене одредбе“. Како је у међувремену из Берлина био обавештен 
да у Немачкој спремају додатни новац за војне издатке, цар Але- 
ксандар Ш овога пута није прихватио Гирсово мишљење. Коначно, 
17. августа 1892, Обручев и Буадефр потписали су пројекат војне 
конвенције, који је потом одобрио и Александар Ш. Цар Алекса- 
ндар, који је желео да споразум остане у тајности, том приликом је 
рекао Буадефру: „Ако наш споразум буде објављен, ја га нећу сма- 
трати важећим“. 

Пројекат конвенције садржао је одредбу о руској војној 
помоћи Француској у случају напада Немачке или, пак, Италије, 
коју би подржала Немачка. „Ако Француска буде подвргнута нападу 
од стране Немачке или Италије уз подршку Немачке, Русија ће 
употребити сву своју војску којом располаже за напад на Немачку. 
У случају да Русија буде подвргнута нападу од стране Немачке или 
Аустрије, уз подршку Немачке, Француска ће употребити сву своју 
војску којом располаже за напад на Немачку“. Други члан обаве- 
зивао је обе земље на „неодложну и истовремену мобилизацију 
оружаних снага Русије и Француске у случају мобилизације снага 
Тројног савеза или једне од држава које га чине“. Конвенција је 
одређивала и бројност армија, које су требале да учествује у евен- 
туалном рату. Против Немачке Француска је требало да ангажује 
милион итри стотине хиљада војника, а Русија осам стотина хиљада 
војника, с тим да се делује истовремено и на источном и на запад- 
иом фронту. Француска је преузела и обавезу да помогне Русију на 
Балкану, у случају делимичне мобилизације Аустроугарске. После 
тога преостала је само ратификација конвенције, али Гирс је у јесен 
1892. избегао да да коначан одговор.? 


1 И. С. Рыбаченок, Союз интересов..., 103–104. 
2 Сорник договоров России.., 281-282. 

Истовремено са руско-француским преговорима о закљу- 
чењу војне конвенције, продужени су и преговори о трговин- 
ском уговору са Немачком. Вите који је у августу 1892. на месту 
министра фннансија наследио Вишнеградског, заузео је одлучан 
курс ради закључења уговора. После тога преговори са Нема- 
чком су вођени под непосредном контролом министра финан- 
сија, мимо министарства спољних послова и посланства у Бер- 
лину. Уз подршку Александра Ш, Вите је, без обзира на опозицију 
пројекту трговииског уговора, наставио преговоре. Министар 
финансија је тврдио да са Немачком треба преговарати, да спо- 
разум са њом за Русију има осим економског и политички зна- 
чај. У Берлину су, међутим, одбијали да се до краја изјасне. Када 
је од немачке владе у Петроград поново стигао неодређен одго- 
вор, руска влада је упутила предлог пројекта привременог уго- 
вора који је садржао одредбу о праву највећег повлашћења у међу- 
собној трговини. Али, ни тај предлог није прихваћен, стога су се 
у Русији одлучили да повећају царинску тарифу на робу увезену 
из Немачке, што је и учињено, 1. августа 1892, да би на тај начин 
натерали Берлин на закључење уговора. 

Несређенн трговински односи и одлука Немачке да ојача своје 
војне потенцијале, терали су Русију да предузме низ важних про- 
тивмера. Посредством амбасадора Монтебелоа, француска влада 
је у име генералштаба своје војске упутила Гирсу белешку, у којој 
је указивала на значај новог немачког војног закона за Француску 
и Русију. Гирс је и овога пута остао при свом ранијем ставу, сма- 
трао је да никакве основе за неспокојство нема и да је деловање 
немачке владе диктирано пре свега страхом од споразума Русије 
и Француске. У међувремену, економска политика влада Русије и 
Немачке изазвала је ново незадовољство у обема земљама, претила 
је да до крајности заоштри руско-немачке политичке односе. Тако 
су економски и политички разлози принудили владајујуће кругове 
обеју држава на компромисно решење, да „трговинска борба не 

би прерасла у политичку“. У Берлину је 15. октобра 1893. отво- 
рена конференција с циљем да изради пројекат трговинског уго- 
вора Русије и Немачке. Преговори су окончани 10. фебруара 1894. 
потписивањем уговора о трговини, те поморског уговора Русије и 
Немачке. У време отпочињања преговора са Немачком, Русија је 
била спремна да оконча и закључење војне конвенције са Францу- 
ском. У лето 1893. цар је донео одлуку о ратификацији конвенције, 

на шта је свакако утицало усвајање новог војног закона од стране 
немачког Рајхстага, 3. августа 1893. године. 

Крајем октобра 1893. Обручев је саопштио Буадефру да је 
цар спреман за утврђивање коначног текста војне конвенције, али 
„без публицитета и било каквих допуна и формалности“. Приликом 
аудијенције, француски амбасадор Монтебело је сазнао да су цар 
и Гирс „спремни да ставе тачку на текст конвенције. У чему их је 
постојано подржавао генерал Обручев. Последња преостала тачка 
конвенције, била је усаглашена средином децембра 1893. године. 
Текст је потом упућен цару 19. децембра 1893, у форми писменог 
извештаја који је претходно сачинио Гирс за амбасадора Монте- 
бела. Цар Александар Ш се сагласио са текстом војне конвен- 
ције. Пред само потписивање уговора, Гирс се прекрстио и рекао: 
„Ја молим Господа Бога да задржи моју руку, јер ће упркос свим 
претпоставкама, упркос мом разуму, тај савез постати погубан за 
Русију . Али, Бог није задржао Гирсову руку и он је 27. децембра 
1893. ставио потпис на документ, да би 4. јануара 1894. то учинила 
и француска страна чиме је правно формулисан руско-француски 
војно-политички савез. Уговор са Француском из 1891. године и 
војна конвенција из 1894, озиачили су коначно одустајање Русије 
од савеза са Немачком. Био је то темељан заокрет у руској спо- 
љној политици. Русија је тиме изашла из међународне изолације, 
постала је чланица савеза супротстављеног Тројном споразуму. 
Тиме је завршен један период у спољној политици Русије после 
Берлинског конгреса, у коме је њена дипломатија прошла еволу- 
цију од Савеза три цара, преко Уговора о реосигурању с Немачком, 
до савеза са Француском. 


1 Е.Папде, Ноте аротаћаце де “АШапсе јгапсо-гиѕѕе (1873-1893), Рагіѕ 1894, 
161; Сборник договоров России..., 282-283; С. И. Рыбаченок, „Брак по расчогу...“, 
257; История внешней политики.., 297-301. 

ДРУГИ ДЕО 
ЦЕНТРАЛНА АЗИЈА 


И ДАЛЕКИ ИСТОК 


ЦЕНТРАЛНА АЗИЈА 
лай АЙР 


РУСКА ПОЛИТИКА у ЦЕНТРАЛНОЈ АЗИЈИ 


Ј едренским миром, 1829, Турска се одрекла црноморске обале 
Кавказа, али не и жеље за утицајем на горштачка племена која су 
Ратовала против Русије. Борбе су појачане од 1834, када је на чело 
устаника дошао Шамил. Током Кримског рата устаници су ужи- 
вали помоћ Турске и њених савезника, Велике Британије и Фран- 
цуске, стога је један од приоритета руске политике био окончање 
„дуготрајног и исцрпљујућег рата на Кавказу . После завршетка 
Кримског рата, кавкаска армија добила је задатак да уништи 
Шамилов покрет. Цар Александар П поставио је у августу 1856. за 
намесника Кавказа, кнеза А. И. Барјатинског, који је одмах отпо- 
чео војне операције како би уништио Шамилов покрета подржан 
од Велике Британије. Међутим, Велика Британија је после потпи- 
сивања Париског уговора 1856, била принуђена да „промени так- 
тику" пошто је Уговор „формално“ обавезивао његове потписнице 
Аа се не мешају у „послове кавкаског региона“. У фебруару 1857 
одред пољских и мађарских емиграната, „формиран уз подршку 
енглеских дипломата у Цариграду“, стигао је на ушће реке Туапсе. 
То је натерало Горчакова да упути протест влади у Лондону, али 
због недостатка флоте у Црном мору, Русија није могла да пре- 
сече допремање оружја на Кавказ, па је одлучено да се предузму 
енергичне војне мере. У Великој Британији је у то време на власт 
дошла конзервативна влада Аорда Дербија, после чега је министар 
спољних послова, Малмезбери оптужио Русију да „нарушава сло- 
боду трговине у региону", Министар је уз то настојао да докаже 
„како Русија незаконито влада Черкезима“, што је, позивајући се 
на Париски уговор, оповргао посланик Брунов. Почетком 1858. 
страсти су се унеколико стишале, па је између Русије и Велике 

Британије био закључен трговински уговор који је требало да 
допринесе нормализацији међусобних односа. Али, део војних кру- 
гова у Русији био је за примену „радикалних мера“, међу којима је 
био и генерал Хрулев, који је сматрао да је „рат са Енглеском за 
Азију неизбежан“. 

У међувремену, Кавкаска армија заузела је 1857. готово целу 
Чеченију, а у лето 1858. кренула је према Дагестану. Руска офа- 
нзива распламсала је рат на Кавказу, горштачка племена су пора- 
жена иако су их подржавале Велика Британија и Турска. Капи- 
тулација њиховог вође, Шамила, који се предао руској армији 
25. августа 1859, представљао је наговештај краја борби. У новем- 
бру се предао и Шамилов близак сарадник, Мухамед Емни. Гене- 
рал Барјатински је у телеграму упућеном цару, могао после тога 
да му саопшти „од Каспијског мора до пута за Грузију Кавказ је 
покорен...“. Потоњи војни министар, Дмитриј Миљутин, оце- 
нио је то као „историјски догађај“, који је од „значаја не само за 
унутрашњи живот Русије већ и за њен међународни престиж“. 
Али, како се кнез Барјатински ускоро разболео, за намесника 
Кавказа именован је царев млађи брат, Михаил Николајевич. На 
јесен 1861. у жељи да се упозна с тамошњим приликама, Алексан- 
дар је посетио Кавказ. Покоравање Источног Кавказа није озна- 
ЧИЛО и крај рата, борбе су настављене на Западном Кавказу, где 

је дошло до покрета Черкеза и Чечена. Међутим, пораз Шамила 
изазвао је широку „антируску кампању“ у Лондону и Цариграду, 
а био је створен и „черкески комитет“, који је обновио агитацију 
за независност Черкеза. Комитет је посебно био активан у време 
пољског устанка, 1863, када му је, уз помоћ енглеског и францу- 
ског посланика у Цариграду, пошло за руком да на Кавказ пре- 
баци „оружани одред пољских легионара“. Али, то није могло 
суштински да измени исход борбе – до краја лета 1863. Кавкаска 
армија овладала је Кубанском облашћу. Последње знатније упо- 
риште горштака, Кабад, заузела је руска војска 21. маја 1864, после 
чега је дошло до њиховог егзодуса у Турску. Освајањем Кавказа 
1864, „ликвидиран је узрок и унутрашње и спољнополитичке 


1 В.В., Дегоев, Кавказкий вопрос в международних отношениях 30-60-х годов 

ХІХ в., Владикавказ 1992, 5-9 и 181-195; Н. С. Киняпина, М. М. Блиев, В. В. Де- 
гоев, Кавказ и Средняя Азия во внешней политике России. Вторая половина ХУШ 
–80–е годы ХІХ в., Москва 1984, 195-203. 

напетости на југу земље“, после чега је Русија могла да отпочне екс- 
панзију у Централу Азију.! 
Политика „усредсређивања“ прокламована од стране Горча- 
кова, наишла је на одлучно противљење у Азијском департману 
Министарства спољних послова, које је управљало спољнополи- 
тичком делатношћу Русије на Балкану, у Азији и на Далеком истоку, 
а такође и министарства војног. Азија је интересовала Русију и 
одраније, али није имала прворазредни значај у њеној спољној поли- 
тици. Пораз у Кримског рату зауставио је продор Русије на Балкан, 
чиме је пажња присталица експанзионистичке политике усмерена 
ка Централној Азији. Крајем педесетих година, значај Централне 
Азије суштински је добио на важности. По ступању на престо Алек: 
сандра П у Петрограду су били одлучни да успоставе „нову кордо- 
нску линију" која би Русију штитила од напада централноазијских 
каната. У периоду од 1859. до 1861, у Петрограду је одржано неко- 
лико владиних саветовања посвећених питањима централноазијске 
политике. Године 1861. за директора Азијског департмана имено- 
ван је двадесетосмогодишњи Николај Игњатијев, који је сматрао да 
је главни непријатељ Русије, Велика Британија. Игњатијев је стога 
мислио да је неопходно нанети „одлучујући ударац" Великој Бри- 
танији у њеним азијским колонијама, како би Русија могла да реши 
своје задатке на Балкану. Заправо, Игњатијевљев план био је наста- 
вак пројекта Ивана Кирилова, који је у време царице Ане Ивановне 
освојио град Оренбург, 1736, и „маштао о заузимању Бухарске и 
Самаркандске провинције“. После више од једног века Русија је 
кренула путем који је означио Кирилов. 

Почетком ХІХ века, у Централној Азији постојале су три 
државе, Бухара (Бухарски емират), Коканда (Кокандски канат) 
и Хива (Хивински канат), које су сада постале „циљ руске експа- 
изије“. Два узрока лежала су у основи руске политике: политички, 
који се може свести на супротстављање плановима Велике Брита- 
није у Азији; и економски, „вођен у нитересу развоја руске трго- 
вине и индустрије“. После окончања енглеско-авганистанског рата 


1 С. С. Татищев, нав. дело, 220-222 и 230–233; Н. С. Кинапина, М. М. Блиев, 
В.В. Дегоев, Кавказ и Средняя Азия во внешней политике России..., 191-210; И.А. 
Смирнов, Политика России на Кавказе в ХУІ-ХІХ веках, Москва 1958, 211-218; 


История народов северного Кавказа (конец ХУШ в.–1917), Москва 1988, 191-209. 


2 М. Гелер, нав. дело, 128. 

1842, руска влада је била „узнемирена због војног и политичког 
продора Велике Британије“ у Централну Азију. Присталице екс- 
панзионистичке политике оптуживале су владу због претеране 
опрезности и тврдиле, да је разумније „прихватити изазов“ Велике 
Британије у Централној Азији, а не као у време Кримског рата „на 
бастионима Севастопоља“, Почетком педесетих година заоштрили 
су се односи Русије са Кокандским канатом, па је заповедник војске 
у Оренбургу, генерал Перовски, 1853. отпочео поход на Коканду. 
Руска војска је 1853. овладала важним кокандским утврђењем, 
тврђавом Акмечет, чиме се у рукама Русије нашао доњи ток реке 
Сирдарије. Граница се после тога протезала од Оренбурга до Тур- 
кестана. После заузимања јужне обале језера Балхаш 1854. основан 
је град Верни (Алма Ата), чиме је граница померена до Семиречја. 
Али због нзбијања Кримског рата, даље војне операције морале су 
да буду обустављене. Активност Велике Британије у Централној 
Азији утицала је на појаву бројних предлога о томе како зауста- 
вити њену даљу експанзију, али је влада Александра П оценила све 
те пројекте као „авантуристичке јер нису уважавали реалне могу- 
ћности Русије. Поред тога, министарства војске и спољних послова, 
била су против војног решења „конфликта“ у Централној Азији. 
Заузета унутрашњим реформама, после завршетка Кримског рата, 
руска влада је категорички била против настављања даљих освајања 
у Централној Азији. | 
Губитак међународног престижа после пораза у Крим- 
ском рату, усмерио је, међутим, пажњу руске владе и јавности ка 
Централној Азији. Крајем педесетих и почетком шездесетих година 
настали су бројни пројекти, у којима је доказивана неопходност 
ширења веза Русије с азијским земљама. Генерал Бларамберг у 
писму влади тврдио је да је Русији потребно тржиште Централне 
Азије „..због пораста наше производње“, пошто је Европа за Русију 
„затворена ... услед супарништва других држава“. Потом је у деце- 
мбру 1856. намесник Кавказа, А. И. Барјатински, изложио у писму 
цару Александру П планове о учвршћивању Русије у Централној 
Азији. Предлагао је да се у пролеће наредне године пошаље екс- 
педиција, ради испитивања могућности градње железнице између 
Каспијског мора и Аралског језера. Железница би, сматрао је 
Барјатннски, учврстила продор руске робе, ојачала политички 
утицај Русије и ослабила притисак Велике Британије. Барјатински 
је сматрао да је неопходно „ојачати и флоту на Каспијском мору, 

обезбеди пут ка Аралском језеру и тако освојити простор за насту- 
пање ка реци Сирдарији ради осигурања пловидбе“! 

Цар Александар П оценио је да је то „важно и корисно“, али је 
захтевао да се о свему обавести губернатор Оренбуршке области са 
циљем да „размотри речено питање и да му понуди решење". У јану- 
ару 1857, Посебни комитет, који је разматрао план Барјатинског, 
подржао је предлоге намесника Кавказа, „али је сматрао да није 
време за практичну реализацију његовог предлога, због чињенице 
што је Русија тек изашла из рата“. У тој одлуци садржан је „општи 
правац спољне политике Русије после Кримског рата“, који се сво- 
дио на то да се избегавају истовремена војна дејстава и у Европи и 
у Азији, те да се „настоји да се међународни спорови решавају мир- 
ним путем“. Дакле, Министарство спољних послова било је против 
„активног деловања Русије, како у Европи, тако и у Азији. Дирек- 
тору Азијатског департмана, Е. П. Ковалевском, министар Горча- 
ков је писао: „Ви памтите да за неоспорно правило наше политике 
сматрам да не треба хитати напред, да не би потом ишли назад“. 
Због тога је Горчаков упозоравао главнокомандујућег оренбуршке 
границе, да буде опрезан и да брине „за све, што се може тицати 
војних, политичких и трговинских ннтереса Русије уопште и без- 
бедности границе посебно“, али да при томе води рачуна да не 
дође до војних сукоба. Иако Петроград, по признању Горчакова, 
„није имао јасан програм у односу према Централној Азији", пред- 
лози Бларамберга и Барјатинског уверили су владу да треба више 
пажње „посветити упознавању централноазијских држава и тиме 
наћи начина да се супротстави утицају Велике Британије. Да би 
то и остварила, влада је 1858. упутила Н. В. Ханикова у Источни 

Иран и Херат, Н. П. Игњатијева у Хиву и Бухару, а И. И. Валиха- 
нова у Кашгар (Источни Туркестан). Експедицијама је руководио 
Азијатски департман Министарства спољних послова. Упућивање 
експедиција које је отпочето после завршетка енглеско-иранског 
рата, сведочи да су оне превасходно имале политичке циљеве. Тре- 
бало је Петрограду прибавити информације и предложити мере 
„ради даљег супротстављања утицају Велике Британије у региону“. 
Уз то, прилике у Централној Азији биле су хаотичне, о чему је 1858. 


1  Иопориз внешней политики_, 88–89; Н. А. Халфин, Политика России в Средней 
Азии, Москва 1960, 64—68; Н. С. Кинямина, Средняя Азня во внешнеполитических 

оренбуршки генерал-губернатор, А. А. Катенин, извештавао владу 
у Петрограду: „Кокандски кан стално упада у пограничне градове 
Бухаре ... Хива је разорена и до крајности осиромашена, Туркмени 
су у непријатељству са становницима Хиве ...“.' 
Експедиција коју је предводио Хаников, требала је да пораљди 
„на учвршћивању руских позиција у Авганистану“, који је био под 
утицајем Велике Британије. Ханикову је наложено да посети Кабул 
и да покуша „да убеди авганистанског емира, Дост Мухамед-кана 
у потребу сарадње са Русијом“. „Други циљ експедиције било је 
упознавање са унутрашњим положајем Ирана, чија је влада после 
пораза у енглеско-иранском рату била заинтересована за прибли- 
жавање Русији“. Горчаков је уз то упозоравао Ханикова да делује 
опрезно, да се не меша у унутрашње односе Ирана и Авганистана, 
да тиме не би изазвао нове заплете. Почетком 1858. експедиција 
је кренула из Бакуа у Астрабад, да би затим стигла у Техеран, где 
је Хаников водио преговоре о „проширењу руско-иранских поли- 
тичких и трговинских веза“. Хаников је настојао да уреди односе 
са Ираном, али је одбио предлог о закључењу савеза који би био 
усмерен против Велике Британије и Авганистана. Горчаков је 
посредством руског посланика у Техерану, Аничкова, тражио од 
Ханикова да се „држи опрезне тактике“, која ће омогућити да се 
прилике на Средњем истоку и у Централној Азији разреше у корист 
Русије. Руска влада је у то време настојала „да ојача централно- 
азијске канате стварањем чврстог савеза са њима како би могла да 
се супротставити Великој Британији“. Ханиковљева посета Авга- 
нистану није била успешна, јер је авганистански емир одбио да га 
прими, изговарајући се тиме да би то изазвало негативну реакцију 
Велике Британије. Хаников је потом послао извештај у Петроград 
у коме је упозоравао да је „владар Авганистана храбар и предусре- 
тљив Дост Мухамед-кан, ... али да се налази под покровитељством 
Енглеза ... Енглеска влада у учвршћивању власти авганистанског 
емира види средство ... за осигурање северне границе Индије од 
спољних напада, због тога настоји да сарађује са њим“. За разлику 
од Игњатијева, Хаников није инсистирао на војним освајањима, 
али је „сматрао да је руско министарство спољних послова одвећ 


1 АВПРИ, ф. Отчет министра иностранных делза 1856. и 1858, лл. 145 об, 150, 
255-259 и 279 оби 155-156; Н. С. Халфин, Политика России, 49-50 и 66-67; Н. 
С. Кинялина, Внешняя политика... 222-236. 

пасивно“. Међутим, мисија Ханикова у Авганистан, претходно и у 
Иран, „омогућила је влади да изради општи правац спољне поли- 
тике на Истоку“. 
Истовремено са мисијом Ханикова 1858. из Оренбурга у Хиву 
и Бухару, упућена је експедиција коју је предводио Игњатијев. Циљ 
експедиције био је, „учвршћивање трговинског и политичког ути- 
цаја Русије у канатима“. Игњатијев је уз то сматрао важним и пре- 
дузимање мера ради супротстављања Велико) Британији, мислио 
је да „од односа Русије и Велике Британије у Азији, неоспорно 
зависи и наш положа) у свету“. И Горчаков је био мишљења да: 
„Русија не може бити равнодушна према Централној Азији. Она 
жели да сачува статус кво, или, пак, да он не буде нарушен у корист 
енглеског утицаја“. Међутим, стање у Централној Азији у тре- 
нутку доласка Игњатијева у Хиву, „није наговештавало могућност 
мирних преговора“. Бухара је ратовала са Кокандом и Авганис- 
таном, због чега је руска влада упозоравала Игњатијева да се не 
меша у сукоб. Како преговори које је у Хиви водио Игњатијев нису 
довели до закључења уговора, уверили су руску дипломатију у нео- 
пходност војног похода против каната. Експедиција је после тога 
напустила Хиву и упутила се у Бухару, где је стигла крајем септем- 
бра 1858. године. Игњатијев је у Бухари имао више успеха, што је 
довело до решења питања пловидбе руских бродова реком Аму- 
даријом. Преговори су окончани пристанком емира Насрула, да 
пошаље у Петроград посланика ради наставка разговора. У децем- 
бру 1858, Игњатијев се вратио у Оренбург, и известио владу: „Оба- 
вештења од наше експедиције, допринела су успостављању при- 
ближно тачног погледа на унутрашње односе [у канатимај), ... и 
посебно на положај који ми треба и можемо да заузмемо у Цен- 
тралној Азији". Нестабилност прилика у Централној Азији све 
више је уверавала Игњатијева у „неопходност преласка са дипло- 
матског деловања, на војна решења“. Игњатијев је сматрао да је 
слање експедиција у Централну Азију само „непотребно трошење 
новца“ који може бити употребљен за постизање циља на други 
начин. Руска влада није подржала Игњатијева, већ је наставила са 
тражењем путева за „јачање политичког и економског утицаја у 
Централној Азији“. Задатак експедиције И. Ч. Валиханова, побор- 
ника уједињења народа Централне Азије са Русијом, у Кашгару 

је био, да се „упозна са тамошњим приликама, те да одреди путеве и 
средства за успостављање политичких и трговинских веза“. Валиха- 
нов је потом обавестио Петроград, да се „трговина налази у рукама 
Коканде, али да Русија њоме може лако овладати, ако успостави 
директне односе са Источиим Туркестаном. Међутим, Горча- 
ков је био задовољан оним што је постигао Валиханов, па је писао 
цару како „најважнијим догађајем можемо сматрати долазак руских 
каравана у Кашгар“. 
| Експедиције упућене 1858. и 1859. „помогле су руској влади 
да се много боље упозна“ са тамошњим приликама, мада нису про- 
мениле однос Петрограда према државама Централне Азије. Цар 
Александар није скривао задовољство постигнутим, на једном од 
извештаја Игњатијева записао је: „Прочнтао сам са великом зна- 
тижељом и задовољством. Треба одати признање Н. П. Игња- 
тијеву, он је деловао разумно и вешто и више је постигао, него што 
смо ми могли очекивати. Био је то подстицај за руску владу да и 
даље настоји, да ојача утицај у Централној Азији дипломатским 
средствима". Губернатор Оренбурга, А. А. Катенин, критиковао 
је такав став владе и предлагао војно освајање Централне Азије, 
њега су подржали и Игњатијев и губернатор Западног Сибира, 
Г. Х. Гасфорд. Да би се усагласила политика у Централној Азији, 
у Петрограду је између 1859. и 1861. одржано неколико савето- 
вања. Најјаче аргументе у корист одлучног деловања у Централно) 
Азији изнео је тадашњи дирекор Азијатског департмана, Николај 
Игњатијев, кога су подржали губернатори Оренбурга и Западног 
Сибира предлажући „одлучно наступање“ у Централној Азији. 
Предлоге о наступању у Централној Азији, Игњатијев је мотиви- 
сао и неизбежном борбом са Великом Британијом. „За очување 
добрих односа са Великом Британијом, потребно је бар једном да 
јо) докажемо да ми можемо да изађемо из пасивног положаја и да 
јо) приредимо, у случају прекида, знатну штету“. Притом је Игња- 
тијев сматрао да Русија може и да угрози интересе Велике Бри- 
таније у Централној Азији. „Русија треба да се учврсти на ушћу 
Амударије, да у својим рукама држи Хиву и Коканду, придобије 
Бухару и против Енглеске искористи муслиманско становништво 

217-218; Н. С. Киняпина, М. М. Блиев, В. В. Дегоев, нав. дело, 261-267; Н. А. 

Индије“. Игњатијев је стога предлагао Горчакову да Русија пре- 
дузме истовремено наступање у Централној Азији, „са Кавказа, из 
Оренбурга и Западног Сибира, а да се при томе користи и савезом 
са Ираном и Турском“. Сматрао је да је, изко Русија нема пре- 
тензија према Индији, у Великој Британији потребно подстаћи 
страх за њену судбину. Мишљење Игњатијева упућено Горчакову 
сведочи о томе да Русија није планирала заузимање Индије, већ 
да је, како је тврдио Игњатијев, „угрожавање Индије требало да 
послужи само као демонстрација, довољна да натера Енглеску на 
уступке Русији по питањима која су за њу била важна у Европи и на 
Блиском истоку“! 

И овога пута Министарство спољних послова Русије „одба- 
цило је планове о промени дотадашње политике у Централној 
Азији“, јер је сматрало да би то могло да доведе до сукоба са Вели- 
ком Британијом. Аргументе које је изнео Горчаков, подржао је и 
министар финансија, Рејтерн, који је указивао да су за унутрашње 
реформе потребна велика средства и да би „започињањем акције 
у Централној Азији новац био одвучен из Русије“, Министар- 
ство војно на челу са Миљутином солидарисало се са гледиштем 
Министарства спољних послова, сматрало је да је војни поход нео- 
пходно претходно брижљиво припремити. Миљутин је поред тога 
истицао да је „у средњоазијским покрајинама наш положај сасвим 
неодређен, пошто не постоји јасно омеђена граница“. Мишљење 
Петрограда није прихватила руска администрација у Оренбургу, 
већ је у новембру 1861. нови губернатор, А. П. Безак, који је на 
том положају заменио Катенина, у извештају министру војном, 
Миљутину, поново настојао да убеди владу да предузме одлучне 
кораке у Централној Азији. Безак је инсистирао на „сједињену 
оренбуршке и западносибирске границе“, чиме би Русија добила 
јасну граничну линију према централноазијским државама. Исто- 
времено је и Игњатијев, који се од 1861. налазио на челу Азијатског 
департмана, обновио своју идеју за „активирање централноазијског 
правца руске политике". 

На заседању Посебног комитета у Петрограду у марту 1862, на 
коме су учествовали цар и министри, закључено је да је „сједињење 
оренбуршке и западносибирке границе у том тренутку непожељно . 

Предлог губернатора Безака није прихваћен, због чега је Миљутин 
наредио губернаторима Оренбурга и Западног Сибира да у току 
1862. „не предузимају никакве припреме за војну експедицију“. На 
таква решења владе утицало је и продужење рата на Кавказу који је 
имао, како се изразио Миљутин, „општеевропски значај“. Пажњу 
владе од питања Централне Азије одвукли су у то време догађаји 
у Европи, пошто је у јануару 1863. дошло до устанка у Пољској. 
Почеком шездесетих година, Александар П подржао је кнеза Гор- 
чакова који је Европу сматрао главиим дипломатским фронтом 
и није желео заоштравање односа са Великом Британијом. Уста- 
нак у Пољској утицао је на промену царевог мишљења, пошто је 
Велика Британија иступила одлучно у корист устаника. Био је то 
поново раскорак у руској политици између Европе и Азије, на шта 
је указао и Игњатијев: „Важно је да наша источна и западна поли- 
тика буду сагласне међу собом и да иду ка истом циљу . Међутим, 
министар војни, Миљутин, подржао је овога пута генерала Безака, 
сматрао је да Русија треба да „војном демонстрацијом у Централној 
Азији одвуче пажњу Енглеске од Пољске“. Наиме, Миљутин који је 
раније био противник војног похода у Централну Азију, сагласио 
се да он отпочне већ 1863. године.! 
Коначно у фебруару 1863, на заседању Посебног комитета 
под председништвом министра војног, Миљутина, уз учешће 
оренбуршког и западиосибирског губернатора „одлучено је да 
отпочну војне акције у Централној Азији“. Цар Александар П је 
у марту потврдио одлуку Комитета и одредио да војне операције 
отпочну наредне, 1864, када се очекивао завршетак рата на Кав- 
казу. На крају се и Горчаков сагласио са целином плана, мада је, 
као и раније, сматрао да би читаву акцију требало водити „крајње 
опрезно ... да се у Европи не би створило неповољно мишљење 
.. о нашој политици“. Горчаков је, дакле остао привржен дипло- 
матском решењу, из страха „од избијања нових заплета са европ- 
ским државама, пре свега са Великом Британијом“. Миљутин је 
додуше прихватио примедбе Горчакова, али их је окарактерисао 
као „исувише опрезне . Сматрао је да Горчаков не схвата суштину 


1 Н.А. Халфин, Присоединение Средней Азии к России, Москва 1965, 135-177; 

руско-енглеских односа у Централно) Азији: „Наше министарство 
спољних послова, одраније се држи у азијској политици пасивног 
конзерватизма, брине се више од свега о сарадњи са Енглеском, 
противи се сваком нашем успеху у Централно) Азији, дато не би 
изазвало дипломатска питања лондонске владе, која ревносно прати 
сваки наш корак у степи“. Тако је 1864. отпочела нова етапа руске 
политике, када се приступило војном освајању Централне Азије. 
У новембру 1863. цар је потписао план о наступању Русије у Цен- 
тралној Азији, састављен од стране министарстава војног и спољ- 
них послова, чиме су отпочела ратна дејства. Велику Британију је 
сада додатно онеспокојавало приближавање „руског медведа гра- 
ницама Индије, а Русију управо неспокојство Енглеза“! 


ОСВАЈАЊЕ ЦЕНТРАЛНЕ АЗИЈЕ 


Тиме је сучељавање Русије са Великом Британијом довело до 
тога да је крајем 1863. у Петрограду била промењена тактика у вези 
са централноазијским питањима, где се прешло „од дипломатских, 
ка војним решењима“. Остварење плана реализованог у Петрограду 
о уједињењу оренбуршке и западносибирске границе представљало 
је почетак руског освајања Централне Азије. „Главни удар усмерен 
је против Котанског каната“, када је у периоду од јула до септембра 
1864. руска војска нанела одсудан пораз његовим армијама и тиме 
ослабила свог непомирљивог противника. У мају 1864, пуковник 
Веревкин кренуо је са одредом од 1.500 људи на град Туркестан, 
а из Западног Сибира према граду Аули Ати, одред од 2.500 људи 
пуковника Черњајева, коме је „поверена заједничка команда“. Већ 
у јуну 1864. ти градови су заузети. Черњајев је потом одлучио да 
заузме град Шимкент, али је услед јаког отпора био принуђен да се 
повуче. Борбе су трајале до септембра када је руска војска коначно 
заузела Шимкент, што је омогућило „спајање оренбуршке и запа- 
дносибирске границе“. Черњајев је за те успехе унапређен у чин 
генерал-мајора, док је Котански канат изгубио власт над Јужним 
Казахстаном па се поставило питање наредне акције у Централној 
Азији. Оренбуршки губернатор, Крижановски, и командант „ује- 
дињене армије“, Черњајев, сматрали су да је потребно продужити 

војне акције, док су министарство спољних послова и министарство 
војске предлагали да се оне зауставе. Миљутин је свој став аргумен- 
товао чињеницом о „малобројности војске“ у Централној Азији, али 
се Черњајев оглушио о његове предлоге и одлучио да делује самос- 
тално. Крајем септембра 1864. Черњајев је са одредом од хиљаду 
војника кренуо према Ташкенту, једном од највећих градова Цен- 
тралне Азије. Град је бно добро утврђен и напади Черњајевљевог 
одреда су одбијени, због чега је руска војска морала да одступи 
ка Шимкенту. 

Војне операције Русије у Централној Азији изазвале су 
реакцију Лондона, који је због тога тражио разјашњење од Пет- 
рограда. Канцелар Горчаков је за деловање Русије у Централ- 
ној Азији упориште налазио у чињеници да је на том простору 
живео народ без „чврсте државне организације“, због чега је руска 
држава морала да предузме мере ради безбедности, како сопс- 
твене границе, тако и трговине. Циљ који је цар поставио у Цен- 
тралној Азији, писао је Горчаков, није условљен проширењем 
граница Русије, већ „уношење у организам централноазијских 
народа државног устројства, благостања, цивилизације“. Али, 
захтеви Велике Британије, те неспоразуми између владе и вој- 
них команданата у Централној Азији, принудили су Петроград 
да јасно одреди своје позиције о централноазијском питању. У 
октобру 1864. Горчаков је уз сагласност новог директора Азијат- 
ског департмана Министарства спољних послова, П. Н. Стре- 
моухова, и Д. Миљутина, поднео нзвештај Александру П који 

је садржао програм деловања Русије у Централној Азији. План 
дејстава у Централној Азији који је цар потврдио крајем новем- 
бра 1864, сматрао је даљу експанзију некорисном. Програм владе 
из 1864. одражавао је пре свега Горчаковљеве погледе који је сма- 
трао да у „условима међународне изолације и широких унутра- 
шњих реформи у земљи, нису потребна нова освајања која би 
могла да доведу до сукоба са Великом Британијом“. Уз то, упо- 
зоравао је Горчаков, „ширење наше власти у Централној Азији 
није у сагласности са интересима Русије и води само слабљењу 
њене снаге“, Управо стога су у владином програму из 1864. назна- 
чени само општи циљеви, који су се сводили на утврђивање власти 
Русије на „достигнутим границама“. Узимајући у обзир реакцију 
Европе, а такође и односе са централноазијским државама, Гор- 
чаков је препоручивао локалној администрацији да се „не меша 

у унутрашње послове каната“ и да тежи умерености у решавању 
спорних питања. Међутим, за конкрена питања нису предложена 
никаква решења, што се објашњавало „слабим познавањем унутра- 
шњих прилика у Средњој Азији“ и несугласицама између владе и 
локалних команданата. Војни министар, Миљутин, „подржао је 
основе програма“, али је упозоравао да је превише обавезујућа 
изјава Горчакова да „даљег ширења руских граница неће бити“. 
Миљутин је упозоравао да је Горчаков том изјавом „себи везао 
руке у даљем деловању, чиме је омогућио нашим противницима 
„. да нашу политику окарактеришу као покварену и вероломну“ 
Том недореченошћу владиног програма користио се „частољу- 
биви и самоуверени“ генерал Черњајев када је донео одлуку да 
заузме Ташкент, град који је имао „важан политички и трговински 
значај“ за Русију. 
Котански кан, Алимкул, „који је раније владао градовима Аули 
Ата, Туркестаном и Шимкентом, тежио је да поврати изгубљене 
територије“. У новембру 1864, Алимкул је напао Туркестан, али су 
га зауставили козачки одреди и вратили назад у Ташкент. Тај неус- 
пех погоршао је прилике у Ташкенту, где је дошло до покрета про- 
тив Алимкула. Немире је искористио бухарски емир како би овла- 
дао градом. Догађаји у Ташкенту представљали су за Черњајева 
„добар повод за заузимање града“, за шта је он затражио одобрење 
министарства. У Петрограду су сматрали да би услед малоброј- 
ности војске могло доћи до новог пораза, стога је Черњајеву „пре- 
поручено да сачека појачање . Министарство спољних послова, 
подржало је мишљење војног министарства и још одлучније исту- 
пило против даљег наступања руске војске. У инструкцији Горча- 
кова упућеној губернатору Оренбурга, Крижановском, коју је одо- 
брио цар крајем фебруара 1865, поново је истицано да је примена 
војне силе допуштена само ако војска Котанског каната нападне 
„територију која је ушла у састав Русије". 

Ширење граница Русије у Централној Азији „захтевало је нову 
административну организацију , после чега је на основу решења 
Посебног комитета одлучено да се на простору од језера Иси- 
кул до Аралског језера образује Туркестанска област. За војног 
губернатора именован је генерал Черњајев. У међувремену, борба 


1 АВПРИ, ф. Канцелярия, Отчет министра иностранных дел за 1864, лл. 19806 
–199 и 21806–219. 

за Ташкент између котандског и бухарског кана се продужила, 

„па се становништво засићено ратом обратило за помоћ Русији“. 
Био је то „добар разлог за поход руске војске на Ташкент априла 

1865. године", када је без наредбе из Петрограда, Черњајев кре- 
нуо на град и заузео га, 29. јула. Заузимање Ташкента изазвало 
је „нова спорења у руској влади и друштву“. Черњајева су подр- 
жала министарства спољних послова и војске, док је министар 
унутрашњих послова, Петар Валујев, изразио недоумицу: „Таш- 
кент је заузео генерал Черњајев. Нико не зна зашто и због чега“. 
И мишљење руске јавности, посебно штампе, било је слично инто- 
нирано, јер је већина била против нових територијалних освајања 
у Централној Азији, сматрајући да ће то само дадатно оптеретити 
буџет земље. С друге стране, део јавног мњења и војних кругова, 
подржао је Черњајева, сматрајући да су успеси Русије у Централ- 
ној Азији важни за њен престиж у Европи. Али та спорења нису 
суштински могла да промене оно што је учинила руска војска, 
после чега су отпочеле расправе о томе какав статус дати Таш- 

кенту. Ради решења питања статуса Ташкента, губернатор Оренб- 
урга, Н. А. Крижановски, и Михаил Черњајев били су позвани у 
Петроград, где су успели да убеде владу у неопходност укључења 
града у састав Русије. Влада је у августу 1866. одлучила да Таш- 
кент припоји Русији. 

Међутим, у јесен 1865, Бухара је заузела Коканду. Черњајев је, 
после тога, без сагланости Петрограда, послао у Бухару, ради пре- 
говора, „малобројну руску делегацију која је одмах по доласку била 
заточена“. Такве самосталне акције Черњајева изазвале су „незадо- 
вољство руске владе“ и протесте Велике Британије која се, како је 
писао Миљутин, „плашила наших освајачких планова“. Због тога је 
„формирана спрецијална комисија“, која је извршила инспекцију 
Туркестанске области и потом „предложила влади да опозове гене- 
рала Черњајева“. За новог војног губернатора Туркестанске обла- 
сти постављен је 1866. генерал Д. И. Романовски; њему је саопш- 
тено да је циљ Русије „успостављање мира и спокојства“, а самим 

тим и „избегавање нових освајања“. Али, Романовски је наставио 
„офанзивну тактику Черњајева, и поред изричите владине наредбе 


1 Н.А. Халфин, Политика России..., 101-102; История внешней политики..., 
99-103; Н. С. Киняпина, Внешняя политика..., 251. 

да избегава рат са Бухаром. Својим главним задатком сматрао је 
слабљење бухарског емирата који је тежио да „потчини не само 
територију Коканда, већ и читаву Централну Азију“. Због тога је 
Романовски кренуо на Хоџент и заузео га 19. маја 1866. године. 
После тог успеха, руска војска је ушла на територију Бухарског 
емирата, али се „зауставила недалеко од Самарканда“. Победа над 
Бухаром довела је до потписивања уговора којим је Бухара постала 
руски вазал. То је довело до стабилизације прилика у Централ- 
ној Азији. 

Важно питање које је после тих освајања требало решити 
тицало се успостављања новог административног уређења. До сре- 
дине шездесетих година ХІХ века сви послови везани за Централну 
Азију, „налазили су се углавном у рукама оренбуршког губерна- 
тора, а донекле је њима управљао губернатор западног Сибира“. 
Стварањем Туркестанске области 1865. стање се незнатно изме- 
нило, пошто је она била потчињена оренбуршком губернатору. 
Међутим, односи између „два руководећа центра нису увек била 
складни, њихова су решења неретко противуречила једна другима“. 
Све то усложњавало је и иначе несређен систем управљања, па је 
„предложено да се од оренбуршког губернаторства одвоји Тур- 
кестанска област“. Због тога је 1866, на иницијативу Миљутина, 

ради упознавања са стањем у Туркестанској области и делатности 
њене администрације, упућена Посебна комисија. Чланови коми- 
сије закључили су да је „оправдано одвајање Туркестанске области 
од оренбуршког губернаторства и стварање самосталне управе“. 
У априлу 1867. цар Александар П потврдио је предлог Посебног 
комитета, којим је председавао Миљутин. Потом је у јулу обја- 
вљен „Закон о образовању Туркестанске губерније“, која је обез- 
беђивала власт Русије над двема главним рекама Централне Азије, 
Сирдаријом и Амударијом. За губернатора, у чијим се рукама нала- 
зила грађанска и војна власт, постављен је генерал К. П. Кауфман, 
„један од најбољих руских администратора“, који је добио широка 
овлашћења „у решавању политичких и трговинских послова“. Тур- 
кестанска област издвојена је од власти Оренбурга, док је цело- 
купна централноазијска политика концентрисана у рукама губер- 
натора области са седиштем у Ташкенту. Миљутин је то оценио 
као „прави, одлучујући корак у нашој политици у том делу света“. 
Нови губернатор, Кауфман, мислио је да су руске позиције у 
Централној Азији чврсте и да би због тога руска влада требало да 

одустане од даљег војног ангажовања, ако се успостави мир са Буха- 
ром и Кокандом.! 

У новембру 1867. Кауфман је упутио посланство у Коканду 
ради преговора, „који су окончани потписивањем уговора о трго- 
вини у марту 1868. године“. Тиме се Кокандски канат нашао „под 
контролом Русије“. Преговори са Бухаром вођени су у Оренбу- 
ргу, али је Крижановски желео да уговор одобри и Кауфман, па је 
септембра 1867. затражио његово мишљење. Русија је уговором 
гарантовала Бухари самосталност „у унутрашњим пословима“, али 
је захтевала да се „емир обавеже да неће слати војску на руску тери- 
торију . Кауфман је одобрио пројекат уговора и послао га у Бухару 
на потписивање. Бухарски емир, Музафар, одбио је у марту 1868. 
да потпише уговор и објавио „свети рат Русији. У априлу, војска 
Бухаре „стигла је на реку Зеравшан у реон Самарканда“, где јој 
се супротставила руска војска под командом Кауфмана. Тај неу- 
спех заоштрио је и борбу у граду Самарканду, између присталица 
отпора и кругова који су били за присаједињење Русији, што је омо- 
гућило да у мају 1868. руски одреди заузму град. У јуну је бухарски 
емир био принуђен да са Русијом закључи нови уговор, по којем јој 

је „предао градове Хоџент, Ура-Тјубе, Џизак“. Руским трговцима 
призната је „слобода трговине и право боравка њихових аге- 
ната у емирату . 

Али, успеси Русије у Централној Азији одразили су се на њене 
односе са Великом Британијом, која је после тога одлучила да своју 
политику усмери према Авганистану. Иако се Авганистан налазио 
под њеним утицајем, влада у Лондону је ипак намеравала да отпо- 
чне преговоре са Русијом око регулисања његовог будућег статуса. 
Горчаков је посредством барона Брунова упутио одговор влади у 
Лондону, у коме је писао да у Русији „нема страха“ од деловање 
Велике Британије у Централној Азији и „ми то очекујемо такође од 
вас... оио што може да помути разум, то је узајамно неповерење“. 
Да би потом цар Александар у разговору са енглеским послаником 
категорички изјавио: „Ја сам уверен да влада Његовог британског 


‚ величанства верује мени када говорим да немам никаквих амбиција 


у Централној Азији“. Цар је на крају додао, да ако у Централној 


1 Н.С. Киняпина, „Административная политика царизма на Кавказе и в Средней 
Азин в ХІХ веке“, Вопросы истории, 4, Москва 1983, 35—47. 
2 Д.А. Милютин, Дневник, Т. 2, 131-158; История внешней политики..., 106. 

Азији дође до нових сукоба, он неће бити њихов вииовник. 

У марту 1869. министар спољних послова, Кларендон, предложио је 

руском амбасадору, Брунову, споразум о Авганистану. Уз то, Кла- 

рендон је предлагао да Велика Британија и Русија признају Авга- 
нистан за „неутралну зону“, захтевајући истовремено да се граница 
Авганистана на северу прошири преко области Кундуза на шта је 
претендовала и Бухара. Руска влада прихватила је преговоре, али је 
одбацила предлог о проширењу границе Авганистана, сматрајући 
да би то изазвало нове авганистанско–бухарске територијалне спо- 
рове. Међутим, и овога пута Горчаков је настојао да увери енглеску 
владу да Русија нема никаквих планова усмерених „против незави- 
сности те државе“.! 

Питање је поново разматрано у октобру 1869, приликом 
сусрета Горчакова са чланом енглеске администрације у Индији, 
Форсајтом. Велика Британија је инсистирала на ширењу граница 
Авганистана, рачунала је да ће на тај начин додатно учврстити свој 
утицај у Централној Азији. Горчаков је одбацио предлоге Велике 
Британије, али су „обе државе биле сагласне о неопходности проду- 
жења преговора“. Руска влада је израду конкретних решења у вези 
са авганистанским питањем пренела на губернатора Туркестана, 
а енглеска влада, на вицекраља Индије. Даљи ток преговора пока- 
зао је намере Велике Британије да у потпуности потчини Авгани- 
стан. Руско министарство спољних послова је и поред тога желело 
да оконча преговоре са Великом Британијом, због чега се обра- 
тило Александру ПЦ с „молбом да одложи планирани поход руске 
војске на Красноводски залив у Каспијском мору . То мишљење 
нису делили губернатор Туркестана, Кауфман, и намесник Кав- 
каза, велики кнез, Михаил Николајевич, већ су настојали да убеде 
цара да се са операцијом отпочне 1870. године. Поход на Красно- 
водски залив требало је да осигура безбедност граница Русије 
и отвори путеве за руску трговину у Централној Азији преко 
Каспијског мора. 

Међутим, после учвршћивања власти у средишњим деловима 
Централне Азије, руска локална администрација у сагласности са 


1 С. С. Татищев, нав. дело, 514–516; Г. А. Хедолтов, Из истории англо-русских 

војним министарством отпочела је поход на Хиву и туркменска пле- 
мена. Главни центар војних операција постао је Красноводск чије је 
заузимање улазило у раније планове руске владе, али је, по речима 
Миљутина, било „одложено до бољих прилика“. У новембру 1869. 
под командом генерала Столетова, кренула је војска из Бакуа ка 
Красноводском заливу. Искрцавање руске војске у Красноводском 
заливу погоршало је односе са Хивом. Локална руска адмииистра- 
ција затражила је од Петрограда одобрење за напад на Хиву, али је 
министарство спољних послова препоручивало избегавање војних 
операција „док се не покажу неизбежним“. Ново заоштравање ситу- 
ације у вези са Бухарским емиратом, „накратко је одвукло пажњу 
Русије од Хиве“. Уговор потписан 1868, довео је у Бухари до сукоба 
противника и присталица „сарадње са Русијом“. Да би унеколико 
смирила ситуацију и учврстила позиције проруске групе у емирату, 
„руска влада је предложила локалној администрацији да се Бухари 
врати Самарканд“. Горчаков и Миљутин су у писмима Кауфману 
упорно понављали, да је непожељно даље територијално ширење у 
Централној Азији. „Заузимање Бухарског емирата и његово укљу- 
чивање у састав Русије не спада у циљ владе... Такво наше ширење 

повећало би бројност наше војске у тој области, што би увећало 

трошкове њеног издржавања ..., а да се при томе не би постигло 

ништа значајно, уз то би се могао сасвим искомпликовати и наш 

положај . Влада у Петрограду истовремено је од губернатора Тур- 

кместана затражила да напусти Бухарски емират, како због мало- 

бројности војске, тако и због подозривости Велике Британије. 

Ни овога пута руска администрација у Централној Азији 
није се „сагласила са мишљењем владе“. Кауфман је, „користећи се 
својим ауторитетом“, успео, приликом сусрета са Александром П, 
да га убеди да би повратак Самарканда Бухари „поткопао позиције 
Русије“. Александар П сагласио се са Кауфмановим мишљењем и 
Самарканд је остао у саставу Русије, док је војска убрзала припреме 
за поход на Бухару. Чланови војног савета који су разматрали то 
питање, настојали су да укажу на „политичко значење целе акције“. 
Тврдили су да би руско заузимање Бухаре имало утицај и на решење 
Источног питања, а са друге стране, Велика Британија би морала 

да „смањи своју гордост , у првом реду због приближавања руске 
војске границама Индије. Такво мишљење било је блиско и Кау- 
фману, који је указивао да „Енглеска није нигде тако осетљива 
као у Азији ... То је узда, којом ми увек можемо њу да задржимо“. 


Душко М. Ковачевић 


Почетком седамдесетих година, Захваљујући Кауфману, питање 
Централне Азије постављено је поново на дневни ред руске поли- 
тике. Кауфман је, наиме, предлагао да се заузме одлучан став према 
Хиви, а да се са Бухаром допуни утовор из 1868. године. У септе- 


· мбру 1873. потписан је нови уговор који је потврдио још већу зави- 


сност Бухаре од Русије, земља је сачувала унутрашњу аутономију 
али је изгубила право да води самосталну спољну политику. 
Пошто је учврстио власт у средишњим реонима Централне 
Азије, губернатор Кауфман је у сагласности са министарством 
војске отпочео поход на Хиву и територију туркменских племена. 
Хива је „контролисала доњи ток реке Амударија“, као и туркме- 
нска племена. Уз то, заузимање Красноводска 1869, заоштрило је 
односе Русије не само са Хивом, већ и са туркменским племенима, 
с Ираном и Великом Британијом. Кауфман је, стога, сматрао да је 
„неопходно довести Хиву у положај у коме су се налазиле Бухара и 
Коканда“, али за тај план није добио Миљутинову подршку. У фе- 
бруару 1872, Кауфман је у извештају упућеном у Петроград писао 
о „безуспешности дипломатских преговора и неизбежности војног 
сукоба са Хивом“. Руска влада је и овог пута захтевала да се „одложи 
поход на Хиву, чиме је желела да избегне сукоб са Великом Бри- 
танијом. Поред тога, влада је схватила да би се догађаји у Азији 
могли негативно одразити на преговоре око закључења Савеза, 
који је Русија водила са Немачком и Аустроутарском. За Русију је 
Савез био не само важан због „решавања европских проблема“, већ 
и због подршке у случају сукоба са Великом Британијом у Центра- 
лној Азији. Када је договор са Берлином и Бечом постигнут, руска 
влада је дала сагласност за поход на Хиву 
Истовремено с преговорима у Европи, Русија је покушала 
дипломатским путем да осигура и позиције у Азији. Петроград 
је стога прихватио предлог енглеске владе о преговорима у вези 
с авганистанском границом. У јануару 1872. у Лондои је упућен 
Шувалов са писмом Алекандра П енглеској влади, које је садржало 
основне услове могућег споразума. Александар 11 је изражавао уве- 
рење да „питање о граници Авганистана не представља препреку 
споразуму“, уз то је, због заинтересованости Велике Британије 32 


1 Сборник договоров России..., 131-135; История внешней политики..., 109-111; 
Н. С. Кинапина, Внешняя политика. ., 253-254. 
2 История внешней политики _, 117-118; Н. С. Киняпина, Средняя Азия..., 46. 

догађаје у Централној Азији, саопштио да неће „укључивати Хиву 
у састав Русије“. Писмо Александра П протумачено је као почетак 
нове етапе у односима Русије и Велике Британије. У Петроград је 
после тога стигла нота енглеске владе, у којој су садржани предлози 
о авганистанској граници. Горчаков је у инструкцији посланику 
Брунову 31. јануара 1873. писао да не треба „преувеличавати зна- 
чај тог питања које се односило на северну границу Авганистана, 
већ да треба „доказати Енглеској нашу предусретљивост . Резу- 
лтат преговора вођених 1872. и 1873. о авганистанском питању, 
био је споразум о „тампон-појасу у Централној Азији“. Русија се 
„обавезала да се неће мешати у унутрашње послове Авганистана“, 
као и да ће прнстати на „проширење његове територије у област 
централноазијских држава“. Руско министарство спољних послова 
оценило је споразум пожељним, због тога што је он Авганистан 
претварао у неутралну зону чији статус нису могле да наруше ни 
Русија ни Велика Британија. 

Уступци учињени Великој Британији по питању Авганистана, 
омогућили су руској влади да приступи плану о покоравању Хиве 
у фебруару 1873. године. Продор руских одреда на територију 
Хиве, изазвао је, и поред закљученог споразума, негативну реакцију 
Велике Британије. У Лондону је разматрана могућност да се против 
Русије подигну муслиманске државе, „упућени су агенти у Турску, 
Иран и Авганистан“. И поред свега, Велика Британија није успела 
да успостави планирано „јединство муслиманских земаља“. Руска 
војска је у мају 1873. освојила Хиву, а у августу су Кауфман и кан 
Мухамед Рахим потписали мировни уговор. Уговором је кан „при- 
знао вазалну зависност од Русије и одрекао се самосталног деловања 
у спољној политици“. Кауфман је у писму Миљутину наглашавао да 
је уговором Хива добила исти статус као Бухара и Коканда, које су 
потом, 1873, постале вазалне области Русије, са унутрашњом ауто- 
номијом. Тиме се до средине седамдесетих година ХІХ века знатан 
део Централне Азије нашао у „разним формама зависности“ од 
Русије. Победе Русије, писао је војни министар Миљутин, „... одје- 
кнуле су далеко иза предела Централне Азије“. Посебно је због тога 

била узнемирена Велика Британија, „која није равнодушно гледала 
ни на најмањи успех наш у том делу света“! 


1 Н. С. Киняпина, „Дипломаты и военые. Генерал Д. А. Милютин и присоеди- 
нение Средней Азии“, у Российская дипломатия в портретах, Москва 1992, 232. 

Али, мир у Централној Азији био је још далеко, „није било 
унутрашње стабилности ни у Кокандском, ни у Бухарском канату“. 
Бухарски емир је настојао да врати територије које је „предао“ 
Русији, док су муслиманске верске вође незадовољне зависношћу 
ОА „белог цара“ позивале становништво на непокорност. Мира и 
стабилности није било нн у Кокандском канату. Царска админи- 
страција се, додуше, трудила да се не меша у унутрашње послове 
каната, док су „феудална аристократија и свештенство“, као иу 
Бухари, подстицали становништво на борбу против Русије. Године 
1875. у Кокандском канату избио је устанак против самог кана. 
Центар устанка усмереног н против кана и против Русије, била 
је Ферганска област. Худојар-кан био је „принуђен да напусти 
Коканду , па су устаници власт предали његовом сину, Насре- 
дину, уз захтев упућен Русији да „успостави територије каната у 
пређашњим границама“. Губернатор Туркестана, Кауфман, при- 
знао је новога кана, али с тим да се очувају тадашње „границе 
државе успостављене уговором из 1868. године“. Кауфманов пред- 
лог остао је без одговора, док је устанак добијао на снази и зах- 
ватао не само Ферганску област, већ и земље на граници с Таш- 
кентом. Устанак у Кокандском канату „изазвао је реакцију руске 
војне команде : августа 1875. „царска војска је ушла на територију 
каната, заузела тврђаву Махрам и победила Коканђане“. Септе- 
мбра 1875. у граду Маргилану кан Насредин и Кауфман потпи- 
сали су нови уговор, којим је територија каната још више умањена. 
После тога, кан Насредин се вратио у Коканду, док је руска војска 
напустила канат.! 

И поред руско-кокандског уговора, стање се није смирило. 
Уступке Русији становништво није прихватило, због чега је кан 
Насредин, као и његов отац раније, „био принуђен да побегне 
из Коканде и да затражи покровитељство Русије“. Муслиманско 
свештенство које је предводило цео тај покрет упутило је потом 
своје изасланике у Бухару, Хиву и Авганистан са позивом на заје- 
дничку борбу. Кауфман се после тога одлучио за радикалне кораке, 
царска војска завладала је поново Кокандом. Потом је 19. фебру- 
ара 1876. издат царски указ „о укључивању територије Кокандског 
каната, сада под именом Ферганска област, у састав Туркестанске 


1 С.С. Татищев, нав. дело, 517-525; Сборник договоров Россиц.., 129-134; М. 

области“. За првог војног губернатора одређен је генерал, Михаил 
Скобељев. Тиме се средином седамдесетих година већи део 
Централне Азије нашао у зависности од Русије. Кокандски канат 
ушао је у састав руске државе, док су Бухарски емират и Хивски 
канат „очували унутрашњу аутономију, али су изгубили самостал- 
ност у спољној политици“. Део туркменских племена, који је остао 
независан од Русије, више није имао своју државу. Нова терито- 
ријална освајања, продор руске војске у реон насељен Туркме- 
нима, на земљу на коју су претендовали Иран и Хива, изазивали су 
нове сукобе. Поред тога, енглески агенти су предузели кораке ради 
успостављања веза са централноазијским владарима, туркменским 
племенима, Ираном, Авганистаном и Турском, „ради супротста- 
вљања руској експанзији“. 

„Велика источна криза одвукла је пажњу Русије“, што је омо- 
гућило Великој Британији да се поново укључи у борбу за утищај у 
Централној Азији. Победа у рату против Турске 1877-1878. није 
учврстила међународне позиције Русије, док је напетост у руско- 
енглеским односима порасла „услед агресивне политике конзер- 
вативне владе лорда Биконсфилда на целом Истоку, од Балкана 
до Кине“. Мада Великој Британији није пошло за руком да у Цен- 
тралној Азији створи савез муслиманских држава који би се супро- 
тставио Русији, она је ипак постигла успехе у агитацији међу тур- 
кменским племенима. Та племена прекинула су дотад пријатељске 
односе са Русијом и отпочела стварање оружаних одреда ради 
супротстављања царској војсци. Кауфману је у јулу 1877. одобрено 
да повећа број војника, „ради бољег обезбеђења ... наших крајева 
од спољних напада“! 

У априлу 1878. у Петрограду је сазвано Посебно саветовање, 
„ради одређивања тактике Русије у случају прекида односа са Вели- 
ком Британијом“. Учесници саветовања, које је одржано под пред- 
седништвом Александра П, били су једнодушни у оцени да „не треба 
остати сасвим пасиван у Централној Азији. Одлучено је да се обаве 
припреме ради супротстављања могућем иступању Велике Брита- 
није против Русије у Централној Азији, као и да се у случају пот- 
ребе наговестити могућност угрожавања њених интереса у Индији. 

Влада је одбацила предлог оренбуршког губернатора, Крижанов- 
ског, да руска војска крене према Индији. Помоћник министра 


1 Н.А. Халфин, Присоединение Средней Азци.., 232-280. 

спољних послова, Гирс, тим поводом је приметио: „Ми немамо 
у виду Индију“. И поред тога, енглеска влада је руску политику 
оцењивала, као „угрожавање њених поседа у Индији‘. Међутим, 
руска влада је била одлучна да предузме енергичне кораке како би 
зауставила притисак Велике Британије и „умерила њене амбиције“. 
У мају 1878. војска туркменског војног окрута била је упућена 
на границу према Авганистану, а у Кабул је послата мисија на челу 
са генералом Н. Г. Столетовим. Његов задатак био је да подстакне 
авганистанског емира на отпор Великој Британији, чиме би оне- 
могућио успостављање њеног протектората над Авганистаном. 
Долазак Столетова у Авганистан изазвао је „силно неспокојство“ 
у Лондону, док је упућивање руских одреда на границу довело до 
званичног протеста енглеске владе. Петроград није желео рат са 
Великом Британијом, већ је настојао да приволи Лондони на спора- 
зум. Боравак руске мисије у Кабулу подстакао је Велику Британију 
на рат против Авганистана. У новембру 1878. енглеско-индијска 
армија напала је Авганистан, да би у мају 1879. био потписан енгле- 
ско-авганистански уговор по којем је авганистански емир фактички 
изгубио самосталност. Енглеска војска је 13. октобра 1879. ушла у 
Кабул, али питање Авганистана и даље је чекало на решење. Цар- 
ска влада је на енглеско покоравање Авганистана одговорила насту- 
пањем своје војске у Туркменији, чиме су се руско-енглески односи 
у Централној Азији још више заоштрили. Међутим, за Русију је у 
то време било важније повлачење енглеске флоте из Мраморног 
мора, због чега је настојала да избегне даље заоштравање односа 
са Великом Британијом. 
У јануару и фебруару 1880, у Петрограду је одржано неко- 
лико саветовања посвећених „закаспијској политици . Влада је 
тада прихватила становиште да у Азији треба наступати опрезно и 
промишљено, „због агресивне политике Велике Британије“. Руској 
војној команди предложено је да „заузме само тврђаву Геок-Тепе 
и да на тај начин успостави везу Кавказа са Туркместаном , што 
би представљало препреку енглеском утицају у Закаспијској обла- 
сти. За команданта закаспијског војног одреда постављен је гене- 
рал Скобељев, поборник одлучних мера у Централној Азији. У мају 
1880, Скобељев је стигао у Красноводск, али „знајући за неприја- 
тељство према Русији дела туркменских племена, тежио је да добије 

олакшало је поход руске војске на Геок-Тепе, који се показао међу 
најтежим од свих операција вођених у Централној Азији. Бојеви за 
Геок-Тепе трајали су до јануара 1881. када је тврђава заузета. Маја 
месеца исте године, „Ахалтекинска оаза укључена је у Закаспијски 
војни округ“, после чега је формирана Закаспијска област са цен- 
тром у Ашхабаду. А 
Заузимање тврђаве Геок-Тепе и учвршћивање руског утицаја 

у Ахалтекинској оази, имало је међународни значај и представљало 
је, како је тврдио Миљутин, успех који је подигао положај Русије 
„не само у Азији већ и у Европи“. Део тих земаља, пре свега оазе, 
Пенде и Мерв, ирански шах сматрао је својом тертиторијом. Пре- 
тензије Ирана на туркменске земље подржала је и Велика Брита- 
нија, али је са падом Геок-Тепе њен утицај у региону ослабљен. 

После заузимања Геок-Тепе, генерал Скобељев је сматрао да је 

ситуација за Русију крајње повољна, да сада „треба заузети Мерви 

преостале територије Туркмена . Мишљење Скобељева делио је и 

руски посланик у Техерану, Зиновјев. Миљутин, који је био сагла- 

сан са Скобељевим по многим питањима, овога пута није га подр- 

жао, због тога што су у Техерану отпочели преговори о разграни- 

чењу између Ирана и Русије у Туркменији. Истовремено, у Европи 

су вођени преговори око обнављања Савеза три цара, стога је „била 

потребна тактичност у свим питањима“, па и по питању освајања 
Туркместана. 

Ради ублажавања енглеско-руских неспоразума, са чиме је 
била сагласна и либерална влада Гледстона, Русија је прихватила 
енглеско посредовање у преговорима са Ираном о пограничним 
питањима. Преговори су вођени тајно, о чему сведочи и то да је 
и енглески представник који је заступао своју владу, „мало знао о 
њиховом садржају . По завршетку преговора, 21. децембра 1881, 
потписана је Конвенција о „разграничењу између Русије и Ирана на 
истоку од Каспијског мора“. Словом уговора „Иран је одустао од 
мешања у послове Туркмена, који су насељавали територију Мерва 
и Теџена“, а био је дужан да спречи превоз оружја и другог ратног 
материјала преко своје границе. Русија је прихватила обавезу да не 

продаје оружје Туркменима који су живели на територији Ирана, 
уз то је добила и право да по потреби „проведе своју војску преко 
иранске границе“. Тај тајни члан није био познат у Лондону. Уго- 
вор о граници између Русије и Ирана фактички је представљао 

„уговор о савезу две државе“, у коме је Велика Британија „видела 
опасност да њен утицај на Средњем нстоку буде потиснут у друти 
план“. Због тога је настојала да поправи свој положај и Лондон је 
1882. предложио Петрограду преговоре по питањима Централне 
Азије, то јест о „успостављању пограничне линије између Ирана и 
Туркменске области“. Енглеска влада је свој предлог објашњавала 
„забринутошћу“ за судбину Ирана и Авганистана, као и „страхом 
за судбину Индије“. 

Руска влада је одлучила да прихвати предлог Велике Брита- 
није, после чега је Гирс саопштио Лондону: „Ми немамо никакве 
лоше или непријатељске намере према енглеској владавини у 
Индији“. Истовремено је амбасадору у Лондону, Лобанову-Рос- 
товском, Гирс наложио да обавести енглеско министарство спољ- 
них послова да Русија „не може допустити ... мешање у руско-иран- 
ске односе“. После тога, преговори су прекинути и до 1884. ниједна 
страна није се враћала том питању. За то време енглески официри 
су пажљиво пратили развој догађаја, настојећи истовремено да 
подстакну непријатељство Туркмена према Русији. Велика Брита- 
нија је страховала за судбину Мерва, њена штампа је упозоравала 
„да ће бити отворен пут ка Индији ако Русија овлада Мервом“.' 

Руски војни команданти такође су се спремали за наставак вој- 
них операција, зли је због држања Велике Британије била потребна 
знатна тактнчност. Министарство спољних послова Русије сао- 
пштило је да „наши интереси ... захтевају очување мира у Мерву", 
да је због тога потребно онемогућити пребацивање оружја и дело- 
вање енглеских агената. Али, ни у Мерву становништво није било 
јединствено, један његов део тежио је зближавању са Русијом к 
уједињењу са Туркменима који су се налазили у Геок-Тепеу, док 
се друга група предвођења муслиманским верским вођама про- 
тивила оријентацији на Русију и ослањала се на Велику Брита- 
нију. На „скупу народних представника“, 13. јануара 1884. прих- 

ваћено је решење о „добровољном присаједињењу Мерва Русији, 
а већ 12. фебруара једна делегација се у Ашхабаду заклела на вер- 
ност цару Александру Ш. Мерв је потом у марту 1884. под именом 


1 АВПРИ, ф Отчет министра иностранных дел за 1890, лл. 91-9206; 

Русија у међународним односииз 1846-1894. 


|197 


198| Мервска оаза укључен у састав Русије, са правом на очување унутра- 


шње самоуправе. Тиме је завршено учвршћивање Русије у Централ- 
ној Азији.! 

Успех Русије у Централној Азији, поново је заоштрио односе 

са Великом Британијом. Влада у Петрограду, међутим, није желела 
да се упушта у отворени сукоб са Великом Британијом, која се 
„после неуспелих покушаја да искористи Иран окренула Авгани- 
стану“. Енглези су подстакли Абдурахман-кана да „покаже прете- 
нзије на туркменистанске земље“ које је заузела Русија, пре свега, 
оазу Пенде, преко чије територије је пролазио пут између Герата 
и Мерва. Услед непостојања јасне границе са Русијом, подстакнут 
од Велике Британије, Авганистан је 7. јуна 1884. заузео оазу Пенде. 
Велика Британија је после тога променила такику, Лондон је пре- 
дложио обнову преговора о северној граници Авганистана. Ство- 
рена је заједничка комисија за разграничење која је, по мишљењу 
руске владе, требало да се „ослања на споразум из 1872-1873, по 
коме је северна граница Авганистана пролазила јужно од оазе 
Пенде". Влада у Лондону сматрала је да северна и северозападна 
граница Авганистана треба „да пролази тамо где се фактички завр- 
шава власт емира над насељеним областима“. Русија је предлагала 
компромисно решење са циљем да се успостави неутрална зона 
између авганистанске и руске територије. Томе се супротставила 
Велика Британија, на шта је руска влада предложила одлагање зва- 
ничног заседања комисије за 1885. годину. 

У међувремену, неуспеси у Судану и Египту „поколебали су 
ауторитет Гледстонове владе“, због чега је она „одлучила да пре- 
несе пажњу јавности са афричког континента на Централну Азију". 
Крајем 1884, енглески одреди, уз сагласност емира Дост Мухамеда, 
упућени су на границу Мерва. То је требало да покаже и демон- 
стрира Авганистанцима и пограничним становницима моћ енгле- 
ско-индијске армије, способне да заштити њихову независност у 
сукобу са Русијом. Упућивање енглеских војних одреда у близину 
Мерва довело је и до покрета руске војске ка градовима Герируду 
и Мургабу, где су живела туркестанска племена под руском заш- 

титом. Авганистанци су успели да заузму рубне крајеве у рејону 
Пенде, где су се налазиле енглеско-индијске чете. Ситуација се 


1 АВПРИ, ф. Канцелярия, Отчет министра иностранных дел за 1884, лл. 71; М. 
Н. Тихомиров, Присоединение Мерва к России, Москва 1960, 145-153. 

толико заоштрила да је енглеска влада убедила авганистанског 
емира да ће му пружити помоћ у случају сукоба са Русијом, док је 
у Лондону издат указ о мобилизацији због „опасности од руског 
угрожавања Индије“. 6 

„У Европи су се плашили покрета енглеске флоте ка мореу- 
зима“, па се Русија обратила Немачкој и Аустроугарској за посре- 
довање на Порти. Берлин, а затим и Беч, посредством посланика 
у Цариграду предложили су Порти да не мења режим пловидбе 
мореузима, пошто би то могло да доведе до рата са Русијом. Рат је 
ипак избегнут јер је Велика Британија, која је остала без савезника, 
обуставила даље војне акције, при чему ни Русија није тежила рату. 
У међувремену је авганистанска војска, користећи се подршком 
енглеских официра, прешла леву обалу реке Кушка где се нала- 
зила руска војска. Предлог руске команде да врати одред иза реке 
Кушка, авганистанска страна је одбила. Сукоб до кога је дошло 12. 
априла 1885, завршио се поразом Авганистанаца на Герату. Пораз 
авганистанске армије „допринео је паду ауторитета Велике Брита- 
није“, пошто није војно интервенисала како је била обећала. Зва- 
ничник у Фории офису, Розбери није остављао никакве сумње, 
када је у марту 1885. у разговору са сином канцелара Бизмарка, 
Хербертом, приликом његове посете Лондону ради регулисања 
енглеско-немачких противуречности, рекао да се „рат с Русијом 
не би ограничио на територије Авганистана, већ би се распрос- 
тро на све за Енглезе доступне делове Руске империје“. Мако је 
извојевала победу, Русија није желела даље заоштравање односа 
са Авганистаном и Великом Британијом, њена пажња је због кризе 
око уједињења Бугарске поново пренета на Балкан. Међутим, за 
лорда Дербија није било дилеме, када је изјавио: „Русија непреки- 
дно јача. Котрља се као снежна лавина ка границама Авганистана 
н Индије и представља највећу могућу опасност каква постоји за 
Британску империју“. 

Питање нормализације односа између Русије и Велике Брита- 
није у Азији, постало је поново актуелно. У пролеће 1885, када су 
отпочели енглеско-руски преговори о коначном разграничењу у 
Авганистану, Солсбери је настојао да на рачун решења бугарског 
питања добије уступке од царске владе. И авганистански емир је 
после консултације са Лондоном, предложио Русији обнављање 
преговора о разграничењу, на шта је Петроград пристао. Преговори 
су вођени у Лондону, где је септембра 1885. потписан протокол, 

којим је одређена северозападна граница Авганистана. Потом је 
у Петрограду у јулу 1887. потписан и споразум, којим је „успоста- 
вљена руско-авганистанска граница од реке Герируд на западу до 
Амударије на истоку“. Руско министарство спољних послова смат- 
рало је да ће потписивање споразума, „допринети смањењу руско- 
енглеских противречности у Централној Азији“. У том духу нзјас- 
нио се и нови енглески премијер, Солсбери, рекавши „да у Азији 
има довољно места и за Русе и за Енглезе“. Деведесетих година 
дошло је до побољшања односа Русије и Велике Британије, а тиме 
су се и прилике у Централној Азији стабилизовале.' 


1 АВПРИ, ф. Отчет министра иностранных дел за 1887, лл. 55—58; Ріе Сгозѕѕе 
Рош... Ва. 4, 113-114; А. А. Боханов, „Место Росссии в ‘концерне мировых 
держав”, у История России, 2, 528-532; П. Черкасов-Д. Чернышевский, История 
императорской России, 351-353; История внешней политики _., 126-128. 

ДАЛЕКИ ИСТОК 


Односи с Кином 


Пораз у Кримском рату довео је до слабљења позиција Русије у 
Европи, после чега је дошло до преношења њене активности у Цен- 
тралну Азију и на Далеки исток. За разлику од Централне Азије, 
где је учвршћивање утицаја Русије било повезано са „низом вој- 
них похода, на Далеком истоку тај циљ је достигнут дипломатским 
средствима“. Претензије европских држава према Кини од сре- 
дине ХІХ века изазивале су неспокојство Русије, у првом реду због 
безбедности граница. Позиција Русије на Далеком истоку била је 
„одвећ слаба“. На Тихом океану имала је „малобројну флоту" која 
није могла да обезбеди заштиту „тих далеких простора“ од могућег 
напада Велике Британије. Поред тога, између Русије и Кине није 
постојала јасно одређена граница па су у Петрограду рачунали 
стим да би просторе Доњег Амура и Приморске области могле да 
заузму Велика Британија или Сједињене Америчке Државе, које су 
у то време појачале активности на Далеком истоку. Постојала је и 
могућност да Кина, уколико потпадне под утицај Велике Британије 
и Француске, затражи присаједињење Амурске области. Руска влада 
је због тога одлучила да предузме мере за учвршћивање свог поло- 
жаја на Далеком истоку. Тако је спољна политика Русије на Дале- 
ком истоку била „одређена низом фактора политичког, стратешког 
и економског карактера“. Пре свега, требало је одредити границу 
с Кином, при чему је Петроград рачунао са укључењем Амурске 
области и Приморске провинције у састав Русије, што би „осигу- 
рало излаз на Тихи океан, допринело развоју трговине и осигурало 
безбедност руских територија“. Русија би се у том случају могла 
лакше супротставити јачању утицаја Велике Британије и Француске 

у Пекингу, а осигурала би и копнену трговину с Кином преко Кја- 
хте у Монголији. 

Руска влада већ је била отпочела са новим активностима на 
Далеком истоку, када је губернатор Источног Сибира, Муравјов, 
1848. започео „продор према југу . Муравјов је потом, наредне, 
1849, основао на сибирској обали Пацифика поморску базу, 
Петропавловск, а на левој обали Амура је „развио руску колони- 
зацију“. Губернатор Муравјов је придавао велики значај присаје- 
дињењу Амурске области и Приморске провинције, сматрајући да 
је то најважнији задатак руске далекоисточне политике. „Могу да 
кажем“, писао је Муравјов, „ко буде владао ушћем Амура, тај ће 
владати Сибиром, у крајњој линији до Бајкала, ...“. У намери да 
спречи продор Велике Британији, или пак Сједињених Америчких 
Држава до ушћа Амура, цар је у јануару 1849. одредио Посебан 
комитет ради решења тог питања. Комитет је потом одлучио да 
пошаље нову експедицију, у циљу даљег истраживања ушћа Амура. 
Следећи ту политику, Муравјов је 1851. заузео ушће Амура, чиме 
је поставио основе за наставак Николајевског утврђења које је 
требало да учврсти позиције Русије на том простору. У пролеће 
1853, током боравка у Петрограду, Муравјов је затражио одо- 
брење од цара Николаја 1 за отпочињање преговора о разграни- 
чењу са Кином. Сматрао је да је за Русију неопходно да „стане чвр- 
сто ногом на Амур“ и тиме се „учврсти на обалама Тихог океана и 
на тај начин предупреди Велику Британију“. Да би се у томе успело 

било је потребно, по његовом мишљењу, стабилизовати позиције 
на ушћу Амура и на Сахалину, јер би у противном продор Велике 
Британије могао „Русију лишити целог Источног Сибира.“ 
Посебан комитет који је у јануару 1854. расправљао о пред- 
лозима Муравјова, прихватио је мишљење да је за Русију „опасно“ 
даље учвршћивање утицаја Велике Британије у Кини и донео 
одлуку о отпочињању преговора са Пекингом о разграничењу. 
Наиме, долина Амура била је још увек формално у власти Кине, 
уз чију сагласност се једино могло пловити реком. Муравјов је 
потом у времену од 1854. до 1856. организовао одбрану дуж 
Амура и тиме знатно учврстио позиције Русије. Тако је активност 


1 Международные отношения на Дальнем Востоку, књ. 1, Москва 1973, 85-106; 
А. А. Нарочницкий, Колониальная политика капиталистических держав на Даль- 
нем Востоке 1860-1895, Москва 1956, 109-115. 

Муравјова допринела успеху преговора о разграничењу, који 
су отпочели септембра 1855. године. Када је Муравјов стигао у 
Николајевско утврђење, упутио је лаконски телеграм у Петроград: 
„Војска је на ушћу Амура..., нигде није одступила..., неће дозволити 
да буде заробљена, она ће ту победити или умрети ...“. У разгово- 
рима са представницима кинеских пограничних власти, Муравјов 
је указивао да је важно заштитити далекоисточне земље од агре- 
сије европских држава, због чега је предлагао да „цела Приморска 
област остане под влашћу Русије“. Истовремено је отпочео насеља- 
вање леве обале Амура, где је „развио живу акцију ради привлачења 
нових досељеника“ из Иркутске губерније и Забајкала. Кинеска 
влада, која је леву обалу Амура сматрала својом територијом, про- 
тестовала је због деловања Муравјова.! 

У Петрограду су војни кругови подржали акцију Муравјова, 
али се дипломатија држала опрезно како не би додатно погоршала 
односе са Кином. Када је Александар ІІ ступио на престо, потвр- 
дио је пуномоћја дата Муравјову од стране цара Николаја за вођење 
преговора са Кинезима о разграничењу. Канцелар Неселроде, као 
и велики кнез, Константин Николајевич, сматрали су да је за раз- 
вој Сибира нужно „учвршћивање Русије на левој обали Амура и 
добијање права слободне трговине у северним областима Кине“. 
После пораза у Кримском рату и „преласка на уздржану политику 
у Западној Европи“, царска влада тежила је „реваншу на Дале- 
ком истоку и у Централној Азији, због чега је енергично подржала 
речену политику. Када је потом, у пролеће 1856, Муравјов стигао 
у Петроград, успео је да убеди цара у неопходност прикључења 
Амурског краја и Приморске области Русији. У писму М. С. Кор- 
сакову, Муравјов је наглашавао да „питање Амура“ ужива „отво- 
рену подршку владе: сада су не само цар и велики кнез, већ и сви 
министри“ одлучни да подрже његово решење. После тога, добио 
је пуномоћје за преговоре са Кином. По повратку у Иркутск, изнео 
је предлог да се новообразована Приморска област потчиии вој- 
ном губернатору са седиштем у Николајевску, што је било и прих- 
ваћено. Преостало је још да се те промене и потврде на терену, 
закључењем уговора са Кином. Међутим, Велика Британија и Фран- 
цуска, уз пристанак Сједињених Америчких Држава, одлучиле су 


1 История внешней политики.., 132-133; А. А. Нарочницкий, Колониальная 
политика...., 116-117. 

се за војну акцију, с намером да приморају владу у Пекингу да што 
пре „отвори Кину за њихов утицај“. Рат Велике Британије и Фран- 
цуске против Кине, почет 1856, још више је заоштрио прилике на 
Далеком истоку. Велика Британија је од кинеске владе тражила 
успостављање сталног дипломатског представништва у Пекингу, 
као и повећање броја „отворених лука“ за стране трговце. Намера 
енглеске владе била је да у Пекингу осигура свој превасходни ути- 
цај, да „оснује дипломатску мисију како би се и ту могла повести 
борба против руског утицаја“. 

Отпочињући рат против Кине, Велика Британија и Француска 
настојале су да у њега увуку и Русију, али је влада у Петрограду била 
„заинтересована за очување добрих односа са Пекингом“. Горча- 
ков је тим поводом саопштио енглеском амбасадору у Петрограду, 
Вудхаусу, да Русија може да подржи само оне захтеве Велике Бри- 
таније који се тичу „интереса заједничких свим нацијама“. Руски 
канцелар је притом мислио „на успостављање дипломатских односа 
са Пекингом, измену уредбе о трговини са странцима и осигу- 
рање слободе вероисповести за хришћане“. И директор Азијат- 
ског департмана министарства спољних послова, Ковалевски, ука- 
зивао је на то како би требало остати по страни од рата који су 
Велика Британија и Француска отпочеле против Кине. Ковалев- 
ски је почетком 1857. поставио питање улоге Русије у догађајима 
у Кини: „Шта смо дужни ми да предузмемо? Ујединити се с другим 
европским државама и користити се добитима које постигну оне? 
„. Али, наши су интереси сасвим различити од интереса европских 
држава, и на крају, ми не можемо да рачунамо на њихову подршку 
приликом одређивања граница на Амуру..“ Стога је Ковалевски 
сматрао да Русија не би требало да делује против Кине заједно са 

Великом Британијом и Француском, већ да настоји да „прегово- 
рима разреши спорна питања“! 

Поход Велике Британије и Француске на Кину забринуо је 
Русију, због чега је заузето становиште да је потребно од кинеске 
владе добити пристанак на разграничење, пре него што посланици 
западноевропских држава са својим захтевима стигну у Пекинг. 
Руска влада је, стога, одлучила да ради отпочињања преговора 


1 С.С. Татищев, нав. дело, 216-219; С. И. Повальников, „Война Англии и Фран- 
цни против Китая (вторая опиумная война 1856-1860) и позиция России“, у 
Документы оповергают, Москва 1982, 262-265. 

пошаље у Пекинг вицеадмирала, грофа Путјатнна. У инструк- 
цији Путјатину, упућеној фебруара 1857, истакнуто је да деловање 
Велике Британије у Кини захтева брзо решење спорних питања 
између Русије и Кине. Путјатину је препоручено да са Кином 
закључи уговор, по коме би Русији припала лева обала Амура „са 
морском обалом на југу од доњег тока реке“. Такође се од Путја- 
тина захтевало да подстакне даљи развој руско-кинеске, како коп- 
нене, тако и поморске трговине и да „по могућству, за Русију од 
Кине добије статус најповлашћеније нације у трговини“. Путјатин је 
имао и обавезу да прикупи информације о „унуграшњим приликама“ 
у Кини, као и о намерама Велике Британије и Француске. Путја- 
тин је стигао у Кјахту фебруара 1857, али су га ту задржале кинеске 
власти. У Пекингу су сматрали да између Русије и Кине не постоје 
спорна питања о којима би се преговарало. После тога, Путјатин 
је отишао у Тјенцин са намером да продужи путовање до Пекинга, 
али му то није дозволила кинеска влада. Децембра 1857, енглеско- 
француска војска заузела је Кантон, потом и утврђења близу Тјен- 
цина, после чега су енглески и француски посланици, Елгин и Гро, 
ступили су у преговоре са кинеском владом. 

Војни неуспеси утицали су и на промену става кинеске владе, 
по питању разграничења са Русијом. Користећи се новонаста- 
лом ситуацијом, Муравјов је могао да обнови преговоре започете 
у Ајгуну. Позиција Русије била је ојачана и ранијим настојањем 
Муравјова да се насели лева обала Амура, и да се стационирају 
козачки војни одреди чиме се тај, дотад неразграничен део тери- 
торије, нашао под руском контролом. У преговорима са кинеским 
опуномоћеником, Ишанемом, Муравјов је упорно иисисти- 
рао на договору о граници. Муравјов је упозоравао да би у слу- 
чају да Велика Британија покаже претензије према ушћу Амура, 
Русија и Кина могле да јој се супротставе, „само ако буду поседо- 
вале уговор којим би јасно била одређена њихова међусобна гра- 
ница, чиме би биле у стању да укажу на териорије које им прила- 
дају“. Коначно, 28. маја 1858, Муравјов и кинески представник 
Ишанем, потписали су уговор у Ајгуну, којим је лева обала Амура, 
од реке Ајгун до ушћа, ушла у састав Русије, а цео Усурски крај, 
од ушћа реке Усури у Амур, припао је Кини. Територије источно 
од Усурија до мора остале су и даље неразграничене, али је било 
договорено да њима „заједнички управљају обе државе“. Утврђена 
је „слобода пловидбе рекама Амур, Сунгари и Усури“, како за 

руске, тако и за кинеске поданике, са искључењем бродова дру- 
гих држава. Уговор из Ајгуна ратификован је у Пекингу 14. јуна, 
а потом и у Петрограду, 20. јуна 1858. године. За Русију је уговор 
био утолико значајнији, „што је учврстио њене позиције на Далеком 
истоку и у северном делу Тихог океана“, и тиме „створио основе 
за регулисање преосталих спорних пограничних питања", што је 
отварало Путјатину могућност да потпише нови уговор са Кином. 
На извештају Муравјова о закљученом уговору, цар је само запи- 
сао: „Хвала Богу!“.! 

Путјатин, који се налазио у Тјенцину, настојао је истовремено 
да делује и као посредник, у преговорима Кине са Великом Брита- 
нијом и Француском. „Посреднички напори Путјатина добро су 
примљени у Пекингу“, што му је омогућило да у Тјенцину, 13. јуна 
1858, закључи још један уговор са представницима кинеске владе. 
Уговором су потврђени „мир и пријатељство између две земље“, уз 
то, Русија је сада могла да пошаље свог дипломатског представника 
у Пекинг, као и да именује конзуле у кинеским лукама „које су за њу 
биле отворене“. Руски поданици у Кини добили су право конзулске 
јурисдикције и екстериторијалности, пошто је то било признато 
и поданицима друтих држава. Питање међусобне границе регули- 
сано је тако што је „прихваћено да дотад неодређени део границе 
обележе представници заједничке комисије две државе“ и да потом 
то све буде унето у посебан члаи, који би представљао допуну уго- 
вора у Тјенцину.? 

Закључење уговора у Ајгуну и Тјенцину, омогућило је Русији 
да предузме одлучне мере за насељавање Амурске области. Али, 
како би осигурала владавину Амурском облашћу, Русија је морала 
да завлада и пределима око реке Усури. То је за Русију било важно 
стога што јој је „омогућавало држање флоте на Тихом океану и оси- 

гурало безбедност њених поседа на Далеком истоку“. Због тога је 
било потребно успоставити границу од реке Усури до мора, у оном 
делу територије који се налазио под „заједничком управом“ Русије 
и Кине. Муравјов је страховао да би енглеско-француска флота 
могла да заузме луке на неразграниченој територији, па је предлагао 


1 Сборник договоров Россци.., 47–48; С. С. Татищев, нав. дело, 218; История 

да се „питање разграничења решава енергично и брзо“. После под- 
робног проучавања Усурске области, Муравјов је сачинио и карту 
могућег разграничења, коју је потом послао руском посланику у 
Пекингу, Игњатијеву, „да са њом упозна кинеску владу". 

Смиривање односа са Великом Британијом и Француском 
после потписивања уговора у Тјенцину, подстакло је кинеску 
владу да постави питање ревизије уговора са Русијом потписа- 
ног у Ајгуну. Руским представницима у Пекингу саопштено је да 
је ратификација уговора од стране цара „била грешка“ и да је усту- 
пак Русији „територија на левој обали Амура само привремен“. 
Одбијање Пекинга да ратификује и уговор потписан са Великом 
Британијом и Француском у Тјенцину, међутим, довело је до новог 
заоштравања односа. Појавила се опасност од новог похода енгле- 
ско-француске војске на Пекинг, „што је подстакло руску владу да 
предузме мере за одбрану пограничних области“. Муравјов је због 
тога крајем октобра 1859. тражио од цара Александра П да дозволи 
„успостављање руских војних караула у приобалним лукама до гра- 
нице са Корејом“. Цар је одобрио предлог Муравјова, да се „појача 
одбрана границе од Усурија, преко језера Ханка до мора". Мура- 
вјов је потом отпочео са остваривањем реченог плана, чији резул- 
тат је било „оснивање града Владивостока“! 

Намера Русије била је да прво реализује уговор са Кином, 
после чега би приступила решењу питања о разграничењу и у 
Приморској области. Ради вођења даљих преговора руска влада је 
одредила Игњатијева који је у јуну 1859. стигао у Пекинг. Игња- 
тијев је у Кину приспео у тренутку, када је рат са Великом Бри- 
танијом и Француском већ био окончан. На његово присуство у 
Кини зараћене стране гледале су са подозрењем, али је Игњатијев 
успео да искористи супарништво између Велике Британије и Фран- 
цуске с једне стране, и кинеске владе с друге стране, како би се 
наметнуо као посредник у преговорима. Међутим, за посредничку 
улогу Игњатијев је пред кинеску владу као услов поставио рати- 
фикацију уговора у Ајгуну, те разграничење између Русије и Кине. 
У Пекингу су одбацили могућност преговора о спорним погранич- 
ним питањима, чиме су напори Игњатијева „остали без резултата. 
Намера Пекинга да се одрекне уговора из Ајгуна наишла је на енер- 
гично противљење Игњатијева, који је изјавио да је „уговор потписан 


1 История внешней политики..., 139-140. 

и да га је немогуће поништити“. Принуђен да напусти Пекинг, 
Игњатијев је отишао у Шангај, где се налазила команда енглеско- 
француског експедиционог корпуса. Пред могућношћу да због 
одбијања кинеске владе да ратификује уговор из Тјенцина изгубе 
сав утицај у Кини, Велика Британија и Француска одлучиле су да у 
октобру 1859. предузму нови војни поход на Пекинг. Игњатијев је 
у међувремену успео да увери енглеског и француског посланика 
Елгина и Гроа, да „задатак његове мисије није мешање у војни сукоб 
у Кини већ одређивање руско-кинеске границе“. 

Интензивне војне припреме Велике Британије и Француске 
за продужетак рата са Кином, а затим и напад на Тјенцин у лето 
1860, „забринули су Петроград и принудили га да покуша са посре- 
довањем“. Игњатијеву је упућена инструкција у којој му је саве- 
товано да „позове“ представника Велике Британије и Француске 
да заједно са њим делују „ради закључења мира“. Поред тога, пре- 
поручено му је да прати преговоре Кине са Великом Британијом 
и Француском, и тиме „настоји да предупреди било какав нови 
уговор, који би ишао на штету руских интереса . У октобру 1860. 
енглеско-француске војне снаге ушле су у Пекинг. Мећутим, за 
Русију је био неприхватљив пад манџурске династије, јер би то 
значило учвршћивање утицаја Велике Британије у Кини. Када је 
16. октобра 1860. Игњатијев стигао у Пекинг, сукобљене стране 
биле су спремне да прихвате „посредничку улогу“ руског дипло- 
мате. Игњатијев је саветовао кинеској влади да због војне слабо- 
сти пристане на уступке, док је у разговорима са Елгином и Гроом 
настојао да њихове захтеве сведе на прихватљиву меру. Енглески 
дипломата, Елгин, сматрао је, међутим, да треба свргнути манџур- 
ску династију, а потом престоницу пренети у Нанкинг и тиме оси- 
гурати у потпуности утицај Велике Британије. 

Кинеска влада је услед пораза у рату против Велике Британије 
и Француске, била спремна на побољшање односа са Русијом. Тра- 
жила је уз то од Игњатијева да посредује у преговорима са пред- 
ставницима Велике Британије и Француске. Игњатијев је посред- 
ничку улогу условио захтевом да кинеска влада призна уговор 
из Ајгуна, као и да прихвати разграничење од ушћа реке Усури 
до граница Кореје. Истовремено, захтевао је да кинеска влада 
дозволи не само пролазак трговачких каравана кроз Монголију 


1 С.И. Повалљинков, нав. дело, 276-281. 


Душка М. Ковачевић 


према Пекингу, већ и трговину дуж целе копнене границе, као и 
да омогући отварање руских конзулата у Кашгару и Ургу. Тиме 
је покренуо сва спорна питања, за која је већ дуже време тражио 
решење. Успех је био на прагу јер је кинеска влада обећала да ће 
„завршити све послове са Русијом онога часа када закључи мир са 
Великом Британијом и Француском“. Уочи 20. октобра 1860, када 
је истицао ултиматум Велике Британије и Француске, Игњатијев 

је саопштио барону Гроу да је кинеска влада спремна да прихвати 

преговоре. Тиме је Игњатијев узео активно учешће у преговорима 

Кине са Великом Британијом и Француском у закључењу уговора у 

Пекингу, 20. октобра 1860, којим је заправо био „ратификован уго- 

вор у Тјенцину“. Упоредо стим, текли су и преговори око закљу- 

чења руско-кинеског уговора, који је потписан 14. новембра 1860. 

године. Уговором у Пекингу, кога је Муравјов с правом окарак- 

терисао као „политичку победу“, потврђене су одредбе уговора 

у Ајгну и Тјенцину, одређена граница дуж реке Усури тако да је 

њена лева обала припала Кини, а десна Русији. Усурска област при- 

зната је као руска, где је гранична линија повучена све до Кореје. 

Пекиншки уговор потврдио је слободу трговине и гарантовао 
је руским поданицама право конзулске јурисдикције. Генерал, 
губернатор Источног Сибира, са усхићењем је писао Горчакову: 
„Игњатијев је превазишао сва наша очекивања у Кини“. Присаје- 
дињење Усурске области, као и претходно, Приамурја, „предста- 
вљало је централни догађај у далекоисточној политици Русије 
у ХІХ веку . 

После потписивања уговора у Пекингу, у Западној Кини 
избио је устанак муслиманског становништва. Кинеска влада се 
1865. обратила руској влади за помоћ ради гушења устанка у обла- 
стима Или и Џунгарија. Петроград је прихватио позив да војно 
интервенише, у тренутку када су дејства устаника почела да угро- 
жавају интересе Русије. Област Или руска војска је заузела 1871. 
после чега је влади у Пекингу саопштено, „да ће руска окупација 
потрајати све док кинеска војска не буде у стању да сама брани своју 
територију“. Када је 1878. поново успоставила суверенитет у Запад- 
ној Кини, влада у Пекингу затражила је повлачење руске војске. 
У Русију је ради преговора упућен специјални изасланик, Чунг Хоу, 

који је пристао на потписивање „компромисног уговора“ у Лива- 
дији, 2. октобра 1879, којим је Русији припао западни део области 
Или. Кинеска влада није била задовољна условима уговора, у првом 
реду због страха од ширења руског утицаја у Западној Кини и Мон- 
голији. У Пекингу су утицајни политички кругови били против 
уступања територије Или Русији, захтевали су да се она војнички 
врати Кини. Међутим, показало се да ни једна ни друга страна нису 
биле спремне за рат, Кина је страховала од устанка у Џунгарији и 
мешања страних држава, а Русија после исцрпљујућег рата са Тур- 
ском није била у стању да води нови рат. 

Како би се избегли даљи заплети, на предлог министра финан- 
сија, Абазе, у Петрограду је септембра 1880, на Посебиом савето- 


вању одлучено, да се Русија у знак добре воље према Кини, одре- . 


кне трговинских повластица добијених уговором у Ливадији. 
Преговори су обновљени, али сада је нови кинески преговарач, 
Цзен, иступио и против територијалних претензија Русије. Руска 
влада била је спремна да прихвати компромис, после чега је нови 
уговор потписан у Петрограду, 24. фебруара 1881. године. Уго- 
вором је одређено да се област Или врати Кини, али тек после 
исправке међудржавне границе. Руским трговцима гаранто- 
вана је слобода кретања, док је у Западној Кини дозвољено отва- 
рање руских конзулата. Коначно, одређивање границе Русије и 
Кине завршено је потписивањем протокола у Хун Чуну (Хунчун- 
ски протокол), 22. јуна 1886, да би у септембру био потписан и 
споразум којим су се обе државе „одрекле претензија на терито- 
рију Кореје“.! 


„ОТВАРАЊЕ“ ЈАПАНА 
Односи с КОРЕЈОМ 


Тежња Русије да успостави дипломатске односе с Јапаном 
била је условљена одсуством границе на Сахалину и Курилским 
острвима, те експанзијом европских држава и Сједињених Аме- 
ричких Држава у односу на Далеки исток. Упућивање поморске 
ескадре Сједињених Америчких Држава 1852. у Јапан, подста- 
кло је владу у Петрограду да исте године у мају сазове Посебан 


1 История внешней политики..., 166-167. 

комитет за „јапанске послове“. У очекивању насилног „отварања“ 
Јапана и закључења „неравноправних уговора са САД, а затим 
и са Енглеском“, Комитет је разматрао шта би Русија у том случају 
могаа да учини за своју безбедност. Прихваћено је да се Русија без 
„одлагања усредсреди на регулисање односа са Јапаном, као и да 
се у Токио пошаље вицеадмирал, Путјатин, са предлогом уговора 
о „пријатељству и трговини", то јест с предлогом за успостављање 
трговинских и дипломатских односа. 

Путјатин је кренуо на пут из Кронштата, 19. октобра 1852, са 
инструкцијом да преговара са јапанском владом око разграничења 
на простору Сахалина и Курилских острва. Међутим, „главни циљ 
Путјатииове мисије било је потписивање уговора о трговини са 
Јапаном, што је одобрио и цар Николај 1. Очекивало се такође, да 
ће Русија добити право трговине у „неколико јапанских лука", са 
статусом „највећег повлашћења и екстериторијалности". У Нага- 
саки је Путјатин стигао 22. августа 1853, али су преговори отпочели 
тек 16. јануара 1854. године. Током преговора, Путјатин је инсис- 
тирао на решавању свих спорних питања, мада се због Кримског 
рата Русија нашла у крајње неповољним околностима. То је ишло 
наруку јапанским преговарачима који су одустали од раније дате 
сагласности, да Сахалин и Курилска острва укључујући и острво 
Итуруп, припадну Русији, па су сада предлагали само повлачење 
границе између јужног и северног дела Сахалина. Преговори су 
после тога прекинути, да би потом били обновљени 20. децембра 

1854. у граду Шимода.' 

Да би поиово покренуо преговоре у време када је са Сје- 
дињеним Америчким Државама био потписан уговор који је озна- 
чио „отварање Јапана према спољњем свету, Путјатин је пону- 
дио уступке по питању границе, пошто му је у међувремену из 
Петрограда одобрено да одреди границу само до Курилских 
острва. Граница на Сахалинској области тиме, ни овога пута, није 
била успостављена, означена су само острва на која су претендо- 
вали и Русија и Јапан. Путјатин је ипак постигао „главни задатак 
своје мисије“, уговор је потписан 7. фебруара 1855. у Шимоди. 


1 АА. Нарочницкий, Колониальная политика ..., 139-145; Е. Я. Файнберг, 
Русско-япанские отношения в 1697-1875, Москва 1960, 111-151; А. А. Кошкин, 
„Курилы: биография островов“, Вопросы истории, 1, Москва 1999, 150-151; Ис- 
шория внешней политики. _, 154—156. 

Био је то уговор „о трговини и границама“. Њиме су успостављени 
дипломатски односи Русије и Јапана, док су за руске „бродове 
и трговину отворене луке Хакодата, Шимода и Нагасаки“. Постиг- 
нута је и сагласност о успостављању границе Русије и Јапана између 
Курилских острва и острва Итуруп и Уруп, али је острво Сахалин 
остало неразграничено. Узимајући као осиов уговор из Шимоде, 
Путјатин је 24. октобра 1857. закључио у Нагасакију и „допун- 
ски уговор“, којим су регулисана права трговине за руске пода- 
нике у „отвореним лукама“ Јапана и отварање руског конзулата 
у луци Хакодата. Да би потом, 19. августа 1858, био закључен и 
уговор у граду Едо (Токио) о трговини и пловидби. Словом уго- 
вора „потврђене су одредбе Уговора из Шимоде“, а реализован је 
и договор о размени дипломатских представника, као и отварање 
„три нове луке“ у којима је био дозвољен боравак руских конзула. 
Допуштен је и приступ руским трговцима у градове Едо и Осаку, 
али без права трајног насељавања. 
Завршетак Кримског рата омогућио је Русији да коначно 
отпочне освајање Сахалина, где су већ 1856. успостављене војне 
карауле. Међутим, острво је и дање остало неразграничено. 
У складу са одредбама Уговора из Шимоде, губернатор Источног 
Сибира, Муравјов, ради преговора о разграничењу у реону Саха- 
лина, стигао је са поморском ескадром у залив Едо, 17. августа 
1859. године. Муравјов је био одлучан да преговоре доведе до 
краја. Горчакову је писао да су права Јапана, као и Русије, на Саха- 
лин „неодређена" и да обе земље стога острво сматрају својим. 
Тврдио је да Сахалин нема „ништа јапанско“, због чега се ои не 
може сагласити са поделом острва са Јапаном. Указивао је на стра- 
тегијски значај Сахалина за Русију, при чему је наглашавао да би 
због слабости Јапана острво могле заузети европске државе, што 
би угрозило руске позиције на Тихом океану. Јапански прегова- 
рачи иису прихватили аргументе Муравјова, а како су у међувре- 
мену добили подршку енглеског и француског посланика, одрекли 
су се раније прихваћеног предлога о подели Сахалина. Преговори 
су потом прекинути, чиме је одређивање границе Русије и Јапана у 
реону Сахалина поново одложено. После присаједињења Амурске 
области и Приморске провинције, „стратешки и економски зна- 
чај“ Сахалина за Русију још више је порастао. Међутим, намера 
Русије да присвоји Сахалин, подстакла је Јапан да заузме „земље 
у његовом јужном делу“. 


Душко М. Ковачевић 

У исто време, Велика Британија је отпочела учвршћивање на 
острву Цушима, што је Русији затварало излаз у Тихи океан кроз 
Корејски мореуз. Због тога је Русија тежила да на острву Цушима 
обезбеди за себе луку која би јој послужила као база за помор- 
ску флоту. Питање стварања такве поморске базе постављено је 
1861, а иницијатива је потекла од капетана Лихачова, заповед- 
ника руске ескадре у Тихом океану. Лихачов је свој предлог упу- 
тио великом кнезу Константину, који је руководио поморским сна- 
гама Русије. Али руска влада није желела даље погоршање односа са 
Јапаном, после чега је донела одлуку о „уздржавању од планиране 
акције“. Велики кнез Константин је, међутим, дао пуну слободу 
Лихачову, да на сопствену иницијативу закључи са владом острва 
Цушиме уговор о закупу земљишта за руску поморску базу. Лиха- 
чов је сада био опрезнији, тражио је да се са тим сагласе и јапан- 
ска влада и представници западноевропских држава. Као што се 
могло и очекивати, влада Јапана и енглески коизул, били су про- 
тив доласка Руса на Цушиму. После тога, у Петрограду се састао 
Посебан комитет, који је одлучио да се прихвате јапански захтеви 
и да се опозову руски бродови са Цушиме, што је и учињено сеп- 
тембра 1861. године. Русија је после тога одлучила да се придржава 
строге неутралности у односу на Јапан, у време када су се заош- 
травали односи Јапана са европским државама и Сједињеним Аме- 
ричким Државама. У инструкцији министарства спољних послова 
руском дипломати Бјуцову у Хакодати, маја 1865, наглашавано је 
да је његова обавеза да се „не меша у унутрашње послове Јапана, 

и сукоб који он води са западним државама“. 

Тако је и даље остало спорно питање разграничења на Саха- 
лину, али су преговори ипак обновљени у Петрограду 1862, 
и овог пута без резултата. У међувремену, и Русија и Јапан преду- 
зели су кораке за освајање јужног дела Сахалина, што је у марту 
1865. довело до тога да је Петроград одлучио да ојача сво) војни 
гарнизон на острву. То је натерало јапанску владу да пошаље пре- 
говараче у Петроград, где је 30. марта 1867. потписана конве- 
нција о Сахалину. Петроградском конвенцијом утврђено је да се 
Сахалин убудуће налази у „заједничкој власти“ Русије и Јапана. 
Руска влада је после тога настојала да реши проблем Сахалина 
без даљег кварења односа са Јапаном, одлучивши да уступи групу 
Курилских острва до Камчатке за јужни део Сахалина. Уговор 
о размени потписали су 7. маја 1875. у Петрограду, Горчаков 

ијапански посланик у Русији, Такеаки. Острво Сахалин је „у целини 
припало Руској империји“, а Јапану је признат посед Курилског 
архипелага. Граница између две државе одређена је дуж Лампеду- 
зовог мореуза. Петроград је, наиме, био присиљен да пристане на 
компромис, због устанка у Босни и Херцеговини и заоштравања 
односа на Балкану. Русија је стога настојала да у новонасталим 
међународним околностима уреди односе са Јапаном и осигура 
своје позиције на Далеком истоку." 

После потписивања уговора о разграничењу са Русијом, Јапан 
је своју експанзију усмерио на Кореју која је формално била у вазал- 
ном односу према Кини. Кореја је за Јапан била од стратешког зна- 
чаја и представљала је „мост између јапанских острва и Манџу- 
рије, што је отварало могућност за даљи продор у Кину. У намери 
да потчини Кореју, јапанско министарство спољних послова затра- 
жило је 1873, посредством руског посланика Бјуцова, одобрење 
руске владе за боравак јапанске војске у Приморској провинцији 
ради продора у Кореју. Сагласност Петрограда је изостала, и Јапан 
је на извесно време одложио планирану војну акцију, али се није 
одрекао планова о потчињавању Кореје. Потом је на острву Кан- 
хвадо потписан 26. фебруара 1876. Уговор о „миру и пријатељству 
Јапана и Кореје, којим су успостављени дипломатски односи између 
две земље. Русија је одговорила закључењем уговора у Сеулу 7. јула 
1884, „о пријатељству и трговини“. Уговором је предвиђено да се 
за руске трговце отворе „три корејске луке и два града“. Сарадња 
Русије и Кореје била је претходно потврђена потписивањем „пра- 
вила о пограничним односима и трговини, те конвенције о копне- 
ној трговини 20. августа 1881. године. 

Кореја се, међутим, осамдесетих година, поново нашла на 
удару Јапана и Велике Британије. Русија је сматрала да је важно 
очување независности Кореје, због чега је у децембру 1884. као 
незванични руски представник у Сеул упућен секретар дипломат- 
ске мисије у Јапану, Шпејер. Влада у Сеулу је тада предложила да 
Русија успостави над Корејом протекторат, како би се земља „сачу- 
вала од јапанске и енглеске агресије“. Петроград је био заинтересо- 
ван за очување утицаја у Кореји, али се због слабости својих снага 
на Далеком истоку прибојавао заоштравања односа са Јапаном 


1 А.К Нарочницкии, Колониальная политика .... 146-152; История внешней 
политики..., 156-164. 


Душко М. Ковачевић 


ЕЕЕ зара 


и Великом Британијом, те је одустао од успостављања протекто- 
рата над Корејом. Гирс је саветовао цару Александру Ш да се при- 
држава строге неутралности, а да у случају рата само додатно оси- 
гура границе са Корејом. После одласка Шпејера, корејска влада 
се поново обратила руским властима са молбом да принуде Јапан 
да „престане са угрожавањем Кореје“. Петроград је у свом одго- 
вору саопштно да ће у Сеул послати званичног дипломатског пред- 
ставника са којим ће се корејска влада договорити о мерама про- 
тив „спољног нападача“. 
У међувремену, јапанска дипломатска мисија организовала је 
у Сеулу дворски преврат 4. децембра 1884. па је уз помоћ јапан- 
ске војске, „пројапанска клика“ свргла постојећу владу, обра- 
зовала нову, која се „оријентисала на Јапан“. Потом је уз помоћ 
кинеске владе, дошло до противпреврата, што је утицало на отпо- 
чињање преговора Јапана и Кине о судбини Кореје. Уговор између 
две земље, којим су се и Кина и Јапан обавезали да повуку војску 
из Кореје, закључен је 18. априла 1885. у Тјенцину. Маја 1885. 
у Кореју је поново стигао Шпејер коме је сада пошло за руком да 
добије сагласност корејске владе за боравак руских војних инстру- 
ктора у Кореји, што је требало да допринесе учвршћивању пози- 
ција Русије. Али, због противљења појединих чланова владе, уго- 
вор није могао да буде реализован. Политика Русије на Далеком 
истоку после тога била је усмерена на очување статус квоа. Она се 
поново усредсредила на европска и блискоисточна питања, мада 
су у то време створени и предуслови за прелазак на „спољнополи- 
тичку експанзију“ на Далеком истоку. Томе је у првом реду допри- 
нело закључење руско-француског савеза, што је „ојачало пози- 
ције Русије“ и омогућило, чинило се, учвршћивање њеног утицаја 
на Далеком истоку. Међутим, тамо се налазила Велика Британија 
као савезница Јапана, што је Русију одвело у ново сучељавање са 
два и дотад непомирљива противника. 


Руски ПОСЕДИ У АМЕРИЦИ 


Пораз у Кримском рату довео је у питање и судбину руских 
колонија у Северној Америци, „Аљаске, Алеутских острва и Западне 

обале до 55. степена северне ширине“, области које су се налазиле 
под управом Руско-америчке компаније, основане 1799. године. 
Оснивајући компанију и дајући јој знатне „привилегије и дотације“, 
руска влада је рачунала на даље ширење у Америци и на учвршћи- 
вање позиција у северном делу Тихог океана. Експанзија у север- 
ном делу Тихог океана трајала је непрекидно до 1821, када се суо- 
чила са идентичним намерама Сједињених Америчких Држава 
и Велике Британије, после чега је Русија била принуђена да се одре- 
кне ширења свог утицаја на јужни део Аљаске. У време цара Нико- 
лаја 1 колонијама није посвећиван већи значај, па су услед експан- 
зије Сједињених Америчких Држава према обалама Тихог океана 
били угрожени и руски поседи у Америци. Наиме, средином ХІХ 
века, компанија је запала у кризу и због „конкуренције америчких 
трговаца крзном онемогућена је њена главна делатност“. Услед 
смањеног прилива средстава, средином шездесетих година компа- 
нија се нашла у дуговима од милион и пет стотина хиљада рубаља. 
Руска влада ни тада није обратила посебну пажњу на своје колоније, 
рачунала је да је главни супарник Сједињених Америчких Држава 
Велика Британија. Управо стога, за Русију је била пожељна сарадња 
са Сједињеним Америчким Државама, у којима је Петроград видео 
значајнијег „противника поморске моћи“ Велике Британије. Али 
судбину руских колонија у Америци није одређивала само позиција 
компаније, већ и односи Русије и Сједињених Америчких Држава. 
У то време, отпочели су и преговори о продаји „руске Америке“ 
– Аљаске, Сједињеним Америчким Државама. Када је 1842. Руско- 
-америчка компанија продала утврђење Рос Џону Сатеру, који је 
открио злато у Калифорнији, отворено је и питање „Руске Аме- 
рике“ – Аљаске. Руском посланику у Вашингтону била је потом 
упућена инструкција којом му је дато право да наговести Амери- 
канцима могућност да Русија отуђи Аљаску. 

Мада су у време Кримског рата Сједињене Америчке Државе 
задржале „благонаклону позицију“ према Русији, питање о купо- 
вини руских територија поставиле су први пут управо тада. Понуду 
је августа 1854. изнео државни секретар Марси, руском дипломати 
у Вашингтону, Е. А. Стеклу. Иако је предлог Сједињених Америч- 
ких Држава био одбачен, он није „прошао ни незапажено“. У Русији 

су, наиме знали, да ће одржавање колоније бити врло тешко. После 
Кримског рата велики кнез Константин Николајевич, предложио 
је да се разговара о продаји териорија у Америци. Један од разлога 
био је и тај што су колоније представљале „камен о врату буџета 
земље, док се од њихове продаје могла добитн „знатна новчана 
свота“, која је Русији уочи очекиваних реформи, а после науспеш- 
ног рата, била неопходна. У писму Горчакову из марта 1857, Кон- 
стантин Николајевич је јасно указао на то да би „продаја била сас- 

вим прихватљива , пошто се може десити да Сједињене Америчке 

Државе узму од „нас поменуте колоније, а ми нећемо бнти у стању 

да их вратимо“. Готово у исто време, руском дипломатском пред- 

ставнику у Вашингтону, Стеклу, наложено је да „испита терен“, 

као и да „сазна мишљење америчке владе. У Вашингтону је про- 

мена става руске владе добро прихваћена, рачунало се да би посе- 

довање речених територија учврстило позиције Сједињених Аме- 

ричких Држава у северном делу Тихог океана. 

Преговори о продаји Аљаске започети крајем 1859, били су 
на неко време одложени, пошто руска влада није имала јединствен 
став по том питању. Уз то, Сједињене Америчке Државе нашле су 
се, на „прагу грађанског рата“. Током грађанског рата Русија је 
указивала „моралну подршку Северу и председнику Линколну. 
На Сједињене Америчке Државе гледала је као на потенцијалног 
савезника и противтежу Великој Британији, због чега је „свака 
помоћ Американцима за Русију била корисна“. Горчаков је оба- 
вестио председника Линколна да је Русија одбацила предлог Велике 
Британије и Француске о „мешању у грађански рат на страни јуж- 
них држава“. „За нас нема ни Севера ни Југа, постоји само феде- 
рални Савез, на чији распад ми гледамо са жаљењем“, писао је 
Горчаков посланику у Вашингтону, Стеклу. Тог мишљења био је 
и руски дипломатски представник, који је истицао да Сједињене 
Америчке Државе за Русију представљају „незаменљив елеме- 
нат светске равнотеже“. Горчаков је уз то рачунао, да би „Русија 
и Америка могле да постигну пуну сагласност у циљу супротста- 
" вљања ширења утицаја Велике Британије у Кини и Јапану. После 


. завршетка грађанског рата преговори о продаји „Руске Америке“ 

мент за то била је чињеница да је Русија континентална држава. 


Русмја у међумарадним односима 1856-1894. 


|217 


218| 


Тако је правац учвршћивања Руске империје на Далеком истоку, 
усмерен од америчке обале ка Источној Азији према Манџурији.! 
Тиме је проблем руских колонија у Америци задобио поново 
значај, па је руска влада била сада склонија мишљењу о неопхо- 
дности њихове продаје. О томе се расправљало 28. децембра 1866. 
на саветовању, којем су, поред цара присуствовали и велики кнез 
Константин, канцелар Горчаков, министар финансија, Рејтерн, 
министар поморства Крабе и посланик Стекло, који је због тога 
позван из Вашингтона. Дилеме није било, „сви су се изјаснили за 
продају“. Као разлози за то наведени су немогућност да се услед 
тешког финансијског положаја у коме се земља нашла, подржи 
даљи рад Руско-америчке компаније и колоније заштите у слу- 
чају рата, као и слабљење њиховог значаја за Русију услед њеног 
ширења на Далеки исток.. Тако је одлучујући фактор за продају 
Аљаске била тежња да се у будућности „избегне сукоб“ са Сје- 
дињеним Америчким Државама, као и чињеница да је Русија у то 
време усмерила пажњу на Централну Азију и Далеки исток. После 
одлуке о продаји Аљаске, преостао је договор са Сједињеним Аме- 
ричким Државама. Преговори су вођени у Вашингтону, где су 30. 
марта 1867. руски дипломата Стекло и амерички министар спољ- 
них послова, Суард, потписали уговор о продаји Аљаске. Руски 
посланик Стекло затражио је десет милиона, Суара је предло- 
жио пет. На крају су се Сједињене Америчке Државе сагласиле са 
седам милиона и двеста хиљада долара. У априлу, Сенат Сједиње- 
них Америчких Држава је ратификовао уговор, а у мају је то учи- 
нио и цар Александар П. Тиме је Русија уступила Сједињеним Аме- 
ричким Државама све своје територије у Америци, после чега је 
граница успостављена у Беринговом пролазу. Колоније су предате 
18. октобра 1867. у Новоархангелску, тадашњем административ- 
ном средишту. Продаја „Руске Америке“ догодила се у тренутку 
одлучног продора Русије у Централну Азију и на Далеки исток, 
што јасно говори да се Александар П усредсредио на ширење кон- 
тиненталне границе. Међутим, за историчара, Георгија Вернацког, 


1 А.К. Нарочницкии, Колониальная политика .-, 127; Н.Н. Болховатинов, Рус- 
ско-американские отношения и продая Аляски (1834–1867), Москва 1990, 122-172; 
Н. С. Киняпина, „Россия и гражданская воина в США“, Вестник МГУ, сер. 8, бр. 
2, История, Москва 1980, 42-46; В. Н. Пономарев, „Русско-американские отно- 
шения в годы Крымской войны 1853-1856“, Исторические записи, Т. 110, Москва 
1983, 250-256. 

био је то знак слабости Русије. „Зачуђујућа је лакоћа са којом је 
влада Александра П уступала суседима делове руске државне тери- 
торије. Та лакоћа потврђује пад државотворног осећања у руској 
влади и друштву“.! 


1 Н.С. Киняпина, Внешняя политика_, 78-79; Н. Н. Болховитинов, нав. дело, 184 
192 и 330-337; История вкешней политики _, 144—153; М. Гелер, нав. дело, 131-132. 

Душко М. Ковачевић, рођен је 12. новембра 1956. у селу 
Крајишник, у Банату. Школовао се у родном месту, Зрењанину, 
Новом Саду, Београду, и Москви. Дипломирао је и одбранио док- 
торску дисертацију из историјске науке на Филозофском факултету 
у Новом Саду, где сада и ради. Предаје Општу историју новог века. 
Написао је неколико десетина библиографских јединица: књига, 
расправа, студија, критика, приказа. Најважнија дела: Васа Живко- 
вић. Живой, рад и песништво, Београд, Панчево 1990; Јаков Игња- 
шовић, Политичка биографија, Сремски Карловци, Београд, 1994. 
и 2006. (два издања); Париска мировна конференција и мировни уїо- 
вори 1947. године, Нови Сад 1996; Годишњи извешшаји Министар- 
сшва иностраних дела Руске имцерије о Србији и Босни и Херцеїо- 
вини 1878-1903. године, Новн Сад 1996; Србија и Русија 1878-1889. 
Од Берлинског конпреса до абдикације краља Милана, Београд 2003; 
Старо Хопово. Манастир Свето! Пантелејмона, Београд, Старо 
Хопово, 2003. и 2008 (два издања); 1804. Први српски устанак, 
Нови Сад 2004; Скупшшинске беседе краља Милана, Нови Сад 2005; 
Дивша – Ђийша. Манастир Свейої Николе, Нови Сад 2007; Фрушка 

гора, Београд 2007 (коауторство); Свешозар Милетић, Живой и 
политика, Београд 2009; Бешеново. Манастир Свеших архангела 
Михаила и Гаврила, Сремска Митровица, Нови Сад 2011. године. 

